
Bahagian 1 


Zaman Jahiliah 


BAB 1: MASYARAKAT ARAB JAHILIAH 


PADA dasarnya, masyarakat jahiliah ialah sebuah masyarakat 
yang tidak tulen pengabdiannya kepada Allah s.w.t., baik dalam 
akidah mahupun syariat, baik dalam kepercayaan mahupun 
peraturan hidup. Ertinya, sebuah masyarakat dalam bentuk 
seperti ini, baik di ruang dan waktu mana sekalipun, adalah 
dengan sendirinya dianggap sebagai masyarakat jahiliah. 
Bagaimanapun, dalam konteks sejarah, istilah jahiliah biasanya 
dipakai terhadap suatu masyarakat di Tanah Arab sebelum lahir- 
nya Islam. Secocok dengan pengertiannya, masyarakat jahiliah ini 
memangnya 'jahil' tentang nilai dan pegangan hidup yang sebenar- 
nya. Tetapi dari segi tertentu, kesusasteraan, misalnya, terdapat 
pula kemajuan yang bererti. 

Pengkajian tentang corak masyarakat Arab jahiliah adalah 
meliputi golongan-golongan Badwi (desa) dan Hadari (kota) 
sekaligus. Umumnya, masyarakat Hadari lebih maju dan sofistikated, 
akibat hubungan mereka dengan dunia luar. Kemajuan seperti ini 
menjadikan sejarah dan kebudayaannya lebih jelas. Tentang 
masyarakat Badwi yang tinggal di pedalaman itu, mereka tidaklah 
berhubung dengan dunia luar, dan dunia luar pun tidaklah pula 
mengenali mereka. Keterasingan ini menjadikan keturunan, 
bahasa dan kebudayaan mereka tetap terpelihara tanpa dijangkiti 
pengaruh luar. Dan berbeza dengan masyarakat Hadari, sejarah 
masyarakat Badwi dapat disorot cuma setakat 150 tahun sebelum 
Islam, seperti yang dapat dikesan melalui hasil-hasil puisi mereka. 


Sistem Moral 


Akibat daripada tekanan suasana yang serba mencabar itu, ter- 
dapatlah sifat al-Ghazw (peperangan dan  Hamasah 
(kepahlawanan) di kalangan masyarakat Badwi. Konsep ini 
terangkum dalam dasar falsafah hidup mereka: “Bantulah 
saudaramu baik dia yang menzalimi atau dizalimi.' Inilah juga 
yang dikatakan dalam syair Zuheir bin Abi Salma, seorang penyair 
terkenal zaman jahiliah: 


Sesiapa sahaja yang tidak menjaga kehormatan diri dan kebebasannya dengan 
pedang dan senjatanya, akan dimusnahkan orang 

begitu juga sesiapa yang tidak melakukan kezaliman terhadap orang lain 

akan menerima kezaliman orang latn ke atas dirtnya. 

Penyair al-Oattami juga pernah mengatakan: “Dalam kehidupan 
demikian, kita mestilah merompak seteru kita, jiran kita dan 
saudara kita, kalau tidak orang lain yang akan merompak kita.” 

Nilai al-Ghazw ini sebenarnya berkait rapat dengan sifat 
Asabiyyah (perkauman) yang juga amat dihargai dalam kehidupan 
mereka. Sentimen seperti ini timbul dari kesetiaan yang melulu 
kepada kaum atau suku sendiri, tanpa mempersoalkan apakah 
sukunya pihak yang menzalimi atau dizalimi. (Nota: Inilah bentuk 
nasionalisme yang ditentang oleh Islam). Sebab itulah kita dapati 
berlakunya peperangan antara kabilah-kabilah sampai berlarut- 
larutan jadinya. Misalnya, Peperangan al-Basus di antara Bani 
Taghlib dengan Bani Bakr yang berlanjutan selama 40 tahun cuma 
berpunca dari pembunuhan Kulaib bin Rabiah dari suku Taghlib 
oleh Jassas bin Murrah dari suku Bakr. Kesanggupan mereka un- 
tuk berperang habis-habisan kerana sebab-sebab yang kecil sahaja, 
pernah diucapkan oleh seorang Arab Badwi demikian: ““Dengan 
pedang akan kubersihkan maluku kembali, biar apa pun 
malapetaka yang akan didatangkan oleh Tuhan ke atasku.” 

Kehidupan yang berasaskan nilai-nilai individualisme itu 
diperburukkan lagi oleh kebiasaan berfoya-foya dan menurut 
nafsu syahwat semahu-mahunya sahaja, seperti yang dibayangkan 
oleh penyair Tarfah bin Al-Abd: 


Seandainya tiada tiga syarat kebanggaan pemuda 

hidupku takkan meriah dan aku takkan menjamu teman sebaya 
bujukan manja si genit jelita berwajah ayu 

hidangan arak membuih si genit pembuka selera 

kepingan wang gemercangan menjamu teman seiring wang baru 
dan sisa peninggalan lama, semuanya aku hamburkan seenak rasa 


Aku ingin disanjung dipuja 
Akulah jejaka gagah perkasa ........ 


Di samping nilai-nilai yang buruk tersebut, nampaknya orang- 
orang Arab masih memiliki nilai-nilai yang terpuji. Jika tadinya, 
tekanan suasana menjadikan mereka gemar berperang, namun 
mereka juga memiliki sifat sabar yang menyebabkan mereka sang- 
gup mengharungi kesukaran dengan gigih. Mereka juga memiliki 
sifat Muru 'ah (maruah), al-Karam dan al-Diyafah, yakni memban- 
tu Orang miskin dan memuliakan tetamu. 

Mengenai sifat Diyafah itu, dikatakan mereka sanggup 
mengorbankan kepentingannya untuk tetamu, golongan miskin 
atau lemah. Misalnya, apabila tengah malam, mereka akan 
memasang api di tempat-tempat tinggi untuk menolong pengem- 
bara yang sesat. Dan, apabila seseorang itu meminta bantuan 
sesuatu kaum, adalah menjadi tanggungjawab kaum tersebut 
melindunginya. 

Sistem Sosial 


Suatu hakikat yang nyata, ialah bahawa masyarakat Arab juga 
mengenali dan mengamalkan sistem kelas dan kasta. Kelas ter- 
tinggi dipegang oleh golongan aristokrat keturunan Ouraisy. 
Mereka merupakan kelas pemerintah, bukan sahaja kerana 
keturunan mereka bahkan juga kerana kekayaan mereka. 
Bagaimanapun, terdapat juga di kalangan mereka yang kurang 
berada tetapi masih berpengaruh, seperti Abu Talib, misalnya. 
Selepas kaum Ouraisy barulah diikuti oleh kabilah-kabilah lain 
yang tinggal berdekatan dengan Kaabah, jauh sedikit dari kabilah 
Ouraisy. Memangnya menjadi adat kebiasaan yang dilakukan oleh 
Ousai bin Kilab, ukuran tinggi rendahnya martabat sesuatu 
kabilah dikira berdasarkan jauh dekatnya kediaman mereka dari 
Kaabah. Salah satu daripada kabilah yang lebih mendekati Ouraisy 
ini ialah Bani Zohrah, iaitu keturunan bonda Rasulullah sendiri. 

Sebagai suatu sistem sosial ala feudalisme, terdapatlah kelas 
hamba abdi yang besar bilangannya. Mereka tidak mempunyai 
apa-apa hak, hingga batang tubuhnya sendiri dapat dijualbelikan. 
Kebanyakan mereka adalah orang Arab juga, tetapi setengahnya 
bukan berbangsa Arab, seumpama Bilal bin Rabah yang dimiliki 
oleh Umayyah bin Khalaf. 

Tentang kedudukan wanita pula, pada umumnya nilai mereka 
sangat rendah pada pandangan masyarakat jahiliah. Gambaran itu 
tercatat dalam al-Ouran: ““Dan sekiranya salah seorang dari 
mereka diberitahu tentang kelahiran seorang anak perempuan, 
mukanya terus jadi hitam kerana terlalu marah. Dia sembunyikan 
diri dari kaumnya kerana keburukan berita yang disampaikan 
kepadanya, apakah patut dipeliharanya dengan rasa malu atau 
ditanamkannya ke dalam tanah. Alangkah buruknya apa yang 
mereka putuskan ”' lal-Nahl: 58-59). 

Mengenai kehidupan keluarga, terdapat empat cara 
perkahwinan yang biasa diamalkan oleh mereka. Pertamanya, 
perkahwinan secara biasa di mana pihak wali menerima pinangan 
seseorang yang tertentu. Keduanya, disebut “kahwin mencari anak 
pintar”, iaitu si suami membenarkan isterinya “digauli' oleh lelaki 
lain yang dianggap pintar, agar anaknya juga menjadi demikian. 
Ketiganya, beberapa orang (biasanya 10 orang) berpakat 
menyetubuhi seorang wanita, kemudian wanita itu akan menen- 
tukan sendiri siapa bapa anaknya. Dan keempatnya, seorang 
wanita membenarkan dirinya disetubuhi oleh beberapa orang 
(biasanya 10 orang) lelaki, kemudian lelaki-lelaki ini akan 
bermesyuarat sesama mereka tentang siapa yang akan menjadi 
suaminya. 

Dalam sesebuah keluarga, yang menjadi ketuanya ialah pihak 

lelaki sendiri. Dan di tangannyalah terletak kuasa pemutus sama 
ada untuk membatal atau meneruskan perkahwinannya. Mereka 
mengamalkan poligami yang tidak terbatas, bahkan seorang anak 
dapat mewarisi isteri-isteri ayahnya seperti harta benda saja 
layaknya. Penghormatan mereka terhadap kaum lelaki ketara 
sekali, dan adalah menjadi kebiasaan bagi pasangan yang baru 
berkahwin, berdoa mendapat ramai anak lelaki. 


Sistem Ekonomi 


Berbanding dengan golongan Badwi, nampaknya sistem ekonomi 
golongan Hadari lebih sofistikated. Sebagai orang kota, 
kebanyakan mereka adalah kaum pedagang, iaitu keluar ber- 
dagang secara kafilah (carayan). Menurut al-Tabary, besarnya 
kafilah ini sering mencapai 500 atau 1,000 ekor unta. Kafilah- 
kafilah ini keluar dengan perlengkapan, persediaan dan kewaspa- 
daan yang besar, didahului oleh pengintip-pengintip yang lebih 
dahulu menyelidiki keadaan-keadaan di jalan, disertai oleh 
penunjuk-penunjuk jalan dan pengawal-pengawal yang menjaga 
keselamatan kafilah-kafilah. 

Mulanya, perdagangan ini dipegang oleh orang-orang Yaman 
yang memasarkan hasil-hasil dari Hadhramaut, Zofar, India lalu 
membawanya ke Sham dan ke Mesir. Tetapi sejak abad ke-6 M., 
kedudukan mereka diambil alih oleh orang-orang Hijaz yang men- 
jadikan Makkah sebagai pusat perdagangan yang baru. Sebab 
utamanya, ialah kerana Yaman dijajah oleh Habshah dan kemu- 
diannya Farsi, hingga perniagaan di laut dikuasai oleh mereka, 
sedang perniagaan di darat berpindah ke tangan penduduk Mak- 
kah. Pedagang-pedagang Hijaz itu membeli barang-barang dari 
Yaman dan Habshah, kemudian dijual di pasar-pasar Sham dan 
Mesir. Bagaimanapun, Makkah juga mempunyai hasil-hasilnya 
sendiri untuk diperdagangkan, iaitu berupa berhala-berhala yang 
dijual ketika musim haji. 

Selain dari usaha perdagangan, penduduk kota juga men- 
jalankan kegiatan pertanian. Di Yaman, misalnya, kegiatan perta- 
nian merupakan aspek terpenting di dalam kegiatan ekonomi 
mereka, hingga dengan merosotnya pertanian, maka merosotlah 
pula kerajaan Yaman itu sendiri. Nampaknya penduduk-penduduk 
di Yaman juga terlibat dalam kegiatan pertukangan. 

Adapun bagi golongan Badwi, mereka hanya bersandar 
kepada hasil ternakannya, seperti unta, kambing, kuda atau biri- 
bir. Mereka memakan daging haiwan itu, mereka meminum 
susunya serta membuat pakaian juga khemah-khemah dari kulit- 
nya. Dan jika sangat terdesak, ditangkapnya binatang-binatang 
seperti biawak dan tupai. 

Nampaknya orang-orang Badwi juga mengenal sistem tukar- 
menukar (barter), iaitu dengan cara menukarkan ternak atau hasil- 
hasil ternaknya dengan barang-barang keperluan mereka, seperti 
pakaian atau kurma. 

Bagaimanapun, sebagai golongan yang serba terdesak 
kehidupannya, salah satu sumber ekonomi mereka ialah merampas 
dan merompak. Mereka menyerang suku-suku yang dimusuhinya, 
serta merampas ternakan, wanita atau anak-anak. Dan suku yang 
menjadi mangsanya ini sentiasa pula mencari kesempatan untuk 
menyerang balas. Semuanya itu adalah manifestasi dari sifat al- 
Ghazw akibat suasana sekeliling yang serba mencabar. 

Dengan suasana yang serba terhimpit ini, tidak hairanlah jika 
orang-orang Badwi tidak dapat menetap di sesuatu tempat, 
sebaliknya mereka terpaksa mengembara dan berpindah-randah 
(nomad). Ini berlaku bukan sahaja untuk mencari air dan rumput 
bagi ternakan mereka, bahkan juga untuk menyelamatkan diri dari 
serangan suku-suku lain ataupun dari timbunan bukit-bukit pasir 
yang sering mengganas. 


Sistem politik 


Sistem politik masyarakat Badwi adalah berasaskan kabilah, di 
mana beberapa kumpulan keluarga membentuk khemah-khemah 
yang merupakan sebuah Hayy. Gabungan Hayy ini membentuk 
kaum, dan beberapa kaum ini mewakili suatu kabilah dengan ke- 
tuanya sendiri yang digelar Syeikh kabilah. Seseorang Syeikh yang 
dilantik haruslah memiliki sifat-sifat keberanian, pemurah dan bi- 
jaksana. Malah ia haruslah juga seorang hartawan yang sudah 
berumur. 

Tugas-tugas seorang Syeikh meliputi menjaga keamanan 
kabilahnya, di samping membuat perjanjian dengan kabilah- 
kabilah lain sekiranya timbul perselisihan. Jawatan Syeikh ini 
biasanya dapat diwarisi oleh anak-anaknya, dengan syarat pada 
dirinya terdapat kebolehan yang setanding kalau tidak pun 
melebihi bapanya. 

Bagaimanapun, semuanya itu dari segi teorinya sahaja, sebab 
dalam praktisnya sukarlah bagi suatu golongan yang kasar dan 
sukakan peperangan seperti mereka itu, dapat merasai suatu 
pemerintahan yang teratur dan memuaskan. Sudah menjadi kebia- 
saan hidup mereka sendiri untuk bermusuh-musuhan dengan 
kabilah-kabilah lain, meskipun kerana sebab-sebab yang kecil. Ini 
berbeza dengan golongan Hadari yang lebih gemar kepada 
keamanan dan tunduk di bawah suatu kuasa pentadbiran yang 
tetap dan mantap. Sebagai golongan yang terlibat dalam per- 
dagangan, dan urusan ini selalunya melibatkan hubungan dengan 

bangsa-bangsa asing yang mempunyai peradaban tinggi, tentulah 
fikiran mereka lebih matang. Sebab itu dalam urusan pemerin- 
tahan mereka, terdapat badan atau jemaah yang mentadbirkannya 
dalam beberapa bidang. Di Makkah sendiri terdapai pembahagian- 
pembahagian tugas di bawah pimpinan dewan pusatnya sendiri, 
jaitu Darun-Nadwah. 

Walau bagaimanapun, agak sukar juga untuk menentukan 
dengan pasti sistem politik yang diamalkan oleh golongan Hadari 
ini. Jikalau golongan Badwi mengamalkan sistem politik kabilah, 
nampaknya golongan Hadari yang walaupun mempunyai sistem 
pentadbiran yang lebih tetap dan teratur, tetapi sistem politiknya 
beraneka ragam. Di selatan, ia lebih cenderung kepada sistem bera- 
ja. Di utara pula, khasnya di Hirah dan Ghassan, ia lebih 
merupakan sebuah negara naungan (protectorate) Farsi atau Rom. 
Adapun di Makkah sendiri, ia bercorak aristokrasi, yakni sekum- 
pulan para bangsawan (Ouraisy) mendominasi pentadbirannya. 


Sistem Kepercayaan 


Sebenarnya di kalangan bangsa Arab, sudah terdapat agama- 
agama langit (Samawi) seperti Yahudi, Nasrani dan agama Nabi 
Ibrahim. Penganut-penganut Yahudi terdapat di Yaman, Khaibar 
dan di utara Hijaz. Misalnya, raja terakhir kerajaan Himyar di 
Yaman, Zu Nuwas, adalah seorang penganut agama Yahudi yang 
fanatik. Sejarah mencatatkan bahawa Zu Nuwas pernah 
menyerang Najran disebabkan penduduknya yang beragama 
Nasrani telah membunuh dua orang anak Yahudi. Selain di Naj- 
ran, penganut-penganut agama Nasrani terdapat juga di Ghassan 
dan di sepanjang pantai Semenanjung Arab. Dikatakan bahawa 
agama Nasrani mula memasuki Tanah Arab sejak abad ke-2 M., 
sewaktu Pendeta Ariganus datang bertamu kepada salah satu suku 
di Syria. Seterusnya pada abad ke-4 M., Pendeta Musa berjaya 
mempengaruhi suku Ghassan agar memeluk agama ini. 

Agama Nabi Ibrahim pula nampaknya sudah diwarnai oleh 
corak-corak asing sehingga sudah bercampur-baur dengannya. 
Misalnya, dalam upacara-upacara haji dan korban, disertakan 
juga unsur-unsur keberhalaan. Begitu pun, di sana masih terdapat 
penganut-penganut agama Hanif ini yang gigih mempertahankan 
keaslian ajarannya. 

Selain dari agama-agama tersebut, orang-orang Arab juga 
menyembah malaikat, yang mereka sifatkan sebagai wakil Tuhan 
yang dapat memberi atau mencabut sesuatu pemberian itu. Mereka 
bertuhankan Allah dan malaikat sekaligus, bahkan menganggap 
bahawa para malaikat itu puteri-puteri Allah. Di samping itu, 
mereka juga berfaham animisme, iaitu dengan memuja hantu, 

semangat dan roh-roh nenek-moyang yang telah meninggal dunia. 
Selain dari itu, mereka juga menyembah cakerawala, seperti 
matahari, bulan dan bintang-bintang yang bertaburan banyaknya 
itu. Ini kerana menurut anggapan mereka, bintang-bintang itu 
diberi kekuasaan penuh oleh Tuhan untuk mengatur alam ini. 


Tidak cukup dengan sembahan-sembahan tersebut, mereka 


lalu menyembah berhala-berhala yang dibuat dari batu atau kayu. 
Ada beberapa teori tentang sebab-sebab mereka menyembah 
berhala, setelah sekian lama mematuhi ajaran-ajaran nabi. 


1. 


Penghormatan yang berlebihan terhadap Kaabah. Biasanya 
sesiapa yang meninggalkan kota Makkah akan membawa ber- 
samanya batu-batu dari Tanah Haram sebagai bukti cintanya 
kepada Makkah. Batu-batu ini disifatkan sebagai pengganti 
Kaabah yang mana mereka akan bertawaf sekelilingnya. Dan 
lama kelamaan, penghormatan tersebut berubah kepada 
penyembahan. 

Dikatakan juga bahawa berhala-berhala Wadda, Suwaa, 
Yaug, Yaghus dan Nasr adalah patung lima orang mulia yang 
meninggal dalam bulan yang sama. Lantaran kesedihan yang 
amat sangat, saudara-mara mereka menyetujui agar diukir wa- 
jah mereka sebagai penghormatan. Pada mulanya, bentuk 
penghormatan hanyalah sekadar mengelilinginya sahaja oleh 
keluarganya sendiri, tetapi akhirnya ukiran-ukiran tersebut 
lalu disembah pula orang ramai. 

Amalan menyembah berhala juga dikaitkan dengan peristiwa 
Isaf dan Nailah yang saling cinta-mencintai, tetapi kerana 
melakukan kecurangan, kedua-duanya lalu menjadi batu dan 
diletakkan di sisi Kaabah agar menjadi teladan kepada orang 
lain. Malangnya batu-batu tersebut kemudiannya disembah 
pula. 

Teori lain pula mengatakan bahawa Amr bin Luhay, ketua 
Bani Khuzaah di Makkah, telah pergi ke Balga' di Sham. Di 
sana, ia melihat penduduknya menyembah berhala, arca-arca 
dan sebagainya. Kerana sangat tertarik, ia lalu membawa 
pulang satu berhala besar Hubal untuk disembahnya, malah 
diserunya pula agar penduduk-penduduk di Hijaz turut 
menyembahnya juga. 


Nampaknya, orang-orang Arab tidak cukup setakat menyembah 
berhala sahaja, malah mereka juga mempunyai beberapa adat 
kebiasaan dan kepercayaan tahyul. Antaranya ialah: 


l. 


Jika seseorang itu hendak membuat sesuatu yang penting, 
seperti hendak bermusafir atau berkahwin, dia akan menemui 
berhala Hubal terlebih dahulu. Di hadapan berhala tersebut 

11. 


12. 

dan berhala-berhala lain juga terdapat Azlam, yakni beberapa 
bilah semacam anak panah yang bertanda “ya' atau 'tidak' un- 
tuk menentukan boleh tidaknya dia melakukannya. 
Penghormatan terhadap berhala-berhala ada kalanya sehingga 
sanggup mempersembahkan korban manusia kepadanya, 
seperti tindakan Abdul Mutalib menyerahkan anaknya Ab- 
dullah untuk dikorbankannya. 

Mereka berkeyakinan bahawa sesiapa yang mencela atau men- 
caci maki berhala Lata dan Uzza, akan ditimpa penyakit 
sopak. 

Jika mereka ingin mengembara, diikatnya suatu simpulan 
pada sebatang pokok. Jika sepulangnya kelak didapati sim- 
pulan itu terbuka, menunjukkan yang isterinya bersikap 
curang kepadanya. 

Jika ia hendak berjalan, dilihatnya dulu burung terbang, 
Kiranya burung itu terbang ke kanan ketika dipandangnya, itu 
alamat baik. Dan kalau ke kiri, itu tanda kesialan. Adat ini 
dipanggil Tasa'um (sangka duka), dan Tafa'ul (sangka suka). 
Sekiranya kambing mulai beranak jantan, kambing itu akan 
diserahkan kepada berhala yang mereka sembah. Dan 
sekiranya untanya beranak sampai 10 kali, induknya akan 
diserahkan kepada berhala juga. 

Apabila seseorang itu telah mati, rohnya akan menjadi seekor 
burung Hammah. 

Jika seseorang itu merasa lapar, ini kerana perutnya digigit 
oleh seekor ular yang berada dalam perutnya. 

Mereka melarang membunuh ular, kerana jika ular itu mati, 
nanti hantu ular itu akan datang membalas dendam. 


. Sewaktu musim kemarau, diikatkanlah rumput-rumput 


kepada seekor kambing, lalu dibakarnya dengan harapan 
bahawa hujan akan turun. 

Jika seseorang itu lambat mendapat jodoh, maka dibahagi dua 
rambutnya, sebahagian dilapihnya dan sebahagian lagi 
dilepaskannya. Lalu dicelak matanya sebelah, bertentangan 
dengan rambut yang dilapih itu. Setelah itu dibuka betisnya 
sebelah dan di waktu malam dia akan membaca: ““Saya mahu 
kahwin sebelum subuh” '. 

Mereka biasa memakai cincin besi atau tembaga dengan 
harapan akan menambah kekuatan. 


. Kalau orang sesat di jalan, maka kain yang dipakainya dibalik- 


kan memakainya, agar tidak sesat. 


Demikianlah beberapa adat dan kepercayaan tahyul di 


kalangan orang-orang Arab. Nampaknya, di samping agama dan 
adat-adat tersebut, orang-orang Arab ada yang menganut agama 

Mayjusi yang berasal dari Farsi. Dan dalam hal ini, wilayah al- 
Hirah banyak sekali memainkan peranannya dalam menyalurkan 
kebudayaan Farsi ke Tanah Arab. 


Dari segi pengaruhnya, nampaknya agama Pagan (menyem- 


bah berhala dan lain-lain) lebih meluas dan berpengaruh daripada 
agama-agama lain. Adalah suatu hal yang sangat menakjubkan 
kenapa orang-orang Arab sanggup mempertahankan kepercayaan 
Paganisme mereka, meskipun agama Kristian dan Majusi begitu 
gigih menyebarkan pengaruhnya. Ada beberapa sebab kenapa hal 
ini berlaku: 


1 


Konflik dalam diri Kristian sendiri, iaitu sekitar masalah 
kedudukan Mariam dan lain-lain, yang menimbulkan 
perdebatan yang membawa kehancuran iman mereka sendiri. 
Usaha orang-orang Yahudi yang giat membendung arus agama 
Kristian, suatu kuasa yang pernah mengusir mereka dari 
Palestine, dan kini bernaung di bawah panji kerajaan Rom. 
Anggapan orang-orang Arab sendiri yang melihat wujudnya 
unsur-unsur Paganisme di kalangan orang-orang Kristian, 
seperti mencium patung St. Peter sehingga pihak gereja setiap 
waktu terpaksa memperbaiki kembali kerosakannya. Adanya 
persamaan seperti ini membuatkan orang-orang Arab kurang 
berminat memeluk agama Kristian yang sama sahaja dengan 
amalan mereka. 


BAB 2: SASTERA ARAB JAHILIAH 


SEPERTI ditegaskan sebelumnya, orang-orang Arab jahiliah 
tidaklah benar-benar jahil dalam segenap seginya, sebab dalam 
bidang-bidang tertentu, mereka adalah maju. Terutamanya dalam 
lapangan kesusasteraan, ternyata sekali mereka mempunyai 
keahlian yang tinggi. Memangnya sebahagian orientalis seperti 
Prof. Nallino dan Margolioth meragui wujudnya apa yang 
dikatakan sastera jahiliah itu. Tetapi ini dengan tegas ditolak oleh 
Dr. Ali al-Jundi, Dr. Ahmad Amin dan Dr. Aishah Abdul 
Rahman. Malah al-Ouran sendiri menegaskan wujudnya penyair- 
penyair di dalam masyarakat Arab jahiliah (al-Syu'ara: 224, al- 
Haggah: 41, al-Saffat: 36). 

Di kalangan masyarakat Arab, selain dari para hakim yang 
mempunyai kedudukan tertinggi, penyair-penyair juga dipandang 
tinggi dan terhormat. Biasanya bila dari sesuatu kabilah muncul 
seorang penyair, maka datanglah utusan dari kabilah-kabilah lain 
mengucapkan selamat kepada kabilah itu. Maka diadakanlah pesta 
dan jamuan besar-besaran dengan menyembelih binatang- 
binatang ternak yang diiringi oleh tarian dan nyanyian wanita- 
wanita kabilahnya. Antara penyair-penyair yang terkenal pada 
zaman jahiliah ialah Hassan bin Thabit, Hatim At-Tai, al-A'sya, 
Muhalhil bin Rabiah, Zuheir bin Abi Salma, Tarfah bin al-Abd, al- 
Oattami, al-Hutaiah dan sebagainya. 

Penghormatan tersebut adalah memandangkan peranan 
penyair sendiri sebagai jurucakap kabilahnya, dengan 
mengagungkannya di samping merendahkan kabilah lain. Dengan 
itu dia melebihi seorang pahlawan yang membela kabilahnya 
dengan pedang dan tombaknya. Betapa besarnya pengaruh syair 
dapat dilihat dari segi kesannya apabila dia memuji-muji seseorang 
yang sebelumnya hina, maka dengan mendadak darjat orang itu 
naik. Sebaliknya, jika dikejinya, akan berlakulah seperti apa yang 
diucapkannya. 

Selain itu, para penyair juga merupakan seorang jurnalis 
zamannya, iaitu kerana kebolehannya melaporkan kejadian- 
kejadian penting yang berlaku. Seperti disebutkan dulu, sejarah 
penduduk Badwi yang bermula sejak 150 tahun sebelum Islam itu 
sendiri dapat dikesan melalui hasil-hasil puisi mereka. Misalnya, 
kejadian-kejadian seperti Perang al-Basus, sifat Diyafah (pemurah 
dan melayan tetamu), penyembelihan binatang-binatang di kubur- 
kubur pahlawan dan sebagainya adalah diketahui melalui syair- 

syair mereka. 

Bukan sahaja sebagai jurnalis, malah para penyair juga adalah 
sejarawan kaumnya. Sebagai ahli sejarah, dia mengetahui hal- 
ehwal salasilah kaumnya. Dan dengan ini dia merupakan 
cendekiawan kabilahnya sendiri. Dan yang tidak kurang pen- 
tingnya, para penyair ini dianggap mempunyai kuasa yang tersem- 
bunyi daripada orang kebanyakan, lantaran hubungannya dengan 
kuasa-kuasa ghaib atau syaitan. Malah bagi Dr. Hitti, 
pengetahuannya diperolehi dari syaitan. Demikianlah betapa pen- 
ting dan mulianya kedudukan para penyair di kalangan 
masyarakat Arab ketika itu. 

Mengkaji sastera zaman jahiliah ini, akan kita dapati 
beberapa ciri umum di dalamnya. Pertamanya, sastera jahiliah 
lebih merupakan pancaran masyarakat jahiliah itu sendiri, yakni 
ciri-ciri masyarakat jahiliah dapat dikesan melalui syair-syair 
tersebut. Pepatah Arab sendiri ada mengatakan: ““Bahawa syair 
Arab adalah dewan bangsa Arab.” Maksud 'dewan' Arab ialah 
catatan tentang adat istiadat, tatasusila, agama, kecerdasan bangsa 
Arab. Atau lebih tepat, dari syair itu dapat menerangkan tentang 
bangsa Arab itu. Keadaan ini dapat disamakan dengan puisi 
Melayu sendiri, di mana Prof. St. Takdir Alisjahbana menganggap 
bahawa syair tersebut adalah pancaran masyarakat Melayu lama. 
Misalnya, melalui syair-syair jahiliah dapat kita ketahui yang 
mereka (Badwi) tidak mempunyai kepercayaan tertentu, sebaliknya 
menganut faham animisme. Contohnya, mereka menganggap 
padang pasir didiami oleh syaitan yang suka mengacau mereka. 

Melalui isi kandungannya juga, tema-tema yang ditekankan di 
dalam syair-syair Arab kebanyakannya stereotaip, yakni tidak 
banyak aspek-aspek baru yang diceritakannya. Yang jelas, 
kebanyakannya hanya terbatas tentang kisah-kisah kaumnya atau 
keadaan sekitarnya sahaja. Ertinya sedikit sekali hal-hal baru yang 
cuba disentuhnya.. Khayalan mereka banyak diisi dengan ternakan 
kesayangan mereka seperti unta dan penyifatan tentang tanah- 
tanah mereka yang datar atau tinggi, juga penuh dengan pujian- 
pujian terhadap seseorang tertentu, baik hidup atau mati, yang ada 
memiliki sifat-sifat unggul seperti Diyafah atau Muruah. 

Dengan keadaan seperti ini, tidak hairanlah jikalau dalam 
menggambarkan sesuatu suasana yang sama, terdapat berbagai 
corak yang beraneka ragam. Suatu hal yang sama telah mendapat 
sorotan dari berbagai segi. Jadi dari segi ini, memangnya terdapat 
kemajuan. Sebab itu, kata Dr. Ahmad Amin, tidaklah jauh dari 
kebenaran jika dikatakan bahawa kata-kata Arab yang 
berhubungan dengan unta adalah sebanyak satu pertujuh belas 
dari seluruh kata dalam bahasa Arab. 

Suatu hakikat yang mungkin tidak dapat ditolak ialah bahawa 

para penyair adalah kepunyaan kaumnya. Ini sebenarnya adalah 
ciri-ciri Asabiyyah di mana seseorang itu hanya mentaati kaumnya 
saja. Dengan membaca syair-syair jahiliah, akan terasa oleh kita 
bahawa peribadi penyair tenggelam dalam kaumnya, seolah-olah 
dia tidak merasakan dirinya wujud. Jarang sekali terdapat syair 
yang menggambarkan perasaan si penyair serta menampakkan 
dirinya terlepas dari kongkongan kaumnya. Hal ini jelas dalam 
muallagah Amar ibn Kulsum. 

Selain dari itu, syair adalah dianggap sebagai hasil karya suatu 
golongan masyarakat yang tinggi darjatnya. Dari hiasan bahasa 
dan lafaz-lafaz indah yang dipergunakan itu, ternyata sekali 
bahawa ianya bukan bahasa rakyat umum. Sebaliknya pula, 
peribahasa lebih menampakkan 'suara rakyat” di dalamnya, dan 
dengan itu lebih mewakili rakyat umum daripada syair. 

Tentang bahasa sastera yang dipakai, patut diketahui bahawa 
dalam bahasa Arab terdapat beberapa loghat: seperti loghat 
Ananah untuk suku Tamim, Kaskasyah untuk suku Asad, Ja'jaah 
untuk suku Khuzaah dan Shansyanah untuk suku Arab Yaman. 
Bagaimanapun, kerana sebab-sebab tertentu, loghat Ouraisylah 
yang menguasai bahasa sastera sejak zaman jahiliah. Ertinya 
karya-karya sastera yang dihasilkan oleh penyair-penyair jahiliah 
adalah menggunakan dialek atau loghat Ouraisy. 

Sebab utama penguasaan loghat Ouraisy ialah faktor agama, 
kerana dalam kegiatan-kegiatan agama, kabilah Ouraisylah yang 
memainkan peranan terpenting. Demikian juga dari segi ekonomi, 
merekalah juga yang memegang terajunya. Dari segi politik pula, 
terdapat suku-suku Arab yang takut diancam oleh kerajaan Rom 
dan Habshah, lalu mereka beralih meminta sokongan Makkah sen- 
diri. Dengan itu sepertimana pendapat Dr. Shaugi Dhaif, ini 
memberi kesempatan baik kepada suku Ouraisy untuk 
mempengaruhi mereka, termasuk dalam soal bahasa. Dan akhir- 
nya dari segi sosial pula, apabila Makkah menjadi tempat tumpuan 
berbagai-bagai kabilah, khasnya di Pasar Ukkaz itu, ini 
menyebabkan orang Ouraisy tidak melepaskan peluang untuk 
memetik kata-kata yang indah atau bahasa yang bermutu, dan 
dengan ini dapat menguat dan memperindahkan lagi loghat 
Ouraisy sendiri. Inilah di antara sebab-sebab mengapa loghat 
Ouraisy dapat menguasai bahasa sastera dan syair pada zaman 
jahiliah. | 

Akhirnya, dalam mengkaji sastera Arab jahiliah ini, kita tidak 
dapat melupakan peranan Pasar Ukkaz. Memang selain dari Sug 
Ukkaz, terdapat pekan-pekan lain di al-Majjanah, Daumatul Jan- 
dal dan Zulmajaz. Tetapi dalam kegiatan sastera, Pasar Ukkazlah 
yang lebih menarik perhatian. Sebagai pasar tahunan, ia menjadi 
tempat tumpuan utama kafilah-kafilah Arab dari segenap pelusuk 

dan penjuru. Di sinilah diadakan pertandingan menggubah syair, 
di samping mendengar cerita-cerita sementara menanti waktu 
mengerjakan haji. 

Begitu pentingnya Pasar Ukkaz ini, sehingga Prof. Hitti 
menganggap ia sebagai Academie Francaise di Tanah Arab ketika 
itu. Hasil dari kongres kesusasteraan tahunan ini, lahirlah syair- 
syair yang bermutu tinggi. Di antara yang termasyhur ialah an- 
tologi syair “al-Muallagat al-Sab'a (Seven Odes) karya Umrul-Oais 
yang telah mendapat penghormatan untuk digantung di Kaabah. 


BAB 3: KERAJAAN-KERAJAAN BANDAR 


PENGKAJIAN tentang penduduk-penduduk bandar (Hadari) 
meliputi kerajaan-kerajaan selatan, tengah dan utara. Di kawasan 
selatan terdapat kerajaan Yaman, di kawasan tengah ialah kera- 
jaan Hijaz atau Makkah sedangkan di utara terdapat kerajaan- 
kerajaan Anbat (Nabataen) dan Tadmor (Palmyra) serta Hirah dan 
Ghassan. 


Kerajaan Selatan 


Berbeza dari negeri-negeri bahagian utara dan tengah, Yaman 
menunjukkan suatu tingkat kemajuan yang terawal sekali dalam 
sejarah tamadun Arab purba. Hal ini berkait rapat dengan 
kedudukan alamnya yang sesuai sebagai tempat pertemuan bagi 
para pedagang. Malah pada namanya Yaman yang bermakna 
“berkat?” itu pun sudah cukup buat menjelaskan punca 
kemakmurannya dari air hujan yang sentiasa turun di samping 
kesuburan tanahnya sendiri. 

Dengan kedudukan tersebut, sukarlah bagi Yaman untuk 
menghindarkan diri daripada pengaruh-pengaruh luar. Keistime- 
waan yang ada pada masyarakat Badwi dari segi kemurniaan 
bahasa, keturunan dan kebudayaan sudah tidak ada lagi pada 
Yaman. Dan puncak dari pengaruh asing tersebut ialah apabila 
Yaman dijajah oleh wakil kerajaan Rom (Habshah) dan Farsi. Ini 
kerana, sepertimana kata Dr. Hussain Haikal, Rom dan Farsi 
hanya berminat pada Yaman sahaja, berbanding dengan negeri- 
negeri Arab yang lain. 

Di antara kerajaan-kerajaan yang pernah memerintah Yaman 
ialah: 


Main (1200 S.M. — 955 S.M.) 
Oatban (1000 S.M. — 955 S.M.) 
Saba' (955 S.M. — 11SS.M.) 
Himyar (115 S.M. — 525S.M.) 


Na Dada 


Mengenai Main dan Oatban, data-data sejarah tidak banyak 
memberi keterangan tentangnya. Yang jelas ialah bahawa kedua- 
dua kerajaan tersebut muncul hampir sezaman, dan keruntuhan- 
nya pada tahun 955 S.M., telah digantikan oleh kerajaan Saba' 
yang disifatkan oleh Prof. Hitti sebagai golongan Arab yang 

terawal sekali mempunyai tamadun. 

Dalam perkembangannya, terdapat dua peringkat yang bukan 
sahaja mempunyai gelaran raja yang berbeza, bahkan juga sistem 
pentadbirannya serta perubahan ibu kotanya. Peringkat awalnya 
Saba' yang mempunyai ibu kota di Sarwah menekankan segi 
senibina, khasnya kuil-kuil agama untuk Dewi Bulan dan juga 
benteng pertahanan. Dan ketika ibu kotanya berpindah ke Maarib, 
raja-raja Saba' dikenali sebagai Malik Saba”, dan usaha-usaha 
penaklukan pun mulai menjadi rancak. Bagaimanapun, kerajaan 
Saba' tidaklah terkenal sebagai kuasa penakluk. 

Seperti ditegaskan tadi punca asas kemajuan Yaman terletak 
pada faktor geografi dan iklimnya, di mana air hujan sentiasa saja 
turun dari gunung-gunung Yaman menyusuri tanah hingga ke laut 
atau lembah-lembah di timur kota Maarib. Mulanya, air turun 
melalui celah-celah dua buah gunung yang terletak di kanan kiri 
lembah ini, lalu hilang terserap. Tetapi berkat pengetahuan dan 
kecerdasan yang ada pada penduduk Yaman itu, dibangunlah 
sebuah bendungan, iaitu Empangan Maarib. Ia dibuat daripada 
batu di hujung lembah yang sempit, dan ini memungkinkan adanya 
pengaliran air ke tempat-tempat yang dikehendaki. Dengan adanya 
empangan ini, bukan sahaja mereka dapat menggunakan air pada 
masa-masa yang diperlukan, malah dapat mengawal banjir yang 
sering merosakkan kampung dan usaha-usaha pertanian. Jadi, 
dalam soal Empangan Maarib ini, terdapat dua aspek yang sayugia 
diperhatikan. Pertama, ia sangat penting bagi kegiatan pertanian. 
Dan kedua, adanya ahli-ahli binaan atau arkitek yang merancang 
pembinaannya. 

Jika kemajuan Saba' banyak disebabkan oleh faktor geografi 
dan iklimnya, maka kemasyhurannya pula adalah kerana Ratu 
Balgis seperti yang tersebut dalam al-Ouran, atau Puteri Sheba 
seperti yang tercatat dalam kitab Injil. Tentang kisah Ratu Balgis 
ini, terdapat dua hal yang penting. Pertamanya, sistem pemerin- 
tahannya bercorak demokrasi. Ini ketara sekali ketika dia 
menerima surat daripada Nabi Sulaiman yang memintanya 
menganut agama Allah, lalu dimintanya pertimbangan dari 
menteri-menterinya (an-Naml: 32). Kedua, sungguhpun kerajaan- 
nya mempunyai rakyat yang kuat dan berani (an-Naml: 33), 
namun dia lebih mementingkan perdamaian dari peperangan. 
Sebagai seorang yang berpandangan jauh, dijelaskannya bahaya 
yang akan timbul akibat penjajahan terhadap sesebuah negeri (an- 
Nami: 34). 

Bagaimanapun, kerajaan Saba' runtuh juga akibat kecuaian 
rakyatnya sendiri, terutama para pemimpinnya, sehingga akhirnya 
berlakulah banjir besar yang menghancurkan Empangan Maarib 
(Saba': 16). Maka berbondong-bondonglah rakyat Yaman mem- 

bawa dirinya ke utara dan tengah Tanah Arab. Misalnya, kabilah 
Jafnah bin Amr telah berpindah ke Sham dan tinggal di suatu tem- 
pat yang banyak air bernama Ghassan. Manakala kabilah 
Tha'labah bin Amr berpindah ke Hijaz, dan tinggal di Madinah 
hingga dapat mengatasi orang-orang Yahudi di sana. 

Kejatuhan Saba' digantikan oleh kerajaan Himyar yang dapat 
mengembalikan kegemilangannya. Berbeza dengan kerajaan Saba' 
yang mementingkan perdamaian, yang dengan itu dapat mengelak- 
kannya daripada dijajah, kerajaan Himyar pula lebih menekankan 
perluasan jajahan takluk. Dikatakan bahawa ia bukan sahaja 
banyak menjajah kawasan-kawasan sekitar, bahkan menguasai 
jajahan-jajahan Farsi seperti Irag dan Khurasan serta kawasan- 
kawasan yang berhampiran dengan Sungai Jihun dan membina 
bandar Samargand. Seperti kerajaan Saba', kerajaan Himyar 
jatuh juga akhirnya. 

Kita telah pun mengetahui bahawa kemakmuran Yaman 
menimbulkan keinginan kuasa-kuasa asing seperti Rom dan Farsi 
untuk menguasainya. Namun, faktor ekonomi bukanlah dorongan 
asasi kedatangan penjajah, sebab di samping itu terdapat faktor 
persaingan kuasa di antara kedua-dua kuasa besar itu. Sebenarnya, 
masing-masing pihak adalah mewakili dua kekuatan, iaitu 
kekuatan Kristian dan kekuatan Majusi. Seperti kata Dr. Hussin 
Haikal, kedua-dua kekuatan ini mempunyai hasrat ekspansi dan 
kolonialisasi, dan berusaha sekuat tenaga menyebarkan agamanya. 
Jadi faktor ekonomi dan politik, masing-masingnya telah men- 
dorong kedatangan penjajah. Apalagi kerajaan Himyar sendiri 
gemar menjajah kawasan-kawasan sekitar, yang tentunya menim- 
bulkan kemarahan kuasa-kuasa besar tersebut. 

Sepatutnya, kerajaan Himyar dapat mengatasi sebab-sebab 
yang membawa keruntuhan Saba' dulu, iaitu dengan memelihara 
dengan baik Empangan Maarib itu. Tetapi disebabkan adanya 
pertelingkahan terus-menerus dengan kuasa-kuasa asing tersebut, 
lalailah mereka untuk mengawasi dan memeliharanya. Begitu pun 
faktor agama mempercepatkan kejatuhan rajanya yang terakhir, 
iaitu Yusuf Zu-Nuwas yang telah mengorbankan sampai 20,000 
orang pemeluk Kristian. 

Kisahnya begini: Khabarnya seorang Nasrani yang salih ber- 
nama Phemion telah berpindah ke Najran dari Rom, dan berjaya 
mempengaruhi sebilangan besar penduduk Najran. Apabila 
diketahui oleh Zu-Nuwas, lalu dipaksanya mereka menganut 
agama Yahudi, jika tidak akan dibunuh. Kerana mereka bertegas, 
maka digalilah sebuah parit yang dipasang api di dalamnya. Lalu 
mereka pun dihumbankan ke dalam parit yang berapi itu, sedang 
setengahnya dibunuh dengan pedang. Kisah Ashabul-ukhdud yang 
tragis ini diceritakan juga dalam al-Ouran surah al-Buruj: 4-8." 

Bagaimanapun, salah seorang mangsanya dapat lepas dari 
maut itu, lantas menemui maharaja Rom meminta pertolongan. 
Dengan Habshah sebagai wakilnya untuk menakluki Yaman, maka 
tamatlah pemerintahan kerajaan Himyar. Gabenor pertamanya 
ialah Iryat, lalu digantikan oleh Abrahah al-Ashram yang telah 
membunuh Iryat tersebut. Dan Abrahah inilah yang mengalami 
kegagalan ketika menyerang Makkah dengan tentera bergajahnya 
(al-Fil: 1-5). 

Selama 72 tahun penguasaan Habshah terhadap Yaman, 
akhirnya seorang kerabat diraja Himyar, Saif Zu-Yazin, lalu 
meminta bantuan Farsi melalui wakilnya Nukman ibnul-Munzir di 
Hirah untuk menghalau penjajah tersebut. Dengan bantuan Hirah 
Raja Saif Zu-Yazin dapat berkuasa semula, tetapi kemudiannya 
dia dibunuh serta digantikan oleh Wahriz, panglima Farsi. Dengan 
demikian bermulalah siri penjajahan oleh Farsi pula, setelah 
mengambil alih kekuasaan dari tangan Habshah. 


Kerajaan Tengah 


Keruntuhan kerajaan Yaman telah memunculkan sebuah kerajaan 
lain di Hijaz, iaitu kerajaan Makkah. Ada beberapa faktor yang 
telah meletakkan Makkah sebagai pengganti Yaman. Seperti yang 
disentuh tadi, faktor penjajahanlah yang meruntuhkan kerajaan 
Yaman, hingga akibatnya perdagangan di laut dikuasai oleh kuasa- 
kuasa asing tersebut. Kita juga telah menyebutkan betapa pen- 
tingnya Empangan Maarib sebagai nadi bagi pertanian mereka. 
Maka apabila ianya tidak dipelihara, dan memanglah ini yang ter- 
jadi, maka amat sukarlah bagi kerajaan Yaman untuk mem- 
bangunkan ekonominya. 

Nampaknya, faktor yang turut membantu kebangkitan kera- 
jaan Yaman, khasnya dari segi perdagangan, juga terdapat pada 
kawasan Hijaz. Maksudnya, kedudukan geografi kota Makkah di 
tengah-tengah Semenanjung Tanah Arab, antara utara dengan 
selatan itu telah menjadikannya sebagai pusat pertemuan di darat 
bagi para saudagar. Apalagi setelah terdirinya Kaabah, dan ditam- 
bah pula oleh pengawasan yang baik oleh orang-orang Ouraisy, 
telah menyebabkan Makkah menjadi tempat tumpuan jemaah- 
jemaah haji. 

Kedudukannya yang strategis di antara utara dengan selatan 
itu memudahkan perkembangannya sebagai pusat pertemuan bagi 
pedagang-pedagang. Biasanya dalam perjalanan di antara utara 
dengan selatan itu, mereka akan berehat sekurang-kurangnya dua 
tiga hari di Makkah serta mengambil air zam-zam di sana. 
Lagipun, ketika mereka mengunjungi Makkah untuk menunaikan 
haji, adalah menjadi kebiasaan untuk membawa bersama-sama 

barang dagangan bagi diperniagakan di pasar-pasar yang masyhur 
di sana. 

Sebenarnya, kegiatan ekonomi tidaklah selamanya dijalankan 
oleh pedagang-pedagang luar, bahkan juga oleh orang-orang Mak- 
kah sendiri. Atau oleh orang-orang Yaman yang telah berpindah 
ke Makkah, yang mempunyai pengalaman luas dalam bidang per- 
dagangan, dan kemudiannya pula menjadi ikutan orang-orang 
Makkah. Secara teraturnya perdagangan mereka dijalankan pada 
dua musim: Di musim panas mereka menuju utara seperti ke 
Sham, manakala di musim dingin mereka ke selatan iaitu Yaman 
(Ouraisy: 1-4). Antara tokoh-tokoh Ouraisy yang terlibat ialah 
seperti Abu Sufyan bin Harb, Walid al-Mughirah, Abu Jahal (Ab- 
dul Hakam) dan sebagainya. 

Dari segi kepentingan politiknya, telah masyhur di mana- 
mana bahawa Makkah tidak pernah diceroboh oleh sebarang pen- 
jajah pun. Sebarang percubaan menaklukinya, seperti Abrahah 
misalnya, kecundang belaka. Ini semakin mengharumkan 
namanya sendiri sebagai suatu kawasan aman untuk usaha-usaha 
pelaburan. Apalagi sejak Ousai bin Kilab mengasaskan suatu 
sistem pentadbiran yang sistematik dengan menjadikan Darun- 
Nadwah sebagai pusatnya, dan berjaya pula menyatupadukan 
kabilah-kabilah Arab itu, semuanya ini menimbulkan semacam 
keyakinan bagi para pedagang bahawa Makkah adalah merupakan 
pusat keamanan. 

Dan teratas dari semuanya itu, ialah kedudukan Makkah 
sebagai pusat agama. Sejak Kaabah didirikan, maka ber- 
datanganlah jemaah-jemaah haji dari segenap penjuru Semenan- 
jung Tanah Arab saban tahun. Apalagi sejak urusan pentadbiran 
dipegang oleh Ousai dan keturunannya, maka semakin teraturlah 
kegiatan keagamaan ini. Khusus untuk urusan haji ini, diben- 
tuknya bahagian-bahagian yang menjaga tentang air (Sigayah), 
makanan (Rifadah), mengawal Kaabah (Hijabah, Sadanah dan 
Imaratul-bait) dan sebagainya. Dan apabila urusan haji ini ber- 
jalan lancar, kabilah Ouraisy berjaya mendapat penghormatan 
masyarakat. Sebagai contoh, masyarakat menghormati tiga bulan 
“Asyhurul-hurum' yang telah ditentukan oleh kabilah Ouraisy. 

Akhirnya, suatu aspek yang tidak kurang pentingnya ialah 
kedudukan Makkah sebagai pusat kebudayaan. Dengan terkum- 
pulnya orang-orang Arab dari segenap penjuru di musim haji, 
maka lahirlah proses asimilasi bangsa dan akulturasi budaya. 
Apalagi dengan adanya pusat-pusat pertemuan seperti di 
Daumatul-Jandal, al-Majinnah, Zulmajaz dan lebih-lebih lagi di 
Sug Ukkaz, maka kegiatan kesenian semakin bertambah rancak. 
Di sinilah diadakan pertandingan menggubah syair, mendengar 
kisah-kisah tertentu, sementara menanti waktu untuk mengerjakan 

haji. Di Sug Ukkaz sendiri, hadir jaguh-jaguh penyair, ahli-ahli 
pidato, ahli-ahli gasidah, penyanyi, ahli-ahli muzik, tukang-tukang 
cerita dan ahli-ahli dari pelbagai bidang hingga ia dapat disifatkan 
sebagai kongres kesusasteraan tahunan. 


Kerajaan Utara 


Di antara kerajaan-kerajaan di utara ialah Anbat (Nabataen) dan 
Tadmor (Palmyra). Tetapi yang lebih penting ialah kerajaan Hirah 
dan Ghassan. Di sini, kita tidak akan memperkatakan hal-ehwal 
kedua-dua kerajaan Hirah dan Ghassan ini, tetapi yang akan 
ditekankan hanyalah kepentingan kerajaan ini di Semenanjung 
Tanah Arab. 

Ada dua aspek penting tentang kedua-dua kerajaan ini yang 
harus diperhatikan. Pertama dari segi tujuan penubuhannya 
sendiri. Di utara Semenanjung Arab ini, terdapat suku-suku 
bangsa Arab yang kerapkali melakukan serangan-serangan liar 
serta merampas harta benda, lalu melarikan diri ke pedalaman. 
Oleh kerana jalan ke pedalaman amat sukar, ditambah pula susah 
dijumpai air, menyebabkan tentera Farsi dan Rom tidak sanggup 
mengejar mereka. Maka untuk mengatasinya, kerajaan-kerajaan 
ini telah mengumpulkan beberapa suku bangsa Arab yang mereka 
kenal, yang berasal dari Yaman, lalu dibentuklah kerajaan Hirah 
dan Ghassan sebagai “dinding” (hijaz) untuk menghalang serangan- 
serangan liar tersebut. 

Dari segi lain pula, tujuan penubuhannya lebih berbentuk 
politik. Sebenarnya baik pihak Farsi mahupun Rom, masing- 
masing berhajatkan pertolongan orang Arab dalam pertikaian 
mereka. Sebab itu mereka memujuk suku-suku Arab agar 
menyebelahi mereka, dan kemudiannya lalu diletakkan di sem- 
padan negeri-negeri mereka. 

Aspek yang kedua ialah tentang peranan kerajaan Hirah atau 
Ghassan itu sendiri dalam menyebarkan kebudayaan Farsi dan 
Rom ke Semenanjung Tanah Arab. Mereka membina jambatan 
yang menghubungi kawasan yang mempunyai peradaban tinggi 
dengan kawasan yang kurang tinggi peradabannya. Antara bidang- 
bidang kebudayaan tersebut ialah agama, sastera serta ilmu 
pengetahuan lainnya. Dari segi agama, mengalirlah agama Kristian 
dari Rom dan Majusi dari Farsi. Bagaimanapun, seperti yang 
didedahkan oleh Dr. Haikal, misi Kristian gagal mengubah kea- 
daan Paganisme di Tanah Arab, meskipun tidak dinafikan adanya 
pengaruh Kristian pada beberapa tempat. 

Tentang aspek pemikiran dan kesusasteraan pula, sesung- 
guhnya kemajuan yang telah dicapai oleh Hirah sangat 
mempengaruhi suku-suku Arab pada umumnya. Cerita-cerita 

seperti Jazimatul-Abrasy dan dongeng-dongeng Zuba', Khawar- 
nag, al-Sadir menjadi bahan utama yang sangat diagungkan oleh 
penyair. Dan oleh kerana kemakmurannya, Hirah menjadi tum- 
puan penyair-penyair Semenanjung Arab untuk mendapatkan 
hadiah sebagai imbalan daripada syair ciptaan mereka, yang 
kemudiannya disebarkan di daerah Badwi dan seluruh Semenan- 
jung. Misalnya, kumpulan (diwan) syair gubahan Nabighah al- 
Zubyani adalah merupakan pujian-pujian kepada Nukman ibnul- 
Munzir, amir Hirah. 

Demikian juga di Ghassan, turut menjadi tumpuan para 
penyair seperti Nabighah sendiri, al-A'sya, al-Maraggisy, al- 
Oamah al-Fahl. Malah dikatakan penyair Hassan bin Thabit sen- 
diri pernah bertemu dengan Jabalah ibnul-Aiham, amir Ghassan 
yang telah melayannya dengan begitu baik. Tidak hairanlah jika 
dalam syairnya, disebutkan: ““Banyaklah sudah jasa-jasa mereka 
yang dahulu pernah saya sanjung di Damshik.” 

Demikianlah antara lain kepentingan kerajaan Hirah dan 
Ghassan ini. Ia bukan saja penting dari segi politik kepada 
kerajaan-kerajaan Farsi dan Rom, bahkan penting dari segi 
peranannya menyalurkan kebudayaan kerajaan-kerajaan tersebut 
di Tanah Arab. 


" Ketika mentafsirkan ayat-ayat ini, al-Syahid Sayyid Outb cuba menjawab 
kekeliruan faham mereka yang mengukur kemenangan itu dari segi lahiriah. Bagi 
Allah s.w.t., kemenangan hakiki ialah kemenangan roh atas kebendaan. Memang 
pada lahirnya pembesar-pembesar Najran ini kalah, seolah-olah kezaliman dapat 
mengalahkan keimanan, tetapi pada hakikatnya mereka menang kerana berjaya 
mengalahkan perasaan takut dan sakit, mengalahkan godaan-godaan dan fitnah. 


Bahagian 2 


Zaman Keemasan Islam 


BAB 4: MUHAMMAD SEBAGAI RASULULLAH 


NABI MUHAMMAD S.A.W. dilahirkan pada pagi Isnin 12 
Rabiul-Awwal tahun Gajah, bersamaan dengan 20 April 571 M. 
Ayahnya, Abdullah, meninggal dunia ketika baginda masih dalam 
kandungan ibunya, Aminah. Sedangkan ibunya meninggal dunia se- 
masa baginda berusia enam tahun. Mulanya baginda dipelihara oleh 
datuknya, Abdul Mutalib, dan selepas itu oleh bapa saudaranya, 
Abu Talib. Ketika usianya meningkat 40 tahun, Muhammad dilan- 
tik sebagai seorang Rasul. Ada beberapa bukti tentang kebenaran 
kerasulannya, iaitu: 


Kedatangan Muhammad yang Dinanti-nantikan 


Diceritakan bahawa ketika Abdul Mutalib dan bangsawan- 
bangsawan Ouraisy lain mengunjungi Yaman untuk mengucapkan 
tahniah kepada Raja Saif Zu-Yazin yang baru saja menewaskan 
Habshah dengan bantuan Farsi, baginda dikatakan sangat 
mengkagumi kebesaran kerajaan Yaman itu. Tetapi oleh Zu- 
Yazin, dinyatakannya kepada Abdul Mutalib bahawa apabila 
diperanakkan seorang anak lelaki dari Tihamah (Makkah), dan di 
antara dua belikatnya ada syamah (tahi lalat besar yang dikelilingi 
oleh rambut), maka ia akan menjadi pemimpin besar hingga Hari 
Kiamat. Di sini Zu-Yazin cuba membayangkan tanda-tanda ten- 
tang kedatangan seorang pemimpin besar dari keturunannya sen- 
diri, yang kebetulan tanda-tanda itu secocok dengan cucunya 
Muhammad yang masih kecil. Ini menyebabkan Abdul Mutalib su- 
jud kerana girang. 

Cerita ini sengaja dipetik buat menunjukkan bahawa berita 
tentang kedatangan seorang manusia agung dari keturunan Abdul 
Mutalib bukannya tidak diketahui oleh bangsa Arab. Apalagi jika 
diselidiki kitab-kitab Taurat dan Injil, lebih jelaslah cerita-cerita 
tentang Muhammad itu ada disebutkan. Dalam Taurat misalnya, 
terdapat ayat: "The Lord came from Sinai, and rose up from Seir 
unto them, he shined forth from Paran, and he came with 10,000 of 
Saints” (Book of Deutoronomy 33: 2). Ayat ini dengan jelas 
menerangkan tentang cahaya kebenaran yang memancar dari tiga 
arah yang berlainan: dari Sinai, Seir dan Paran. Tentang Sinai, 
yang dimaksudkan ialah pengutusan Nabi Musa a.s. dengan kitab 
Tauratnya. Dan Nabi Isa a.s. dengan kitab Injilnya muncul dari 
Baitul-laham (Bethlehem). Seir adalah sebuah kota kira-kira 1/2 

km. dari Bethlehem yang kini dikenali sebagai “Bait Shair?”, iaitu 
bermaksud “kota pengembala'. 

Adapun tentang Paran, Taurat sendiri mengisahkan perihal 
Nabi Ibrahim a.s. menempatkan isterinya, Hajar, serta anaknya 
Ismail di suatu tempat yang sunyi sepi, iaitu padang pasir Paran 
(Genesis 21: 21). Jadi berdasarkan Taurat sendiri, Paran 
merupakan suatu kawasan di Hijaz, kerana di sinilah sebenarnya 
Hajar dan Ismail ditinggalkan oleh Ibrahim a.s. Ahli-ahli geografi 
menegaskan bahawa Paran ialah kawasan yang terdapat di antara 
beberapa gunung di Makkah, iaitu Abu Oubais, Ouigaan dan 
Hira”. Kalangan sarjana mengatakan bahawa Jabal-Nur itulah 
sebenarnya Gunung Paran setelah datangnya Islam. Tentang 
““J0,000 of Saints” itu, Prof. David Benjamin Keldani (kini Abdul 
Ahad Daud) mengatakan bahawa ianya ditujukan kepada jumlah 
pengikut Muhammad s.a.w. yang menakluki Makkah pada 8 H. 

Dari kitab Injil pula, kedatangan Muhammad s.a.w t:lah 
disebut dalam ayat berikut: For Moses truly said unto the fathers, a 
prophet shall the Lord your God raise up unto you of your 
brethren, like unto me, him shall ye hear in all things whatsoever he 
Shall say unto you, (Acts of Apostles 2: 22). Mengenai kalimat 
“unto you Of your brethren”', 1janya bermaksud bahawa seorang 
nabi yang akan diutus, adalah dari kalangan saudara Israel 
(Yaakob), bukannya dari Bani Israel itu sendiri. Sebenarnya Bani 
Ismaillah saudara Bani Israel tersebut, sebab Ismail adalah saudara 
tua dari Ishak, bapa kepada Yaakob, dan Nabi Muhammad sendiri 
memangnya jelas dari keturunan Bani Ismail. 

Mengenai kalimat “like unto me” pula, maksudnya ialah 
bahawa Muhammad menyamai Musa dalam banyak hal. An- 
taranya: 


1. Muhammad dan Musa dilahirkan secara biasa iaitu beribu 
bapa, sebaliknya Isa hanya beribu sahaja bahkan diciptakan 
secara ajaib. 

2. Muhammad dan Musa sama-sama berumahtangga dan 
berkeluarga, sedangkan Isa tetap membujang selama hidup- 
nya. 

3. Baik Musa mahupun Muhammad adalah membawa syariat 
baru untuk umatnya, sedangkan Isa hanya sekadar menyam- 
bung syariat Musa. Katanya: "Janganlah kamu sangka aku 
datang untuk merombak Taurat, melainkan hendak meng- 
genapkan” (St. Mathews 5: 17).. 

4. Keturunan Musa dan Muhammad adalah jelas dan pasti: 
sama-sama dari keturunan Nabi Ibrahim. Sedangkan salasilah 
Isa pula kabur, apalagi menurut dogma Kristian, Isa adalah 
anak Tuhan. 

S5. Musa dan Muhammad wafat secara biasa, tetapi Isa menurut 
dogma Kristian, dibunuh di tiang salib (St. Marks 15: 37). 


Dengan demikian, jelaslah bahawa nabi yang dikatakan lahir 
““dari kalangan saudara-saudara Musa” itu sebenarnya ditujukan 
kepada Muhammad, bukannya Isa. Jelaslah kebenaran Muham- 
mad sendiri sebagai utusan (Rasul) Allah s.w.t. justeru berita ten- 
tang kedatangannya telah disebut-sebut dengan jelas dalam Taurat 
dan Injil, meskipun umat Islam menganggap bahawa isi kan- 
dungan kitab-kitab tersebut sudah banyak berubah. 

Sebab itulah ketika Muhammad dilahirkan, yang mula-mula 
meyakini bahawa dialah nabi yang ditunggu-tunggu ialah kalangan 
pendeta-pendeta Nasrani dan Yahudi. Misalnya ketika Muham- 
mad baru berusia 12 tahun, Paderi Buhaira sudah pun meyakini 
bahawa Muhammad itulah bakal nabi. Sebab itu dia berkata 
kepada Abu Talib yang datang berdagang ke Sham: "“Bawalah 
kembali anak saudaramu ini, dan jagalah dia dari bahaya kaum 
Yahudi. Demi Allah, kalau mereka tahu apa yang aku tahu, 
nescaya mereka apa-apakannya, kerana akan terbit daripadanya 
urusan yang besar.” Ini menyebabkan Abu Talib bergegas pulang 
ke Makkah membawa Muhammad. 

Dan ketika Muhammad mula-mula menerima wahyu, orang 
yang pertama menerimanya ialah Waragah bin Naufal, seorang 
pendeta Nasrani yang alim tentang kitab Injil dan pernah pula 
menterjemah kitab tersebut ke bahasa Arab. Dikatakan bahawa 
sewaktu Khadijah, menemui Waragah, berkatalah Waragah: 
“Ouddus! Ouddus! Demi Tuhan yang menguasai diriku, kalaulah 
benar katamu wahai Khadijah, maka itulah Namus al-Akbar 
(Jibril) yang pernah juga datang kepada Musa dulu. Nyatalah 
bahawa Muhammad suamimu itu adalah nabi untuk umat ini. 
Katakanlah kepadanya agar ia tetap tegas.” 

Demikian juga ketika Jaafar bin Abi Talib membaca surah 
Mariam, ayat 29 — 23 di depan Raja Najasyi di Habshah, terke- 
jutlah pembesar-pembesar istana sambil berkata: ““Kata-kata yang 
keluar dari sumber yang mengeluarkan kata-kata Jesus Christ!” 
Bahkan, Raja Najasyi sendiri turut berkata: “Kata-kata ini dan 
yang dibawa oleh Musa, keluar dari sumber yang sama.” 

Tentang golongan Yahudi pula, merekalah yang sebenarnya 
sangat menanti-nantikan kelahiran seorang nabi baru. Misalnya 
ketika mereka kalah dalam pertempuran melawan bangsa Arab 
Yathrib, selalu benar mereka melaung-laungkan: "“Sudah sampai 
masanya seorang nabi akan diutus. Kami akan mengikut nabi itu, 
dan dengan demikian kami akan kuat dan dapat mengalahkan 
kamu, seperti dalam Peperangan Ad dan Iram.” Malangnya, 
sebaik sahaja orang yang dinanti-nantikan itu datang, mereka 

menolaknya kerana musuh-musuh mereka lebih dahulu menyahut 
seruan Muhammad, ditambah pula kerana Nabi tersebut bukannya 
dari bangsa mereka. Ini jelas seperti yang tersebut dalam al-Ouran: 
“Di kala datangnya apa-apa yang telah mereka ketahui itu, mereka 
kafir dengan dia” (al-Bagarah: 89). Bagi orang-orang Aus dan 
Khazraj, pengetahuan mereka tentang Muhammad adalah dari 
mulut golongan Yahudi juga. Sebab itu apabila mereka diseru oleh 
Muhammad, mereka berkata: “Sungguh inilah nabi yang pernah 
dijanjikan orang-orang Yahudi kepada kita. Jangan sampai 
mereka mendahului kita.” 

Bagaimanapun, ada juga pemuda Yahudi menyambut seruan 
Nabi, seperti Abdullah bin Salam misalnya yang pernah berkata: 
“Aku dengar darihal Nabi Muhammad dan aku kenal sifatnya, 
dan zamannya yang kami tunggu-tunggu. Tatkala dia sampai ke 
Madinah, aku bertemu dengannya, lalu aku masuk Islam, dan aku 
khabarkan kepada bibiku Khalidah, lalu ia masuk Islam, dan 
sekalian ahli rumahku pun masuk Islam.” Dan terhadap kaum 
Yahudi, Abdullah menyeru: ““Hai kaumku! Takutlah kepada 
Allah dan berimanlah kepada Nabi Muhammad ini. Demi Allah, 
kamu sudah tahu yang ia benar pesuruh Allah, sebagaimana 
tersebut dalam Taurat namanya dan sifatnya.” 

Sebenarnya cerita tentang kedatangan Muhammad bukannya 
diketahui oleh Raja Saif Zu-Yazin dan Raja Najasyi sahaja, 
bahkan juga oleh Heraclius, raja Rom dan Mugaugis, pembesar 
Rom di Mesir. Tentang Mugaugis misalnya, beliau melayan 
dengan baik perutusan Nabi kepadanya ketika termeterainya Per- 
janjian Hudaibiah pada 6 H. Dengan mengirim berbagai-bagai 
hadiah, dia mengakui yang dia percaya tentang kedatangan 
seorang nabi. Cuma dia tersasul kerana disangkanya kedatangan 
nabi itu jalah di Sham! 

Demikianlah beberapa anekdota tentang kepercayaan umum 
mengenai bakal lahirnya seorang manusia agung: seorang nabi 
baru yang takdirnya akan menamatkan siri-siri kerasulan di muka 
bumi ini. 


Muhammad Sebagai al-Sadig al-Amin 


“Sesungguhnya aku telah tinggal bersamamu beberapa lama 
sebelumnya (sebelum al-Ouran diturunkan). Apakah kamu tidak 
memikirkannya?” (Yunus: 16). 

Jika tadinya Taurat dan Injil sendiri telah menyebut-nyebut 
tentang kedatangan Muhammad, dan dengan itu membuktikan 
kebenarannya sebagai Rasulullah, maka dengan lahirnya Muham- 
mad kebenaran tersebut tidak dapat dipertikaikan lagi. Pengakuan 
tentang kebenarannya tidak lain kerana peribadi dan sirahnya (per- 

jalanan hidup) sendiri, yang sejak sebelum diutuskan sebagai Rasul 
lagi sudah terkenal dengan jolokan al-Sadig al-Amin, iaitu orang 
yang benar lagi dipercayai. 

Ketika usianya 25 tahun, Muhammad turut membawa barang- 
barang dagangan Khadijah binti Khuailid ke Sham. Terhadap 
saudagar-saudagar lain, Khadijah cuma sanggup menyerahkan 
barang-barangnya sekadar muatan dua ekor unta sahaja, tetapi 
terhadap Muhammad yang terkenal kerana amanahnya, tanpa 
ragu-ragu dia menyerahkan barang-barang perniagaannya yang 
dibawa oleh 4 ekor unta kepada baginda. Dan ketika takdir 
menetapkan yang kedua-duanya akan hidup bersama, Khadijah 
mengatakan: "“Wahai sepupuku! Sesungguhnya saya cinta 
padamu: pertama kerana kita berkeluarga, kedua kerana engkau 
dipandang tinggi oleh masyarakat bangsamu, ketiga kerana sifat 
amanahmu, keempat kerana baik budi pekertimu dan kelima 
kerana sifat kebenaranmu.” 

Pada suatu ketika Abdullah bin Abil-Huma', seorang rakan 
seperniagaannya berjanji untuk menemuinya di suatu tempat, 
tetapi dia sendiri terlupa janjinya itu. Sampai tiga hari tiga malam 
Nabi menunggunya di situ, hinggalah pada hari keempatnya 
kebetulan dia melintas tempat itu, Nabi masih berada di situ. Sung- 
guh kesal dia di atas kelupaannya itu, tetapi dengan senyuman 
Nabi mengatakan: "“Janganlah difikirkan sangat, mungkin saya 
yang bersalah. Saya telah berjanji akan menunggu tuan di sini sam- 
pai tuan datang, kerana itu saya mesti penuhi janji saya.” 

Apabila Muhammad berusia 35 tahun, berlakulah perselisihan 
di antara suku-suku Ouraisy tentang siapakah yang sepatutnya 
mengangkat Hajar al-Aswad dan meletakkan di tempatnya. Setiap 
anggota kabilah cuba menegakkan haknya dengan mengangkat 
sumpah yang terkenal dengan nama La'gatud-dam, iaitu sumpah 
mencecah darah dengan melukakan tangan masing-masing. Sam- 
pai lima hari mereka menghadapi kebuntuan, sehinggalah hari 
keenamnya apabila mereka menerima cadangan Abu Umaiyah al- 
Mughirah agar diserahkan penyelesaiannya kepada siapa yang 
mula-mula memasuki Masjid al-Haram melalui pintu Bani 
Syaibah. Kebetulan yang memasukinya ialah Muhammad, hingga 
dengan riang gembira mereka berseru: “Inilah dia Muhammad al- 
Amin, orang yang kami tunggu, kami sekalian rela dengan 
keputusannya.” 

Sewaktu turunnya ayat: "“Beri ingatlah terhadap kaum 
kerabatmu yang dekat” (al-Syu'ara: 214), Nabi lantas mengun- 
dang keluarga Abdul Mutalib di Bukit Safa dan berseru: 
“Bagaimana pendapatmu sekalian jika kuberitahu kamu bahawa 
di kemuncak bukit ini ada pasukan berkuda hendak menyerang 
kamu. Percayakah kamu?” Maka jawab mereka: ““Ya, engkau 

tidak pernah disangsikan. Belum pernah kami engkau dustai.” 

Ketika surat Nabi sampai kepada Heraclius, raja Rom di 
Baitul-Magdis memanggil orang-orang Arab Makkah yang 
kebetulan berdagang di situ. Heraclius menyoal, apakah mereka 
pernah menuduh Muhammad berdusta sebelum baginda mengaku 
menjadi nabi. Mereka menjawab: “Tidak”. Mendengarnya 
Heraclius lalu berkata: "“Orang yang tidak berdusta kepada 
manusia, tidak mungkin berdusta atas nama Allah.” 

Heraclius hanyalah seorang daripada musuh-musuh besar 
Nabi yang turut mempercayai sifat kebenaran Nabi. Selain beliau, 
Abu Jahal yang juga musuh ketat Nabi turut mengakui: “Kami 
tidak dustakanmu, ya Muhammad, tetapi kami menolak agama 
yang engkau bawa.” Demikian juga pendapat al-Nadhir al-Harith, 
musuh Nabi juga: “Adalah Muhammad di antara kamu, seorang 
anak muda yang paling disukai dan paling besar amanahnya, tetapi 
apabila ia membawa kepada kamu apa yang ia bawa, maka kamu 
katakan dia ahli sihir. Demi Allah, dia bukanlah ahli sihir.” 

Kepercayaan musuh-musuh Muhammad terhadap kejujuran- 
nya bukan hanya sebelum kerasulannya, bahkan selepasnya juga. 
Kerana sifat amanahnya itulah mereka sanggup menyerahkan 
barang-barang kepunyaan mereka kepada baginda untuk di- 
jaganya. Sampailah berlakunya Hijrah, barulah barang-barang 
tersebut diserahkannya kembali kepada pemiliknya masing-masing 
yang mana termasuk musuh-musuh Islam juga! 


Nubuwwah Muhammad 


Jika sebelum kerasulannya, Muhammad sudah terkenal sebagai 
seorang yang benar lagi dipercayai, maka selepas kerasulannya 
Nubuwwah itu sendiri semakin menguatkan kebenaran risalahnya. 
Apa yang dimaksudkan dengan Nubuwwah ialah berita-berita 
ghaib atau ramalan-ramalan tentang masa depan sesuatu dan 
tepatnya berita-berita ghaib itu dengan kenyataan. Ini dengan 
sendirinya membuktikan kebenaran Muhammad sebagai 
Rasulullah, seperti yang tersebut dalam al-Ouran: “Tuhan Yang 
Maha Mengetahui yang ghaib, dan Dia tidak menyatakan kepada 
seorang pun tentang yang ghaib itu, kecuali kepada Rasul yang 
diredai-Nya”” (al-Jin: 26 — 27). Dan, Muhammad sendiri pun 
mengakui bahawa tidaklah baginda mengetahui yang ghaib, 
kecuali apa yang diwahyukan kepadanya (al-An'am: 50). 

Di antara contoh-contoh Nubuwwah tersebut ialah mengenai 
kerajaan Rom Timur (Byzantine). Kerapkali apabila kaum 
Musyrikin menentang kaum Muslimin di Makkah, mereka 
mengatakan bahawa bangsa Rom yang mempunyai kitab Injil telah 
dikalahkan oleh Farsi yang beragama Majusi. Dengan itu mereka 

yakin dapat mengalahkan kaum Muslimin, kerana kaum Muslimin 
juga dari ahli Kitab. Dari peristiwa ini turunlah ayat: "Telah 
dikalahkan kerajaan Rom, dan mereka setelah dikalahkan itu 
menang dalam beberapa bidh'i lagi” (tal-Rum: 24). Ketika turun 
ayat ini, Rom baru saja dikalahkan, iaitu antara tahun 614-615 M. 
Tetapi tujuh tahun kemudian, mereka dapat merebut kemenangan- 
nya kembali. Alangkah tepatnya ayat al-Ouran tersebut, sebab 
kalimat 'bidh'i' itu bermaksud di antara 3 — 9 tahun! 

Lantaran keyakinannya tentang kebenaran firman Allah 
S.W.t. itulah maka Abu Bakar berani bertaruh dengan Ubayy bin 
Khallaf yang berakhir dengan kemenangan Abu Bakar. Sebenar- 
nya, pertaruhan ini bukannya perjudian, sebab judi berdasarkan 
untung-untungan, sedangkan tindakan Abu Bakar itu semata-mata 
berasaskan keyakinannya yang penuh terhadap al-Ouran. 

Sewaktu berlakunya peristiwa pemboikotan terhadap keluarga 
Bani Hashim, Rasulullah lalu memberitahu pak ciknya, Abu Talib, 
bahawa surat perjanjian yang mereka (ketua-ketua Ouraisy) gan- 
tungkan di Kaabah itu sudah dimakan anai-anai, kecuali nama 
Allah. Lalu, keluarlah Abu Talib ke masjid dan menyampaikan 
kepada kaum Ouraisy kenyataan Muhammad itu. Katanya: “Anak 
saudaraku itu tidak pernah berdusta. Marilah kita periksa. Kalau 
dia betul, hendaklah kamu berhenti daripada memboikot kami. 
Tetapi kalau dia berdusta, aku akan serahkannya buat kamu 
membunuhnya.” Tawaran Abu Talib itu disambut baik, lalu 
mereka pun menuju ke Kaabah untuk melihat surat perjanjian itu. 
Alangkah terkejutnya mereka kerana mendapatinya tepat seper- 
timana perkataan Muhammad. Mustahil Muhammad dapat 
mengetahuinya, kerana surat itu disimpan dalam Kaabah di suatu 
tempat yang berkunci, sedangkan kuncinya pula dipegang oleh 
kaum Ouraisy sendiri! 

Selepas Peperangan Badar yang membawa kekalahan kaum 
Musyrikin, bertekadlah Umair di depan Safwan untuk membunuh 
Muhammad, kerana anaknya telah ditawan. Ketika dia menemui 
Nabi di Madinah, dia menyatakan maksud kedatangannya cuma 
tentang urusan anaknya tersebut. Mendengarnya, Nabi memaksa 
Umair agar memberitahu maksud sebenar kedatangannya, namun 
jawapannya tetap sama. Akhirnya, Nabi pun berkata: “Tidak, 
tetapi engkau dan Safwan duduk di pinggir Kaabah dan kamu 
beromong-omong begini dan begitu ...” Di saat ini juga Umair 
masuk Islam, sambil berkata: “Dahulu kami dustakanmu tentang 
khabar yang datang kepadamu dari langit, tetapi dalam urusanku 
tidak ada yang hadir melainkan aku dan Safwan.” 

Salah seorang tawanan Nabi ialah Abbas bin Abdul Mutalib, 
pak ciknya sendiri. Ketika Nabi meminta agar dibayar wang 
tebusannya, dia lalu membayarnya sambil berkata kepada Nabi: 

“Sesungguhnya, engkau telah jadikan daku seorang miskin dalam 
bangsa Ouraisy seumur hidupku.” Maka sabdalah Nabi: 
“Bagaimana boleh jadi? Padahal engkau tinggalkan beberapa har- 
ta benda kepada Ummul-Fadhl, dan engkau berkata kepadanya: 
“Kalau aku mati, engkau jadi perempuan yang kaya'.” Lantaran 
terkejut, Abbas pun berkata: ““Demi Allah! Tidak seorang pun 
yang tahu hal ini!” 

Ketika berlakunya Perang Muktah di Sham, Nabi yang berada 
di Madinah berkata sambil berlinangan air matanya: “Telah mati 
Zaid, telah mati Jaafar, telah mati Ibnu Rawahah, lalu panji-panji 
itu diambil oleh suatu pedang dari pedang-pedang Allah” 
(maksudnya Khalid al-Walid). Sesudah peperangan datanglah 
berita seperti yang dikhabarkan tersebut! Siapakah yang 
memberitahu kejadian-kejadian di negeri Sham yang begitu jauh 
dari Madinah kalau bukan Tuhan yang mengutusnya sebagai 
Rasul? 

Nabi juga menyatakan, bahawa puterinya Fatimah adalah 
orang yang mula-mula sekali akan menyusuli kewafatannya kelak. 
Dan benar sekali kerana 6 bulan selepas kewafatan baginda, 
Fatimah pun meninggal. Dengan kematiannya barulah Ali bin Abu 
Talib membai'at Abu Bakar sebagai khalifah. Tentang Ali, Nabi 
pernah mengatakan bahawa dia akan mati terbunuh ketika ber- 
puasa, dengan suatu pukulan di kepala sewaktu sedang sujud. 
Memang benarlah kenyataan Nabi kerana Ali kemudiannya 
dibunuh dengan pukulan pedang oleh Abdul Rahman bin Muljam 
ketika beliau sedang mengerjakan sujud pertama dalam salat 
subuh pada bulan Ramadan. 

Mengenai kejadian-kejadian yang bakal menimpa putera- 
putera Ali, iaitu Hassan dan Hussain, turut juga disebut-sebut oleh 
Nabi. Terhadap Hassan, Nabi mengatakan: ““Sesungguhnya, . 
anakku Hassan ini (akan menjadi) seorang ketua, dan mudah- 
mudahan Allah akan damaikan dengan perantaraannya antara dua 
golongan yang besar dari kaum Muslimin.” Demikianlah yang ter- 
jadi kemudiannya, apabila Hassan yang mengganti ayahnya telah 
menyerahkan jawatan khalifah kepada Muawiyah di Kufah pada 
tahun 661 M. Adapun mengenai Hussain, juga telah diberitahu 
oleh Nabi yang dia akan dibunuh secara kejam di Kufah. Dan 
itulah yang terjadi apabila Hussain bersama penyokong- 
penyokongnya telah diserang oleh angkatan Ubaidullah bin Ziyad 
di Karbala, Kufah pada zaman Yazid bin Muawiyah. Sewaktu 
kematiannya, kepala Hussain telah dipotong sedang di badannya 
terdapat 33 bekas pedang dan 34 bekas tombak. 

Di zaman pemerintahan Usman bin Affan, meninggallah 
Abu Zar al-Ghifary, salah seorang sahabat besar Nabi. Sebenarnya, 
kematian Abu Zar telah pun disebut-sebut oleh Nabi sewaktu 

tentera-tentera Muslimin sedang dalam perjalanan menuju Tabuk. 
Oleh kerana unta yang dinaiki oleh Abu Zar tercedera, terpaksalah 
ia berjalan kaki seorang diri untuk menyusuli. pasukannya yang 
agak jauh meninggalkannya. Ketika pasukan Muslimin sedang 
berehat di suatu tempat, kelihatanlah Abu Zar sedang berjalan sen- 
dirian di lereng-lereng bukit. Maka bersabdalah Rasulullah: 
“Semoga Allah melimpahkan rahmat kepada Abu Zar. Ia berjalan 
seorang diri, dan ia juga akan meninggal seorang diri, dan akan 
dibangkitkan pada Hari Akhirat seorang diri juga.” Apa yang 
berlaku kemudiannya ialah Abu Zar meninggal seorang diri ketika 
dalam pembuangan oleh Usman bin Affan. Apabila mayatnya di- 
jumpai oleh Abdullah bin Mas'ud, maka menangislah dia sambil 
berkata: ““Sungguh benarlah Rasulullah, bahawa Abu Zar mening- 
gal seorang diri ...... ki 

Rasulullah juga telah memberitahu beberapa peristiwa yang 
kemudiannya benar-benar berlaku, ketika tercetusnya Peperangan 
Jamal dan Siffin di zaman Ali bin Abu Talib. Terhadap Zubair al- 
Awwam, Nabi berkata: “Nanti engkau akan memerangi Ali, dan 
dalam hal ini engkau yang akan menganiaya.” Apa yang jelas 
ketika pertempuran Jamal sedang sengit ialah bahawa Zubair telah 
melarikan diri, kerana kurang yakin apakah penentangannya 
terhadap Ali benar atau tidak. Tentang Ammar bin Yasir, Nabi 
bersabda: ““Kasihan Ammar, dia akan dibunuh oleh golongan yang 
menderhaka.” Demikianlah yang terjadi kemudiannya, di mana 
Ammar telah mati terbunuh oleh tentera-tentera Muawiyah di 
dalam Peperangan Siffin. 

Pada zaman Muawiyah bin Abu Sufyan sebagai khalifah, 
telah meninggal pula Abu Ayub al-Ansari, sahabat besar Nabi. 
Kematiannya ketika dalam peperangan, dan mayatnya yang 
ditanam di bawah benteng Constantinople, menjadikan apa yang 
diberitahu oleh Nabi lebih dahulu terbukti kebenarannya. 

Demikian, sekelumit daripada Nubuwwah Muhammad. 
Kebenaran demi kebenaran terhadap apa yang telah diberitahunya 
terlebih dahulu menimbulkan suatu pertanyaan: Dari manakah 
Muhammad mengetahui semuanya itu? Kalau ianya bukan 
Rasulullah, bolehkah baginda mengetahuinya? 


BAB 5: PEMBENTUKAN AOIDAH ISLAM DI MAKKAH 


KETIKA Muhammad menjangkau usia 40 tahun, turunlah wahyu 
pertama pada malam Isnin 17 Ramadan yang menandakan dengan 
rasminya Nabi dilantik sebagai Rasulullah (utusan Allah). Dengan 
ayat al-Jgra' dan diikuti oleh ayat-ayat lain selepasnya, maka ber- 
mulalah siri dakwah Islamiah di Makkah. 

Dalam mengatur strategi dakwah Islamiah, Rasulullah sen- 
tiasa berpandu kepada “hikmah' (an-Nahl: 125). Mulanya baginda 
menyeru kepada sahabat-sahabatnya sahaja, kemudian kepada 
keluarganya yang terdekat, dan akhirnya barulah kepada 
masyarakat umum secara terang-terangan. 


Ajaran Islam di Makkah 


Sesungguhnya ajaran yang pertama dan utama sekali yang dibawa 
oleh Nabi Muhammad s.a.w. di Makkah ialah persoalan agidah 
tauhid. Inilah prinsip pertama yang dicanangkan oleh Rasulullah 
di Makkah, bahkan inilah prinsip asasi dalam ajaran Islam 
seluruhnya. 

Dengan agidah tauhid ini, pertama sekali orang-orang Arab 
diseru agar hanya menyembah Allah s.w.t. semata-mata, tanpa 
menyengutukannya dengan sebarang sembahan-sembahan Iain. 
Selama ini bangsa Arab sentiasa bergelumang di dalam lembah 
syirik, khurafat dan tahyul dalam segala bentuk dan rupa. Maka 
dengan kedatangan Nabi Muhammad, segala bentuk syirik atau 
penyelewengan agidah ini diperbetulkan semula dengan hanya 
menyembah dan meminta pertolongan kepada Allah s.w.t. semata- 
mata. Sebenarnya seruan ke arah tauhid yang murni dengan 
menyembah Allah s.w.t. semata-mata dan menjauhi taghut itu 
merupakan tujuan pengutusan setiap nabi dan rasul (an-Nahl: 39), 
iaitu sejak dari Nabi Adam a.s. sehinggalah kepada Nabi 
Muhammad s.a.w. Bagi ulama Salaf, inilah yang dimaksudkan 
sebagai Tauhid Uluhiyah atau Tauhid Ubudiyah, yakni ajaran 
yang menuntut agar hanya menyembah dan berdoa kepada Allah 
sahaja, tanpa menyengutukan-Nya dengan sebarang sembahan 
atau tuhan-tuhan yang lain. 

Selain dari pengertian tersebut, konsep tauhid juga ber- 
maksud agar Allah s.w.t. sahajalah yang dipercayai sebagai 
Penguasa yang sebenarnya di atas muka bumi ini. Dengan doktrin 
ini, Allah bukan sahaja dipercayai sebagai Pencipta yang berkuasa 

di alam ini, bahkan juga sebagai Pencipta hukum dan undang- 
undang di atas muka bumi ini. Bagi ulama Salafiyyah, inilah yang 
dikatakan Tauhid Rububiyah, iaitu tuntutan agar hanya undang- 
undang Allah sahajalah yang dipatuhi dan ditaati, bukannya 
undang-undang buatan dan ciptaan manusia. 

Berkait rapat dengan persoalan akidah ini ialah ajaran Islam 
tentang adanya Hari Kebangkitan. Bagi sebahagian masyarakat 
Arab ketika itu, yang ada cuma kehidupan dunia sahaja: dengan 
matinya manusia bermakna tamatlah segala-galanya. Hakikat 
wujudnya jenis manusia seperti ini digambarkan dalam al-Ouran: 

“Dan mereka berkata: Kehidupan ini tidak lain hanyalah 
kehidupan di dunia sahaja. Kita mati dan kita hidup dan tidak ada 
yang membinasakan kita selain masa”? (al-Jasiyah: 24). 

“Mereka berkata: Apakah betul, apabila kami telah mati, dan 
kami telah menjadi tanah dan tulang-belulang, apakah kami 
sungguh-sungguh akan dibangkitkan?” (a-Mukminun: 82). 

“Ja berkata: Siapakah yang dapat menghidupkan tulang- 
belulang, yang telah hancur luluh?” (Yassin: 78). 


Selain dari persoalan akidah, ajaran-ajaran Islam di Makkah 
juga menekankan tentang akhlak. Sejajar dengan sabda baginda 
sendiri: “Tidaklah aku diutuskan melainkan untuk menyempur- 
nakan akhlak”, maka kegiatan dakwah Muhammad banyak sekali 
menekankan tentang usaha-usaha pembentukan peribadi Muslim 
— membuang perangai-perangai yang tercela (mazmumah) dan 
menggantikannya dengan sikap yang terpuji dan mulia 
(mahmudah). Di antara sifat-sifat mazmumah ialah hasad dengki 
(al-Falagh dan takbur (Lugman: 18), sedangkan sifat-sifat 
mahmudah antara lainnya ialah bersikap baik kepada orang tua 
(al-Isra': 23-24) dan memelihara amanat dan janji (al-Mukminun: 
8). Usaha-usaha pembentukan peribadi dan pendidikan (ta 'dib) 
jiwa ini penting sekali, sebagai persediaan dalam menghadapi 
sebarang cabaran yang bakal mendatang. 

Dengan tujuan untuk mengukuhkan akidah dan akhlak lalu 
Allah menurunkan ayat-ayat al-Ouran tentang kisah perjuangan 
nabi-nabi agar menjadi teladan kepada umat-umat selepasnya. 
“Sesungguhnya, pada kisah-kisah mereka itu terdapat pengajaran 
bagi orang-orang yang beraka?” (Yusuf: 111). “Maka ceritakanlah 
kepada mereka kisah-kisah itu agar mereka berfikir” (al-A'raf: 
176). Betapa pentingnya mengkaji sejarah dalam Islam terbukti 
jelas apabila para ulama mengatakan bahawa /43 daripada kan- 
dungan al-Ouran adalah membicarakan soal-soal sejarah. Kecuali 
surah al-Bagarah, setiap surah yang menceritakan kisah nabi-nabi 
dan umat dahulu kala, adalah merupakan ayat Makkiyah. Dan 
kecuali surah al-Bagarah juga, setiap surah yang mengisahkan 

Nabi Adam a.s. dan Iblis adalah juga ayat Makkiyah. 

Perkara ketiganya, yang diajarkan di Makkah juga ialah 
aspek ibadat, terutamanya ibadat salat lima waktu. Fardu salat 
yang diterima setahun sebelum Hijrah pada malam Israk dan 
Mikraj ini merupakan ibadat yang berhubung langsung dengan 
Allah s.w.t. Sebenarnya, pada hukum ibadat ini terkandung 
pengertian akidah dan akhlak sekaligus, kerana dengan menyem- 
bah Allah itu dapat menghalang dari amalan-amalan yang 
mungkar. 

Dari segi sosialnya, adalah jelas bahawa masyarakat Arab 
mengamalkan sistem kelas di samping merendahkan darjat kaum 
wanita. Kelas tertinggi adalah terdiri dari kalangan aristokrat 
Ouraisy sahaja, dengan keistimewaan dan kuasa yang tidak terbatas. 
Sedangkan, kaum hamba abdi bukan sahaja dinafikan haknya, 
bahkan batang tubuhnya sendiri dapat dijual beli begitu saja. 
Tetapi berkat ajaran Islam, semua golongan proletar itu dapat 
dibanteras oleh Muhammad: kebanyakannya dengan pertolongan 
hartawan-hartawan Muslim. Kepada mereka diajarkan bahawa 
tindakan membebaskan hamba adalah sebaik-baik kebajikan. 
“Dan Kami telah menunjukkan kepadanya dua jalan. “Tetapi dia 
tidak menempuh jalan kebajikan yang mendaki lagi sukar. 
Tahukah kamu apakah jalan tersebut? Iaitulah: Merdekakan ham- 
ba” (al-Balad: 10-13). Adapun tentang kaum wanita, darjat dan 
hak mereka telah diletakkan pada tempat yang sewajarnya, baik di 
dunia mahupun di akhirat (al-Mukmin: 40). 

Demikianlah antara lain intisari ajaran Islam di Makkah: 
ajaran yang lebih menekankan persoalan akidah, ibadah dan 
akhlak. Hanya setelah agama Islam tersebar ke Madinah barulah 
corak dakwah kini memberi perhatian terhadap soal-soal hukum 
dan perundangan. 


Penentangan Kaum Bangsawan dan Cara 
Nabi Menghadapinya 


Dengan ajaran-ajaran yang sedemikian rupa, tidak hairanlah 
jikalau ianya dengan cepat menarik perhatian golongan bawahan, 
khasnya dari kalangan hamba abdi. Namun tidak sedikit pula 
golongan atasan yang menyambut baik, seperti Abu Bakar al- 
Siddia, Usman bin Affan dan Abdul Rahman bin Auf. 
Bagaimanapun, kebanyakan kaum bangsawan menolaknya. Bagi 
mereka, agama Paganisme itulah sunnah, sedangkan ajaran Islam 
itu merupakan bid'ah belaka. Kerana ianya bid'ah (ciptaan baru), 
perlulah ia ditentang agar tidak cepat merebak dan menggugat 
sunnah (tradisi nenek moyang) mereka. 

Langkah pertama yang mereka lakukan ialah memujuk 

penyair-penyair mereka, seperti Abu Sufyan bin al-Harith, Amru 
ibnul-Ass dan Abdullah ibnuz-Ziba'ra supaya mengejek dan 
menyerang ajaran-ajaran Islam. Tetapi serangan-serangan mereka 
tidak sampai ke mana, disebabkan penyair-penyair Muslimin sen- 
diri tampil membalas serangan mereka. Namun, mereka terus 
melancarkan perang saraf, menabur dakyah-dakyah jahat 
terhadap ajaran Islam serta peribadi Muhammad sendiri. 
Bagaimanapun, pada peringkat ini mereka tidak dapat berbuat 
apa-apa terhadap batang tubuh Muhammad, kerana baginda 
dilindungi oleh bapa saudaranya Abu Talib. 

Kerana sukar mengganggu Muhammad, serangan mereka lalu 
ditujukan kepada pengikut-pengikut baginda yang terdiri dari 
golongan-golongan hamba dan yang lemah sahaja. Bilal bin Rabah 
misalnya, lantaran keislamannya, leher beliau telah dijerat oleh 
tuannya Umayyah bin Khallaf. Kemudian, disuruh kanak- 
kanak menyeretnya ke gurun pasir sewaktu panas terik, lalu 
dadanya ditindih pula dengan batu besar. Demikian juga keluarga 
Yassir yang diseksa oleh kaum Ouraisy, sehingga Yassir dan 
isterinya Sumaiyah mati syahid. Termasuk juga Amir bin 
Fuhairah, yang diseksa oleh tuannya hingga menjadi tidak siuman, 
Zunaizah hamba perempuan yang diseksa oleh tuannya Abu Jahal 
hingga buta matanya, dan juga Labibah yang diseksa terus- 
menerus oleh tuannya Umar al-Khattab (sebelum keislamannya). 
Maka untuk mengatasinya, ramailah hartawan-hartawan Muslim, 
seumpama Abu Bakar yang bertindak menebus atau memer- 
dekakan mereka. 

Tekanan-tekanan kaum Ouraisy, rupanya tidaklah men- 
datangkan sebarang hasil, sebaliknya penganut-penganut Islam 
bertambah tebal keimanannya. Sebab itu, bentuk penentangan kini 
bertukar corak: daripada menentang golongan hamba sahaja 
kepada menentang semua pengikut-pengikut Islam. Dengan 
demikian ramailah bangsawan-bangsawan yang disegani seperti 
Abu Bakar al-Siddig, Usman bin Affan, Abu Ubaidah al-Jarrah 
dan Zubair al-Awwam tidak lepas dari seksaan-seksaan mereka. 
Akibat semuanya ini, memaksa Nabi memikirkan suatu tempat 
yang lebih selamat buat mereka, dan negeri itu tidak lain dari Hab- 
shah yang mana cukup diketahui oleh baginda tentang kebaikan 
rajanya, Najasyi. Dengan itu, berlakulah Hijrah pertama dalam se- 
jarah Islam di mana seramai 14 orang dan kemudiannya hampir 
100 orang telah berangkat ke Habshah. Kerana bimbang tentang 
kemungkinan tersebar luasnya Islam di sana, maka orang-orang 
Ouraisy segera mengutus Amru ibnul-Ass dan Abdullah bin Abi 
Rabi'a untuk meminta agar Raja Najasyi memulangkan mereka 
kembali ke Makkah. Bagaimanapun, ianya gagal setelah Najasyi 
menerima hujah-hujah Jaafar bin Abu Talib. 

Tidak beberapa lama di Habshah, tersebarlah khabar-khabar 
angin tentang adanya kebebasan beragama di Makkah, juga 
adanya semacam perdamaian (al-Gharanig) dengan kaum 
musyrikin di sana. Tetapi sebaik sahaja mereka pulang ke Makkah, 
didapati permusuhan terhadap kaum Muslimin tetap seperti dulu. 
Dengan itu tiada seorang pun yang dapat memasuki Makkah 
dengan selamat, kecuali secara bersembunyi-sembunyi atau di 
bawah perlindungan seseorang penaung tertentu (Oanun al-Jiwar). 

Setelah semua bentuk tekanan itu tidak berhasil, akhirnya 
barulah pemuka-pemuka Ouraisy mengalih perhatian kepada Nabi 
Muhammad s.a.w., penganjur Islam itu sendiri. Dalam mengatur 
langkahnya, mulanya mereka bertindak secara diplomasi, sama 
ada dengan memujuk atau mengumpan baginda dengan berbagai 
bentuk rasuah, baik melalui Abu Talib mahupun terus kepada 
Muhammad sendiri. Oleh kerana kesemua usaha itu menemui 
kegagalan, akhirnya mereka bertindak memboikot seluruh Bani 
Hashim. Pemboikotan ini memaksa Nabi Muhammad menyuruh 
pengikut-pengikutnya sekali lagi berhijrah ke Habshah. 

Bagaimanapun, kesan yang paling hebat akibat pemboikotan 
itu jalah kematian bapa saudaranya Abu Talib dan isterinya Khadi- 
jah, dua orang pembantu dan pelindung utama baginda. Dengan 
kematian mereka, maka terbukalah kesempatan bagi orang-orang 
Ouraisy untuk menghapuskan Muhammad. Sedang Muhammad 
sendiri sudah mulai berdakwah ke luar kota Makkah, seperti di 
Taif dan kepada jemaah-jemaah haji. Memandangkan tekanan- 
tekanan terhadap Nabi dan pengikut-pengikutnya semakin hebat, 
akhirnya datanglah perintah Allah agar baginda berhijrah ke 
Madinah. 

Sebelum persoalan ini ditamatkan, ada baiknya disebutkan 
bahawa selama berlangsungnya kegiatan dakwah Islamiah di Mak- 
kah, kaum Muslimin ada kalanya terpaksa berlindung di bawah 
naungan kaum musyrikin (Oanun al-Jiwar). Bahkan, Rasulullah 
sendiri sejak mula sehinggalah berlakunya Hijrah, dilindungi dan 
dibantu oleh seorang musyrik, iaitu bapa saudaranya sendiri Abu 
Talib. Di sini timbullah suatu ketentuan, bahawa dalam ber- 
dakwah, kaum Muslimin dibolehkan meminta perlindungan atau 
bantuan daripada orang-orang bukan Islam demi untuk mengelak- 
kan gangguan atau rintangan terhadap usaha-usahanya. 
Bagaimanapun, dalam meminta bantuan mereka, kata Dr. Abdul 
Karim Zaidan, hendaknya orang tersebut sudah dikenal kejujuran- 
nya dan tidaklah mungkin mereka itu akan berkhianat. 


Sebab-sebab Penentangan 


Dalam sejarah mana-mana pun juga, biasanya mereka yang 

pertama-tama sekali menolak sesuatu gerakan pembaharuan ialah 
golongan bangsawan (al-Mala”). Jadi, mengkaji kenapa timbul 
penentangan terhadap ajaran-ajaran Muhammad ini sebenarnya 
adalah mengkaji kenapa golongan al-Mala? ini menolaknya. 
Bukannya tidak ada kalangan atasan yang menerimanya, seperti 
Abu Bakar al-Siddig, Usman Affan, Zubair al-Awwam dan lain- 
lainnya, tetapi jumlahnya terlalu kecil berbanding dengan 
golongan kebanyakan (Jumhur) yang telah menyambut baik 
seruan Muhammad itu. 


1. Faktor pertama dan utama penentangan masyarakat Arab 
terhadap dakwah Islamiah ialah kerana persoalan agidah 
tauhid. Kita mengetahui bahawa selama ini bangsa Arab sen- 
tiasa bergelumang di dalam lembah syirik dan khurafat dalam 
pelbagai bentuknya, seperti menyembah patung-patung 
berhala, malaikat dan jin, nenek-moyang dan sebagainya. 
Apabila Rasulullah menyeru, ke arah tauhid murni dengan 
hanya menyembah Allah s.w.t. semata-mata, mereka menen- 
tangnya habis-habisan kerana ianya bertentangan dengan 
ajaran nenek-moyang mereka (al-Maidah: 104). 

2. Dari segi politiknya, dakwah Islamiah ditentang kerana im- 
plikasi dari pengakuan bertuhankan Allah s.w.t. itu bererti 
mencabut semua sekali kuasa duniawi yang selama ini 
dipegang dan dibolot oleh para penguasa, ketua-ketua suku 
dan gabilah, para padri dan sebagainya. Dengan proklamasi 
agar menyerahkan kembali kepada Allah s.w.t. semata-mata, 
ini bermakna kuasa duniawi yang dipegang oleh bangsa Arab 
selama ini lalu tercabar dan tergugat. Sebab itu pengaruh Islam 
mesti disekat, agar kuasa dan pengaruh mereka tetap utuh dan 
kukuh. 

Selain dari itu, penentangan mereka juga berkait rapat 
dengan faktor persaingan kuasa di antara suku-suku dan 
gabilah. Sesungguhnya kaum  Ouraisy tidak dapat 
membezakan di antara kenabian dengan kekuasaan. Bagi 
mereka, kemunculan Muhammad dari keluarga Abdul Mutalib 
dengan sendirinya akan mencabar kedudukan suku-suku lain 
yang sejak sekian lama saling merebut pengaruh. Pernah ter- 
jadi ketika Abu Sufyan, Abu Jahal dan Akhnas mengintip 
Muhammad membaca al-Ouran, terus terang Abu Jahal 
mengakui betapa selama ini mereka saling menandingi 
pengaruh Abdi Manaf, tetapi bilamana kemenangan hampir 
terbayang, tiba-tiba di sisi Abdi Manaf muncul Muhammad 
memaklumkan kenabiannya. ““Tidak, kami tidak akan percaya 
dan tidak akan membenarkannya,”' ujar Abdi Jahal. 

Sebagai golongan masyarakat yang mementingkan nilai- 

nilai Asabiyyah (kesukuan), timbulnya Muhammad dari suku 
tertentu, sudah tentu akan mencabar suku-suku lain. Justeru, 
kerana semangat kesukuan inilah juga munculnya nabi-nabi 
palsu, baik ketika Muhammad masih hidup dan lebih-lebih lagi 
selepas wafatnya, semata-mata buat menandingi suku Ouraisy. 
Maka tampillah Musailamah dari Bani Hanifah, Sajjah dari 
Bani Tamim dan Tulaihah dari Bani Asad. Semuanya ini 
kerana tebalnya semangat kesukuan serta hasad dengki antara 
mereka. 

Dari segi sosialnya, Islam perlu ditentang kerana ia menga- 
jarkan prinsip persamaan di kalangan sesama manusia. Dalam 
Islam, tinggi rendahnya darjat insan diukur berdasarkan 
takwanya kepada Allah s.w.t. (al-Hujurat: 13, Ali Imran: 76) 
atau amal salihnya (al-Bayyinah: 7). Prinsip seperti ini, ten- 
tunya bercanggah dengan sistem sosial mereka yang 
berasaskan konsep kelas dengan hak dan kewajipan yang 
berbeza. Status tertinggi, selamanya adalah kepunyaan 
golongan bangsawan, sedangkan kelas terendah ialah 
golongan hamba abdi. Maka, demi mempertahankan status 
guonya, Muhammad harus ditentang. Alangkah kejinya 
ajaran yang cuba menyamakan kedudukan mereka dengan 
kedudukan hamba mereka sendiri! 

Pernah sewaktu Jabalah ibnul-Aiham, raja terakhir kera- 
jaan Ghassan yang baru memeluk Islam sedang mengerjakan 
tawaf, terpijaklah tepi jubahnya oleh orang kebanyakan. 
Jabalah lalu memukulnya, sehingga berdarah hidung. Setelah 
menerima aduan dari orang tersebut, Khalifah Umar al- 
Khattab lalu memutuskan agar Jabalah dipukul balas. Lan- 
taran tidak puas hati terhadap corak penyelesaian yang "aneh" 
itu, Jabalah kembali murtad. Ini menjelaskan suatu hakikat, 
betapa pengaruh kebangsawanan itu begitu tebal, hingga sukar 
bagi mereka untuk menerima Islam. 

Apalagi jika difikirkan yang agama tersebut dibawa oleh 
seorang anak yatim piatu yang tak punya kedudukan apa-apa 
di kalangan masyarakat Arab, sungguhpun ianya keturunan 
Ouraisy. Pernah al-Walid bin al-Mughirah mengatakan: 
“Wahyu didatangkan kepada Muhammad, bukan kepadaku, 
pada hal aku kepala dan pemimpin Ouraisy. Juga tidak kepada 
Abu Mas'ud Amr bin Umair al-Sagafy, pemimpin Thagif. 
Kami adalah pembesar dua kota.” 

Alasan lain yang dikemukakan oleh kaum bangsawan 
ketika menentang Muhammad ialah kerana ajaran Islam telah 
memecahbelahkan perpaduan masyarakat dan keluarga: baik 
antara orang tua dengan anaknya, antara suami dengan 
isterinya mahupun antara sesama saudaranya. Al-Walid bin al- 

Mughirah sendiri pernah menuduh Muhammad itu sebagai 
Sahir-bayan (Juru Pesona Bahasa), kerana apa yang 
dikatakannya merupakan pesona yang akan memecah- 
belahkan perpaduan sesebuah keluarga. Demikian juga hasrat 
Umar al-Khattab untuk membunuh Muhammad, mulanya 
adalah dengan harapan agar bebaslah Ouraisy dan kembali 
bersatu setelah mengalami perpecahan dan penghinaan 
terhadap berhala-berhala mereka. Bahkan Utbah bin Rabiah 
secara terus terang berkata di depan Nabi: "“Anakku, seperti 
engkau ketahui, dari segi keturunan, engkau mempunyai tem- 
pat di kalangan kami. Engkau telah membawa soal besar ke 
tengah-tengah masyarakatmu, sehingga mereka cerai-berai 
kerananya....” 

Penentangan orang-orang Arab juga, dapat dilihat dari aspek 
ekonomi. Kaum pemodal menganggap bahawa moral itu 
adalah benar bilamana ia dapat melipatgandakan hartanya, 
bilamana ia dapat membukakan jalan buat hawa nafsunya. 
Tetapi apabila ia menghalang hawa nafsunya, moral itu tidak 
lagi benar. Islam harus ditentang kerana ia melarang riba atau 
segala unsur putar belit dalam kegiatan ekonomi mereka. 
Tidak ada tempatnya Islam dalam masyarakat yang bebas 
lepas ini. 

Dari segi lain pula, kemasukan golongan bawahan atau 
hamba abdi juga dapat menggugat kedudukan ekonomi 
mereka. Selama ini, mereka mengharapkan tenaga kaum 
bawahan untuk kepentingan mereka sendiri, terutama dalam 
kegiatan perdagangan mereka. Tetapi dengan kemasukan 
hamba abdi dalam Islam, hilanglah tenaga pekerja yang 
selama ini membantu mereka. Sebab itu Muhammad perlu 
ditentang, kerana dialah yang menyebabkan golongan hamba 
melarikan diri dari mereka. 

Salah satu sumber ekonomi orang-orang Arab ialah 
memahat patung-patung berhala dan menjaga Kaabah, di 
mana patung-patung itu diletakkan. Patung-patung itu kemu- 
diannya akan dijual kepada jemaah-jemaah haji yang mengun- 
jungi Makkah. Malangnya, Islam mengajarkan konsep tauhid 
yang murni dengan membanteras sebarang bentuk penyeku- 
tuan terhadap-Nya, seperti menyembah berhala atau mengabdi 
kepada sesama manusia. Ajaran seperti ini, tentunya mengan- 
cam ekonomi mereka, dan sebab itu perlulah ianya ditentang. 
Penolakan orang-orang Arab juga disebabkan ketakutan 
mereka tentang adanya Hari Kebangkitan yang kelak 
akan menghitung perlakuan mereka di dunia. Ini adalah per- 
soalan moral masyarakat Arab, khasnya golongan bangsawan 
yang sudah tenggelam dan hanyut dalam kehidupan hawa naf- 

su. Bagi golongan seperti ini, ancaman (sanksi) adanya Hari 
Pembalasan tentunya sangat menakutkan, hingga kerana itu 
mereka menolaknya. 

Faktor lain yang turut mendesak mereka untuk menolak 
dakwah Muhammad ialah perasaan cintakan tradisi nenek 
moyang. Faktor adat yang 'tak lekang dek panas tak lapuk dek 
hujan”: bahawa segala sesuatu dari orang tua-tua semuanya 
baik belaka, semuanya ini menghalang mereka dari menerima 
Islam. Pernah ketika Rasulullah sedang sibuk berdakwah 
kepada jemaah-jemaah haji dari luar, datanglah Abu Lahab 
menyahut dari belakang: ““Hai manusia! Sesungguhnya lelaki 
ini memerintahkan supaya kamu meninggalkan agama bapa- 
bapa kamu.” Sambungnya lagi: "“Hai keturunan polan! 
Bahawasanya lelaki ini hanya menyeru supaya kamu mening- 
galkan atau membuang berhala Lata dan Uzza dari leher-leher 
kamu. Kamu diajak olehnya untuk mengerjakan perbuatan 
bid'ah dan kesesatan. Maka janganlah kamu mengikuti dia 
dan janganlah kamu mendengarnya!” 

Satu sebab lain, kenapa mereka menolak ajaran Islam ialah 
lantaran takut dijajah oleh kuasa-kuasa besar, seperti Rom 
misalnya. Ajaran Islam membawa perpecahan masyarakat dan 
keluarga. Dan perpecahan-perpecahan ini akan memberi 
kesempatan yang baik bagi kedatangan kuasa penjajah. 
Memang benar bumi Hijaz yang gersang itu tidaklah dapat 
menarik perhatian mereka untuk menjajahnya. Mungkin dari 
segi ekonomi ianya tidak begitu penting, tetapi dari segi agama 
dan politik, penaklukan Rom akan mengukuhkan imejnya 
sebagai suatu kuasa Kristian dan sekaligus mencabar Farsi 
sebagai sebuah kerajaan Majusi. Kebimbangan terhadap 
kedatangan Rom ini memangnya berasas, memandangkan 
bahawa Makkah telah pernah diserang oleh Abrahah, gabenor 
Habshah yang di bawah naungan kerajaan Rom. 

Demikianlah, antara lain sebab-sebab penolakan 
masyarakat Arab, atau lebih tepat penolakan golongan 
bangsawan (al-Mala”) terhadap ajaran Islam. Adapun 
golongan kebanyakan (Jumhur), mereka dengan cepat 
menerimanya. Ini kerana mereka tidak mempunyai sifat-sifat 
yang ada pada golongan al-Mala' seperti takbur dan cinta 
kepada kedudukan dan kekuasaan. 


BAB 6: PERISTIWA ISRAK DAN MIKRAJ 


SETAHUN sebelum berlakunya Hijrah ke Madinah, terjadi 
peristiwa Israk dan Mikraj yang menggemparkan masyarakat 
Makkah. Yang dimaksudkan dengan Israk ialah perjalanan malam 
dari Masjid al-Haram ke Masjid al-Agsa, dan dari sini Rasulullah 
bermikraj ke Sidrat al-Muntaha dan seterusnya mengadap Allah 
S.W.t. untuk menerima risalah salat atau sembahyang lima waktu, 
dan malam itu juga baginda kembali ke Makkah. 

Cerita seperti ini tentu sekali menggemparkan mereka yang 
mendustakan Rasulullah, tetapi semakin menguatkan iman mereka 
yang mempercayai baginda. Abu Bakar al-Siddig misalnya, 
ketika ditanya oleh kaum Ouraisy sama ada beliau memper- 
cayainya atau tidak dengan cerita itu, lalu dijawabnya: ““Ya, saya 
benarkan, bahkan saya membenarkan yang lebih lagi dari yang 
demikian, iaitu wahyu yang diturunkan kepadanya dari langit. 

Sebenarnya, di dalam peristiwa Israk dan Mikraj itu, 
Rasulullah telah diperlihatkan dengan berbagai-bagai bentuk gan- 
jaran dan balasan yang diterima oleh manusia akibat perbuatan- 
perbuatannya sendiri. Misalnya, mereka yang malas menunaikan 
salat tidak henti-henti dihempap kepalanya dengan batu besar 
hingga berkecai kepalanya, dan yang tidak membayar zakat 
memakai pakaian yang koyak-rabak atau memakan pohon-pohon 
yang berduri, daun-daun yang pahit dan batu-batu Jahannam. 
Demikian juga, disaksikan baginda balasan yang diterima oleh 
mereka yang mengejar perempuan jalang, tidak menunaikan 
amanah, suka membuat fitnah, bercakap sombong, memakan 
riba, memakan harta anak-anak yatim, mencaci orang dan lain- 
lainnya. 

Baginda juga melihat ganjaran mereka yang beriman kepada 
Allah s.w.t. Misalnya kaum yang berjihad fi sabilillah memperoleh 
hasil tanaman yang berlipat ganda, dan keluarga tukang solek 
Fir'aun yang beriman itu diketahui oleh Nabi Muhammad melalui 
baunya yang harum. 

Dari segi falsafahnya, peristiwa Israk dan Mikraj ini memberi 
suatu dasar hidup baru bagi umat Islam. Melalui peristiwa 
pembedahan dada Rasulullah dan dicuci dengan air oleh Jibril itu 
dapat dipadankan dengan konsep taubat, oleh kerana pembersihan 
hati yang pernah berlaku beberapa kali atas Rasulullah adalah 
sama seperti taubat sebagai langkah pertama bagi umatnya. Dan 
tujuan bertaubat ini tidak lain ialah untuk menuju kepada 

matlamat terakhir, iaitu Allah s.w.t. sendiri. 

Untuk sampai kepada matlamat terakhir itu langkah pertama 
dan terakhir ialah jihad fi sabilillah. Di antaranya ialah jihad 
terhadap hawa nafsu sendiri, jihad terhadap keluarga dan juga 
masyarakat, iaitu meluruskan mereka agar tunduk kepada Allah 
S.w.t. 

Melalui pengembaraan Rasulullah itu dapatlah difahami 
bahawa amalan salat itu menduduki tempat tertinggi, bahkan ia 
sebenarnya adalah sama kedudukannya dengan Mikraj itu sendiri. 
Ini diikuti pula oleh perintah berzakat dan larangan memakan riba. 
Kita juga mengetahui jenis-jenis dosa yang lain dengan balasan- 
. balasannya jika manusia tidak segera bertaubat dan mensucikan 
dirinya. Namun nikmat yang paling utama dan penyingkapan Ilahi 
yang tertinggi sekali melalui peristiwa Israk dan Mikraj itu ialah 
sembahyang. 


BAB 7: HIJRAH DALAM SEJARAH ISLAM 
Pengertian Hijrah 


PENGERTIAN Hijrah dapat dilihat dari dua segi. Pertama, dari 
segi zahirnya, perkataan “hijrah” yang berasal dari 'perkataan ha- 
jara itu bermakna “pindah dari satu tempat ke tempat lain (fligh1)'. 
Tetapi dari segi maknawinya, Hijrah bermaksud “meninggalkan 
adat resam atau kebiasaan yang karut dan mungkar'. Di sini istilah 
“flight tidak dapat dipakai lagi, sebab maksudnya bukan 
melarikan diri dari bahaya, tetapi menjauhkan diri dari 
kemungkaran agar diri itu dapat diperkuatkan intisarinya, dan 
dapat menghapuskan kejahilan dan kejahatan. 

Menurut Prof. T.M. Hasbi As-Siddiegy, Hijrah dalam Islam 
ada dua rupa. Pertamanya, berpindah dari Ummul-Oura 
(Makkah) ke Madinah. Keduanya, berpindah dari negeri kafir ke 
negeri iman (Islam). Dan menurutnya hakikat Hijrah ialah “Tarku 
manallahu “anhu'?, yakni meninggalkan apa yang dilarang Allah. 

Pentingnya Hijrah sebagai suatu perjuangan menegak- 
kan yang makruf, bukannya perjuangan keduniaan, telah 
dibayangkan sendiri oleh Rasulullah dalam sabdanya: “Wahai 
manusia! Hanyasanya segala amal itu dengan niat. Dan 
hanyasanya bagi seseorang manusia adalah apa yang diniatkan. 
Barang siapa melakukan Hijrahnya kepada Allah dan Rasul-Nya, 
maka jadilah Hijrahnya kepada Allah dan Rasul-Nya. Dan barang 
siapa melakukan Hijrahnya kepada dunia yang ia ingin 
memperolehnya, atau kepada seseorang wanita yang ia ingin 
mengahwininya, maka jadilah Hijrahnya kepada apa yang ia berhij- 
rah kepadanya itu” (H.R. Bukhari dan Muslim). 

Berdasarkan hadis ini, dapat difahami bahawa segala amal 
adalah menurut penggerak (motif) yang menggerakkan pembuat- 
nya. Kalau penggeraknya (motivasi) kerana Allah, maka mendapat 
pahala. Tetapi kalau penggeraknya bukan kerana Allah, maka 
tidaklah memperolehi pahala malah mungkin mendapat dosa. 
Hadis ini timbul dari kisah “Muhajir Ummu Oais' (yang berhijrah 
kerana Ummu Oais) yang mendakwa dia berhijrah kerana Allah dan 
Rasul-Nya, tetapi sebenarnya untuk mendapatkan Ummu Oais di 
Madinah. Dikatakan bahawa Ummu Oais enggan berkahwin 
dengan orang yang mencintainya, jika dia enggan berhijrah. 
Lantaran itu, berhijrahlah orang tersebut lalu berkahwinlah mereka. 

Sebab-sebab Hijrah 


Terdapat beberapa sebab yang saling berhubungan, yang mem- 
bawa kepada berlakunya Hijrah dalam sejarah Islam. Pertama, 
disebabkan pergolakan atau tekanan-tekanan yang dihadapi oleh 
Nabi dan pengikut-pengikutnya di Makkah. Akibat kematian dua 
orang pembantunya selama ini, berlakulah perubahan besar dalam 
corak dakwah Rasulullah. Terhadap baginda sendiri, yang ketara 
jalah orang-orang Ouraisy telah semakin berani mengganggunya, 
mencaci maki dan bahkan sudah merancang untuk menamatkan 
riwayatnya. Maka Nabi Muhammad merasakan perlu untuk 
menukar kiblat dakwah kepada orang-orang luar pula, 
terutamanya kepada jemaah-jemaah haji. Selain dari cerca maki 
dan lemparan kerikil yang “dihadiahkan' oleh orang-orang Taif 
terhadapnya, tidak kurang pula halangan yang dihadapkan 
kepadanya oleh Abu Lahab ketika baginda sedang menyeru 
jemaah-jemaah haji tersebut. Faktor suasana dalam negeri yang 
kian mengancam inilah yang mendorong baginda memikirkan 
perlunya berhijrah. 

Faktor kedua yang mendesak ke arah perlunya berhijrah 
jalah timbulnya tanda-tanda penerimaan yang baik di Madinah. 
Ada beberapa sebab, kenapa mereka menyambut baik ajaran Islam 
itu. Pertama, bangsa Arab Madinah lebih dulu mengetahui tentang 
ketuhanan dan kenabian yang mereka dengar daripada orang- 
orang Yahudi di sana. Sebab itu apabila diseru oleh Nabi, terus 
mereka menerima, agar tidak didahului oleh kaum Yahudi. 

Selain dari itu, tercetusnya konflik yang berpanjangan baik 
sesama bangsa Arab Madinah (Aus dengan Khazraj) mahupun 
dengan bangsa Yahudi, telah menjadi alasan pula tentang perlunya 
seorang pemimpin buat mendamaikannya. Maka, atas kesedaran 
inilah golongan Arab itu menjemput Nabi ke Madinah, setelah 
beberapa kali mengadakan Perjanjian Agabah (Bai'atul-Agabah). 
Perjanjian ini sekaligus bererti suatu pengiktirafan secara rasmi 
penduduk-penduduk Madinah terhadap Muhammad sebagai 
pemimpin di Madinah. 

Walau apa pun sebabnya, penghijrahan baginda hanya men- 
jadi kenyataan setelah diwahyukan oleh Allah s.w.t tentang niat 
jahat orang-orang Ouraisy untuk membunuhnya (al-Anfal: 30). 
Menurut sumber-sumber tradisi, ketika itu datang Jibril kepada 
Nabi lalu menyampaikan perintah Allah s.w.t. supaya Nabi berhij- 
rah, serta dilarangnya Nabi daripada tidur di tempatnya pada 
malam itu. Ini menyebabkan Nabi secara tergesa-gesa tetapi penuh 
hati-hati berangkat ke Madinah bersama Abu Bakar al-Siddig pada 
tahun 622 M. 

Kepentingan Hijrah 


Sesungguhnya, peristiwa Hijrah ini amat penting, sehingga kerana 
kepentingannyalah yang mendorong Umar al-Khattab meletakkan- 
nya sebagai tarikh permulaan kalendar Islam. Biasanya agama- 
agama lain memulakan tarikhnya berdasarkan tarikh kelahiran 
penganjur mereka, yakni semacam pendewaan terhadap peribadi 
berkenaan. Tetapi Umar tidak berbuat seperti itu, kerana ianya 
tidak merupakan tarikh peribadi, tetapi tarikh perjuangan ke arah 
kebenaran (hak) untuk menjadi petunjuk seluruh umat manusia. 
Dan, memang selayaknyalah Umar berbuat demikian, sebab 
jikalau tidak, tentulah Rasulullah tidak memberi jolokan al-Farug 
kepadanya! 

Dari segi harakah Islamiah, peristiwa Hijrah ini memangnya 
sangat penting. Dalam peristiwa itu, kita lihat betapa Rasulullah 
berjalan menurut sunnah di alam ini, dengan menempuh berbagai 
cabaran dan kesulitan. Sesungguhnya, Allah s.w.t. amat berkuasa 
untuk memindahkan Rasulullah dari Makkah ke Madinah, dalam 
suatu perjalanan yang mudah, seperti dalam peristiwa Israk dan 
Mikraj. Tetapi dalam Hijrah, Allah s.w.t. tidak berbuat demikian. 
Ini sewajarnya menjadi teladan kepada kita, bahawa berdakwah 
bukanlah suatu usaha yang mudah, tetapi suatu perjuangan 
menentang kebatilan dan kekufuran dalam segala bentuk dan ran- 
jau. 

Melalui peristiwa Hijrah itu sendiri, kita dapat menyaksikan 
pengorbanan besar sahabat-sahabat Rasulullah dalam memenuhi 
program harakah Islamiah. Abu Bakar sendiri misalnya, sang- 
gup menyediakan apa saja yang dipunyainya, harta bendanya, 
putera-puterinya malah dirinya sendiri untuk keperluan Hijrah 
tersebut. Demikian juga Ali bin Abu Talib, sanggup tidur di katil 
Rasulullah walaupun dia penuh sedar bahawa mati adalah pilihan 
bagi mereka yang sanggup berbuat demikian pada malam itu. 
Tetapi kerana lebih mengutamakan keyakinan dari kesenangan 
peribadi, maka mereka sanggup melakukannya. 

Selain dari itu, kita juga dapat melihat kebijaksanaan 
Rasulullah dalam mengatur strategi sewaktu perjalanannya itu. 
Sebagaimana dimaklum, baginda tidak terus berangkat ke 
Madinah, sebaliknya bersembunyi terlebih dulu beberapa malam di 
Gua Thur. Taktik seperti ini, menyebabkan kaum Ouraisy 
mengalami keletihan, dan putus harapan dalam pencariannya. 
Menurut firasat baginda yang tajam, orang-orang Ouraisy ten- 
tunya akan berkeliaran di sepanjang jalan menuju Madinah, 
khasnya di bahagian utara Makkah. Lalu Rasulullah tidak 
memilih jalan ini, sebaliknya baginda mengambil jalan selatan, 

suatu jalan yang tidak biasa ditempuh orang, kemudiannya baru 
menuju Tihamah berhampiran pantai Laut Merah. 

Betapa pentingnya peristiwa Hijrah yang melalui jalan selatan 
dan Tihamah ini, dapat kita saksikan riwayatnya dalam kitab 
Taurat sendiri. "The burden upon Arabia. In the forest in Arabia 
ye lodge, O ye travelling of Dedanim. The inhabitants of the land 
of Tema brought water to him that was thirsty, they prevented with 
their bread him that fled. For they fled from the swords... and 
from the bent bow, and from the grievousness of war. For thus 
hath the Lord said unto me, within a year according to the years of 
an hireling, and all the glory of Kedar shall fail. And the residue of 
(he number of archers, the mighty men of the children of Kedar 
shall be diminished”' (Isaiah 21: 13-17). 

Ayat ini dengan jelas memaparkan riwayat penghijrahan 
Muhammad tersebut. Tidak pernah berlaku, malah tidak pernah 
terdapat orang yang bermalam di Tema (Tihamah) tersebut, 
kecuali dalam peristiwa Hijrah Rasulullah. Perkataan “Dedanim' 
di sini bermaksud keturunan dari kaum "Ad, salah satu kaum yang 
menyekutukan Tuhan. Mengenai “Kedar' pula, Taurat sekali lagi 
menjelaskan bahawa Kedar ialah salah seorang daripada 12 orang 
putera Nabi Ismail (Genesis 25: 13). Bani Kedar ini ada yang men- 
diami daerah pergunungan Paran. Dan, dari keturunan Kedar ini- 
lah timbul suku Ouraisy, yang daripadanya lahir Muhammad. 
Demikian pentingnya Hijrah ini, sehingga tidak ketinggalan 
disebut dalam Taurat yang masih terpakai sekarang. 

Sebenarnya, kepentingan Hijrah itu menjadi semakin jelas 
dengan melihat pada implikasi peristiwa itu sendiri. Dengan 
berlakunya Hijrah, terbentuklah suatu ummah, iaitu suatu jemaah 
atau organisasi, baik dalam bentuk masyarakat atau negara yang 
mempunyai ciri-ciri keperibadiannya yang tersendiri dan berbeza 
dari yang lain. Jemaah ini berbeza, kerana ia berasaskan akidah 
dengan kepatuhan hanya kepada kuasa Allah semata-mata, tidak 
kepada kekuasaan lain dengan segala rupa bentuknya. Sebenarnya 
istilah “Madinah' itu sendiri berakar dari istilah “Din', iaitu sebuah 
kota, bandar atau bandaraya di mana suatu ummah tertakluk pada 
suatu penguasa yang adil dan benar yang menyelamatkan mereka 
di dunia dan akhirat. Melalui Hijrahlah timbulnya konsep ummah 
tersebut yang nantinya akan mempengaruhi seluruh dunia. 

Dengan timbulnya suatu ummah di sebuah kota atau bandar 
yang bernama Madinah, maka terdirilah sebuah negara dengan 
sistem pemerintahan yang berteraskan Islam. Ertinya — sebuah 
negara Islam (Islamic State), bukannya negara orang-orang Islam 
(Muslim State) yang tidak mendaulatkan hukum Islam di dalam- 
nya. Sebuah negara Islam ialah suatu tempat di mana syair Islam 
benar-benar mempunyai kekuatan hukum di dalamnya, bukannya 

negara berfaham kedaerahan terbatas, atau berfahaman 
Chauvinisme yang menyempitkan dirinya dengan batasan kaum, 
keturunan atau warna kulit. 

Dengan terbentuknya sebuah negara yang mempunyai 
kedaulatan hukum ini, maka ini dapat menambahkan kekuatan 
umat Islam yang dengan itu dapat mempertahankan keselamatan 
dirinya. Kalau dulu mereka berselerak di Makkah, di Habshah dan 
lain-lainnya, maka kini sesudah Hijrah, semuanya lalu berkumpul 
dalam suatu perpaduan yang kukuh, hingga sanggup melancarkan 
jihad dalam menegakkan kalimah Allah s.w.t. 

Akhirnya, Hijrah juga telah berjaya menambah bilangan 
umat Islam, iaitu gabungan orang-orang Muhajirin dengan Ansar. 
Apa lagi sejak termeterainya Perjanjian Hudaibiah, ini memberi 
kesempatan yang luas untuk menyebarkan lagi dakwah Islam 
hingga ke luar negeri. Dan, dengan tertakluknya kota Makkah ser- 
ta selesainya Perang Tabuk, diikuti oleh sumpah setia orang-orang 
Thagif, maka berbondong-bondonglah bangsa Arab dari segenap 
penjuru menemui Nabi untuk menyatakan keislaman mereka. 
Peristiwa yang berlaku pada 9 H. ini begitu penting, sehingga 
digelar “Tahun Delegasi' di mana agama Islam kini, telah menjadi 
anutan seluruh penduduk Semenanjung Tanah Arab dan sekitar- 
nya. 


BAB 8: PERLAKSANAAN SYARIAT ISLAM 
DI MADINAH 


SEWAKTU Rasulullah tiba di Madinah, di sana terdapat golongan 
bangsa Arab, bangsa Yahudi serta golongan-golongan kecil bangsa 
lain yang kebanyakannya masih hidup secara primitif. Bangsa 
Arab terdiri dari puak-puak Aus dan Khazraj yang asalnya adalah 
dua beradik seibu sebapa. Sedangkan golongan Yahudi yang 
jumlahnya 4,400 orang itu berpecah kepada Bani Oainuga', Bani 
Nadhir dan Bani Ouraidzah serta suku-suku kecil yang lain. Suku- 
suku Yahudi ini berasal dari Palestin, iaitu setelah kerajaan mereka 
dihancurkan oleh Maharaja Titus dari Rom pada tahun 70 M. 

Dalam membandingkan usaha-usaha Nabi di Makkah dengan 
di Madinah, terdapatlah jurang perbezaan yang nyata. Jika di 
Makkah, yang ditekankan ialah soal akidah, ibadah dan akhlak, 
maka di Madinah ianya lebih tertumpu ke arah perlaksanaan 
hukum-hukum Islam. Hanya di Madinahlah dapat menerapkan 
Islam sebagai Nizhamul-hayat (peraturan hidup), sebagai way of 
life yang lengkap. 


Usaha-usaha Awal 
Pembinaan Masjid 


Usaha pertama yang dilakukan oleh Rasulullah dalam menyatu- 
padukan masyarakat Islam ialah mewujudkan tempat ibadat dan 
pusat dakwah. Bertempat di tanah kepunyaan Sahl dan Suhail bin 
Amr, dua orang anak yatim di bawah jagaan As'ad bin Zurarah, 
sebuah masjid didirikan dengan kerjasama orang-orang Muhajirin 
dan Ansar termasuk Nabi sendiri. Tanah yang dibeli dengan harga 
10 dinar ini, memangnya sebelum ini pun merupakan kawasan yang 
digunakan oleh As'ad dan sahabat-sahabatnya sebagai tempat ber- 
salat. Dengan bantuan Usman bin Affan, masjid tersebut dapat 
diperluaskan oleh Nabi setelah dibayar harganya. Selesai sahaja 
pembinaan tersebut lalu didirikan pula rumah kediaman baginda. 
Bentuk asal masjid ini mudah sekali. la mempunyai sebuah 
ruangan terbuka yang luas, keempat temboknya dibuat dari batu- 
bata dan tanah, atapnya sebahagian terdiri dari daun kurma dan 
sebahagian lagi dibiarkan terbuka, dengan salah satu bahagian lagi 
untuk kegunaan fakir miskin yang tidak punya tempat tinggal. 
Misalnya, di “Suffa' (bahagian masjid yang beratap), terdapat 

orang-orang yang serba kekurangan menghuninya, sehingga 
mereka digelar “Ahli Suffa? (Penghuni Suffa) yang belanja hidup- 
nya dibantu oleh harta kaum Muslimin sendiri. 

Dari segi fungsinya, mulanya kaum Muslimin menjadikan 
masjid sebagai pusat pelbagai guna, iaitu bukan sekadar untuk tu- 
juan ibadat sahaja, bahkan juga untuk tujuan keduniaan seperti 
urusan  perniagaan atau  memperdengarkan  syair-syair. 
Bagaimanapun, kerana terjadinya hiruk-pikuk sehingga meneng- 
gelamkan suara para Musallin (yang bersalat), maka Umar al- 
Khattab lalu memisahkan tempat-tempat yang dikhaskan untuk 
urusan-urusan ibadat dengan keduniaan. Walau apa pun juga, 
namun di masjidlah pusatnya di mana Nabi menggerakkan pentad- 
biran negara atau menjalankan hukuman. Ini kerana dalam Islam 
tidak wujud apa yang dinamakan sekularisme, iaitu pemisahan an- 
tara urusan keagamaan dengan keduniaan sepertimana dalam 
ajaran Kristian. 

Dengan terdirinya pusat ibadat, yang sekaligus merupakan 
pusat pentadbiran juga, mulalah usaha-usaha dakwah dilipatgan- 
dakan. Tidak begitu sukar perlaksanaannya kali ini, kerana 
masyarakat Madinah lebih mengerti dan mudah dibentuk. 
Hasilnya dalam masa yang singkat sahaja Islam diterima oleh 
masyarakat Madinah, hingga pendeta besar Yahudi iaitu Abdullah 
bin Salam pun turut memeluk Islam. Dengan bertambahnya umat 
Islam ini pada mulanya agak sukar untuk memanggil mereka 
menunaikan salat. Hanya setelah azan diadakan dengan Bilal bin 
Rabah sebagai muazzinnya, mudahlah bagi kaum Muslimin 
mendengarnya. Bagaimanapun, orang-orang Yahudi semakin 
menampakkan kejengkelan mereka, kerana mereka sedar betapa 
dalamnya pengertian azan dalam konteks pembentukan dan perpa- 
duan umat Islam. 


Hubungan Sosial 


Selaras dengan pembinaan masjid tersebut, Rasulullah lalu 
menumpu perhatiannya ke arah mengadakan hubungan sosial di 
kalangan masyarakat Muslim Madinah, iaitu dengan cara memper- 
saudarakan antara sesama Ansar dan Muhajirin ataupun 
sebaliknya. Baginda sendiri telah memulakan persaudaraannya 
dengan Ali bin Abu Talib, maka Abdul Rahman bin Auf lalu 
dipersaudarakan dengan Saad bin Rabi', Zubair al-Awwam 
dengan Abdullah bin Mas'ud, Jaafar bin Abu Talib dengn Muaz 
bin Jabal, Abu Ubaidah al-Jarrah dengan Saad bin Muaz, Ammar 
bin Yasir dengan Huzaifah al-Yaman, Salman al-Farisi dengan 
Abid-Darda' dan lain-lainnya. 

Tujuan asasinya ialah hendak mengeratkan hubungan antara 

suku Aus dengan Khazraj yang dulunya saling bermusuhan di sam- 
ping menghilangkan kesepian orang-orang Muhajirin kerana ter- 
paksa meninggalkan sanak saudara dan harta benda mereka di 
Makkah. Kesan dari pertalian seperti ini mewujudkan perasaan 
kekeluargaan, sayang-menyayangi dan hormat-menghormati 
sehingga ke peringkat pusaka-mempusakai (bagaimanapun, hukum 
warisan ini dihapuskan oleh Rasulullah kemudiannya). Misalnya, 
Bilal bin Rabah yang telah dipersaudarakan dengan Abi 
Ruwaihah, masih tidak dapat melupakan “saudaranya” itu, 
meskipun sudah lama berlalu. Suatu ketika Bilal pergi berperang di 
Sham lalu menetap di sana. Kemudian di masa pemerintahan Umar 
al-Khattab, dan di waktu dewan-dewan pentadbiran diatur, beliau 
menyoal Bilal tentang kepada siapa dewan Sham hendak 
diserahkan. Bilal lalu menamakan Abi Ruwaihah kerana katanya: 
“Aku tidak sampai hati meninggalkannya, kerana adanya 
hubungan persaudaraan yang telah diikatkan oleh Rasulullah an- 
tara aku dengannya.” Mendengarnya, Umar pun memenuhi per- 
mintaan itu. 

Demikian sekadar hubungan antara sesama Muslim. Adapun 
antara Muslim dengan bukan Muslim, dasarnya telah digariskan 
oleh al-Ouran: “Allah tidak menegah kamu untuk berbuat baik 
dan berlaku adil terhadap orang-orang yang tidak memerangi 
kamu dari mereka, sesungguhnya Allah mencintai orang-orang 
yang jujur” (al-Mumtahinah: 8). Atas dasar inilah umat Islam 
dihalalkan mengahwini wanita Kitabi (al-Maidah: 5). Di samping 
memerintahkan si anak agar mempergauli ayahnya dengan baik 
meskipun dia seorang musyrik (Lugman: i5), dan ditegah pula 
agar tidak berdebat dengan ahli-ahli Kitzbi kecuali dengan cara 
yang baik (al-Ankabut: 46). 

Diriwayatkan bahawa Nabi Muhammad sering menghadiri 
majlis perkahwinan mereka, mengusung jenazah mereka, melawat 
pesakit-pesakit mereka malah meraikan mereka. Sewaktu rom- 
bongan kaum Nasrani Najran menziarahinya, baginda memben- 
tangkan tudungnya agar mereka duduk. Suatu teladan yang 
mengkagumkan bagaimana baginda memperlakukan orang-orang 
bukan Islam dengan budi-bicara yang halus ialah ketika baginda 
berhutang dengan seorang Yahudi, Zaid bin Safanah. Dan, apabila 
baginda terlewat membayarnya kerana kesempitan, datanglah 
Zaid seraya memegang leher baju Nabi Muhammad sambil 
menempelaknya kerana kelambatan tersebut. Melihat kebiadaban- 
nya, Umar lalu menghunuskan pedangnya hendak membunuh 
Zaid, tetapi ditegah oleh Nabi lalu berkata: ““Tidakkah lebih baik 
kiranya engkau menasihatiku agar membayar dengan sebaik- 
baiknya, dan menasihatinya agar dia pun menagih hutangnya 
dengan baik?” Lantaran begitu kagum terhadap kelunakan 

Muhammad itu, maka di saat itu juga Zaid memaklumkan hasrat- 
nya memeluk Islam. 


Pemulihan Ekonomi 


Akibat langsung daripada penyatuan masyarakat Islam ialah wu- 
judnya semangat saling membantu sehingga meliputi segenap 
bidang. “Sesungguhnya, orang-orang yang beriman dan berhijrah 
serta berjihad dengan harta dan jiwanya di jalan Allah dan orang- 
orang yang memberikan tempat kediaman dan pertolongan kepada 
orang-orang Muhajirin, mereka itu satu sama lain lindung-melin- 
dungi” (al-Anfal: 72). 

Wujudnya kerjasama yang tidak terbatas antara kaum Ansar 
dengan Muhajirin membuatkan orang-orang Muhajirin sampai 
tidak tergamak untuk menerima segala pelawaannya. Mereka 
diberikan tanah dan tempat kediaman oleh kaum Ansar, tetapi 
ditolak dengan baik oleh Muhajirin kerana enggan kehidupan 
mereka menjadi beban kepada orang lain. Sampai begitu eratnya 
persaudaraan Abdul Rahman bin Auf dengan Saad bin Rabi' 
hingga kepada Abdul Rahman ditawarkannya separuh daripada 
kebunnya, rumahnya, ternakannya dan malah salah seorang 
daripada isteri-isterinya pun sanggup diberikannya juga! Tetapi 
niat sebaik ini ditolaknya dengan ikhlas sambil meminta ditunjuk- 
kan kepadanya di mana letaknya pasar untuknya memulakan per- 
niagaan. Dan, di sanalah dia berdagang mentega dan keju, 
sehingga dalam masa yang singkat ia dapat mencapai kekayaan 
kembali. Selain Abdul Rahman, ramai lagi kalangan Muhajirin 
berbuat demikian. Ini tidaklah menghairankan kerana orang-orang 
Makkah memang dulunya cekap dalam perniagaan, hingga pernah 
dikatakan: “Dengan perdagangannya itu dia dapat mengubah pasir 
Sahara menjadi emas. 

Di antara usaha-usaha pemulihan ekonomi yang dilakukan 
oleh Nabi ialah mendirikan pekan orang-orang Islam berhampiran 
dengan pasar Yahudi Bani Oainuga. Akibatnya, pasar Yahudi itu 
terancam hingga menimbulkan kemarahan besar kepada mereka. 
Apa lagi Nabi sendiri sangat mengambil berat tentang keadaan 
pekan tersebut agar semuanya berjalan lancar, serta mengawasinya 
agar tidak terdapat sebarang penipuan. 

Selain berniaga, orang Muhajirin juga bertani, mengurus dan 
menyelenggarkan kebun tamar orang Ansar. Misalnya, Asma binti 
Abu Bakar serta suaminya, Zubair al-Awwam, mempunyaisebidang 
tanah kebun baru dan seekor unta dan keldai. Setiap hari Asma 
sendiri mengurus binatang-binatangnya di samping mengairi 
kebunnya. Dan di rumah pula dia bekerja membancuh tepung un- 
tuk dijadikan roti. Selain Zubair, keluarga-keluarga Abu Bakar, 

Umar, Ali dan lain-lainnya turut terjun ke bidang pertanian. 
Bagaimanapun, di kalangan kaum Muhajirin, memang ada yang 
serba kekurangan, seperti golongan “Ahli Suffa' tersebut. 


Perjanjian Politik 


Penduduk Madinah merupakan suatu kelompok masyarakat maj- 
muk (plural society) dengan nilai-nilai sendiri dan terpisah. Dan 
memangnya menjadi kebiasaan masyarakat seperti ini untuk 
bertelagah dan bermusuh-musuhan, seperti yang pernah berlaku 
dalam Perang Buath antara golongan Aus dengan Khazraj dan 
lebih-lebih lagi antara bangsa Arab dengan Yahudi. Maka, demi 
mewujudkan persefahaman di kalangan anggota masyarakat yang 
hampir mustahil dapat bersatu-padu itu, Nabi Muhammad lalu 
mengadakan perjanjian dengan orang-orang bukan Islam. 
Butir-butir perjanjian yang dinamakan “Sahifah Madinah' ini 
secara kasarnya adalah seperti berikut (selanjutnya lihat lampiran): 


i. Kaum Yahudi hendaklah hidup berdamai bersama-sama 
dengan kaum Muslimin: kedua belah pihak bebas memeluk 
dan mengamalkan agama masing-masing. 

ii. Kaum Muslimin dan Yahudi wajib bertolong-tolongan untuk 
melawan siapa saja yang memerangi meraka. Mereka harus 
bersama-sama menangkis setiap serangan terhadap kota 
Madinah. 

iii. Perdamaian dengan golongan ketiga hendaklah dengan 
persetujuan pihak lain. 

iv. Sesiapa sahaja yang tinggal di dalam atau di luar kota Madinah 
wajib dilindungi keamanan dirinya, kecuali orang yang 
zalim dan bersalah, kerana Allah menjadi pelindung orang- 
orang yang baik dan berbakti. 

v. Sekiranya timbul perselisihan antara kaum Yahudi dengan 
Muslimin, dan jika ianya dikhuatiri dapat menimbulkan 
akibat-akibat yang tidak diingini, maka penyelesaiannya hen- 
daklah dirujuk kepada Allah dan rasul. Rasulullah adalah 
pemimpin umum bagi penduduk Madinah. 


Demikian antara lain ciri-ciri utama dokumen politik tersebut. 
Dari segi kepentingan sejarah, Perjanjian Madinah ini merupakan 
perlembagaan bertulis yang pertama sekali dalam dunia. Seperti 
kata Prof. Muhammad Hamidullah: The first written constitu- 
lion of a state ever promulgated by asovereign on human history. 

Suatu hal yang agak menakjubkan ialah bagaimana golongan 
Yahudi sanggup mengakui kepimpinan Rasulullah tersebut. 
Sebenarnya, dengan mengkaji watak Yahudi tersebut, ternyata 

bahawa kesanggupan dan persetujuan mereaka itu tidak lain 
hanyalah merupakan manifestasi sikap oportunis mereka. Ini 
samalah dengan amalan komunis (pengasasnya, Marx, adalah 
seorang Yahudi juga) seperti yang ditegaskan oleh Stalin: “Dalam 
segala waktu kita bersedia membuat perjanjian dengan musuh kita 
asalkan perjanjian itu kemudian menjadi alat bagi kita 
membinasakan musuh itu!” 

Dr. Israel Wilfinson pula menanggap bahawa penerimaan 
mereka adalah kerana takut kepada ancaman Rom (Byzantine) 
yang melalui kerajaan Ghassan dulu pernah mengazabsengarakan 
orang-orang Yahudi. Khabarnya orang-orang Arab telah 
melaporkan kesulitan hidup mereka di Madinah kerana tanakh- 
tanah yang subur sudah dikuasai oleh Yahudi, hingga mereka ter- 
paksa menjadi buruh sahaja kepada Yahudi. Maka dengan per- 
tolongan dan tipu muslihat Abu Jubailah sebagai Ketua Tentera 
Ghassan, hampir kesemua ketua-ketua Yahudi yang terkemuka di 
Madinah dibunuhnya. Akhirnya, orang-orang Arab dapat ber- 
nafas semula serta menyaingi Yahudi. Jadi, oleh kerana tragedi 
inilah maka orang-orang Yahudi semacam terpaksa menyetujui 
kepimpinan Muhammad, demi survival mereka juga. 


Proses Pembentukan Negara Islam 


Ada dua aspek yang ingin diberi perhatian di sini. Pertama, 
mengenai pembentukan negara Islam Madinah itu sendiri yang 
dilakukan menurut lunas-lunas “demokrasi'. Sebelum berlakunya 
Hijrah, Rasulullah telah mengadakan ikatan setia dengan orang- 
orang Arab Madinah dalam tiga peringkat, iaitu pada tahun-tahun 
ke-11, 12 dan 13 sesudah Nabi diutus. Perjanjian ini diadakan di 
Agabah, hingga lebih terkenal sebagai Bai'atul-Agabah. Pada 
hakikatnya, perjanjian-perjanjian ini adalah semacam kontrak 
yang jelas untuk mendirikan sebuah negara Islam yang pertama 
sekali. Kontrak ini memberi mandat (kekuasaan) kepada Baginda 
dan merupakan pernyataan ketaatan yang menyeluruh terhadap 
kepimpinannya. 

Mandat tersebut, kemudiannya diperkukuhkan lagi selepas 
Nabi menetap di Madinah, iaitu dengan mengadakan perjanjian 
bertulis dengan golongan bukan Islam. Di antara isi kandungan 
“Sahifah Madinah” yang terpenting ialah, pengakuan atau 
pengiktirafan penduduk Madinah, termasuk golongan bukan 
Islam, terhadap Muhammad sebagai pemimpin tertinggi mereka. 

Demikianlah proses terbentuknya negara Islam yang pertama 
dalam sejarah seperti yang dibicarakan oleh Dr. Abdul Karim 
Zaidan. Dengan ini terbuktilah sahnya kepimpinan Rasulullah di 
Madinah, dan kelirunya dakwaan kalangan orientalis bahawa 

Muhammad adalah seorang “perampas kuasa' dari tangan calon 
sebenar, iaitu Abdullah bin Ubayy. 

Adapun tentang aspek kedua, adalah jelas bahawa pemben- 
tukan negara Islam itu dibuat di sebuah negeri yang terdiri dari 
masyarakat berbilang bangsa dan agama. Sungguhpun begitu, 
kepelbagaian seperti ini tidak menghalang baginda untuk mewu- 
judkan sebuah negara Islam di mana hukum-hakam Islam ber- 
daulat di dalamnya. Jadi, wujudnya sebuah masyarakat majmuk 
tidaklah menjadi halangan bagi baginda atau sesiapa sahaja untuk 
melaksanakan syariat Islam, oleh kerana terutusnya Muhammad 
adalah untuk membawa 'rahmat bagi sekalian alam', bukannya 
untuk golongan tertentu (Islam) sahaja. 


Pentadbiran Negara Islam Madinah 


Dalam Islam, tidak ada apa yang dinamakan dasar sekularisme, 
jaitu dasar pemisahan antara agama dengan politik. Di zaman 
generasi pertama Islam, pentadbiran negara berpusat di masjid. 
Antara urusan masjid dengan urusan kenegaraan, kedua-duanya 
seiring sejalan. Sesungguhnya, sekularisme, bukannya berasal dari 
tradisi Islam, tetapi dari tradisi Kristian Barat yang menuntut: 


Render unto Caesar the things which are Caesar's and unto 
God the things which are God's. (St. Methews 22:21) 


Berikutnya, ialah “Jemaah Menteri Rasulullah' yang men- 
jalankan pentadbiran negara Islam Madinah: 


Ketua Negara: Muhammad Rasulullah 
Menteri-menteri: Abu Bakar al-Siddig 
Umar al-Khattab 
Hakim Mahkamah: Abdullah bin Naufal dan 
lain-lain 
Majlis Perwakilan: Hamzah bin Abdul Mutalib 


Jaafar bin Abu Talib 
Abu Bakar al-Siddig 
Umar al-Khattab 
Usman bin Affan 

Ali bin Abu Talib 
Abdullah bin Mas'ud 
Huzaifah al-Yaman 
Abu Zaral-Ghifary 
Migdad al-Aswad 
Bilal bin Rabah 
Aishah binti Abu Bakar 

Mengenai urusan-urusan eksekutif, ianya dijalan seperti berikut: 


Bendahari Negara: Abu Ubaidah al-Jarrah 
Jurubahasa: Zaid bin Thabit 
Setiausaha Negara: Harith bin Auf al-Marj 


Hanzhah bin Rabi' (wakil) 
Setiausaha-setiausaha: 


Dalam Negeri: 

Abu Dajnah al-Saadi 

Siba' bin Urfazhah 

Luar Negeri: 

Ali bin Abu Talib (hubungan persahabatan) 
Abdullah bin Argam (hubungan luar negeri) 
Shurahbil bin Hasanah (surat-surat perwakilan) 
Pertahanan: 

Abdullah bin Jahsy 

Ubaidah bin Harith dan lain-lain 

Ekonomi: 

Huzaifah al-Yaman (pertanian) 

Al-Mughirah bin Abu Shu' bah (perdagangan dan transaksi) 
Husain bin Numair (sama) 

Ila bin Utbah (pendaftaran perusahaan penduduk) 
Abdullah bin Argam (sama) 

Kewangan dan Sosial: 

Zubair al-Awwam (zakat) 

Jahm bin al-Syalt (sama) 

Mu'igib bin Fatimah (penghasilan lain) 

Kaab bin Umar al-Ansari (pengeluaran negara) 
Pendidikan: 

Hakam bin Saad (guru di Madinah) 

Syifa' dan Ummu Sulaiman (guru wanita) 
Ubadah bin Syamit (guru agama) 

Kesihatan: 

Harith bin Kindah 

Rufidah al-Islami (Palang Merah) 

Penerangan: 

Hassan bin Thabit (penyair) 

Abdullah bin Ruwahah (sama) 

Kaab bin Malik (sama) 

Thabit bin Oais ((urupenerang) 

Muaz bin Jabal (hukum halal-haram) 
Abdullah bin Abbas (pentafsir al-Ouran) 

Zaid bin Thabit (hukum waris) 

Abdullah bin Mas'ud (penghimpunan al-Ouran) 
Ubayy bin Kaab (sama) 
9. Keamanan dan Pengawasan: 
Oais bin Saad bin Ubadah (pengawasan) 
Umar al-Khattab (pengawasan susila) 
10. Perkhidmatan Awam: Usman bin Affan 
Pencatat al-Ouran: 42 orang 
Protokol: 10 orang 
Penolong Peribadi: Huzaifah al-Yaman 


Gabenor-gabenor Wilayah: 


Utab bin Usaid (Makkah) 

Bazan bin Sasan (Yaman) 

Khalid bin Said al-Ass (Najran) 

Zaid bin Lubaid (Hadhramaut) 

Abu Musa al-Shaari (Maghribi dan Aden) 
Muaz bin Jabal (Yaman) 

Ya'la bin Umayyah (al-Jundi) 

Umar bin Shihar al-Hamdani (Hamdan) 
Amru bin Hazmin (Hajran) 

10. Zahir bin Abi Halah (Aka dan Asy'arin) 
11. Abu Sufyan bin Harb (Najran) 

12. Akashah bin Thur (Sakasik dan Sakun) 
13. “Illa bin Hadhrami (Bahrin) 

14. Yazid bin Abu Sufyan (Tihamah) 

15. Amru ibnul-Ass (Oman) 

16. Wail bin Hajr al-Hamdani (Hadhramaut) 
17. Abu Bakar al-Siddig (memimpin ibadat haji pada 9 H. yang 
bertaraf gabenor) 


OPANJRYN 


Duta-duta dan perwakilan istimewa: 23 orang. 
Hukum-hukum Islam di Madinah 


Jika pada zaman Makkah sebelumnya, dakwah Islam lebih 
memberatkan persoalan akidah dan juga aspek akhlak dan ibadat, 
maka pada zaman Madinah ini, barulah ianya merangkumi aspek- 
aspek hukum dan perundangan yang lebih luas. Tentang hukum 
ibadat misalnya, ia meliputi hukum-hukum puasa, zakat dan haji. 
Demikian juga diturunkan hukum-hukum munakahat, faraid, 
muamalat, jinayat atau hudud, siasah, jihad dan sebagainya. 
Semuanya ini dapat dilihat pada ayat-ayat al-Guran yang 
diturunkan di Madinah dan juga hadis-hadis Rasulullah yang mana 
mempunyai perbezaan dengan zaman Makkah dulu. 


BAB 9: JIHAD DI JALAN ALLAH 
Pengertian Jihad 


MENURUT takrifnya, jihad bererti menegakkan kalimah Allah 
(akidah dan hukum) di muka bumi. Bagi Sayyid Outb, maknanya 
harus dirujuk kepada pengertian “Islam' itu sendiri yang bererti 
“penyerahan diri”. Islam, adalah merupakan suatu proklamasi 
umum untuk membebaskan umat manusia di bumi daripada men- 
jadi mangsa pengabdian oleh manusia atas sesama manusia kepada 
pengakuan ketuhanan Allah s.w.t. Untuk menuju ke arah 
matlamat pembebasan seluruh umat manusia di muka bumi ini, 
tentunya terpaksa berhadapan dengan pelbagai bentuk tentangan 
dan cabaran, baik berbentuk akidah mahupun kekuasaan- 
kekuasaan politik, ekonomi, sosial dan sebagainya. Di sinilah tim- 
bulnya keperluan berjihad, iaitu suatu perjuangan baik secara 
dakwah mahupun harakah untuk membebaskan manusia dari 
pengabdian terhadap sebarang bentuk kuasa selain Allah s.w.t. 

Dari segi hukumnya, para ulama sepakat mengatakan 
bahawa perang jihad di jalan Allah itu fardu, baik fardu “Ain 
mahupun fardu Kifayah. Jika tujuan jihad itu untuk memper- 
tahankan serangan-serangan yang dilancarkan oleh orang-orang 
Islam, maka ketika itu hukumnya fardu “Ain. Tetapi jika tujuan- 
nya untuk menyebarkan ajaran-ajaran Islam, maka ketika itu 
hukumnya fardu Kifayah, yakni golongan tertentu sahaja (tidak 
kesemua) yang menjalankannya. Bagaimanapun, melihat kepada 
serba-serbi kekurangan dan kelemahan jiwa di kalangan umat 
Islam hari ini, Hassan al-Bana berpendapat bahawa niat jihad dan 
bersiap sedia untuk melancarkan sebarang jihad itu sudah menjadi 
fardu “Ain di atas setiap umat Islam, sehingga kalau mereka 
berpeluang melancarkan sebarang jihad, maka perlaksanaan akan 
terus dijalankan dengan secara licin. 

Menurut Dr. Abdul Oadir Audah, jihad itu menjadi fardu 
“Ain dalam tiga tempat: 


1. Apabila bertemu dan berhadapan dua pasukan, haramlah lari 
atas orang yang ikut berperang (al-Anfal: 15 & 45). 

2. Apabila kaum kafir telah datang ke negeri Islam, wajiblah 
mereka mempertahankan negerinya, demi mempertahankan 
agama (al-Bagarah: 19, al-Anfal: 39). 

3. Apabila pemimpin telah memerintahkan kepada suatu kaum 

(umat) untuk berangkat ke medan perang, wajiblah ia 

mengikuti pemimpin itu (at-Taubah: 38). 

Sewaktu mengkaji tentang sebab-sebab peperangan di zaman 
Rasulullah, kebanyakan orang menganggap bahawa ianya lebih 
berbentuk “defensif” (bertahan), yakni kerana mempertahankan 
diri. Kata mereka, Allah hanya mengizinkan berperang jika untuk 
mempertahankan diri sahaja. Tetapi bagi Sayyid Outb, jika dikaji 
latar belakang kejadian Perang Badar misalnya, maka sama sekali 
tidak akan berbangkit langsung alasan “mempertahankan diri' 
tersebut. Sebarang usaha untuk menyempitkan pengertian jihad 
dan memanggilnya sebagai gerakan “defensif” semata-mata, adalah 
suatu usaha yang berpunca dari kurang pengertian mengenai tabiat 
agama dan peranannya untuk membebaskan manusia dari 
sebarang bentuk pengabdian yang selain Allah. 

Sebenarnya menurut Sayyid Outb, penggerak asasi sentiasa 
hidup tegak, walaupun tiada sebarang bentuk permusuhan atas 
negara Islam, kerana ia adalah tenaga pendorong yang sejati lagi 
abadi, bukan sekadar berpunca dari maksud mempertahankan diri 
sahaja yang sangat sementara sifatnya. Sesungguhnya, kuasa- 
kuasa yang menentang Islam itu telah pernah memutuskan untuk 
tidak lagi menyerang Islam, seandainya Islam sanggup mem- 
biarkan mereka meneruskan sikap dan dasar pengabdian diri 
yang selain daripada Allah, dalam lingkungan diri atau negeri 
mereka sendiri. Tetapi Islam tidak pernah mahu bertolak-ansur 
dengan mereka, kecuali setelah mereka mengaku akan tunduk dan 
patuh di bawah kekuasaan Islam dalam bentuk membayar jizyah, 
sebagei jaminan bagi terbukanya pintu dakwah Islam tanpa 
diganggu-gugat oleh apa jua kekuasaan pun di dalam negeri itu. 

Fakta inilah yang menjadi sandaran di dalam hati para mu- 
jahid Islam. Bila ditanya mengenai apakah motif perjuangan 
mereka, mereka tidak akan pernah menjawab “untuk memper- 
tahankan diri”, sebaliknya mereka akan terus menjawab seperti 
jawapan Rab'a bin Amir dan al-Mughirah bin Abu Shu'bah 
kepada Rustum, panglima perang Farsi dalam Perang al-Oadisiyah 
yang telah bertanya kepada mereka seorang demi seorang dalam 
tempoh tiga hari berturut-turut sebelum berlakunya peperangan 
itu. Ketika ditanya oleh Rustum tentang apakah motif mereka un- 
tuk berperang dengan Farsi, jawapan mereka tetap sama dengan 
yang lain: “Bahawa Allah telah mengutus kami untuk mengajak 
dan menyeru tuan-tuan dan semua orang yang menumpahkan taat- 
setianya kepada sesama manusia untuk bersama-sama dengan 
kami menyembah dan menumpah pengabdian kepada Allah dan 
menarik mereka keluar daripada kesempitan hidup dunia kepada 
medan hidup yang lebih selesa di dunia dan akhirat...... Sesiapa 
sahaja yang menerima Islam maka kami sambut mereka dan kami 

akan meninggalkan negeri mereka, kami tinggalkan mereka terus 
berkuasa di negeri mereka sendiri. Sebaliknya, sesiapa sahaja yang 
angkuh dan enggan menerima Islam maka kami akan memerangi 
mereka sehingga kami mendapat kurnia syurga Allah atau kami 
beroleh kemenangan.” 

Demikianlah hakikat jihad dan hakikat peperangan dalam 
Islam, bukannya bersifat sementara untuk “mempertahankan diri' 
sahaja, tetapi bersifat abadi dan terus-menerus, sejajar dengan tu- 
juan Islam sendiri untuk membebaskan umat manusia di bumi 
daripada mengabdi sesama manusia kepada menyembah Allah 
sahaja. Ia merupakan suatu proklamasi untuk mengambil balik 
kekuasaan Allah yang telah diragut daripada-Nya. Sesungguhnya, 
dalam memahami konsep jihad dalam Islam, ianya haruslah meru- 
juk kepada pengertian Islam itu sendiri. Kedua-duanya adalah se- 
iring sejalan, bahkan memang tidak dapat dipisahkan sama sekali. 


Cabaran Golongan Munafikin dan Yahudi 
Golongan Munafikin 


Golongan yang berpura-pura memeluk Islam ini diketuai oleh Ab- 
dullah bin Ubayy bin Salul, seorang pemimpin Arab dari suku 
Khazraj yang sebelum kedatangan Muhammad telah dicalonkan 
sebagai raja kota Madinah. Ini kerana sikapnya yang neutral 
(berkecuali) dalam Perang Buath terutama ketika seorang pemim- 
pin Khazraj, Amru bin Nukman telah bertindak membunuh 
tawanan-tawanan Yahudi Bani Ouraidzah dan Bani Nadhir kerana 
memihak kepada suku Aus. Tetapi dengan ketibaan Muhammad, 
terkuburlah segala cita-citanya yang sekian lama tersebut. Maka 
tidak hairanlah jika kerana itu kaum munafik lalu menjadi musuh 
dalam selimut yang kalau bersama Nabi begitu sekali sopan- 
santunnya, tetapi sentiasa menunggu kesempatan untuk 
menghapuskan kaum Muslimin. Begitupun Nabi sentiasa bersikap 
lunak terhadap mereka sehingga baginda tidak merasakan 
perlunya disediakan apa-apa bentuk pertahanan dari mereka 
melainkan sekadar tunggu dan lihat sahaja. 

Pernah terjadi suatu ketika apabila Rasulullah menunggang 
keldai untuk menziarahi Saad bin Ubadah, di tengah jalan baginda 
berpapasan dengan Abdullah bin Ubayy bersama-sama orang- 
orang Yahudi dan musyrik yang lain. Melihatnya, Abdullah lalu 
meminta Nabi menyimpang jauh lantaran bau keldai yang katanya 
busuk dan mengeluarkan debu-debu bertaburan. Ini menimbulkan 
kemarahan seorang Islam, lalu mengatakan bahawa bau keldai 
Rasulullah lebih wangi dari bau badan Abdullah sendiri. Akibat- 
nya, berlakulah pertengkaran kecil dengan menggunakan pelepah 

tamar di antara sahabat-sahabat Nabi dengan pengikut-pengikut 
Abdullah bin Ubayy. 

Akhirnya, Rasulullah meleraikannya di samping membacakan 
al-Ouran sebagai ingatan kepada mereka. Maka berkatalah Ab- 
dullah: “Benar! Tiada yang lebih indah dari kata-kata tuan. Tetapi 
jika ia benar, hendaklah tuan duduk diam di tempat tuan. Sesiapa 
yang datang kepada tuan silalah tuan berbicara dengannya, tetapi 
orang yang tidak datang, tuan jangan mendesaknya!”' Setelah itu 
Nabi terus menemui Saad bin Ubadah dan menyampaikan apa 
yang dikatakan oleh Abdullah tersebut. Mendengarnya Saad 
berkata: ““Kasihanilah dia Rasulullah, kerana waktu tuan datang 
ke sini, kami telahpun menyiapkan rotan untuk mahkotanya. Ia 
menganggap tuanlah orangnya yang merampas hak kerajaan dari 
tangannya.” 

Kecurangan kaum munafik lebih ketara lagi dalam saat-saat 
yang genting, terutamanya dalam peperangan. Misalnya apabila 
tentera Islam baru saja berangkat untuk menghadapi Perang 
Uhud(3 H.), Abdullah bin Ubayy bersama-sama pengikutnya yang 
berjumlah 300 orang, lalu kembali ke Madinah, kononnya kerana 
Nabi tidak menerima usulnya agar musuh-musuh dihadapi dari 
dalam kota saja. Kemudiannya dalam Perang al-Ahzaab (5 H.), 
mereka enggan bekerjasama dengan Nabi untuk menggali parit 
(Khandag), malah mereka menawarkan pertolongan kepada 
Yahudi Bani Ouraidzah yang mujurlah tidak jadi diberikan. 

Dalam perjalanan kembali dari Perang Bani Mustalig (6 H.), 
Abdullah telah menghasut  pengikut-pengikutnya — agar 
memberontak terhadap Rasulullah serta orang-orang Muhajirin 
yang disifatkannya sebagai oportunis. Tidak cukup setakat itu, 
dalam peristiwa “Pesona Keji' (Hadithul-ifki) terhadap peribadi 
Saiyidatina Aishah, merekalah yang menjadi biang keladinya, 
sehingga dikatakan Saiyidina Ali sendiri hampir mempercayainya. 
Dan, dalam Perang Tabuk (9 H.) pula mereka sekali lagi menarik 
diri kononnya kerana tidak tahan dengan suhu panas. Anehnya 
selesai saja perang tersebut, mereka lalu meminta izinnya daripada 
Nabi untuk ikut berperang yang mana dengan tegas ditolak oleh 
baginda. Malah sebelum baginda berangkat ke Tabuk, mereka telah 
mendirikan Masjid Dhirar di Ouba sebagai markas perundingan 
mereka buat menghancurkan Islam. Begitu pun masjid ini lalu 
diroboh dan dibakar oleh Nabi sekembalinya dari perang tersebut. 

Semuanya itu memperlihatkan sikap mereka yang bukan 
sahaja menimbulkan kemarahan kaum Muslimin, bahkan anak 
Abdullah bin Ubayy dikatakan pernah meminta kebenaran 
daripada Rasulullah untuk membunuh ayahnya tetapi ditegah oleh 
baginda. Dan, apabila Abdullah meninggal, Nabi masih ingin 
menunjukkan sikap  timbang-rasanya sehingga  sangup 

menyembahyangkan jenazahnya, tetapi tindakan baginda itu 
kemudian telah dilarang oleh Allah s.w.t. (at-Taubah: 84). 


Golongan Yahudi 


Di antara golongan yang paling berpengaruh dan ramai pula 
jumlahnya ialah kaum Yahudi Bani Oainuga, Bani Nadhir dan 
Bani Ouraidzah. Dengan termeterainya perjanjian antara mereka 
dengan Nabi, terpaksalah sikap protes mereka dipendamkan buat 
sementara waktu. Walaupun pada tahap awalnya mereka 
mengira bahawa pihak Ouraisy sendiri berupaya menghancurkan 
Islam, tetapi sebaliknya mereka dapati pengaruh Islam semakin 
tersebar. Tidak setakat itu sahaja, kewibawaan Muhammad dalam 
mengintegrasikan suku Aus dengan Khazraj menjadikannya suatu 
ancaman besar kepada mereka, yang selama ini hidup di atas 
perpecahan suku-suku tersebut. Maka demi masa depan mereka, 
perlulah Islam atau Muhammad khususnya dilenyapkan. Untuk itu 
dipergunakan pelbagai taktik secara berperingkat-peringkat seper- 
timana tentangan orang-orang Ouraisy dulu. 

Langkah pertama, ialah secara peperangan lisan iaitu dengan 
menimbulkan keraguan-keraguan kaum Muslimin terhadap Allah 
sebagai Pencipta dengan yang diciptakan. Tentangan seperti ini 
dengan mudah ditangkis oleh Nabi dengan turunnya ayat: 
“Katakanlah: Dialah Allah Yang Maha Esa. Allah adalah Tuhan 
yang bergantung kepada-Nya segala sesuatu. Dan tidak beranak 
dan tiada pula diperanakkan. Dan tidak ada seorang pun yang 
setara dengan Dia” tal-Ikhlas: 14). 

Setelah cara ini gagal, dalam menggoncangkan iktikad kaum 
Muslimin, mereka lalu mengadudombakan antara orang-orang 
Aus dan Khazraj agar mereka kembali bercerai-berai seperti dulu. 
Tetapi, untunglah Muhammad segera menyedarkan kedua kaum 
ini sehingga timbul keinsafan sambil memohon keampunan kepada 
Allah. Apabila ini pun tidak berjaya, mereka lalu berusaha agar 
Nabi terhindar dari Madinah. Kata mereka: ““Semua Rasul yang 
terdahulu telah mengunjungi Baitul-Magdis dan menetap di sana. 
Kerana itu apabila engkau (Muhammad) orang yang benar menjadi 
Rasul, adalah sudah sewajarnya berbuat seperti itu.” Tetapi 
dengan turunnya ayat al-Ouran (al-Bagarah: 144) yang menghen- 
daki agar baginda berkiblat ke Baitullah setelah 16 bulan 
menghadap ke Baitul-Magdis, timbul pula bantahan dari kaum 
Yahudi sambil mengatakan bahawa mereka akan mengikutinya 
sekiranya baginda balik semula mengadap kiblat lamanya. Lan- 
taran peristiwa ini turunlah ayat al-Ouran (al-Bagarah: 145) yang 
memperlihatkan isi hati mereka yang curang itu. 

Demi memelihara kesatuan umat, Rasulullah lalu mengajak 

kesemua golongan Yahudi dan Nasrani untuk “bermubahalah' 
(Ali-Imran: 61) yakni masing-masing pihak berdoa kepada Allah 
agar menjatuhkan laknat di saat itu juga. Bagaimanapun, mereka 
menolaknya lantaran mereka sendiri mengetahui akibat buruknya 
jika disambut juga cabaran tersebut. Meskipun pihak Yahudi 
tidak terlibat sepenuhnya dalam muktamar ini, tetapi niat 
mereka memang ingin mengeruhkan suasana. Namun cabaran 
“bermubahalah?” itu menyebabkan mereka mendiamkan diri. 
Setelah kegagalan inilah, baru mereka menempuh jalan kekerasan 
pula. Dan golongan yang pertama menunjukkan belangnya ialah 
Bani Oainuga. 

Dikatakan bahawa kemenangan besar kaum Muslimin dalam 
Perang Badar telah sengaja diperkecil-kecilkan oleh Bani Oainuga. 
Bahkan sanggup pula mereka mencabar agar orang Islam menen- 
tang mereka yang kononnya lebih handal dari kaum Ouraisy. Pada 
mulanya Rasulullah berasa agak bimbang terhadap pengkhianatan 
mereka, tetapi dengan turunnya ayat al-Ouran (al-Anfal: 58), 
mulalah baginda mengadakan tindakan disiplin terhadap mereka. 
Apa lagi pernah terjadi apabila seorang wanita Muslim diganggu 
oleh mereka, dan akibatnya seorang daripada Bani Oainuga telah 
dibunuh oleh seorang Muslim yang melihat kejadian itu. Maka 
disebar-sebarkanlah fitnah jahat mengatakan bahawa Nabi 
mengkhianati janjinya. Ini menjadi bahawa baginda mengepung 
rumah-rumah Bani Oainuga tersebut. Tetapi, sebelum apa- 
apa hukuman dijatuhkan, Abdullah bin Ubayy meminta agar 
mereka dihalau sahaja yang mana Nabi menyetujuinya. Setelah 
diusir mereka menuju ke Wadil-Oura dan beberapa tempat di 
Sham. 

Tentang Bani Nadhir pula, faktor yang menyebabkan mereka 
turut terusir berkait rapat dengan peristiwa terbunuhnya dua orang 
dari suku Bani Kilab tanpa sengaja oleh Amru bin Umayyah Ad- 
Dhamary, seorang utusan Nabi ke Nejd. Dan kerana diat yang hen- 
dak dibayar itu tidak mampu dipikul oleh kaum Muslimin yang 
terdesak itu, Nabi lalu mendatangi Bani Nadhir meminta bantuan. 
Sungguhpun mereka mengaku untuk menolongnya, tetapi ketika 
Nabi dan sahabatnya sedang menunggu dekat sebuah tembok, 
mereka mengambil kesempatan untuk membunuhnya seperti yang 
tersebut dalam al-Ouran (al-Maidah: 11). Akibatnya berlaku sekali 
lagi kepungan terhadap perkampungan mereka selama hampir 
seminggu sehinggalah mereka sendiri meminta untuk mening- 
galkan Madinah. Nabi menerimanya dengan syarat tidak mem- 
bawa baju besi bersama-sama. Akhirnya mereka menetap di Sham, 
dan berkembang biak di Khaibar. 

Kepesatan perkembangan mereka di Khaibar menempatkan 
mereka sebagai pembesar-pembesar yang berpengaruh sehingga 

timbul keyakinan untuk menyerang balas kaum Muslimin. Maka 
dihasutlah kabilah-kabilah Ouraisy, Ghatfan, Salim, Asjad, Mur- 
rah dan lain-lainnya buat bersekutu menumpaskan Islam. Dan 
ketika Madinah dalam posisi tersepit oleh kepungan mereka inilah 
pemimpin Bani Nadhir, Huyai bin Akhtab mengajak Kaab bin 
Asad ketua Bani Ouraidzah agar turut bergabung dengan mereka. 
Sebenarnya, Kaab sedikit pun tidak tertarik malah enggan men- 
cabuli persetiaan dengan Muhammad, walaupun berkali-kali 
didesak oleh Huyai. Hanya apabila Huyai memberi jaminan 
kepadanya bahawa Bani Nadhir sanggup bersama Bani Ouraidzah 
dalam perjuangan menghadapi Muhammad meskipun pasukan al- 
Ahzaab kembali ke Makkah itulah baru Kaab mulai keluar dari 
sikap neutralnya. Penyelewengan Bani Ouraidzah tersebut cukup 
mengejutkan kaum Muslimin sehingga Rasulullah terus mengutus 
Saad bin Ubadah dan Saad bin Muaz untuk menasihati mereka 
yang mana telah ditolak oleh Kaab dengan angkuhnya. 

Sebagaimana yang akan dijelaskan nanti, tentera al-Ahzaab 
terpaksa meninggalkan Madinah dengan penuh hampa sekali. 
Kemudiannya Bani Ouraidzah telah dikepung selama hampir 
sebulan sehingga mereka terpaksa menyerah diri. Atas kemahuan 
mereka juga maka dilantiklah Saad bin Muaz sebagai hakim. 
Dengan berpandukan prinsip kebebasan beragama seperti yang ter- 
maktub dalam Perjanjian Madinah, maka dijatuhkan 
hukumannya berdasarkan kitab Taurat 20:/0 — 18 di mana kaum 
lelaki dibunuh, sedang wanita dan anak-anak ditawan. 


Gerakan-gerakan Militer 


Banyak peperangan berlaku pada zaman Rasulullah. Antaranya 27 
kali turut disertai oleh Nabi (dipanggil “Ghazwah”), termasuk 9 kali 
di mana baginda benar-benar turut berjuang. Sedangkan 38 
peperangan lain cuma diwakilkan (dipanggil “Sariyah”) kepada 
para sahabatnya sebagai pemimpin. Berikutnya dibincangkan 
beberapa peperangan yang dianggap penting, iaitu: 


Peperangan Badar al-Kubra (17 Ramadan 2 H.) 


Disebut “al-Kubra” kerana sebelum tercetusnya peperangan ini, 
berlaku beberapa perkelahian antara pasukan-pasukan Islam 
(Muhajirin) dengan kafilah-kafilah Ouraisy. Tujuannya, bukan 
sahaja sekadar menyedarkan orang-orang Ouraisy, bahawa kepen- 
tingan mereka bergantung kepada adanya saling pengertian dengan 
kaum Muhajirin, bahkan untuk menakut-nakutkan golongan 
Yahudi di Madinah. Antara yang terpenting ialah bila pasukan 
Abdullah bin Jahsy, oleh sesuatu sebab, telah membunuh 

Amr bin al-Hadhrami. Inilah darah pertama yang ditumpahkan 
oleh Muslimin, yang oleh orang-orang Ouraisy disebarkannya pro- 
vokasi bahawa Muhammad melakukan pembunuhan dalam bulan 
suci. 

Menjelang tahun kedua Hijrah, sekali lagi Muhammad 
mengirim pasukan-pasukan untuk menyekat kafilah-kafilah per- 
dagangan Ouraisy, khasnya yang dipimpin oleh Abu Sufyan bin 
Harb. Jika ekspedisi-ekspedisi awal tadi cuma kaum Muhajirin 
sahaja yang terlibat, maka kali ini ianya disertai pula oleh kaum 
Ansar. Malangnya kafilah yang dinanti-nanti di Badar itu tidak 
tiba, sebaliknya di depan kaum Muslimin tercegat angkatan perang 
Ouraisy. Maka berlakulah peperangan yang berakhir dengan 
kemenangan kaum Muslimin. 

Kemenangan ini penting sekali dalam sejarah Islam, kerana 
bagi Muhammad: “Ya Tuhanku! Andai kata kelompok ini han- 
cur, siapakah lagi yang akan menyembah-Mu di permukaan bumi 
ini?” Sebab itu kaum Muslimin menganggap peperangan ini 
sebagai al-Ghazwatul-Furgan (peperangan yang menentukan), 
kerana dengan peperangan ini Tuhan telah menentukan mana yang 
hak dan mana yang batil. 

Dari jumlah 1,000 orang tentera Ouraisy itu, yang gugur ialah 
70 orang, termasuk pemuka-pemuka mereka. Sedangkan dari 
jumlah 313 tentera Islam, cuma 14 orang sahaja yang gugur syahid. 
Kaum Muslimin dapat pula menawan 70 orang musuh, tetapi dua 
orang sahaja — Ugbah bin Abi Muit dan Nadzr bin al-Harith — 
yang dibunuh, kerana kedua-duanya merupakan bahaya yang selalu 
mengancam kaum Muslimin di Makkah dulu. Sedangkan yang 
lain-lainnya diminta menebus dirinya, kecuali seorang penyair, 
Abu Azza Amr al-Jumahi yang dibebaskan oleh Nabi kerana 
kemiskinannya dan pengakuannya untuk tidak lagi memerangi 
Nabi. Malangnya dalam Peperangan Uhud dia kembali me- 
nentang Nabi, tetapi ditawan serta dibunuh. Akibat langsung 
daripada Peperangan Badar ini ialah berlakunya serangan 
terhadap kaum Yahudi Bani Oainuga. Hal ini akan kita bicarakan 
nanti. 


Beberapa ibrah (teladan): 


i. Dengan keyakinan dan akidah yang kukuh, jumlah yang 
sedikit dapat menewaskan yang ramai. Sungguhpun 
sebenarnya Allah dan malaikatlah yang menolong mereka fal- 
Anfal: 12 & 17), tetapi semuanya itu berasaskan keyakinan 
jua. 

ii. Demi menegakkan keyakinan, umat Islam dimestikan berjihad 
meskipun terpaksa menghadapi bangsa dan keluarga sendiri. 

iii. Pembunuhan dua orang tawanan perang tersebut adalah 
memandangkan betapa berbahayanya mereka terhadap Islam, 
bukannya suatu bukti bahawa agama Islam sangat dahagakan 
darah seperti tuduhan kaum orientalis. 

iv. Islam sangat mementingkan ilmu, kerana tawanan-tawanan 
yang miskin tetapi mempunyai kebolehan membaca dan 
menulis dapat menebus dirinya dengan mengajar 10 orang 
kanak-kanak Muslimin sehingga pandai. 

v. Islam sangat menjunjung prinsip syura. Dalam peristiwa ini, 
Rasulullah sanggup menurut cadangan Hubab ibnul-Munzir 
mengenai masalah strategi peperangan, meminta pendapat 
kaum Ansar tentang kesanggupan mereka menyertainya, serta 
berbincang tentang tindakan apakah yang sebaik-baiknya 
dilakukan terhadap tawanan-tawanan perang itu. 


Peperangan Uhud (Sya'ban 3 H.) 


Peperangan ini berlaku disebabkan keinginan kaum Ouraisy untuk 
menuntut bela di atas kekalahan mereka dalam Peperangan Badar 
dulu. Untuk itu mereka menahan (tidak membelanjakan) harta 
benda mereka, bahkan menjual terus kafilah perdagangan mereka 
untuk membiayai peperangan baru. Tidak setakat itu, bersama- 
sama orang Ouraisy terdapat juga Bani Harith, Bani Haun dan 
Bani Mustalig yang jumlah kesemuanya lebih kurang 3,000 orang, 
termasuk kaum wanita untuk memberi semangat kepada mereka. 

Oleh itu, Nabi mengadakan musyawarah tentang bagaimana 
strategi untuk menghadapinya. Cadangan Nabi yang disetujui oleh 
Abdullah bin Ubayy, agar kaum Muslimin mempertahankan diri 
dari dalam negeri Madinah telah ditolak oleh suara majoriti 
yang ingin menghadapi orang-orang Ouraisy di luar kota. Dengan 
angkatan berjumlah 1,000 orang, Nabi memerintah agar barisan 
belakangnya bertahan sahaja di Bukit Uhud, sama ada barisan 
depan kalah atau menang. Tetapi sebaik saja angkatan Muslimin 
berangkat, sekumpulan kaum Munafigin pimpinan Abdullah bin 
Ubayy mengundurkan diri, kononnya kerana Nabi menolak 
usulnya. Tindakan ini berlaku selepas mereka ditemui oleh sekutu 
Abdullah dari kaum Yahudi yang ditolak khidmat mereka oleh 
Nabi. Penolakan bantuan ini adalah kerana sabda baginda: 
“Jangan minta pertolongan orang-orang musyrik dalam melawan 
orang musyrik, sebelum mereka masuk Islam.” 

Berkat pimpinan yang bijaksana dan kekuatan iman, tentera- 
tentera Ouraisy dapat dipukul pada peringkat awalnya. Tetapi 
sebelum kaum Muslimin mencapai kemenangan yang mutlak, 
tiba-tiba mereka mulai tamak dan berebut rampasan perang, 
terutamanya pasukan pemanah di atas bukit tersebut. Kesempatan 

ini dipergunakan sebaik-baiknya oleh Khalid al-Walid, ketua 
pasukan berkuda Makkah hingga akibatnya angkatan Madinah 
menjadi kucar-kacir. Bagaimanapun, peperangan ini segera 
dihentikan, setelah seorang Ouraisy berteriak mengatakan yang 
Muhammad sudah terbunuh. 

Justru Muhammad sebenarnya masih selamat, Kaab bin 
Malik al-Ansari cuba berteriak untuk memberitahu kedudukan 
sebenar. Tetapi segera disuruh oleh baginda agar berdiam sahaja, 
agar korban di pihak kaum Muslimin tidak bertambah ramai. 
Dalam peperangan ini, dari kalangan Muslimin gugur 70 orang, 
termasuk Hamzah bin Abdul Mutalib yang dibunuh oleh Wahsyi. 


Lanjutan Peperangan Uhud 


i. Selesai sahaja peperangan ini, Bani Asad dan Bani Hudhail 
cuba mengambil kesempatan untuk menyerang Nabi. 
Bagaimanapun, Bani Asad dapat dimusnahkan oleh Nabi, 
demikian juga ketua Hudhail iaitu Khalid bin Sufyan telah 
dibunuh oleh Abdullah bin Unais. Sebagai tipu muslihat, 
kabilah Hudhail telah meminta agar Nabi mengirimkan kepada 
mereka pendakwah-pendakwah, yang segera dipenuhi oleh 
Nabi. Malangnya tiga orang daripadanya telah dibunuh oleh 
mereka, sedang dua orang yang lain telah dibawa ke Makkah 
untuk dijual, dan kemudiannya dibunuh oleh orang-orang 
Ouraisy. 

ii. Atas permintaan Abu Bara”, Nabi mengirim satu delegasi ke 
Nejd untuk mengajak penduduk-penduduknya masuk Islam. 
Tetapi bila sampai di Bi'r Ma'unah, mereka diserang oleh Amr 
bin Tufail, kecuali Amru bin Umaiyah yang dapat 
menyelamatkan dirinya. Dalam perjalanan pulang, Amru lalu 
membunuh dua orang dari Bani Kilab bin Rabiah yang 
disangkanya telah membunuh teman-temannya itu. Kerana 
Bani Kilab telah mengikat perjanjian Jiwar (bertetangga baik) 
dengan Nabi, terpaksalah dibayar diat kepada mereka. Untuk 
itu Nabi cuba meminta bantuan Yahudi Bani Nadhir. Tetapi 
ketika Nabi menunggu bantuan mereka, Bani Nadhir lalu 
mengambil kesempatan untuk membunuh Nabi. Ini memaksa 
Nabi untuk pulang segera, dan kemudian mengatur suatu 
serangan terhadap mereka. Hal ini akan kita bicarakan nanti. 

iii Kemenangan orang-orang Ouraisy menjadikan mereka 
semakin ghairah untuk mengerahkan tenteranya sekali lagi 
bagi menghancur-leburkan kaum Muslimin. Sebab itu mereka 
mencabar Nabi untuk berperang semula, yang nampaknya 
segera disambut oleh Nabi. Tetapi ketika Nabi menunggu 
mereka di Badar, pasukan tentera Ouraisy yang dipimpin oleh 

Abu Sufyan bin Harb itu kembali pulang ke Makkah. Tin- 
dakan ini telah menaikkan kembali imej kaum Muslimin yang 
tertewas dalam Peperangan Uhud itu. 


Beberapa teladan: 


a. Sekali lagi Nabi menghormati prinsip musyawarah, hingga 
sanggup mengenepikan pendapatnya untuk memilih pendapat 
majoriti. | 

b. Pengaruh harta kadangkalanya dapat melemahkan kekuatan 
iman. 

Cc. Sungguhpun tipu muslihat diizinkan dalam peperangan, tetapi 
orang-orang Islam dilarang meminta bantuan orang-orang 
musyrik untuk melawan orang-orang musyrik juga. 

d. Jika dalam Peperangan Badar dahulu kaum orientalis 
menempelak kaum Muslimin sebagai “dahagakan darah' 
kerana membunuh dua orang tawanan Ouraisy, tetapi apabila 
tindakan yang sama dilakukan oleh Bani Hudhail dan kaum 
Ouraisy sendiri terhadap mubaligh-mubaligh Islam (yang tidak 
berdosa dan tidak pula di dalam peperangan), para orientalis 
nampaknya membisu seribu bahasa! 


Peperangan al-Ahzaab (5 H.) 


Beberapa faktor yang saling kait-mengait telah membawa kepada 
meletusnya peperangan ini. Apa yang penting sekali ialah peranan 
Yahudi Bani Nadhir yang bertanggungjawab mengumpulkan suatu 
barisan oposisi yang besar, iaitu berjumlah 10,000 orang yang ter- 
diri dari pasukan-pasukan Ouraisy, Bani Murrah, Bani Ghatfan, 
Bani Asad, Bani Asjad, Bani Salim dan Bani Nadhir sendiri. 

Penglibatan kaum Ouraisy bersama sekutu-sekutu lain (al- 
Ahzaab) bukan tidak ada sebabnya. Kalau dengan kemenangan 
mereka dalam Peperangan Uhud tersebut telah menguatkan semula 
azam mereka untuk mencapai kemenangan muktamad, maka 
faktor perniagaan membuatkan mereka mahu menghancurkan 
terus kaum Muslimin. Sebagai kawasan lalu-lalang bagi kafilah- 
kafilah perdagangan Ouraisy ke Sham, maka wujudnya Madinah 
merupakan gangguan besar terhadap survival mereka. Jadi dari 
pihak Ouraisy sendiri timbul semacam keperluan bahkan kewa- 
jipan agar Madinah dihancur-leburkan. 

Mendengar persiapan tentera-tentera bersekutu (al-Ahzaab) 
begitu hebat, Rasulullah lalu berunding dengan sahabat-sahabat- 
nya tentang strategi yang sebaiknya perlu diambil. Atas 
cadangan Salman al-Farisi, tergalilah parit besar (Khandag) 
sepanjang 12,000 hasta merentangi kota Madinah. Dengan 

merapatkan rumah-rumah serta mengelompokkan anak-anak isteri 
di suatu tempat yang dikira selamat, jadilah kota Madinah sebuah 
benteng pertahanan yang kukuh. 

Melihat benteng yang ganjil itu, tentera al-Ahzaab mula 
mengalami kesulitan untuk melakukan serangan. Memang ter- 
dapat seorang dua pahlawan Ouraisy yang cuba menyeberanginya, 
tetapi gagal belaka. Meskipun hampir sebulan lamanya mereka 
mengepung Madinah yang menyebabkan kaum Muslimin menjadi 
gawat (al-Ahzaab: 10), tetapi yang sebenarnya menanggung 
keperitannya ialah pihak bersekutu sendiri. Mereka bukan sahaja 
harus mengalami kesusahan musim dingin, bahkan juga 
mengalami kebuluran lantaran ramainya jumlah mereka. 

Sebagai suatu angkatan besar yang mempunyai berbagai 
golongan dengan kepentingan dan ketuanya sendiri, sukarlah un- 
tuk mengelakkan diri dari keinginan merebut pucuk pimpinan. 
Demikianlah yang terjadi apabila Abu Sufyan bin Harb merasakan 
dirinya sebagai ketua tertinggi, yang mana tidak disenangi oleh 
sekutu-sekutunya yang lain. Apa lagi pada pertimbangan mereka 
bahawa pihak yang benar-benar berkepentingan dalam hal ini 
hanyalah kaum Ouraisy dan Yahudi sahaja, sedangkan mereka 
tidak lebih sebagai alat semata-mata. Semuanya ini menimbulkan 
bibit-bibit keretakan di kalangan mereka. Keretakan ini kemudian- 
nya diperhebatkan lagi oleh Nu'aim bin Mas'ud, seorang pemim- 
pin Bani Ghatfan yang secara senyap-senyap memeluk Islam. 
Dengan direstui oleh Nabi, beliau lalu melaga-lagakan tentera 
bersekutu dengan Yahudi Bani Ouraidzah, hingga mengakibatkan 
masing-masing pihak mulai meragui kejujuran pihak lain. 

Walau bagaimanapun, faktor terbesar yang memaksa tentera 
bersekutu segera berangkat ialah pertolongan Allah dalam bentuk 
angin badai (al-Ahzaab: 9, 25) yang mengakibatkan alat-alat 
kelengkapan dan bekalan musuh habis berterbangan. Maka 
bertempiaranlah orang-orang Ouraisy lari ke Makkah pada malam 
itu juga. 

Dengan kegagalan tersebut maka hilanglah harapan kaum 
Ouraisy untuk menghancurkan kaum Muslimin. Mereka bukan 
sahaja terpaksa mengalami kemerosotan dalam perniagaan, 
bahkan lebih hebat lagi ialah jatuhnya martabat mereka di mata 
kabilah-kabilah Arab yang lain. Sebaliknya pula imej kaum 
Muslimin kembali pulih, dan mereka kini sudah dapat menghidu 
tanda-tanda kekalahan abadi kaum Ouraisy. 

Adapun bagi Bani Ouraidzah yang sanggup bekerjasama 
dengan Bani Nadhir dalam saat-saat yang genting itu, maka 
Nabi lalu mempercayai Saad bin Ubadah dan Saad bin Muaz untuk 
menjatuhkan hukuman yang setimpal dengan tindak-tanduk 
mereka. Kecuali kanak-kanak dan kaum wanita, semua mereka 

yang terlibat telah dibunuh, yakni setelah dikepung selama kira- 
kira 25 hari. Dalam Peperangan al-Ahzaab ini, di pihak kaum 
Muslimin gugur 6 orang, termasuk Saad bin Muaz sendiri selepas 
menyelesaikan hukumannya terhadap Bani Ouraidzah. Sedangkan 
di pihak musyrikin, yang gugur cuma 3 orang sahaja. 

Sebaik sahaja selesai menghancurkan Bani Ouraidzah, Nabi 
menyiapkan pula sebuah pasukan untuk membalas kematian 
mubaligh-mubalighnya dua tahun dulu. Tetapi oleh kerana Bani 
Lihyan (sekutu Bani Hudhail) melarikan diri, tidak pula Nabi 
meneruskan serangannya. | 


Peperangan Bani Mustalig (5 H.) 


Di bawah pimpinan al-Harith bin Abi Dhirar, Bani Mustalig 
berpakat untuk membunuh Muhammad. Tetapi berita ini 
diketahui oleh baginda, lalu dikirimnya pasukan tentera atas pim- 
pinan bersama Abu Bakar al-Siddig dan Saad bin Ubadah. Tidak 
sukar bagi pasukan Muslimin untuk menumpaskan mereka. 
Sebenarnya, peperangan itu sendiri tidaklah penting: yang penting 
ialah kesan-kesannya yang membawa malapetaka terhadap kaum 
Muslimin, dan khususnya keluarga Rasulullah sendiri. 

Segala sesuatu bermula apabila timbul bibit-bibit prasangka di 
antara seorang Ansar dengan Muhajirin sebaik sahaja selesai 
peperangan ini. Rupanya api prasangka yang hampir dapat 
dipadam itu telah dicurahkan minyak oleh Abdullah bin Ubayy, 
agar ia kembali marak. Tindak-tanduk Abdullah itu segera sampai 
ke pengetahuan Rasulullah, tetapi segera pula Abdullah 
menafikannya. Kerana sungguh marah, Umar meminta agar 
Abdullah dibunuh saja, tetapi ditolak oleh Nabi. Bahkan 
permintaan putera Abdullah yang juga bernama Abdullah untuk 
membunuh ayahnya, juga ditolak oleh Nabi. Cuma yang 
diperintahkan oleh Nabi ialah agar kaum Muslimin segera 
berangkat dari Murajisi' itu. 

Ketika angkatan Muslimin tiba di Madinah, tanpa disedari 
mereka telah meninggalkan Aishah r.a. yang terpaksa berhenti un- 
tuk menunaikan hajatnya. Sewaktu menanti kalau-kalau rom- 
bongan itu datang mencarinya, tiba-tiba lewat Safwan bin 
al-Mu'attal di situ. Maka dibawanya Aishah bersamanya menuju 
Madinah. Rupanya langkah Safwan itu telah dieksploitasi sebaik- 
baiknya oleh Abdullah bin Ubayy, yang lalu menyebarkan “Pesona 
Keji' (Hadithul-ifki) terhadap Aishah. 

Akibatnya bukan sahaja sangat mendukacitakan Rasulullah, 
bahkan Aishah sendiri jatuh sakit sampai lebih 20 hari. Hampir 
setiap sahabat-sahabatnya yang ditemui oleh Nabi, kebanyakannya 
tetap meyakini kebaikan Aishah, kecuali Ali bin Abu Taib yang 

semacam ragu-ragu seperti katanya: ““Rasulullah, wanita yang lain 
banyak.” Hanya setelah mengalami kebuntuan itulah baru Nabi 
menemui isterinya untuk meminta pengakuan darinya. Kerana 
tidak bersalah, Aishah lalu berkata: “Demi Allah, saya sama sekali 
tidak akan bertaubat kepada Tuhan seperti yang kausebutkan 
itu...” Bagaimanapun Allah kemudiannya telah membersihkan 
peribadi Aishah melalui firman-Nya (an-Nur: 11 — 19), yang 
dengan itu kembalilah semula Aishah ke dalam hati Muhammad. 
Akan hal mereka yang turut menyiarkan fitnah itu, masing-masing 
dihukum dera 80 kali. 


Perjanjian Hudaibiah dan Implikasinya (6 H.) 


Nostalgia atau rindu kepada kampung halaman adalah suatu 
penyakit yang sering melanda mereka yang berada di perantauan. 
Demikianlah yang terjadi pada Rasulullah setelah 6 tahun di 
Madinah, hingga pernah baginda bermimpi tentang kepulangan- 
nya ke Makkah. Bertolak dari kerinduan yang amat sangat serta 
berbetulan pula dengan ketibaan Asyhurul-hurum (bulan-bulan 
suci) maka bersiap-siaplah kaum Muslimin untuk mengerjakan: 
umrah, bukannya untuk menyerang Makkah seperti dakwaan Ber- 
nard Lewis. 

Untuk membuktikan kebenaran niat suci mereka, bersama 
golongan Muslimin terdapat kabilah-kabilah bukan Islam. Malah 
untuk menghilangkan kesangsian kaum Ouraisy terhadap mereka, 
kaum Muslimin sudah pun memakai pakaian ihram sejak berlepas 
dari Madinah lagi tanpa membawa senjata-senjata penting, kecuali 
pedang dalam sarungnya yang biasa dibawa orang dalam per- 
jalanan. Begitu pun pihak Ouraisy tetap meragui kedatangan 
mereka, lalu diutuskanlah perwira abadi Khalid al-Wahid dan 
Ikrimah bin Abu Jahal untuk menyerkup angkatan Muslimin 
sebelum tibanya Asyhurul-hurum. Tetapi kaum Muslimin menem- 
puh jalan lain yang kemudiannya membawa mereka ke Hudaibiah 
(sekarang Shumaisi”), tidak jauh dari Makkah. Sesampainya 
mereka di situ, maka tibalah Asyhurul-hurum yang meng- 
haramkan segala bentuk peperangan. Maka kembalilah angkatan 
Ouraisy itu ke Makkah untuk mempertahankannya jika diserbu 
oleh kaum Muslimin. 

Melalui Budail bin Warga' dari suku Ouzaah, orang-orang 
Ouraisy diyakinkan bahawa Muhammad datang cuma untuk ber- 
ziarah, bukannya untuk berperang. Bahkan melalui Hulais, pemim- 
pin Ahabisy yang diutus oleh kaum Ouraisy menemui Muhammad 
itu pun, mereka mendapat cerita yang sama seperti Budail tersebut. 
Demikian juga utusan mereka yang terakhir, Urwa bin Mas'ud 
yang kembali memberitahu orang-orang Ouraisy tentang 

kebenaran cerita Budail dan Hulais itu. 

Dalam pada itu berlakulah serangan-serangan kecil terhadap 
perkhemahan Muhammad oleh sekumpulan orang-orang Ouraisy, 
tetapi tidak pula Muhammad menjadikannya sebagai alasan untuk 
menyerang balas, sebab niat asal cuma untuk berziarah sahaja. 
Hanya setelah tersebarnya desas-desus tentang terbunuhnya 
Usman bin Affan itulah baru timbul kemarahan kaum Muslimin, 
hingga tercapai kata sepakat untuk menuntut bela terhadap Usman 
yang terkenal dengan “Bai'atur-ridhwan' (Sumpah Setia Ridhwan). 

Bagaimanapun, khabar angin itu nyata palsu, sebab tiba-tiba 
Usman muncul dengan selamat. Menurut Usman, keengganan 
orang-orang Ouraisy untuk membenarkan mereka masuk adalah 
kerana takut dianggap sebagai sudah mengalah kepada Muham- 
mad. Demikian juga apabila mereka mengutus Suhail bin Amru 
untuk berunding dengan Muhammad, yang sangat ditekankan 
ialah agar Muhammad jangan masuk ke Makkah tahun ini. 
takut dianggap oleh kalangan Arab yang Muhammad berjaya 
masuk tanpa dengan kekerasan. Akhirnya dengan persetujuan ber- 
sama, diadakanlah perundingan hingga melahirkan Perjanjian 
Hudaibiah. 

Faktor utama kesanggupan pihak Ouraisy mengadakan per- 
janjian ini ialah kerana kebimbangan mereka terhadap semangat 
kaum Muslimin yang meluap-luap untuk berperang mati-matian. 
Mereka juga telah melihat betapa kukuhnya disiplin umat 
Muslimin terhadap penganjur mereka Muhammad, tidak seperti 
kepatuhan yang longgar oleh rakyat-rakyat Farsi dan Rom 
terhadap raja mereka. 


Antara lain isi kandungan Perjanjian Hudaibiah ialah: 


i. Gencatan senjata selama 10 tahun. 

ii. Orang Ouraisy yang memeluk Islam dan lari ke Makkah tanpa 
keizinan walinya hendaklah dikembalikan kepada orang-orang 
Ouraisy. 

iii. Sebaliknya orang-orang Islam yang belot ke Makkah tidaklah 
akan dikembalikan. 

iv. Masing-masing pihak berhak membuat perjanjian dengan 
sesiapa sahaja. 

v. Umrah hendaklah ditunda tahun depan, dan ianya dibenarkan 
selepas pihak Ouraisy keluar dari Makkah. Mereka hanya 
boleh berada di Makkah selama 3 hari saja dengan senjata 
dalam sarung. 

Sepintas lalu, kelihatan semacam ketidakadilan dalam 
persetiaan ini sehingga menimbulkan kemarahan kaum Muslimin. 

Apa lagi sebaik sahaja perjanjian dimeteraikan, anak Suhail iaitu 

Abu Jandal cuba berpihak kepada Muhammad, tetapi segera pula 
dipukul mukanya dan direnggut lehernya oleh Suhail. Dan, sung- 
guhpun Abu Jandal cuba meminta kasihan belas dari Muhammad, 
namun baginda tetap memegang teguh perjanjian tersebut. Baik 
Umar, mahupun Ali serta kaum Muslimin semuanya merasakan 
betapa terhinanya mereka kerana perjanjian yang berat sebelah itu. 
Dan puncak kemarahan mereka ialah apabila mereka enggan 
mematuhi lagi perintah Nabi agar menggunting rambut dan 
menyembelih binatang sebagai dam (denda) kerana tidak dapat 
mengerjakan umrah. Mujurlah isteri baginda, Ummu Salamah ada 
bersamanya sehingga atas cadangannyalah baru kaum Muslimin 
melaksanakan suruhan baginda tersebut. 

Demikian reaksi spontan kaum Muslimin. Bagaimanapun, 
kesan selanjutnya memperlihatkan kebijaksanaan Rasulullah 
sebagai pemimpin umat yang berpandangan jauh. Sesungguhnya, 
dengan persetujuan orang-orang Ouraisy untuk berdialog serta 
mengadakan perjanjian itu sudah merupakan suatu pertanda baik 
tentang pengiktirafan mereka terhadap wujudnya sebuah negara 
Islam dengan Muhammad sebagai pemimpinnya. 

Pada hakikatnya, gencatan senjata yang dipersetujui itu 
adalah suatu rahmat besar terhadap perkembangan Islam. Ketika 
inilah kita melihat ramai panglima-panglima besar Ouraisy 
memeluk Islam, seperti Khalid al-Wahid, Amru ibnul-Ass dan 
Usman bin Talhah, penjaga Kaabah. Persetujuan seperti ini juga 
memberi kesempatan kepada Nabi untuk mengirim utusan- 
utusannya kepada pembesar-pembesar dan raja-raja yang 
berdekatan agar mereka memeluk Islam. Kepada Raja Najasyi di 
Habshah diutuskannya Amir bin Umayyah yang mana berhasil 
mencapai matlamatnya. Ini tidaklah menghairankan kerana se- 
jak dari dahulu lagi Raja Najasyi sudah pun tertarik kepada Islam 
yang dianggapnya datang dari sumber yang sama dengan risalah 
Isa al-Masih. 

Terhadap Raja Mugaugis di Mesir (naungan Rom), meskipun 
ia enggan menerima seruan Islam menerusi Habib bin Abi Baltaah 
al-Lahmi, tetapi dia menyambut baik perutusan Nabi sehingga 
kepada Nabi dihadiahkan barang-barang yang bernilai, termasuk 
seorang jariah yang bernama Mariah yang kemudiannya 
diperisterikan oleh Nabi. Latar belakang keengganannya menerima 
Islam ialah kerana kedudukannya sebagai seorang gabenor kera- 
jaan Rom, penaung agama Nasrani. Sebenarnya kepada raja Rom 
sendiri iaitu Heraclius telah ditugaskan Dihyah bin Khalifah al- 
Kalbi untuk menyerunya. Sungguhpun hati kecilnya dikatakan 
ingin membenarkan kenabian Muhammad, tetapi pengaruh kera- 
jaan dunia telah menenggelamkan keinginan tersebut. Walau 
bagaimanapun, salah seorang pemimpin tentera Rom, Farwa bin 

Amr al-Judhrami telah memeluk Islam. Kerana marah, Heraclius 
lalu membunuhnya. 

Adapun terhadap Raja Abrawaiz di Farsi, tugas mem- 
bawa suratnya dijalankan oleh Abdullah bin Hudzafah al-Sahmi. 
Tatkala Kisra Parsi ini melihat dalam surat itu terdapat kata-kata 
“Dari Muhammad Rasulullah kepada Kisra pembesar Farsi”', 
marahlah dia kerana namanya di kebelakangkan. Sebab itu 
dirobek-robeknya surat itu. Yang lebih mengecewakan lagi ialah 
tindakan Raja Ghassan yang bukan sahaja mengoyak surat itu, 
malah membunuh utusan Nabi. Akibat tindakannya yang men- 
cabuli hukum internasional inilah yang mencetuskan Peperangan 
Muktah pada 8 H. 

Kesan yang tidak kurang pentingnya akibat gencatan senjata 
ini juga ialah timbulnya kesempatan baik buat kaum Muslimin 
memukul balas kaum Yahudi yang sekian lama merupakan duri 
dalam daging bagi kehidupan kaum Muslimin. Demikianlah pada 
8H. Khaibar telah diserang oleh angkatan Muslimin. 

Tentang syarat yang memastikan pengembalian orang-orang 
Ouraisy yang lari ke Makkah itu pun sebenarnya merugikan kaum 
Ouraisy sendiri. Sebabnya, mereka ini apabila ditolak oleh Nabi 
secara terhormat tidak pula kembali ke Makkah, sebaliknya 
mereka mendirikan penempatan-penempatan sepanjang jalan- 
jalan yang dilalui oleh kafilah-kafilah perdagangan Ouraisy. Atas 
sifatnya sebagai pemberontak, kegiatan mereka ini merupakan 
suatu ancaman besar terhadap keselamatan perdagangan Ouraisy. 
Sebab itulah kemudiannya pihak Ouraisy meminta dibatalkan saja 
syarat pengembalian tersebut. 

Bagaimanapun, Perjanjian Hudaibiah hanya berlangsung 
selama dua tahun saja apabila orang-orang Ouraisy sendiri melang- 
gar syarat-syaratnya. Dan pembelotan tersebut merupakan alasan 
besar bagi kaum Muslimin untuk menakluki Makkah pada 8 H. 
secara aman. 


Peperangan Muktah (8 H.) 


Dengan adanya perjanjian damai Hudaibiah itu, Rasulullah telah 
memperhebatkan dakwah Islamiah. Di antara mereka yang 
diserunya ialah Bani Ghassan, tetapi utusannya telah dibunuh oleh 
mereka, bahkan mereka mengejek-ejek pula Nabi. Sebagai tindak- 
balas, Nabi menyiapkan suatu bala tentera pimpinan Zaid bin 
Harithah yang berjumlah tiga ribu orang. Manakala di pihak 
Ghassan terdapat kira-kira 200,000 orang, termasuk bangsa Rom, 
Lakhm, Judhm, Bahra' dan Bali. 

Dalam Peperangan Muktah ini, Zaid gugur, lalu diganti oleh 
Abdullah bin Abi Rawahah yang juga gugur seperti teman- 

temannya. Melihat kesukaran-kesukaran yang dialami oleh 
pasukan Islam itu, akhirnya Khalid al-Walid yang mengambil-alih 
pimpinan, telah dapat memperdayakan barisan musuh, dan 
kemudian berjaya membawa saki-baki tenteranya, pulang ke 
Madinah dengan selamat. 

Di Madinah, timbul tuduhan-tuduhan bahawa Khalid 
melarikan diri dari peperangan, tetapi ditolak oleh Nabi dengan 
mengatakan mereka akan tampil semula. Lantaran dukacitanya di 
atas kematian Jaafar, Nabi meminta agar keluarganya dibantu 
dengan makanan. 


Beberapa teladan: 


1. Sungguhpun, melarikan diri dari peperangan itu suatu dosa 
besar, tetapi lari untuk suatu taktik memang dibenarkan. 

ii. Permintaan Nabi agar diberi makanan untuk keluarga Jaafar 
menjelaskan suatu hakikat bahawa keluarga si matilah yang 
sepatutnya dibantu, bukannya mereka sendiri yang terpaksa 
mengadakan jamuan untuk orang lain seperti amalan kita 
masa kini. 


Penaklukan Makkah (8 H.) 


Faktor yang mendorong ke arah penaklukan Makkah ialah 
berlakunya perselisihan antara Bani Bakar (sekutu Ouraisy) 
dengan Bani Ouzaah (sekutu Islam). Dengan dorongan pemimpin- 
pemimpin Ouraisy, seperti Ikrimah bin Abu Jahal misalnya, Bani 
Oudzaah telah diserang dan beberapa orang daripada mereka telah 
dibunuh oleh Bani Bakar. Insiden ini kemudiannya sampai ke 
telinga Nabi, baik melalui Budail bin Warga?” mahupun dari orang- 
orang Oudzaah sendiri. 

Kerana bimbangkan akibatnya, orang-orang Ouraisy 
mengutus Abu Sufyan bin Harb ke Madinah untuk memperkuat 
atau memanjangkan waktu gencatan senjata Hudaibiah. 
Malangnya Abu Sufyan gagal berbuat demikian kerana tidak dapat 
menemui Nabi. Dan, sebelum orang-orang Ouraisy berbuat 
sesuatu, Nabi sudah menyiapkan suatu pasukan yang besar, kira- 
kira 10,000 orang untuk menyerang Makkah. Tetapi sebelum 
angkatan ini sampai ke Makkah, tibalah Abbas bin Abdul Mutalib, 
bapa saudara Nabi yang baru memeluk Islam itu dan diikuti oleh 
Abu Sufyan menemui Nabi untuk menghalang daripada 
berlakunya pertumpahan darah. Dalam pertemuannya dengan 
Nabi inilah baru Abu Sufyan menyatakan keislamannya, setelah 
tidak ada pilihan lain lagi baginya. Dan sebelum dia pulang kepada 
kaumnya Abu Sufyan sempat menyaksikan betapa berdisiplinnya 

angkatan Nabi Muhammad, yang baginya, “'... tidak ada sesiapa 
yang sanggup menghadapi mereka itu.” 

Bala tentera Islam kemudiannya diperintahkan memasuki 
Makkah dari empat jurusan, yang masing-masingnya dipimpin 
oleh Zubair al-Awwam, Khalid al-Walid, Saad bin Ubadah dan 
Abu Ubaidah al-Jarrah yang masuk bersama-sama Nabi. Tidak 
ada tentangan yang bererti, kecuali di pihak Khalid sahaja, itu pun 
dengan cepat pula Khalid mencerai-beraikan mereka. Dengan 
jatuhnya Makkah, kaum Muslimin lantas mengerjakan tawaf, 
menghancurkan patung-patung dan berhala-berhala di Makkah. 
Kesemua penduduk-penduduk Makkah dibebaskan saja oleh Nabi 
Muhammad, kecuali 17 orang yang tidak diampunkan kerana ke- 
jahatan besar yang mereka lakukan. Tetapi yang benar-benar 
dibunuh cuma empat orang sahaja, sebab yang lain-lainnya diam- 
punkan juga. 

Selama 15 hari Nabi berada di Makkah, dan sebelum kembali 
ke Madinah, Nabi menyerahkan kunci Kaabah kepada Usman bin 
Talhah, sedang pengurusan air zam-zam diserahkan kepada bapa 
saudaranya Abbas bin Abdul Mutalib. 


Teladan: 


Walaupun Nabi Muhammad bersifat pengampun (compassionate), 
namun mereka yang dianggap sangat merbahaya tidaklah luput 
dari hukuman. Sikap toleransi Islam tidaklah sampai dapat 
melepaskan penjenayah-penjenayah besar begitu saja. 


Peperangan Hunain dan Taif (8 H.) 


Baru sahaja Rasulullah membebaskan Makkah, baginda terpaksa 
pula menghadapi penentangan Malik bin Auf, pemimpin Bani 
Nasr (cabang Bani Hawazin) yang memimpin kelompok-kelompok 
Hawazin dan Thagif. Dengan jumlah yang relatif besar, iaitu 
12,000 orang, tampillah kaum Muslimin dengan penuh gagah 
menghadapi tentangan tersebut (at-Taubah: 25). Tetapi sebaik 
sahaja mereka melalui Lembah Hunain, mereka disergap bertubi- 
tubi oleh tentera-tentera Malik hingga menyebabkan pasukan 
Islam kucar-kacir dan bertempiaran lari. Namun, Rasulullah tetap 
utuh di tempatnya, dan dengan pekikan Abbas bin Abdul Mutalib 
agar mereka kembali berperang, barulah mereka kembali semula. 
Kali ini kaum Muslimin dapat memukul musuh, hingga mereka 
pula yang melarikan diri. Ada yang menuju Autas, ada ke 
Nakhlah, sedang Malik dan penyokong-penyokongnya menuju 
Taif, kota Bani Thagif. 

Oleh kerana pihak musuh bertahan di Taif, Rasulullah 

mengepung kota tersebut. Sungguhpun digunakan berbagai cara, 
seperti alat al-Manjanik (pelontar batu) dan al-Dabbabah 
(pengorek dinding tembok), tapi gagal juga. Dengan itu Rasulullah 
menggunakan taktik lain, iaitu mengugut untuk membakar kebun 
anggur mereka yang sangat mereka cintai itu. Rupanya ugutan ini 
sangat berkesan, sehingga dengan itu mereka menyerahkan Malik 
bin Auf. Dan sebelum baginda pulang ke Madinah, dilantiknya 
Attab bin Asid sebagai gabenor Makkah, dan Muaz bin Jabal 
sebagai guru agama. 


Peperangan Tabuk (9 H.) 


Inilah peperangan terakhir yang disertai Nabi iaitu menentang 
Rom, yang mana turut dibantu oleh Bani Lakhm, Bani Ghassan 
dan lain-lain. Peperangan ini terjadi di musim yang amat panas, 
hingga terdapat mereka yang enggan menyertainya (at- Taubah: 38, 
42, 81-83). Bagaimanapun, mereka yang teguh imannya tetap ber- 
sama Nabi (at-Taubah: 120-121), hingga sanggup pula mengor- 
bankan harta bendanya yang banyak, seperti Usman bin Affan, 
misalnya. Bagi mereka yang tidak mampu menghulurkan apa-apa 
sumbangannya, lalu menangis, hingga mereka digelar al-Bakka'un 
(orang-orang yang menangis). Maka terbentuklah suatu ketum- 
bukan tentera yang dikenali sebagai Jaisyul-Usrah (Askar disaat 
kesulitan) yang cukup besar, iaitu seramai 30,000 orang, termasuk 
10,000 angkatan berkuda. 

Ketika kaum Muslimin sampai ke Tabuk, pasukan musuh 
sangat terkejut melihat kedatangan bala tentera Islam, sebab 
mereka sedikit pun tidak menduga yang kaum Muslimin sanggup 
berjuang di tengah hawa yang begitu panas. Sebab itu mereka lalu 
berundur, tetapi kaum Muslimin tidak pula menyerang mereka. 
Sebaliknya Rasulullah berkhemah di situ, dan membuat beberapa 
perjanjian dengan penduduk-penduduk Tabuk dan Ailah, serta 
menakluki Daumatul-Jandal di bawah pimpinan Khalid al-Walid. 


BAB 10: AKHLAK RASULULLAH SEBAGAI 
TELADAN (IBRAH) 


JIKA ada seorang manusia yang layak dijadikan “model' manusia 
unggul, maka dia ialah Nabi Muhammad s.a.w. Keunggulannya 
telah diakui sendiri oleh Allah s.w.t., “Sesungguhnya, engkau 
(Muhammad) benar-benar mempunyai budi pekerti yang agung” 
(al-Oalam: 4). Keagungan peribadinya bukan hanya untuk dikagumi 
bahkan sebenarnya untuk menjadi contoh ikutan bagi kita. 
“Sesungguhnya, Rasulullah itu menjadi contoh teladan yang baik 
bagimu,” (al-Ahzab: 21, al-A'raaf: 158, Ali Imran: 30). Dan 
Muhammad sendiri mengatakan bahawa: “Tidaklah aku diutuskan 
melainkan untuk menyempurnakan akhlak” (7R Ahmad). 

Sebagai manusia teladan, perlulah sifat-sifatnya itu diketahui 
sekadarnya. Pertama sekali ialah sifat zuhud atau kesederhanaan- 
nya dalam hidup. Dari segi harta benda, pernah baginda menerima 
sejumlah dinar yang sangat banyak. Tetapi dinar ini telah 
dibahagi-bahagikannya, kecuali sebanyak enam dinar sahaja yang 
diserahkannya kepada seorang isterinya. Kerana teringatkan dinar 
yang masih tinggal itu baginda tidak dapat tidur semalaman. Hanya 
setelah dinar itu dibahagi-bahagikan, barulah hatinya merasa 
tenteram. Dalam hal makanan pula, baginda pernah hidup beberapa 
lama dengan tamar dan air sahaja, dan tidak pernah makan dengan 
menggunakan pinggan besar atau meja. Adapun tentang pakaian, 
beliau hanya memakai apa yang mudah didapati, dan warna yang 
digemari ialah hitam dan hijau. Rasulullah tidur ada kalanya di 
atas tilam, di atas kulit, di atas tikar, di atas tanah dan kadang- 
kadangnya di atas balai-balai. 

Selain dari sifat zuhud dan kesederhanaannya, baginda adalah 
seorang yang cukup fawaduk sekali. Sungguhpun, kedudukannya 
yang tinggi menyebabkan orang menghormatinya, baginda ternyata 
sangat suka merendah diri. Di rumah, baginda melakukan kerja sen- 
dirian, menjahit sendiri pakaiannya yang koyak, menampal sendiri 
kasutnya yang berlubang dan juga menyapu rumahnya. Ketika 
bersama-sama sahabatnya, baginda duduk di mana saja terdapat 
kekosongan tanpa memilih tempat, sehingga tidak dapat dibezakan 
sama sekali dengan orang lain. Baginda kadang-kadangnya menung- 
gang keldai bersendirian, dan kadang-kadang dengan mem- 
boncengkan orang lain. Pernah ketika baginda membeli beberapa 
helai seluar, Abu Hurairah ingin membawanya, tetapi jawab bagin- 
da. “Orang yang punya barang ingin membawanya.” Dan 

ketika berlakunya peperangan al-Ahzaab, baginda turut bertungkus 
lumus menggali parit bersama orang lain. Semuanya itu sanggup 
dilakukannya, kerana katanya: “Aku tidak suka kelihatan berbeza 
dari sahabat-sahabatku.” 

Dari segi pendiriannya, baginda terkenal sebagai seorang yang 
sangat teguh dan tegas dalam menegakkan kalimah Allah. 
““Sekiranya tidak lantaran Kami telah tetapkanmu, nescaya engkau 
condong sedikit kepada kemahuan mereka” (Bani Israel: 74). 
Keteguhan pendiriannya terbukti jelas ketika orang-orang Ouraisy 
mengutus Utbah bin Rabiah untuk memberi berbagai-bagai 
tawaran kepadanya, dengan syarat baginda menghentikan kegiatan 
dakwahnya. Kata Utbah: “Sekarang bagaimanakah Muhammad, 
apa yang menjadi kehendakmu dengan mengadakan agama baru 
ini? Jikalau dengan mengadakan agama baru itu, engkau berhajat 
akan harta benda, kami sanggup mengumpul harta benda buat 
engkau, sehingga engkau menjadi seorang yang paling kaya di an- 
tara kami. Jikalau engkau menghendaki kemuliaan atau ketinggian 
darjat, maka kami sanggup menetapkannya engkau menjadi 
seorang yang paling mulia dan paling tinggi darjatnya di antara 
kami dan kamilah yang akan memuliakanmu. Jikalau engkau ingin 
menjadi raja, maka kami sanggup mengangkat engkau menjadi ra- 
ja kami, yang memegang kekuasaan di antara kami, yang 
memerintah kami, dan kami semuanya tidak akan berani 
memutuskan sesuatu perkara, melainkan dengan izinmu atau dari 
keputusanmu. Jikalau engkau menghendaki perempuan- 
perempuan yang paling cantik, sedang engkau tidak mempunyai 
kekuatan untuk mencukupi keperluan mereka maka kami sanggup 
menyediakan perempuan-perempuan Ouraisy yang paling cantik di 
antara perempuan kami dan pilihlah sepuluh atau seberapa saja 
menurut kehendakmu. Dan, kamilah yang akan mencukupi 
keperluan mereka masing-masing, dan engkau tidak usah 
memikirkan keperluan mereka itu....” 

Selesai sahaja Utbah berucap, Muhammad lalu membaca 
surah Fussilat: ayat 1 — 14, yang mana menyebabkan Utbah 
semacam terpukau mendengarnya, hingga musnahlah segala 
rancangan mereka selama ini. Pernah pula pemuka-pemuka 
Ouraisy datang mengugut Abu Talib dan memintanya agar 
menasihatkan Muhammad, tetapi tatkala Abu Talib menyam- 
paikan kata-kata mereka kepada baginda, dengan tegas baginda 
berkata: ““Hai pak cikku! Jika mereka letakkan matahari di 
kananku dan bulan di kiriku agar aku tinggalkan urusan agama ini, 
tidak akan aku turut, hingga Allah menangkan agama ini atau aku 
binasa kerananya!” 

Jika dalam pendiriannya itu baginda cukup keras dan tegas, 
namun dari segi lain pula, baginda merupakan seorang yang 

pengampun. Ketika Makkah sudah berjaya ditakluki, Nabi 
memanggil orang-orang Ouraisy yang sedang menunggu 
hukumannya dengan ketakutan sambil bertanya: “Apakah yang 
kamu sangka aku akan berbuat terhadap kamu?” Jawab mereka: 
“Kebaikan, kerana engkau saudara kami yang pembelas, dan anak 
dari saudara kami yang pembelas.” Maka jawablah baginda 
“Pergilah, kamu sekalian bebas!” Walau bagaimanapun, 
terdapat juga beberapa orang yang dikecualikan daripada 
pengampunan itu, seperti Ikrimah bin Abu Jahal misalnya. 
Ikrimah melarikan dirinya, lalu dikejar oleh isternya Ummu 
Hakim yang sudah meminta ampun dari Nabi buat suaminya. 
Katanya: “Janganlah engkau binasakan dirimu. Aku datang dari 
sebaik-baik manusia dan aku telah dapatkan keamanan bagimu.” 
Maka dia pun pulang bersama isterinya, dan ternyata Muhammad 
menerimanya dengan baik, meskipun baginda dan ayahnya ter- 
masuk musuhnya yang terbesar. 

Pada masa itu juga Safwan bin Umayyah, musuh Islam yang 
bengis, bersembunyi dan hendak membunuh diri dengan terjun ke 
laut. Sepupunya Umair datang kepada Nabi menceritakan hal Saf- 
wan itu, maka Nabi menyuruh dikejar Safwan dengan memberikan 
serban sebagai tanda aman dan pengampunannya. Setelah kem- 
bali, dia meminta tempoh dua bulan lamanya daripada Nabi untuk 
berfikir masuk Islam, tetapi Nabi memberinya empat bulan. 
Bagaimanapun, tidak sampai 4 bulan, Safwan pun memeluk Islam. 

Tidak cukup dengan sifat pemaafnya, Muhammad juga 
seorang yang pemurah lagi dermawan. Seperti kata Jabir bin Ab- 
dullah, tidak pernah orang yang meminta sesuatu kepadanya dapat 
jawapan 'tidak'. Suatu ketika baginda menerima wang sebanyak 90 
dirham, lalu diletakkan di atas tikar. Tetapi kesemua wang itu 
dibahagi-bahagikannya, hingga apabila datang seseorang meminta 
sesuatu, baginda berkata: ““Sayang sekali, saya sudah tidak mem- 
punyai apa-apa lagi. Tetapi belilah sesuatu dengan berhutang atas 
namaku. Nanti kalau rezeki datang akan saya bayar.” Pernah pula 
seorang lelaki datang meminta sesuatu, lalu Rasulullah 
memberinya sekelompok kambing yang kerana banyaknya sampai 
menutup jalan antara dua gunung. Orang ini lalu berseru kepada 
kaumnya: "“Hai kaumku! Masuklah Islam, kerana Muhammad 
itu apabila memberikan sesuatu pemberian adalah sebagai seorang 
yang tidak takut miskin sama sekali. Tidak pernah kalau diminta, 
lalu berkata “jangan.” 

Seiring dengan sifat pemurah itu ialah sifat pengasih dan 
penyayangnya. Nabi mengasihi sesiapa saja, baik kawan atau 
lawan, baik kanak-kanak mahupun orang tua, baik kaya mahupun 
miskin dan baik manusia mahupun binatang. Sering baginda 
mempercepat salatnya apabila terdengar tangisan budak, agar 

lekas diurus oleh ibunya yang turut berjemaah bersamanya. Begitu 
kasihnya Muhammad kepada ibunya, Aminah, hingga apabila per- 
mohonannya agar Tuhan mengampuni ibunya tidak 
diperkenankan, baginda lalu menangis di kuburnya. Dan terhadap 
pak ciknya Abu Talib, kecintaannya ternyata pada percubaannya 
yang tidak putus-putus agar dia memeluk Islam, tetapi gagal juga 
sehinggalah turunnya ayat al-Ouran (al-Oasas: 56) yang melarang 
Nabi berbuat demikian. Selepas turunnya ayat ini, Abu Talib me- 
ninggal dunia tanpa menganut Islam. Ini menambahkan lagi 
kedukacitaan Nabi sehingga sampai beberapa hari baginda tidak 
keluar rumah kerana memohon agar Allah mengampunkannya. 
Akhirnya, turunlah sepotong ayat (at-Taubah: 113) yang mencegah 
permohonan Nabi terhadap orang-orang yang nyata kekafirannya, 
meskipun mereka itu kerabatnya yang hampir. Bagaimanapun, 
berkat syafaat Nabi di Hari Kiamat, Abu Talib akan ditempatkan 
di neraka yang paling tipis apinya, iaitu cuma setinggi mata kaki, 
tetapi dapat menyebabkan otak mendidih (HR Bukhari dan 
Muslim). 

Tidak setakat manusia sahaja, kerahimannya juga meliputi 
binatang. Menurut riwayat Abdul Rahman bin Abdullah, suatu 
hari mereka bersama-sama Rasulullah dalam pelayaran, tiba-tiba 
mereka terlihat seekor ibu burung merak bersama dua ekor 
anaknya yang kecil. Mereka mengambil kedua-dua anaknya, dan 
kemudian datanglah ibunya mengepak-ngepakkan sayapnya lan- 
taran marah. Melihat itu Rasulullah pun bersabda: ““Sesiapa yang 
telah memisahkan anak-anak burung ini dari ibunya hendaklah dia 
mengembalikan semula kepada ibunya!” 

Selain dari sifat-sifat tersebut, adalah Rasulullah ini sangat 
terkenal kerana keberaniannya. Seperti kata Ali bin Abu Talib, 
dalam Peperangan Badar, Rasulullah adalah yang terdekat sekali 
tempatnya dengan musuh dan juga terhebat semangatnya di antara 
seluruh mereka. Dan dalam Peperangan Hunain, kata Abbas bin 
Abdul Mutalib, ketika kaum Muslimin bertempiaran lari akibat 
serbuan musuh secara tiba-tiba, Rasulullah tegap terpacak di tem- 
patnya, bahkan menunggang baghalnya menuju ke pihak musuh. 

Semua sifat-sifat yang dibicarakan dan yang tidak sempat 
dibicarakan, termasuk sifat “al-Sadig al-Amin' seperti yang 
dibicarakan dulu, benar-benar telah meletakkan Muhammad 
sebagai contoh manusia ideal. Dan sifat-sifat tersebut bukannya 
untuk menjadi bahan kajian semata-mata, melainkan untuk dicon- 
tohi serta diamalkan. 


BAB 11: GENERASI RABBANI YANG KOMITED 
ULTIZAM) 


SUATU hakikat yang perlu difahami dan seterusnya diteladani 
tentang generasi pertama umat Islam ialah bahawa seluruh perha- 
tian dan pemikiran mereka adalah tertumpu kepada atau bersum- 
bar daripada al-Ouran semata-mata. Tidak ada kitab lain yang 
menjadi pegangan dan keyakinan generasi pertama ini melainkan 
al-Ouran sahaja. Begitu bulatnya pegangan mereka kepada al- 
Ouran sehingga pernah dikatakan oleh Sayyid Outb bahawa 
mereka merupakan “generasi al-Ouran yang unik” (al-Jilu 
Our 'aniyyun farid). 

Sebagai sebuah kitab suci yang diturunkan oleh Allah s.w.t. 
kepada Nabi Muhammad s.a.w. melalui malaikat Jibrail, ia 
merupakan mukjizat yang teragung. Dan sebagai mukjizat, ia 
mengandungi banyak fadilat atau keutamaan. Salah satu fadilat- 
nya ialah dengan membaca dan mendengar bacaan al-Ouran. 
Hadis-hadis Nabi s.a.w. penuh dengan riwayat-riwayat yang 
menerangkan keutamaan membaca dan mendengar bacaan al- 
Ouran. Antaranya Nabi bersabda: ““Perbanyaklah membaca al- 
Ouran di rumahmu. Sesungguhnya di dalam rumah yang tidak ada 
orang membaca al-Ouran akan sedikit sekali dijumpai kebaikan, 
dan akan banyak sekali kejahatan serta penghuninya selalu merasa 
sempit dan susah.” (Riwayat Darugutni). Dan meskipun ia tidak 
mahir membacanya, ia tetap mendapat pahala jika ia kelihatan 
bersungguh-sungguh mempelajarinya. Sabda Nabi: ““Seseorang 
yang membaca al-Ouran, lagi pula ia mahir, kelak mendapat tem- 
pat dalam syurga bersama-sama dengan rasul-rasul yang mulia 
lagi baik. Dan orang yang membaca al-Ouran, tetapi tidak mahir, 
membacanya tersekat-sekat dan tampak agar berat lidahnya 
(belum lancar), ia akan mendapat dua pahala” (Riwayat Bukhari 
dan Muslim). 

Bukan hanya membacanya sahaja, bahkan dengan mendengar 
bacaan al-Ouran itu pun banyak keutamaanya. Sabda Nabi: 
“Barang siapa mendengar satu ayat dari al-Ouran, akan dituliskan 
untuknya dua kali ganda kebaikan, dan barang siapa membacanya 
(satu ayat), ia akan menjadi Nur kepadanya pada Hari 
Pengadilan” (Riwayat Ahmad). 

Dengan anjuran tersebut maka tidak hairanlah jika para 
sahabat semacam berlumba-lumba membacanya sehingga khatam, 
terutama pada bulan, Ramadan. Para sahabat besar seperti 

Usman bin Affan, Zaid bin Thabit, Ibnu Mas'ud dan Ubayy bin 
Kaab telah menjadi wiridnya untuk mengkhatamkan al-Ouran 
pada tiap-tiap hari Jumaat. Demikianlah para sahabat itu ada yang 
membaca sampai khatam dalam sebulan, atau dalam seminggu, 
atau dalam sehari semalam sahaja, bahkan ada yang khatam dua 
kali dalam sehari! 

Kebanyakan para sahabat tidak setakat membacanya sahaja, 
bahkan terus menghafaznya sekali. Hadis-hadis juga banyak 
menerangkan keutamaan mereka yang hafiz dalam al-Ouran ini. 
Antaranya ialah: “Pada Hari Pengadilan kelak akan diseru kepada 
orang al-Ouran: Teruskanlah bacaan Ouranmu dan teruskanlah 
menaiki tingkat demi tingkat syurga Jannah, dan bacalah sebanyak 
mana yang telah engkau baca di masa kehidupan dunia: tempat 
terakhirmu adalah di mana engkau telah sampai ke tempat ayat 
terakhir daripada bacaanmu” (Riwayat Ahmad Turmizi, Abu 
Dawud, Nasai, dan Ibn Majah). 

Tentang bilangan para sahabat yang menghafaz al-Ouran itu, 
jumlahnya banyak sekali sehingga tidak terbilang. Di antara 
mereka ada yang sempat membentangkan dan mengulangkaji 
hafalan mereka di hadapan Rasulullah, tetapi ramai lagi yang 
walaupun menghafalnya namun tidak sempat mengulangkajinya di 
hadapan Rasulullah. Dan jumlah mereka ini akan menjadi bertam- 
bah ramai jika dimasukkan juga mereka yang tidak berkesempatan 
menghafaz semua al-Ouran melainkan selepas wafatnya 
Rasulullah. Bagaimanapun, al-Ourtubi ada menyebutkan bahawa 
para sahabat yang menghafaz al-Ouran yang mati syahid dalam 
peperangan Yamamah sahaja mencapai angka 70 orang, dan 
sebanyak itu pula yang telah terkorban pada zaman Rasulullah. 

Dalam membaca al-Ouran itu, para sahabat sangat 
memperhatikan pada adab dan peraturannya. Rasulullah s.a.w. 
sangat senang mendengar bacaan al-Ouran dengan suara yang 
bagus lagi merdu, serta dengan lagu dan nada yang tidak melang- 
gar ketentuan-ketentuannya. Dalam sebuah hadis yang 
diriwayatkan oleh Bukhari disebutkan bahawa Abdullah ibnu 
Mas'ud menceritakan sebagai berikut: ““Rasulullah berkata 
kepadaku: Hai Ibnu Mas'ud, bacakanlah al-Ouran untukku! Lalu 
aku menjawab, “Apakah aku pula yang membacakan al-Ouran un- 
tukku, ya Rasulullah, pada hal al-Guran itu diturunkan Tuhan 
kepadamu?” Rasulullah menjawab, “Aku senang mendengar ba- 
caan al-Ouran itu dari orang lain.” Diriwayatkan pula bahawa 
“pada suatu malam Rasulullah s.a.w. menunggu isterinya Siti 
Aishah yang kebetulan agak terlambat datangnya. Setelah ia 
datang, Rasulullah bertanya kepadanya: ““Bagaimanakah kea- 
d: anmu??” Aishah menjawab, “Aku terlambat datang kerana 
mendengar bacaan al-Ouran seseorang yang sangat bagus lagi mer- 

du suaranya. Belum pernah aku mendengar suara sebagus itu.” 
Maka Rasulullah terus berdiri dan pergi mendengar bacaan al- 
Ouran yang dikatakan oleh Aishah itu. Rasulullah lama berdiri 
mendengarnya, kemudian kembali dan mengatakan kepada 
Aishah, ““Orang itu adalah Salim, hamba sahaya Abu Huzaifah. 
Puji-pujian bagi Allah yang telah menjadikan orang yang suaranya 
seperti Salim itu sebagai umatku.” 

Sehubungan dengan faktor pembacaan al-Ouran ialah tentang 
penulisan al-Ouran itu sendiri. Dan dalam hal ini tidaklah sukar 
dicari para sahabat yang mahir menulis dan membaca. Sung- 
guhpun Rasulullah seorang yang ummi atau buta huruf, namun 
beliau sangat menekankan kepentingan membaca dan menulis. 
Satu catatan sejarah yang terkenal ada menunjukkan bahawa 
beliau telah menjadikan tawanan-tawanan perang Badar yang pan- 
dai dalam bidang itu mengajarkannya kepada anak-anak 
Muslimin, sebagai tebusan diri mereka. Dan khusus tentang 
penulisan al-Ouran ini, di antara mereka yang ditugaskan oleh 
Rasulullah untuk mencatatkan segala butir wahyu itu ialah Abu 
Bakar al-Siddig, Umar al-Khattab, Usman bin Affan, Ali bin Abi 
Talib, Zaid bin Thabit, Muawiyah bin Abi Sufyan, Ubayy bin 
Kaab, Khalid bin al-Walid dan Thabit bin Oais. 

Sesungguhnya al-Ouran tidak hanya untuk dibaca atau 
didengar sahaja, malah untuk difahami maksud dan pengertian- 
nya. Firman Allah s.w.t. yang bermaksud: “Apakah mereka tidak 
memperhatikan (isi) al-Ouran?” (an-Nisa': 82). Dalam usaha untuk 
memahami maksud al-Ouran itu lahirlah Ilmu Tafsir al-Ouran. 
Memang semasa hayat Rasulullah, baginda sahaja berhak mentat- 
sirkan al-Ouran. Tidak ada sesiapapun yang berani mentafsirnya 
selagi Rasulullah berada di sisi mereka. Namun demikian, di 
kalangan para sahabat juga terdapat ramai ahli tafsir al-Ouran. 
Tetapi yang paling masyhur di antara mereka ialah seramai 10 
orang, iaitu: Abu Bakar al-Siddig, Umar al-Khattab, Usman bin 
Affan, Ali bin Abi Talib, Ibnu Mas'ud, Ibnu Abbas, Ubayy bin 
Kaab, Zaid bin Thabit, Abu Musa al-Asy'ari dan Abdullah bin 
Zubair. Antara tokoh-tokoh Khalifah empat itu, Ali bin Abi Talib 
adalah tokoh yang paling banyak tafsirannya diriwayatkan. Dan di 
antara 10 orang itu, tokoh yang paling layak diberi gelaran ahli taf- 
sir sejati ialah Abdullah bin Abbas. 

Selain daripada 10 orang sahabat tersebut, terdapat juga 
tokoh-tokoh lain seperti Abu Hurairah, Anas bin Malik, Abdullah 
bin Umar, Jabir bin Abdullah dan Siti Aishah Umm al-Mukminin. 
Bagaimanapun, tafsiran yang diriwayatkan dari mereka amat 
sedikit jika dibandingkan dengan 10 orang sahabat tadi. 

Sesungguhnya ciri agung generasi pertama dari para sahabat 
ini ialah menjadikan al-Ouran sebagai sumber pokok mereka, dan 

hadis sebagai tafsiran lanjut terhadapnya. Hanya kitab al-Ouran 
sahaja yang menjadi sumber pemikiran dan panduan hidup 
mereka. Meskipun pada zaman itu sudah lama berkembang 
tamadun Greek, Rumawi, Farsi, India dan China, namun se- 
muanya itu tidak dipedulikan sama sekali. Ini kerana al-Ouran 
sahaja yang menjadi pegangan dan sumber yang asasi. 
Demikianlah, dengan tumpuan terhadap al-Guran dan maksud- 
nya, maka terbentuklah generasi pertama yang bersih hatinya, ber- 
sih pemikirannya, pandangan hidupnya serta murni jalan hidupnya 
dari sebarang unsur yang luar daripada landasan al-OGuran. Dengan 
memahami pengertian dan tafsiran al-Ouran, nescaya dapat 
mengetahui kebenaran kandungannya yang menyebabkan tidak 
perlu lagi kepada sumber-sumber lain sebagai tambahan. 

Kemudian ciri yang sangat bermakna di kalangan generasi per- 
tama ini berhubung dengan al-Ouran ialah aspek amali mereka. 
Sesungguhnya para sahabat dari generasi pertama itu tidaklah 
sekadar membaca dan belajar ilmu al-Ouran semata-mata untuk il- 
mu sahaja, mereka belajar untuk mengamalkan dan 
melaksanakannya. Mereka mempelajari al-Ouran untuk 
mengetahui bagaimana arahan dan perintah Allah s.w.t. dalam 
urusan hidup peribadi dan bermasyarakat. Bahkan mereka belajar 
untuk melaksanakannya serta merta, laksana orang tentera yang 
menerima arahan ketuanya, bukannya belajar untuk membuat ka- 
jian ilmiah dan akademik sahaja. Dengan itu jadilah generasi per- 
tama itu sebagai ““generasi Rabbani yang komited:: (al-Jilu al- 
Rabbaniyyu al-Muntazim), yakni yang menghayati dan 
mengamalkan setiap arahan-arahan Allah s.w.t., bukannya 
sekadar pandai berteori atau bercakap sahaja. 

Selepas al-Ouran, hadis atau sunnah Nabi menduduki tem- 
pat yang kedua dari segi keutamaannya sebagai sumber pegangan 
dan panduan hidup generasi pertama umat Islam. Memang sebagai 
panduan asasi, kitab suci al-Ouran sudah pun cukup lengkap dan 
sempurna tanpa memerlukan sebarang kitab-kitab yang lain. 
Tetapi dari segi lain, hadis-hadis mempunyai peranan yang 
sangat penting untuk menyelesaikan beberapa kesulitan dalam 
hubungannya dengan al-Ouran. Misalnya, hadis dapat men- 
jelaskan beberapa perkara yang sulit dalam al-OGuran, atau 
menguatkan hukum yang terdapat dalam al-Ouran, atau 
memperincikan yang global (seperti masalah Salat), mengkhususkan 
yang umum, menetapkan sesuatu hukum yang tidak ditetapkan 
dalam al-OGuran dan sebagainya. Dalam kedudukan serta fungsi 
seperti ini tidaklah bermakna yang generasi pertama umat Islam 
sudah tidak lagi berpegang keapda al-Ouran sebagai satu-satunya 
sumber panduan. Sebagai kitab suci yang diturunkan oleh Allah 
S.W.t. kepada Nabi Muhammad s.a.w., sudah tentu baginda yang 

merupakan satu-satunya otoriti yang paling dipercayai dalam 
memahami dan mentafsirkan al-Ouran dengan tepat dan benar. 

Menurut pendapat umum, hadis-hadis Nabi hanya baru 
ditulis dan dibukukan pada abad kedua Hijrah. Bahkan bagi 
golongan ingkar al-Sunnah atau penentang-penentang Sunnah, 
hadis-hadis Nabi adalah fenomena zaman kemudian, yakni 
hanya ciptaan dan rekaan beberapa abad selepas kewafatan 
Rasulullah s.a.w. Jelasnya, hadis-hadis tidak ada hubungan 
sama sekali dengan Nabi Muhammad dan para sahabatnya juga 
tidak tahu mereka tentang semuanya itu. 

Sebenarnya dari segi sejarah, perkembangan hadis adalah 
melalui dua peringkat. Pertama, peringkat perkembangan secara 
lisan atau sebelum dibukukan (gab! al-tadwin) dan kedua, per- 
ingkat pembukuan (fadwin) secara resmi. Khusus tentang per- 
ingkat pertama, ia berlangsung sepanjang abad pertama Hijrah di 
kalangan para sahabat Nabi s.a.w. Pada perinkat ini hadis- 
hadis tidaklah ditulis secara resmi, tetapi lebih banyak dihafal dan 
dituturkan secara lisan. Ada beberapa sebab kenapa berlaku 
demikian. Pertama, kerana terdapatnya hadis-hadis Nabi yang 
menegah penulis hadis secara resmi sepertimana al-Ouran. 
Memang dalam hal ini ada pihak (terutama Orientalis) cuba 
membesar-besarkan isu tentang kontradiksi dalam hadis-hadis 
tadi, dengan membawa hadis-hadis lain yang mengharuskan 
penulisan hadis. Tetapi setelah diselidiki, nyatalah hadis tersebut 
adalah khusus untuk beberapa orang yang tertentu, seperti orang 
yang kurang kuat hafalannya. Atau kalau ditimbang dari segi 
situasinya pula, di mana pada mulanya memang Nabi Muhammad 
menegah penulisan hadis kerana ditakuti bercampur dengan al- 
Ouran, tetapi akhirnya diizinkan pula apabila kebimbangan ini 
sudah berkurangan. Samalah halnya dengan adanya hadis yang 
melarang melukis gambar kerana ditakuti yang umat Islam akan 
kembali menyembah berhala seperti sebelumnya. Tetapi apabila 
kebimbangan ini sudah tidak ada, timbullah hadis yang 
mengangkat larangan itu. Dalam hal ini, Dr. Muhammad 
Hamidullah berkata: ““Suci seemingly “contradictory' orders did 
no create any perplexity in the minds of his Companions, because 
they were fully aware of the context of every pronouncement. They 
did however a little confusion to some later traditionists, and each 
one complied with the text of the saying which had come to his 
knowledge. Later, when all the relevant data for and against, were 
collected, intelligent and discerning minds find no difficulty in 
gathering the real desire of the Holy Prophet”. (Lihat karyanya, 
Sahifah Hamman Ibn Munabbih, hlm. 21). 

Selain dari itu, sebab kenapa hadis-hadis tidak dikumpul atau 
dituliskan ialah agar para sahabat memberi tumpuan yang 

penuh terhadap kemurnian dan keaslian al-OGuran daripada 
tercemar oleh tangan manusia sepertimana yang berlaku pada 
kitab-kitab Taurat dan Injil. Sekiranya hadis-hadis dibukukan 
secara berleluasan adalah ditakuti ianya akan bercampur-aduk 
dengan ayat-ayat al-Ouran. Dan sebarang percampuran seperti ini 
jika berlaku sudah pasti akan memberi kesempatan kepada pihak 
musuh yang sentiasa mencari alasan dan hujah untuk menyerang 
kesucian al-Ouran dengan membawanya sebagai ciptaan manusia. 

Demikianlah antara sebab-sebab kenapa hadis-hadis tidak 
ditulis atau dibukukan secara resmi pada zaman Rasulullah s.a.w. 
Namun, ini tidaklah bermakna yang para sahabat mengabaikan 
hadith-hadith dengan memberi tumpuan kepada al-Ouran semata- 
mata. Bahkan sebaliknya mereka bukan sahaja banyak 
meriwayatkannya, malah mereka juga banyak memiliki catatan- 
catatan peribadi tentang hadis-hadis Nabi s.a.w. Di antara mereka 
yang paling banyak meriwayatkan hadis-hadis ialah seperti: Abu 
Hurairah yang meriwayatkan hadis sebanyak 5374 hadis, Abdullah 
bin Umar sebanyak 2630 hadis, Anas bin Malik sebanyak 2286 
hadis, Siti Aishah Umm al-Mukminin sebanyak 2210 hadis, Ab- 
dullah bin Abbas sebanyak 1660 hadis, Jabir bin Abdullah sebanyak 
1540 hadis, dan Abu Said al-Khudri sebanyak 1770 hadis. (Lihat 
Muhammad Mustafa al-A'zami, Studies in Hadis Methodology and 
Literature, hlm. 26). 

Para sahabat yang mencatat hadis-hadis pula, jumlahnya juga 
agak ramai. Dr. Muhammad Mustafa al-A'zami dalam disertasinya 
yang berjudul Studies in Early Hadis Literature, telah me- 
nyenaraikan seramai 47 orang pencatat hadis awal ini, serta sembilan 
orang lagi yang bertolak dari riwayat Abu Hurairah (hlm. 34-74). 
Dan di antara sembilan orang ini, terdapat nama Hammam Ibn 
Munabbih yang mana telah menulis sahifahnya pada masa hayat 
Abu Hurairah sendiri. Keistimewaan sahifah Hammam Ibnu 
Munabbih (iaitu saudara kepada Wahab Ibnu Munabbih) ini ialah 
kerana dua buah manuskripnya (MSS) yang sama telahpun ditemui 
di Damsyik dan di Berlin oleh Dr. Muhammad Hamidullah. Wu- 
judnya sahifah-sahifah atau catatan-catatan peribadi yang banyak 
itu menunjukkan betapa seriusnya para sahabat mengumpul dan 
menuliskan hadis-hadis sejak zaman pertama lagi, yakni sebelum 
ianya dibukukan (tadwin) secara resmi pada abad kedua Hijrah 
atas arahan Khalifah Umar Abdul Aziz. 

Bukan hanya terdapat catatan-catatan perseorangan yang 
mengandungi hadis-hadis Nabi s.a.w., malah juga terdapat 
dokumen-dokumen lain yang ditulis atas perintah Rasulullah sen- 
diri. Di antaranya ialah: Perlembagaan atau Perjanjian Madinah, 
surat-surat resmi dan perjanjian-perjanjian lain, surat-surat 
dakwah kepada Raja Habsyah, Farsi, Rumawi dan lain-lainya, 

arahan-arahan Rasulullah kepada gabenor dan lainnya, banci pen- 
duduk, aturan-aturan berkenaan dengan zakat dan sebagainya. 
Demikianlah dengan adanya catatan-catatan dan dokumen- 
dokumen sejarah dalam berbagai bentuknya itu membuktikan 
yang hadis-hadis memang ada tertulis sejak abad pertama Hijrah 
lagi, meskipun kebanyakannya masih berkembang secara lisan dan 
diriwayatkan melalui ingatan dan hafalan. 


BAB 12: MASALAH KHALIFAH 


PADA zaman Rasulullah s.a.w., yang menjadi pemimpin 
masyarakat dan negara ialah baginda sendiri. Baginda memegang 
dua kekuasaan: kekuasaan agama dan kekuasaan dunia. Sebagai 
pemimpin agama, baginda menerima syariat (wahyu) dari Allah 
S.W.t., dan sebagai pemimpin dunia (politik) baginda 
melaksanakan syariat itu. Dengan kewafatannya, selesailah 
tugasnya sebagai pembawa syariat, akan tetapi sebagai pemimpin 
dunia, tugasnya belum lagi selesai dan perlu disambung. Dan 
mereka yang menyambung atau mengganti tugas-tugasnya inilah 
yang disebut khalifah (pengganti Nabi). Adapun gelaran 'al- 
Rasyidin” yang diberikan kepada khalifah-khalifah Abu Bakar al- 
Siddig, Umar al-Khattab, Usman bin Affan dan Ali bin Talib ialah 
kerana mereka merupakan khalifah yang sempurna dan diberi 
petunjuk untuk melaksanakan syariat Islam dengan ikhlas. 


Aliran-aliran Faham Tentang Khalifah 


Pada dasarnya, terdapat dua aliran yang besar mengenai masalah 
jawatan khalifah selepas Rasulullah. Pertama, aliran yang berpen- 
dapat bahawa jawatan ini haruslah dipegang oleh keturunan 
tertentu. Dan keduanya, mereka yang berpendapat sebaliknya, 
jaitu jawatan ini tidaklah harus dipegang oleh sesuatu keturunan 
tertentu. 

Mengenai aliran pertama ini, ianya terbahagi kepada dua puak 
pula. Puak pertama memperjuangkan agar jawatan ini dipegang 
oleh keturunan Ouraisy sahaja, iaitu dari kalangan Muhajirin. 
Pendapat yang mendapat sokongan majoriti (Ra'yul-jumhur) ini 
dipelopori oleh Abu Bakar al-Siddig, Umar al-Khattab, Abu 
Ubaidah al-Jarrah dan lain-lain sahabat berdasarkan hadis “'I- 
mam itu dari kalangan Ouraisy”. Seperti kata Ibnu Khaldun, sebab 
nya jawatan khalifah itu dikhaskan kepada orang-orang Ouraisy 
ialah kerana mereka lebih maju daripada kabilah-kabilah lain yang 
menyebabkan kepimpinan mereka diakui oleh semua pihak (ma- 
joriti). Sekiranya khalifah dilantik dari kalangan mereka, adalah 
dijangka tidak akan ada mana-mana kabilah yang berani 
menentangnya. 

Tentang puak yang kedua dari aliran pertama ini, mereka 
menuntut agar jawatan khalifah dikhaskan kepada keluarga Bani 
Hashim sahaja, atau lebih tepat, dari kaum kerabat Rasulullah sen- 

diri. Tuntutan ini diperjuangkan oleh Ali bin Abu Talib dan 
penyokong-penyokongnya, dengan alasan yang sama seperti yang 
dikemukakan oleh golongan pertama tadi. Sebab itu ketika mem- 
bidas hujah Abu Bakar tersebut, Ali berkata: "“Mereka berhujah 
dengan berdasarkan pada pokok (puak Ouraisy), tetapi mereka 
lupa buahnya (keluarga Nabi)”. Ertinya ketika Abu Bakar mem- 
bangkitkan soal hak Ouraisy untuk memegang teraju pemerin- 
tahan, keturunan Ouraisy yang lebih dekat kepada Nabi 
dilupakan. Walau bagaimanapun, Ali kemudiannya tunduk juga 
kepada pendapat majoriti, iaitu setelah kematian isterinya Fatimah 
binti Muhammad yang dikatakan kuat berkempen untuk suaminya 
menjadi khalifah, serta tidak mengiktiraf Abu Bakar al-Siddig. 

Ada pun aliran yang kedua — bahawa jawatan khalifah tidak 
semestinya didasarkan kepada keturunan atau keluarga tertentu — 
janya merupakan pendapat golongan Ansar. Sebagai hujahnya, 
mereka mengatakan bahawa merekalah yang banyak memainkan 
peranan penting dalam membentuk masyarakat Islam serta 
memberi perlindungan di kala Nabi dan golongan Muhajirin ter- 
paksa meninggalkan Makkah. Ataupun sebagai suatu tolak-ansur, 
biarlah orang-orang Ansar mempunyai ketua mereka sendiri dan 
orang-orang Muhajirin mempunyai ketua sendiri juga. 
Bagaimanapun pendapat ini ditewaskan oleh aliran ““pro- 
Ouraisy” tadi. Penerimaan mereka berlaku di Balai Bani Saidah 
ketika orang-orang Ansar sedang merancang untuk melantik 
tokoh-tokoh dari kalangan mereka, tiba-tiba datanglah Abu 
Bakar, Umar dan Abu Ubaidah yang kemudiannya berjaya 
mematahkan hujah-hujah golongan Ansar ini. Dan serentak itu 
juga mereka membai'at Abu Bakar al-Siddig sebagai khalifah yang 
pertama. 


Sistem Pemilihan Khalifah 


Pada hakikatnya, Islam tidaklah menetapkan sistem tertentu 
dalam pemilihan seseorang khalifah atau pemimpin. Apa yang 
dituntut hanyalah agar dihormati konsep syura (Ali Imran: 159, as- 
Syura: 38), iaitu semacam sistem demokrasi menurut fahaman 
biasa. Bagaimanapun, sistem demokrasi Islam ini pun ada batasan- 
nya pula, iaitu permesyuaratan hanyalah dibenarkan dalam soal- 
soal yang masih kabur hukumnya dalam Islam (Zhanni), 
sedangkan dalam soal-soal yang sudah jelas dan tegas (Oat'i) 
hukum-hukumnya, seperti hukuman sebat dan potong tangan, 
mesyuarat tidak perlu lagi. Yang diperlukan hanyalah bagaimana 
hendak menjalankan hukuman-hukuman yang sudah ditetapkan 
itu. 

Justeru tiadanya sistem tertentu dalam pemilihan seseorang 

khalifah itulah maka timbul berbagai cara dalam pemilihan- 
nya. Dalam konteks ini, terdapat empat (4) cara yang dilakukan 
ketika melantik Khulafa al-Rasyidin. Pertamanya, melalui bai'at 
atau pemberian taat-setia, seperti yang dilakukan terhadap Abu 
Bakar al-Siddig, yang mana berlangsung dalam dua peringkat. 
Peringkat pertama dinamakan '“al-Bai'ah al-Khassah', iaitu 
pemberian taat-setia dari golongan-golongan yang khas di dalam 
perhimpunan di Sagifah Bani Saidah saja. Kemudiannya baru Abu 
Bakar menerima 'al-Bai'ah al-“Ammah', iaitu pemberian taat-setia 
Oleh rakyat jelata pada hari yang kedua di Masjid Nabi. 

Cara yang keduanya ialah melalui wasiat, seperti yang berlaku 
pada Umar al-Khattab apabila dia ditunjuk sebagai pengganti oleh 
Abu Bakar sendiri. Perlunya ditunjuk penggantinya lebih dulu 
jalah memandangkan suasana genting ketika itu, baik di dalam 
mahupun di luar negeri. Sebab itu Abu Bakar mencadangkan nama 
Umar, dan kebetulan nama ini jugalah yang disetujui oleh sahabat- 
sahabat. Jadi dengan persetujuan ramailah, baru diperintahkannya 
agar Usman bin Affan menulis dikri yang menetapkan Umar 
sebagai penggantinya. Jadi sungguhpun pemilihan Umar adalah 
menurut sistem wasiat, tetapi telah mendapat sokongan ramai juga. 

Ketiganya melalui sistem syura, iaitu pemilihan khalifah di:en- 
tukan oleh Majlis Mesyuarat. Cara ini dilakukan oleh Umar 
dengan mencalonkanenam orang sahabat besar, iaitu Usman bin Af- 
fan, Ali bin Abu Talib, Talhah bin Ubaidullah, Zubair al-Awwam, 
Saad bin Abi Waggas dan Abdul Rahman bin Auf. Sedangkan 
anaknya Abdullah cuma layak sebagai seorang saksi dalam 
mesyuarat sahaja, tidak sebagai calon. Setelah bermesyuarat 
sesama mereka, akhirnya Usman dan Ali sahaja yang berjaya 
masuk ke peringkat “akhir”. Tetapi setelah ditinjau pendapat 
rakyat, ternyata mereka lebih memilih Usman, kerana sebab-sebab 
tertentu: 


1. Usia Usman lebih tua daripada Ali. 

2. Keinginan rakyat untuk mengubah selera dari corak pemerin- 
tahan yang tegas dan keras oleh Umar kepada corak yang 
lunak dan toleransi. Sikap Ali yang keras hanya akan melan- 
jutkan tradisi.ketegasan Umar belaka. 

3. Kemungkinan menarik kembali jawatan khalifah nanti dari 
Usman (Bani Umayyah) adalah lebih besar daripada Ali (Bani 
Hashim). 

4. Kemungkinan adanya lobi-melobi di kalangan orang-orang 
Umayyah yang sangat menginginkan agar jawatan khalifah itu 
dipegang oleh mereka. 


Suatu hakikat yang perlu diperhatikan dalam pemilihan Umar 

dan Usman ialah bahawa sungguhpun nama-nama mereka telah 
dicalonkan sebelumnya, namun mereka bukanlah putera kepada 
khalifah sebelumnya. Abu Bakar tidak menetapkan puteranya, 
sedang Umar sendiri hanya memberi hak saksi sahaja kepada 
anaknya Abdullah. Ini sejajar dengan pendapat al-Mawardy, 
bahawa: ““Apabila seseorang Imam bermaksud mengangkat 
seorang Putera Mahkota, maka wajiblah ia sedaya upaya mencari 
yang lebih berhak dan lebih cukup syarat-syaratnya”'. 

Akhirnya, perlantikan khalifah juga dibuat melalui jalan 
kekerasan, iaitu apabila rakyat bertindak menggulingkan pemerin- 
tah yang gagal menjalankan keadilan. Cara seperti ini berlaku 
apabila saluran-saluran biasa untuk memilih pemimpin-pemimpin 
dengan bebas sudah tertutup. Ini berlaku terhadap Usman sendiri 
yang didakwa telah membuat berbagai kesilapan dan kezaliman. 
Dan apabila beberapa orang sahabat terkemuka cuba memberi 
nasihat agar dia (Usman) beristirahat dan mengundurkan diri, di- 
jawabnya: “Kenapa aku akan menanggalkan pakaian yang telah 
dipakaikan Tuhan kepadaku?” Akibatnya Abdullah bin Saba' men- 
jalankan kegiatan dakyahnya, hingga meletuslah pemberontakan 
yang membawa kematiannya sendiri. Dalam suasana inilah Ali 
dilantik oleh penduduk-penduduk Madinah yang memandangnya 
sebagai tokoh yang paling layak untuk menjadi khalifah, di sam- 
ping sokongan dari pemberontak-pemberontak yang datang dari 
wilayah-wilayah Islam yang lain. 

Pada mulanya Ali menolak pemilihan rakyat itu, sebab 
katanya: “Ini bukanlah urusan kamu. Ini adalah urusan orang- 
orang yang ikut bertempur di Badar. Mana Talhah, mana Zubair, 
mana Saad?” Bagaimanapun, setelah didesak malah dipaksa oleh 
pemberontak-pemberontak tersebut, akhirnya Ali menerima juga 
pemilihannya. Dan, atas kehendak pemberontak juga, Talhah dan 
Zubair yang berada di Madinah turut membai'atnya. Jadi sung- 
guhpun perlantikan Ali dilakukan secara paksaan tetapi ianya 
menurut persetujuan rakyat terbanyak ketika itu yang mengira 
tidak ada calon lain yang lebih layak daripada Ali. Dan penolakan 
Ali terhadap pencalonannya itu pun menasabah juga, kerana 
urusan perlantikan bukannya dapat dilakukan secara sewenang- 
wenang sahaja, sebaliknya haruslah diputuskan oleh tokoh-tokoh 
pembesar. Tetapi penerimaannya selepas itu adalah juga wajar 
memandangkan suasana (darurat) ketika itu yang sama sekali tidak 
mengizinkan berlangsungnya mesyuarat seperti biasa. 

Demikianlah beberapa cara dan sistem yang dilakukan ketika 
melantik Abu Bakar, Umar, Usman dan Ali. Wujudnya unsur- 
unsur pemilihan (dengan bebas) itulah yang menyebabkan mereka 
dinamakan “Khulafa al-Rasyidin', sedangkan khalifah-khalifah 
selepasnya tidak lagi digelar “al-Rasyidin', sebab mereka tidak 

dipilih bahkan dilantik oleh khalifah-khalifah sebelumnya untuk 
mewarisi takhtanya. Ketika mengulas tentang sistem monarki ini, 
Ibnu Khaldun berkata: "“Mengangkat Putera Mahkota dengan 
maksud menurunkan kedudukan kepala negara kepada anak, 
bukanlah dari maksud-maksud keagamaan. Sepatutnya ia 
dilakukan dengan niat yang baik, kerana dikuatiri jawatan- 
jawatan keagamaan ini akan dipermain-mainkan atau 
disia-siakan.” Apa yang dimaksudkan dengan “dipermain- 
mainkan” di sini ialah menjadikan jawatan khalifah sebagai barang 
pusaka dan dimonopolikan. 


BAB 13: ABU BAKAR AL-SIDDIO (632—634 M) 


SELAKU seorang sahabat Nabi yang terkanan, Abu Bakarlah 
calon utama pilihan rakyat buat meneruskan tugas-tugas baginda 
sebagai pemimpin umat. Meskipun timbul juga protes tentang 
pemilihannya, namun sejarah terpaksa juga mengakui hakikat 
bahawa kalau tidaklah Abu Bakar yang menjadi khalifah, nescaya 
umat Islam akan berpecah belah. Beliau sanggup berdiri sendiri 
dalam menghadapi serba kemungkinan dan hasilnya beliau beroleh 
kemenangan yang gemilang. 


Gerakan-gerakan Militer 
Luar Negeri 


Sebaik sahaja dilantik, Abu Bakar terus menggerakkan tentera 
pimpinan Usamah bin Zaid ke Ghassan yang terbantut akibat 
kewafatan Rasulullah. Dalam Peperangan Muktah dulu, tiga 
orang pahlwan besar Islam tewas di tangan pasukan bersekutu 
Ghassan, termasuk Zaid bin Harithah, ayah Usamah. Sedang 
dalam Peperangan Tabuk, tentera Rom dan Ghassan mengundur 
diri. Sebab itu Rasulullah membentuk pasukan lain pimpinan 
Usamah untuk menghadapi mereka, tetapi terbengkalai dengan 
kewafatannya. Walaupun usaha menggerakkan tentera Usamah ini 
dibantah oleh sahabat-sahabat tetapi Abu Bakar tetap menerus- 
kannya juga. Dan hasilnya Usamah membawa kemenangan besar, 
setelah berperang selama 40 hari. 

Kemudiannya, setelah masalah pemberontakan dalam negeri 
dapat dileburkan, Abu Bakar melantik Khalid bin Said untuk 
mengembangkan Islam di daerah tersebut. Seruannya di Tihamah 
rupanya menimbulkan kemarahan Heraclius hingga menyebabkan 
Khalid terancam, lalu meminta bantuan dari Madinah. Untuk itu 
Abu Bakar menyusun tentera Islam kepada empat ketumbukan 
dengan Abu Ubaidah al-Jarrah sebagai Pemimpin Umum di sam- 
ping tugas khasnya menyerang Hems. Amru ibnul-Ass ditugaskan 
ke Palestin, Yazid bin Abu Sufyan ke Damshik dan Shurahbil bin 
Hasanah ke Lembah Jordan. Jumlah kesemuanya ialah 24,000 
orang. 

Pada peringkat awal pertempuran tersebut, tentera Islam 
dapat dikucar-kacirkan oleh 240,000 orang tentera Rom pimpinan 
Heraclius sendiri. Kecuali kemenangan yang tidak seberapa oleh 

Amru ibnul-Ass di Palestin, pasukan-pasukan lain tidak berdaya 
menghadapi kekuatan Rom yang juga telah membahagikan 
pasukan tenteranya kepada empat ketumbukan. Maka terfikirlah 
Abu Bakar untuk menyatukannya kembali dengan Khalid al-Walid 
sebagai Pemimpin Umumnya. Dengan itu Khalid yang sedang 
bertempur di Irag itu terus berangkat ke Syria setelah mempercayai 
al-Muthana bin Harithah sebagai penggantinya. Pengembaraan ke 
Syria mengambil masa 18 hari dengan dipandu oleh Rafi bin 
Umair. Dalam perjalanannya itu berlaku juga pertempuran- 
pertempuran kecil yang kemenangannya sentiasa di pihak Khalid. 

Pertempuran penting yang dihadapi oleh Khalid al-Walid 
ialah di Ajnadain pada 13 H. Perbezaan kekuatannya ialah 30,000 
orang Islam melawan 100,000 orang Rom. Bagaimanapun, tentera 
Rom yang dipimpin oleh Theodore, saudara Heraclius, mengalami 
kekalahan. Ini memalukan Heraclius sehingga memaksanya me- 
ninggalkan Hems dan menuju Antioch. Seterusnya Khalid menyer- 
bu ke kota Damshik dan berjaya menawannya bersama-sama Abu 
Ubaidah, Amru dan Yazid. Dan pada ketika inilah khabarnya 
Khalid menerima surat pemecatan sebagai Pemimpin Umum dari 
Umar al-Khattab yang baru saja menggantikan Abu Bakar. 

Mengenai Farsi pula, pertempuran-pertempuran kecil telah 
berlaku di antara tentera Islam pimpinan al-Muthana bin Harithah 
dengan pemberontak-pemberontak di kawasan Oman dan 
Bahrain. Dan dengan kejayaan yang dicapai itu mendorong Abu 
Bakar mengutus Khalid al-Walid yang ketika itu baru saja selesai 
menghancurkan gerakan Musailamah al-Kazzab di Yamamah. 
Ketibaan Khalid mengecutkan negeri-negeri Irag dan Hirah hingga 
mereka menerima tawaran perdamaian dengan Khalid. Selepas itu 
ditakluki pula al-Anbar dan Ainut-Tamar. Akhirnya, Khalid 
mengutus surat kepada Hurmuz, wakil Farsi di Ubullah dekat 
Teluk Farsi. Kepadanya dikemukakan tiga pilihan: sama ada 
memeluk Islam, membayar jizyah atau berperang. Kerana sangat 
murka, Hurmuz lalu mengirimkan tenteranya untuk menghadapi 
Khalid. Maka berlakulah pertempuran “Zatis-Salasil' di mana 
tentera-tentera Farsi telah mengikat sesama mereka dengan rantai 
agar tidak dapat melarikan diri. Bagaimanapun, mereka tewas juga 
dan pelabuhan Ubullah dapat ditawan. Malangnya, pada saat ini 
tentera Islam sedang mengalami kesulitan dalam menghadapi 
tentera Rom. Sebab itu Abu Bakar segera memerintahkan agar 
Khalid menuju Syria untuk menggantikan Abu Ubaidah sebagai 
Pemimpin Umumnya. 

Sepeninggalan Khalid, pimpinan tentera diambil-alih oleh al- 
Muthana yang nampaknya kurang berwibawa dalam memper- 
tahankan wilayah-wilayah yang ditaklukinya. Al-Muthana terus 
memegang jawatan ini sehinggalah kematian Abu Bakar. 

Nampaknya Abu Bakar bukan sahaja terpaksa menghadapi 
tentera-tentera Rom dan Farsi, bahkan juga masalah pemberon- 
takan di Semenanjung Tanah Arab sendiri. Ada tiga golongan 
pemberontak tersebut, baik yang terdapat di sekitar Madinah 
mahupun yang tinggal berjauhan darinya. Golongan pertama ialah 
mereka yang baru memeluk Islam yang mana ajaran-ajaran Islam 
belum menyerap di hati mereka, ataupun mereka sendiri belum 
benar-benar memahaminya. Dengan wafatnya Rasulullah 
kebanyakan mereka telah murtad dari agama Islam. 

Keduanya ialah golongan pengikut-pengikut Nabi palsu yang 
tumbuh bagai cendawan, baik ketika Rasulullah masih hidup dan 
lebih-lebih lagi setelah kewafatannya. Dari Bani Hanifah di 
Yamamah muncullah Musailamah al-Kazzab, dari Bani Asad 
terdapat Tulaihah bin Khuailid, dari Bani Tamim muncul nabi 
wanita iaitu Sajjah, dan di Yaman timbul penyokong-penyokong 
Aswad al-Ansi di bawah pimpinan Oais bin Yaghus. Semuanya 
mengaku mendapat wahyu yang mana banyak pula pendukung- 
pendukungnya. Ini bukanlah kerana mereka mempercayai 
kebenarannya, tetapi semata-mata kerana sifat Asabiyyah yang 
masih tebal di kalangan mereka: sikap yang tidak mengizinkan 
jawatan kenabian dibolot oleh keturunan Bani Hashim sahaja. 

Adapun golongan ketiga ialah mereka yang enggan membayar 
zakat yang dipimpin oleh Malik bin Nuwairah dari Bani Tamim. 
Kebanyakan mereka tinggal di Yaman, Yamamah dan Oman. 
Tetapi ada juga yang tinggal berhampiran dengan kota Madinah 
seperti kaum Absin dan Zubyan. Faktor utama penentangan 
mereka hanyalah kerana mereka mengira bahawa Nabi Muham- 
mad sahaja yang berhak memungut atau menerima zakat, seperti 
yang kononnya terdapat dalam surah at- Taubah ayat 103! 

Sebagaimana ketegasannya ketika mengirim Usamah bin Zaid 
ke Ghassan dulu, begitu jugalah sikap Abu Bakar dalam 
menghadapi pemberontakan-pemberontakan ini. Untuk itu beliau 
membentuk 11 pasukan yang masing-masingnya dipimpin oleh 
Khalid al-Walid, Amru ibnul-Ass, Ikrimah bin Abu Jahal, 
Shurahbil bin Hasanah, Muhajjir bin Umayyah, Huzaifah Muksin, 
Khalid bin Said dan sebagainya. Sebelum menghadapi mereka, 
lebih dahulu mereka diajak balik ke pangkal jalan. Ada yang 
menyahut seruannya ini, ada yang tetap berkeras. Kepada mereka 
yang terakhir inilah Abu Bakar mengarahkan bala tenteranya 
tersebut. 

Tentera pimpinan Khalid al-Walid dapat memukul pengikut- 
pengikut Tulaihah, malah dia sendiri telah melarikan dirinya dari 
peperangan tersebut. Tentang penyokong-penyokong Aswad al- 

Ansi, mereka telah mengalami kekalahan teruk oleh pasukan 
Muhajjir. Kekalahan Tulaihah menyebabkan pengikut-pengikut 
Malik bin Nuwairah berpaling tadah. Ini memudahkan Khalid 
menumpaskan mereka hingga menyebabkan Malik tertawan. 
Ketika dalam tahanan, terjadi pembunuhan ke atas Malik yang 
tidak disengajakan kerana salah faham terhadap perintah Khalid. 

Bagaimanapun, pasukan yang menghadapi ancaman 
Musailamah al-Kazzab mengalami kesulitan. Apalagi kekuatan 
Musailamah bertambah setelah bersatu dengan tentera Sajjah men- 
jadikan jumlahnya 40,000 orang. Ada pendapat mengatakan 
bahawa Ikrimah telah mendahului perintah Khalifah agar 
menunggu pasukan Shurahbil sebelum menyerbu Musailamah. 
Walau bagaimanapun, ketibaan Khalid telah menyelesaikan 
segala-galanya, sehingga tempat berlakunya pertarungan sengit 
tersebut dinamakan “Taman Maut' (Garden of Death). Khabar- 
nya Musailamah telah dibunuh oleh Wahsyi, pembunuh Hamzah 
bin Abdul Mutalib dulu. Dengan kematiannya maka kaum Bani 
Hanifah lalu berikrar kembali ke pangkuan Islam. 

Dengan selesainya pertempuran tersebut, Abu Bakar bukan 
sahaja berjaya menyatukan kembali umat Arab yang berpecah- 
belah itu, bahkan juga dapat mengukuhkan negara, sungguhpun 
tidaklah begitu kukuh dalam ertikata sebenarnya. 


Sejarah Pembukuan al-Ouran 


Pada hakikatnya usaha-usaha pengumpulan al-Ouran tidaklah 
dimulakan di zaman Rasulullah. Meskipun kesemua ayat-ayat al- 
Ouran sudah sedia tertulis di zaman baginda, tetapi tidaklah 
diusahakan pengumpulannya dalam suatu mashaf. Ini meman- 
dangkan bahawa ayat-ayat al-Ouran sentiasa dalam proses nuzul 
(turun) malah setengahnya ada yang memansuhkan ayat sebelum- 
nya. Maka jika dikumpulkan, terpaksalah diperbaiki selalu. Jadi 
biarlah kesemuanya selesai diturunkan meskipun terpaksa 
menunggu sehingga wafatnya Nabi. 

Dengan gugurnya 70 orang huffaz (penghafaz) dalam Perang 
Yamamah tersebut, barulah timbul kesedaran dan keperluan buat 
menghimpunkannya. Atas cadangan Umar al-Khattab yang disetu- 
jui oleh Abu Bakar, ditugaskanlah Zaid bin Thabit melaksanakan 
usaha-usaha pembukuannya. Demikianlah selama setahun baru 
dia dapat menyelesaikannya dengan cara menemui para huffaz ser- 
ta dari catatan-catatan. Atas inisiatif Abu Bakar itulah Ali bin Abu 
Talib kemudiannya berkata: "“Mudah-mudahan Allah mencucuri 
rahmat ke atas Abu Bakar sebagai orang pertama yang mengum- 
pulkan kitab Allah di antara dua Luh.” 

Dengan kewafatan Abu Bakar, mashaf itu berpindah 

ke tangan Umar sampailah wafatnya pula. Kemudian baru disim- 
pan oleh anaknya Hafsah yang juga isteri Rasulullah. Ini bukan 
sahaja kerana dia sendiri menghafalnya serta pandai pula mem- 
baca dan menulis, bahkan juga kerana belum jelas lagi siapa peng- 
ganti Umar agar dapat diserahkan naskhah itu kepadanya. 

Di zaman Usman bin Affan, timbullah beberapa faktor yang 
mendorong al-Ouran disalin semula. Pernah Huzaifah al-Yaman 
ketika berada di Azerbaijan dan Armenia menyaksikan perteling- 
kahan yang berlaku antara orang Sham dengan orang Irag men- 
genai bacaan al-Ouran. Lalu dilaporkanlah kepada Usman dengan 
harapan masalah itu dapat diatasi. Malah Usman sendiri pun pernah 
melihat kejadian yang sama, sebab itu dia berkata: ““Sedangkan 
engkau berada berhampiran denganku bercakaran dan salah- 
menyalahi antara satu sama lain, maka apatah lagi mereka yang 
tinggal jauh dariku, sudah tentu perbalahan mereka lebih dahsyat 
dari kamu. Wahai para sahabat Rasulullah, berhimpunlah kamu 
dan tuliskan al-Ouran untuk menjadi pedoman ikutan sekalian 
orang.” 

Sekali lagi tugas penyusunannya diketuai oleh Zaid bin 
Thabit. Maka dimintalah mashaf yang disimpan oleh Hafsah 
sebagai sandaran. Pedomannya ditetapkan oleh Usman, iaitu hen- 
daklah ditulis menurut loghat (dialek) kaum Ouraisy, sebab al- 
Ouran diturunkan menurut dialek mereka. Hasilnya lahirlah 
beberapa naskhah yang kemudiannya dihantar ke Makkah, Syria, 
Basrah, Kufah dan satu lagi disimpan oleh Usman sendiri. Dan 
bersama mashaf tersebut diutuskan kepada setiap wilayah itu 
seorang huffaz khas untuk membetuli bacaan di dalam mashaf 
yang dibawanya. Oleh Usman diperintahkan agar dibakar segala 
mashaf peribadi yang nampaknya mendapat sokongan ramai, 
kecuali tentangan yang tidak bertenaga dari Abdullah bin Mas'ud. 
Terhadap tindakan Usman ini, Ali mengatakan: ““Jangan kamu 
mengata-ngatakan kepada Usman sesuatu yang tidak baik. Sesung- 
guhnya demi Allah, segala sesuatu yang dilakukannya terhadap 
mashaf itu adalah dengan persetujuan dan kehendak dari kami 
semua.” 

Mashaf Usmani ditulis tanpa tanda bacaan, jadi ia 
berkemungkinan dibaca dengan berbagai-bagai cara. Selama lebih 
40 tahun mashaf ini dipakai oleh umat Islam, hinggalah ke zaman 
pemerintahan Abdul Malik bin Marwan (685 — 705 M.) yang sejak 
itu bermacam-macam kesamaran timbul mengenai bacaannya. 
Oleh pembesar-pembesar negeri seperti al-Hajjaj bin Yusuf al- 
Sagafy dan Ubaidullah bin Ziyad diperelokkanlah perkataan- 
perkataannya agar lebih jelas serta senang difaham. Pembetulan 
ini dilakukannya terus menerus, dan kemuncaknya ialah pada 
akhir abad ke-3 H., apabila al-Ouran dibubuh titik dan baris. 

Tokoh-tokoh yang terlibat ialah Abul-Aswad ad-Dualy, Yahya bin 
Yakmar dan Nasim bin Asim al-Laisy. Kemudiannya disusuli oleh 
penulisan nama-nama surah, membahagikan al-Ouran kepada 
juzuk-juzuk dan- sebagainya. Semuanya ini berlaku meskipun 
selepas wafat Nabi, namun ianya dilakukan secara faugifi 
(menurut pandangan Nabi). 

Pada zaman al-Walid bin Abdul Malik (705 — 715 M.) 
diperintahkannya Khalid Abi Hiyaj mencantikkan tulisannya. 
Mulanya hingga akhir kurun ke-4 H., dipilih seni khas gaya Kufi, 
tetapi kemudiannya pada awal abad ke-5 H., lebih disukai gaya 
Nasakh. Mulai abad ke-6 H. (1145 M.), diusahakan terjemahan 
pertama al-Ouran dalam bahasa Latin untuk keperluan Gereja 
Clugni, tetapi baru dapat diterbitkan pada 1543, oleh penerbitan 
Bibliander di Basle. Dan berdasarkan naskhah Latin inilah al- 
Ouran diterjemahkan ke bahasa Itali, Jerman dan Belanda. 
Adapun terjemahan dalam Bahasa Melayu telah dirintis oleh 
Syeikh Abdur Rauf Singkel pada abad ke-17 M. di Aceh, 
berdasarkan Tafsir al-Baidhawi. 

Dengan sejarah ringkas ini, dapatlah difahamkan betapa ter- 
jaminnya keselamatan al-Ouran dari semasa ke semasa. Sejarah 
pembukuannya jelas, demikian juga sejarah pemeliharaannya. 
Tidak pernah terdapat sebarang bukti ada pihak yang berjaya 
menyebarkan al-Guran palsu, atau sekurang-kurangnya berjaya 
menyelewengkan ayat-ayat tertentu. Tiadanya penyelewengan ini 
dan terjaminnya keselamatan al-Ouran bukannya secara kebetulan 
saja, tetapi memang kerana ianya telah dipelihara oleh Allah sen- 
diri seperti dalam firman-Nya: “Sesungguhnya, Kami yang 
menurunkan  al-Ouran, dan sesungguhnya Kami tetap 
memelihara” (al-Hijr: 9). 

Keistimewaan seperti ini tidak ada pada kitab Injil: suatu kitab 
yang telah mengalami banyak perubahan, baik dalam bentuk pem- 
buangan atau penyisipan pada ayat-ayatnya. Contoh terkemuka 
tentang adanya perubahan ini ternyata sekali pada ayat yang 
dikenali sebagai ““Comma Johaeum”' atau Tiga Kesaksian Langit: 
“Kerana Tiga yang menjadi saksi di syurga, iaitu Bapa dan Firman 
dan Ruhul-Kuddus, maka ketiganya itu menjadi satu” (St. John S: 
7. Menurut Rev. Dr. Charles Francis Potter, ayat ini dianggap 
sebagai a deliberate to forgony, suatu pemalsuan yang disenga- 
jakan. Malah untuk kesemua 25 ayat dalam Fasal 21 Injil St. John 
itu, oleh Jemaah Penyunting The Holy Bible, Catholic ed. RSV, 
Nelson 1966 ditegaskan bahawa This chapter was added later, 
either by the evangelist or by a disciple, bahawa “fasal ini ditam- 
bah kemudian, sama ada dari evangelist atau oleh seorang murid.” 
Begitu juga dalam Injil St. Mathews (J5: 24) dikatakan bahawa 
agama Kristian hanyalah khusus buat kaum Yahudi sahaja. Tetapi 

ini ditolak oleh para penganut Kristian dengan mengemukakan 
bukti dari Injil St. Marks (J6: 15). Anehnya menurut Jemaah Pe- 
nyunting yang sama, if is possible that Mark did not write it, iaitu 
ada kemungkinan yang Mark tidak menulisnya. 

Demikianlah perbezaan besar antara sejarah al-Ouran dengan 
sejarah Injil: yang satu masih terpelihara keasliannya, sedangkan 
yang satu lagi sudah dikotori oleh tangan manusia. Dan dalam hal 
ini, sesungguhnya jasa Abu Bakar tidaklah ternilai. 


BAB 14: UMAR AL-KHATTAB (634—644 M) 


KETIKA Umar menyoal sahabat-sahabatnya, tentang sama ada 
beliau telah menunaikan tugasnya dengan melantik mereka yang 
terbaik sahaja, serta menasihatkan mereka agar berlaku adil dan 
bijaksana, mereka sepakat mengiyakan. Sebaliknya Umar mem- 
bantah dengan mengatakan: ““Belum, aku belum menunaikan 
kewajipanku selagi aku belum memeriksa apakah mereka ada men- 
jalankan apa yang aku nasihatkan atau tidak.” Jadi bagi Umar, 
dengan melantik orang yang terbaik sahaja tidak memadai jika 
mereka tidak menunaikan tanggungjawab. Sebab itu, telah men- 
jadi kebiasaan baginya untuk meronda tengah malam dalam 
usahanya untuk mengetahui denyut nadi rakyatnya. Maka 
bertemulah dia dengan mereka yang daif, dan yang memerlukan 
bantuan. Malah, dia sendiri telah menolong mereka tanpa 
diketahui oleh sesiapa bahawa dialah Khalifah Umar al-Khattab. 


Dasar Pentadbiran 


Sungguh besar perhatiannya terhadap kebajikan rakyat sehingga 
di zamannyalah bermulanya sistem pentadbiran yang ser- 
ba teratur. Dengan berdasarkan kepada prinsip 'syura', Umar 
telah membentuk Majlis Syura atau Majlis Perundingan Negara 
(Consultative Assembly) yang mengandungi tokoh-tokoh seperti 
Usman bin Affan, Ali bin Abu Talib, Zaid bin Thabit, Abdul 
Rahman bin Auf, Saad bin Waggas dan Muaz bin Jabal. 

Untuk melicinkan pentadbiran wilayah, Umar telah 
melaksanakan dasar disentralisasi dengan membahagikan negara 
kepada lapan wilayah, iaitu: 


i. — Madinah sebagai pusat pemerintahan. 

ii. Hijaz dengan ibu negerinya, Makkah. 

iii. 'Sham/Syria dengan ibu negerinya, Damascus. 

iv. Iran dengan ibu negerinya, Basrah. 

V.  Irag dengan ibu negerinya, Kufah. 

vi. Mesir dengan ibu negerinya, Fustat. 

vii. Palestin dengan ibu negerinya, Jerusalem. 

viii. Jazirah/Mesopotamia dengan ibu negerinya, Hems. 


Suatu langkah Umar yang nampaknya telah mendahului se- 
jarah ialah apabila beliau menjalankan sistem pentadbiran yang 

dalam istilah perundangan moden dipanggil prinsip “perasingan 
kuasa' (separation of power). Meskipun caranya agak berbeza 
dengan fahaman dan amalan masakini, tetapi Umar telah berjaya 
melaksanakannya apabila para kadi diberi kebebasan untuk men- 
jalankan tugas-tugasnya, tanpa takut kepada kuasa politik. Pernah 
terjadi seorang Muslim meminta fatwa dari Hakim Ali bin Abu 
Talib, sedangkan Umar tidak sependapat dengan keputusan Ali 
tersebut. Namun Umar tidaklah bertindak agar keputusannyalah 
yang dipakai, apa lagi untuk memecat hakim yang bertentangan 
pendapat dengannya. 

Dari segi ekonomi, Umar telah menubuhkan Baitul-Mal 
(perbendaharaan). Sumber utama kewangan negara tentunya dari 
kutipan zakat atau usyr (zakat tanaman), iaitu 1/10 jika meng- 
gunakan air hujan atau 1/20 jika menggunakan tenaga. Terhadap 
orang-orang bukan Islam pula, mereka dikenakan cukai kharaj 
(cukai tanah) serta cukai jizyah, iaitu cukai kepala kerana tinggal 
dalam negara Islam. Selain dari itu, Baitul-Mal juga memperolehi 
hartanya dari al-Fai”, iaitu harta-harta rampasan musuh tanpa 
melalui peperangan, dan juga ghanimah, iaitu harta-harta ram- 
pasan perang. 

Dengan adanya sumber-sumber kewangan seperti ini, 
dapatlah Umar melaksanakan program-program sosialnya, seperti 
memberi elaun-elaun khas kepada rakyat. Dan dalam hal ini, Umar 
mengutamakan keluarga Nabi (Ahlul-bait), seperti isteri-isteri Nabi 
serta anak cucunya dan lain-lain. Kepada mereka diberikan 
12,000 dirham setahun, sedangkan kepada kaum Muhajirin dan 
Ansar di antara 4,000 — 5,000 dirham setahun, golongan tentera 
biasanya 500 — 6,000 dirham dan golongan kanak-kanak serta 
perempuan mendapat 200 — 400 dirham setahun. Dan kepada 
mereka yang tidak berdaya diberi imbuhan khas dan perlindungan, 
meskipun mereka adalah orang Yahudi. Dengan wujudnya sistem 
pembahagian sara hidup tersebut, Umar seolah-olah telah berjaya 
mengasaskan sebuah negara kebajikan (welfare state) seperti yang 
diamalkan oleh setengah negara Barat masa kini. 

Dalam bidang pentadbiran tanah pula, Umar telah dapat 
menghapuskan pemerasan tuan-tuan tanah (/andilords) terhadap 
kaum petani. Umar juga menggalakkan pembukaan tanah-tanah 
baru dengan memberikan hak milik kepada pengusahanya. 

Tentang soal ketenteraan, Umar telah membahagikan tentera 
Islam kepada dua bahagian: mereka yang bertugas sepenuh masa 
(standing army) dan orang-orang awam yang dapat dikerahkan 
pada masa-masa tertentu (volunteer). Sebagai tentera sepenuh 
masa, mereka mendapat gaji tetap serta kemudahan-kemudahan 
sampingan lain, tetapi mereka tidak diberikan habuan tanah demi 
untuk mengelakkan mereka menetap di sesuatu tempat. Hanya 

tentera volunteer sahaja mendapat habuan tanah tersebut. 

Dari segi pendidikan, pusat-pusat pengajian Islam telah 
didirikan di kota-kota Basrah, Kufah, Fustat dan sebagainya. 
Guru-guru agama telah dihantar ke pusat-pusat ini, sedangkan 
imam-imam diadakan di masjid-masjid. Dan buat pertama 
kalinya Umar mengadakan kalendar (fagwim) Islam sendiri yang 
bermula dari peristiwa Hijrah Nabi ke Madinah. 

Dengan adanya perubahan-perubahan pentadbiran seperti ini, 
serta sumbangan-sumbangan lain yang tidak disebutkan, maka 
tidak hairanlah jika Umar al-Khattab digelar Amirul-Mukminin, 
atau raja orang-orang yang beriman. Bahkan di kalangan rakyat, 
istilah “keadilan” itu sinonim dengan nama Umar sendiri. 


Gerakan-gerakan Militer 


Gerakan-gerakan militer di zaman Umar tertumpu kepada jajahan- 
jajahan Rom serta wilayah Farsi sendiri, sebagai penerusan 
daripada gerakan-gerakan di zaman Abu Bakar dulu. Mengenai 
ekspedisi ke Rom, telah pun disentuh bahawa Khalid al-Walid 
telah dipecat oleh Umar sebagai Pemimpin Umumnya sebaik saha- 
ja beliau menjadi khalifah. Sebab-sebab pemecatannya hingga 
diganti oleh Abu Ubaidah al-Jarrah agak kabur. Ada pendapat 
mengatakan bahawa Khalid ikut menyokong Ali bin Abu Talib 
sebagai khalifah, dan ada pula yang menganggap bahawa Umar 
takut keperwiraan Khalid menyebabkan ramai yang akan menjadi 
mangsanya atau mengkaguminya secara berlebih-lebihan. Pen- 
dapat lain mengatakan bahawa kecekapan Khalid hanyalah di 
bidang militer sahaja, sedangkan Abu Ubaidah mempunyai 
kelebihan di bidang diplomasi. Bagaimanapun, pemecatannya 
tidaklah menggugat perasaannya, malah sebelum kedatangannya 
dulu pun, Abu Ubaidahlah yang merupakan Pemimpin Umum. 

Kekalahan di Damshik menyebabkan Heraclius mengumpul 
semula kekuatannya sehingga dapat membentuk suatu ketum- 
bukan berjumlah kira-kira 1/2 juta orang. Pimpinannya diserah- 
kan kepada Jabalah ibnul-Aiham, raja terakhir kerajaan Ghassan 
dengan bantuan Mahan dari Armenia. Tentera Islam yang ber- 
jumlah 24,000 orang dipimpin oleh Abu Ubaidah sendiri. Maka 
berlakulah Peperangan Yarmuk pada 636 M., dan ianya begitu 
sengit sehingga Heraclius terpaksa sekali lagi berangkat dari An- 
tioch menuju Constantinople (ibu kota Byzantine) pula setelah 
tenteranya dipukul. Kemudiannya tentera Islam berpecah dua, 
sebahagian menuju ke utara di bawah pimpinan Abu Ubaidah dan 
Khalid, dan sebahagian lain menuju ke selatan dengan ketuanya 
Shurahbil dan Amru ibnul-Ass. Adapun Yazid bin Abu Sufyan 
sendiri harus menjaga Damshik. 

Dalam perjalanannya itu Abu Ubaidah dan Khalid telah 
menakluki Hems, Hama, Oinnisria, Lazigiyah dan Aleppo, Amru 
dan Shurahbil pula berjaya merebut Acre, Haifa, Jaffa, Ghazzah 
dan lain-lainnya, kecuali Baitul-Magdis sahaja yang belum 
dapat ditawan. Tetapi ini pun tidak lama sebab penduduk- 
penduduknya sendiri ingin berdamai dengan syarat khalifah sendiri 
datang ke Jerusalem buat mengadakan perundingan. Demikianlah 
yang berlaku apabila Jerusalem tunduk kepada Umar pada 15 H. 
Kemudian Amru berangkat ke Oisariyah lalu mara pula ke Mesir 
dengan keizinan Umar. Dengan melalui Padang Pasir Sinai, Amru 
sampai ke Arisy dan seterusnya ke Farma. Sebulan lamanya kaum 
Muslimin mengepung Farma, dan dengan sokongan penduduk- 
penduduk Mesir sendiri, akhirnya kota itu dapat ditawan. 

Dari Farma, Amru mara ke Bulbais dengan menghadapi 
tentera Rom pimpinan Artibun yang sebelumnya melarikan diri 
dari Baitul-Magdis. Di sini juga tentera Islam menang, tetapi 
dalam pertempuran di Ummu Dunain kemudiannya tentera Islam 
mengalami kesukaran. Amru meminta bantuan pusat, lalu tibalah 
4,000 tentera tersebut yang dipimpin oleh Zubair al-Awwam, 
Migdad al-Aswad, Muslimah bin Mukhlid dan Ubaidah al-Samit. 
Maka bertemulah mereka dengan tentera Rom pimpinan Theodore 
yang berjumlah 20,000 di Ainus-Shams. Dengan kebijaksanaan 
Amru tercapailah kemenangan, tetapi sebahagian tentera Rom 
dapat melarikan diri ke benteng Babylon. Selama 7 bulan kaum 
Muslimin mengepungnya akhirnya diberi tiga pilihan kepada 
Mugaugis (gabenor Rom di Mesir) sama ada mahu masuk Islam, 
membayar jizyah atau berperang. Melihat kekuatan tentera Islam 
yang cukup berdisiplin itu Mugaugis memilih perdamaian saja 
dengan membayar pajak. Meskipun tindakannya ini dibantah 
keras oleh Heraclius, tetapi Mugaugis tidak memperdulikannya. 

Buat mengakhiri siri serangan terhadap Rom, kaum Muslimin 
terus mara ke Iskandariyah, ibu kota Mesir. Disebabkan benteng 
pertahanannya agak kuat, sukarlah kaum Muslimin 
menyerangnya. Maka timbullah semacam kelemahan semangat un- 
tuk meneruskan pertempuran. Hanya setelah tibanya surat dari 
Umar yang membidas sikap tersebut itulah baru mereka bertekad 
untuk berjuang habis-habisan sehingga sanggup memanjat benteng 
tersebut. Ini menyebabkan tentera Rom melarikan diri ke kapal 
mereka yang berlabuh di laut. Akhirnya, dengan penerimaan 
syarat-syarat perdamaian oleh Mugaugis itu maka jatuhlah seluruh 
Mesir ke bawah kekuasaan Islam setelah sekian lama dijajah oleh 
kerajaan Rom. 

Mengenai Farsi pula, sebaik sahaja Umar menggantikan Abu 
Bakar, segera dikirimkannya bantuan tentera pimpinan bersama 
Abu Ubaid al-Sagafy dan Sulait al-Ansary kepada al-Muthana 

yang baru mengambil-alih pimpinan Khalid al-Walid dulu. Maka 
berlakulah Peperangan Jambatan sebanyak dua kali berhampiran 
dengan al-Hirah pada 13 H. Tentera Farsi yang dipimpin oleh 
Rustum telah mencapai kemenangan sehingga Abu Ubaid dan 
Sulait sendiri terbunuh. Ini menyebabkan Umar membekukan 
gerakan ketenteraan selama setahun sambil melengkapi persiapan- 
nya. Untuk menebus kekalahan tersebut pada 15 H., Umar lalu 
menghantar satu pasukan tentera pimpinan bersama al-Muthana 
dan Jarir bin Abdullah yang hasilnya berjaya menewaskan tentera 
Farsi pimpinan Mahran. 

Kemenangan ini mendorong Umar melantik Saad bin Abi Wa- 
ggas mengetuai angkatan tentera seramai 10,000 untuk 
menghadapi tentera Farsi yang berjumlah 120,000 pimpinan 
Rustum. Turut membantu Saad ialah al-Mughirah bin Abi 
Shu'bah, Oais bin Hubairah dan Tulaihah bin Khuailid, salah 
seorang nabi palsu dulu. Ketika bertemu, kedua belah pihak cuba 
mencari penyelesaian agar peperangan dapat dihindari. Malangnya 
satu rombongan diplomatik untuk menghadap maharaja Farsi di 
Madain telah dibunuh oleh Rustum, kecuali ketua rombongan 
Nukman bin al-Mughirah. Akibatnya tercetuslah Pertempuran al- 
Oadisiyah yang hebat selama tiga hari yang menyebabkan 
kekalahan teruk di pihak Farsi, sementara tentera Islam telah 
memperolehi banyak harta rampasan. Malah, Rustum sendiri telah 
dibunuh oleh Hilal bin al-Gamah. 

Kejayaan ini mendorong mereka untuk mencapai kemenangan 
muktamad. Ketika tentera Islam berjaya merebut Bahrain yang 
terletak di bahagian bandar Madain, ibu kota Farsi, tentera Farsi 
terus menyeberangi Sungai Dajlah lalu membinasakan jambatan- 
nya. Begitu pun tentera-tentera Islam dapat juga menyeberanginya 
dengan kuda sehingga gugup tentera Farsi dibuatnya. Akhirnya 
Madain dapat ditawan, tetapi Maharaja Yazdajird bin Shahriar 
telah berangkat ke Helwan dengan memindahkan segala alat-alat 
kebesarannya di situ. 

Di Helwan, Yazdajird lalu menyusun kembali angkatannya di 
samping meminta bantuan di sana sini. Dengan terkumpulnya bala 
tentera tersebut di suatu tempat bernama Jalaula, mereka menggali 
parit di sekelilingnya. Tetapi tentara Islam berjaya juga 
merempuhnya sehingga dapat menawan Helwan. Ini menyebabkan 
Yazdajird sekali lagi berangkat dari Helwan menuju Nihawand. Di 
sini dia sempat mengumpul kembali tenteranya seramai 100,000 
orang pimpinan Firzan. Dan agar mereka tidak melarikan diri, 
tenteranya telah dirantaikan sesama sendiri. Pimpinan tentera 
Islam dipegang oleh Nukman al-Mugarrin setelah Saad bin Abi 
Waggas dipecat kepada setengah tindakannya di Kufah tidak 
direstui oleh Umar. Dalam pertempuran Nihawand pada 19 H., ini 

kaum Muslimin mencapai kemenangan gemilang. Dan buat 
menamatkan siri ini tentera Islam terus menakluki Ahwaz, Kashan, 
Oam dan Azerbaijan. Adapun Yazdajird sendiri tidaklah berdaya 
lagi untuk melawan, dan pada 31 H., dia dibunuh di Khurasan. 
Sejak ini jadilah wilayah Farsi di bawah perintah Islam. 

Demikianlah di zaman Umar al-Khattab jatuhnya empayar 
Farsi serta jajahan-jajahan Rom ke tangan Islam. Kejatuhan Rom 
dan Farsi sesungguhnya amat memalukan, kerana selama berabad- 
abad kedua-duanya sangat terkenal sebagai kuasa-kuasa besar 
yang sangat menggerunkan. 


BAB 15: USMAN BIN AFFAN (644—656 M) 


ZAMAN pemerintahan Usman dapat dibahagikan kepada dua pe- 
ringkat. Dalam sepanjang enam tahun yang pertama suasananya 
aman tenteram, tetapi sepanjang enam tahun yang terakhir timbul 
huru-hara dan pemberontakan terhadap pemerintahannya. 
Mengkaji faktor-faktor yang mencetuskan pemberontakan itu kita 
tidaklah dapat menyalahkan Usman sahaja, malah penting sekali 
disebutkan peranan-peranan yang dimainkan oleh pembantunya 
Marwan al-Hakam, Abdullah bin Saba' dan Muawiyah bin Abu 
Sufyan sendiri pada saat-saat akhirnya. 


Pemberontakan di Zaman Usman 


Pertama sekali perlu dibincangkan peranan dan peng- 
libatan Marwan al-Hakam, sepupunya yang dilantik sebagai 
pembantu atau penasihatnya. Di atas “nasihat'nyalah dilantik 
tokoh-tokoh dari keluarga Bani Umayyah saja sambil melucutkan 
tokoh-tokoh lantikan Umar dulu. Dengan itu terlucutlah Abu 
Musa al-Shaari yang warak itu sebagai gabenor Basrah dengan 
diganti oleh Abdullah bin Amir, anak saudara Usman yang baru 
berusia 25 tahun. Gabenor Mesir, Amru ibnul-Ass digantikan oleh 
Abdullah bin Sarah, saudara sesusu Usman. Sedangkan gabenor 
Sham yang seketurunan dengannya iaitu Muawiyah bin Abu Suf- 
yan dikekalkan jawatannya, malah bidang kuasanya diluaskan 
sehingga meliputi kawasan Hems dan Palestine. Dan banyaklah 
lagi berlaku pemecatan-pemecatan yang kemudiannya diserahkan 
kepada suku-sakatnya: suatu amalan nepotisme yang membawa 
keruntuhannya sendiri. Kiranya amalan seperti inilah yang akhir- 
nya menimbulkan gerakan-gerakan penentangan dari wilayah- 
wilayah yang jauh. 

Api kemarahan yang sedia menyala akan terus menggila jika 
dicurahkan minyak ke atasnya. Demikianlah peranan yang di- 
mainkan oleh Abdullah bin Saba', seorang Yahudi yang pura-pura 
memeluk Islam. Berkat kelicinannyalah yang bertanggungjawab 
menyemarakkan lagi suasana sehingga bibit kemarahan yang baru 
bertunas itu terus menanjak naik bagai tidak dapat ditahan-tahan 
lagi. 

Sesungguhnya peranan Abdullah bin Saba' (atau Ibn Sauda) 
sebagai faktor terbesar memecah perpaduan umat Islam sangatlah 
penting sekali. Kegiatannya bermula pada zaman Usman, kemu- 

dian berkembang pada zaman Ali dan akhirnya mencapai kemun- 
caknya selepas kematian Ali. Berasaskan kepercayaan Yahudi ten- 
tang Yusha bin Nun yang dikatakan menerima wasiat daripada 
Nabi Musa, lalu didakyahkannya bahawa Ali bin Abi Talib juga 
menerima wasiat daripada Nabi Muhammad sebagai penggan- 
tinya. Kemudiannya selepas kematian Ali disiarkannya pula 
dakyah bahawa Ali tidaklah mati, sebaliknya akan kembali 
semula. Hujahnya ialah jika Isa bin Maryam kelak akan kembali 
semula ke dunia, maka Muhammad juga sepatutnya akan kembaii 
juga. Tetapi oleh kerana Ali sudah diwasiatkan sebagai pengganti 
Nabi, maka yang akan kembali semula ialah Ali bin Abi Talib. Dan 
teratas dari semuanya itu ialah dakwaannya tentang pantheisme, 
iaitu Tuhan bersemayam atau bersatu dalam tubuh Ali! 

Seiring dengan penyebaran dakyah-dakyah tersebut ialah per- 
nanan Ibn Saba' dalam mencipta dan menyebarkan hadis-hadis 
palsu tentang keutamaan Ali dan keluarganya, dan serentak 
dengan itu pula diperburukkannya para sahabat besar terutamanya 
khalifah-khalifah sebelum Ali. Semuanya ini menjadi asas kepada 
kepercayaan mazhab Syiah kemudiannya. 

Hasil dari peranannya itu, Abdullah berjaya mengumpulkan 
pendokong-pendokongnya seperti Ammar bin Yasir, Abu Zar al- 
Ghifary dan Abdullah bin Mas'ud. Dan untuk menghangatkan lagi 
keadaan, ditulisnya surat-surat palsu atas nama tokoh-tokoh 
sahabat. Misalnya, melalui seorang lelaki kulit hitam, ditulisnya 
surat kepada gabenor Mesir, Abdullah bin Sarah atas nama 
Khalifah Usman, agar membunuh pemberontak dari Mesir itu ter- 
masuk pemimpinnya Muhammad bin Abu Bakar. Kepada para 
pemberontak, dihasutnya melalui siaran suratnya atas nama Ali 
agar bangun menentang Usman. Malah, Abdullah juga meng- 
gunakan nama Aishah r.a. sehingga Marwan sendiri menganggap 
yang Aishah turut terlibat dalam mengeruhkan suasana. 

Demikianlah peranan Abdullah bin Saba' sehingga akibatnya 
pemberontak-pemberontak yang sedia mendidih semangatnya itu 
tidak kuasa lagi menahan perasaan lalu terus mengepung 
rumah Usman. Dalam suasana yang kritikal ini, beberapa orang 
sahabat termasuk Ali cuba menjadi orang tengah dan mengawal 
pintu rumah Usman. Jemaah-jemaah haji yang tidak begitu ramai 
itu juga turut menahan pemberontakan ini. Sepatutnya dalam saat- 
saat seperti ini Bani Umayyah serta Muawiyah khususnya, datang 
segera membantunya, tetapi malangnya mereka lebih senang ber- 
sikap berkecuali dalam hal ini. Sikap seperti inilah yang rupanya 
mempercepatkan pemberontakan tersebut mencapai matlamatnya. 
Demikianlah yang terjadi, setelah 22 hari dikepung, akhirnya 
Usman telah dibunuh oleh mereka ketika sedang membaca al- 
Ouran, iaitu dalam usia 82 tahun. 

Jasa-jasa Usman 


Ls 


Menumpaskan pemberontakan di wilayah-wilayah yang telah 
ditakluki pada zaman Umar al-Khattab, seperti Khurasan, 
Iskandariyah, Armenia dan Azerbaijan. 

Meneruskan gerakan penaklukan dan perkembangan Islam. Di 
zamannya dapat ditawan daerah-daerah Jurjan, Talkan dan 
Balkh, malah sampai dapat melampaui Sungai Jihun (Amu 
Daria). Demikian juga Pulau-pulau Cyprus dan Rhodes. 
Menyalin semula al-Ouran menurut dialek yang betul. 
Melaksanakan azan Jumaat dua kali, pertama dilakukan di 
zaurak (pasar) sebelum tibanya waktu salat, dan kedua (yang 
sebenarnya) dilakukan di dalam masjid setelah masuknya 
waktu salat Jumaat. 


BAB 16: ALI BIN ABU TALIB (656—661 M) 


PADA hakikatnya, Ali bin Abu Talib telah mewarisi satu 
pemerintahan yang kucar-kacir, dan dia tidak berdaya 
memperbaikinya sehingga di tangannya, tamatlah rangkaian 
Khulafa al-Rashidin. Ini bukan kesalahannya seorang, bahkan 
tanggungjawab bersama, termasuk tokoh-tokoh sahabat sendiri. 
Sebagai seorang yang terkenal tegas dan radikal, sebaik sahaja Ali 
dilantik sebagai khalifah dikeluarkannya beberapa ketetapan: 


1. Memecat gabenor-gabenor lantikan Usman. 

2. Merampas balik tanah-tanah yang diberi oleh Usman kepada 
kaum kerabatnya secara tidak sah. 

3. Mengubah pusat pentadbiran dari Madinah ke Kufah. 


Sesungguhnya, Ali dapat mempertahankan kebenaran tin- 
dakannya itu, tetapi cepatnya dia bertindak menyebabkan be- 
berapa tokoh sahabat kurang menyenanginya. Sebaliknya pula 
Ali melambat-lambatkan tuntutan penyokong-penyokong Usman 
agar pembunuhannya segera disiasat dan mereka yang terlibat 
dihukum. Dan faktor kelengahannya inilah yang menimbulkan 
tuduhan liar bahawa dia turut bersubahat dalam pembunuhan 
Usman. Seperti juga Usman, Ali terpaksa menghadapi cabaran 
dari gerakan Abdullah bin Saba' yang menyokongnya secara 
keterlaluan, serta dari beberapa orang tokoh sahabat besar. 


Bermulanya Perang Saudara Dalam Sejarah Islam 
Peperangan Jama! 


Dalam sejarah Islam, Peperangan Jamal merupakan perangsaudara 
yang pertama sekali. Mulanya persiapan tentera Ali adalah untuk 
menghadapi tentera Muawiyah bin Abu Sufyan di Sham, tetapi 
tekanan suasana memaksa Ali membelok ke Basrah untuk 
menghadapi tentera Aishah r.a. Penentangan Aishah ini bukan 
tidak ada sebabnya. Tetapi yang penting sekali ialah bujukan 
beberapa orang tokoh, terutamanya Abdullah bin Zubair, anak 
saudaranya. Memang Aishah ingin membela kematian Usman, 
tetapi tidaklah sampai melalui peperangan. Antara Ali dan Aishah 
semacam ada krisis peribadi. Misalnya, Ali pernah dikatakan 
meragui kesucian Aishah dalam peristiwa “Pesona Keji' (Hadithul- 


112 Sejarah dan Tamadun Islam 


ifki) sewaktu Perang Bani Mustalig dulu. Apa lagi Ali kemudian- 
nya ingin menyaingi ayah Aishah iaitu Abu Bakar dalam rebutan 
kuasa Khalifah. Adanya krisis ini mungkin benar, tetapi tidaklah 
sampai memerlukan Aishah mengangkat senjata memerangi Ali. 
Atas tekanan Abdullah bin Zubairlah, Aishah yang teragak-agak 
itu sanggup berperang. 

Bersama Aishah ialah Talhah bin Ubaidullah dan Zubair al- 
Awwam yang pernah membai'at Ali dulu. Khabarnya tentangan 
mereka terhadap Ali ialah kerana mereka diketepikan oleh Ali 
dalam perlantikan gabenor-gabenor wilayah Yaman dan Irag. 
Pada 36 H., berlakulah Peperangan Jamal di al-Kharibah 
berhampiran Basrah. Memang pada mulanya tercapai persetujuan 
damai di antara Ali dengan Aishah untuk mengelakkan 
pertumpahan darah. Malangnya pengikut-pengikut Abdullah bin 
Saba', terutamanya mereka yang terlibat dalam pembunuhan 
Usman telah menyerang pihak Aishah, sehingga peperangan tidak 
dapat dielakkan lagi. 

Peperangan ini berakhir dengan kemenangan pihak Ali, 
namun Aishah tetap dimuliakan oleh Ali. Atas arahan Ali, Aishah 
dihantar oleh adiknya Muhammad bin Abu Bakar kembali ke 
Madinah. Khabarnya, sehingga wafatnya Aishah dikatakan sangat 
sedih dan menyesal di atas penglibatannya dalam peperangan itu. 
Pernah dia mengeluh: ““Wahai, kalaulah aku menjadi pokok kayu! 
Wahai, kalaulah aku menjadi pokok likir! Wahai, kalaulah aku 
telah lama mati!” Dan apabila hampir meninggal dunia, dia ber- 
wasiat: “Jangan kuburkan aku di samping Rasulullah, kerana aku 
telah membuat kesilapan setelah ia meninggal.” 

Mengenai Zubair al-Awwam, dia sendiri melarikan diri dari 
peperangan tersebut kerana tidak menyakini betul atau tidak 
penentangannya terhadap Ali. Melihat tindakannya itu, Amru bin 
Jurmuz telah membunuhnya. Begitu juga dengan Talhah yang telah 
dibunuh oleh Marwan al-Hakam dari pihaknya sendiri kerana 
disyaki cuba melemahkan semangat perjuangan. Adapun Abdullah 
bin Zubair, ia telah ditetak oleh al-Ashtar, panglima Ali yang 
gagah terbilang. Tetakan tersebut tidak membawa kematian, 
namun dia tidak lagi mencampuri Peperangan Jamal. Untuk 
beberapa waktu, Abdullah seolah-olah tenggelam tetapi kemudian- 
nya timbul semula dengan gagah buat mencabar kerajaan Bani 
Umayyah. 


Peperangan Siffin 
Kesilapan besar Ali ialah melucutkan secara mendadak jawatan 


Muawiyah bin Abu Sufyan sebagai gabenor Sham yang telah 
dipegangnya sejak zaman Umar lagi. Tindakan ini benar-benar me- 

nyinggung perasaannya malah juga rakyat Sham yang belum per- 
nah mengecap kemakmuran sehinggalah datang Muawiyah. Jadi, 
dengan pemecatannya rakyat Sham sendiri yang sekian lama 
memujanya, tidaklah begitu sukar untuk dikobar-kobarkan 
semangat mereka untuk menentang Ali. Apa lagi Muawiyah sendiri 
bijak bermain politik, dengan cara membentangkan baju gamis 
Usman yang berlumuran darah di mimbar, bersama anak-anak jari 
isteri Usman yang terpotong sewaktu mempertahankan pukulan 
pemberontak-pemberontak itu. Ini menyebabkan semangat rakyat 
meluap-luap. 

Bagaimanapun, Ali cuba memperlihatkan semangat toleran- 
sinya dengan mengutus Jarir bin Abdullah menemui Muawiyah. 
Hanya setelah kegagalan rundingan-rundingan itulah tercetusnya 
pertempuran di Siffin, pada 37 H. Dan walaupun peperangan 
sudah bermula, namun Ali dengan 50,000 tenteranya masih 
berlembut dengan Muawiyah. Misalnya, apabila pengikut- 
pengikut Muawiyah telah dapat menguasai satu kawasan yang 
banyak airnya, pengikut-pengikut Ali telah dihalangi dari 
meminumnya. Tetapi sebaliknya apabila ianya dikuasai oleh Ali, 
tidak pula dihalangi pengikut-pengikut Muawiyah meminumnya. 

Dilihat dari segi kepimpinan dan kekuatan tentera, barisan Ali 
ternyata mempunyai potensi besar untuk mencapai kemenangan, 
dan memang sudah terbayang tanda-tanda untuk mencapainya. 
Sebaliknya di sisi Muawiyah terdapat barisan tentera yang lemah, 
ditambah pula dengan keretakan pucuk pimpinannya. Pernah ter- 
jadi di tengah-tengah peperangan itu, Ali menyerbu kepada 
Muawiyah dan berkata: "“Hai Muawiyah, untuk apakah orang- 
orang ini akan terbunuh kerana kita berdua? Mari kita bertahkim 
kepada Allah. Barang siapa di antara kita dapat menewaskan 
lawannya, maka tidak ada orang yang akan mengganggu-gugatnya 
lagi.” Ketika itu Amru ibnul-Ass berada di samping Muawiyah, 
berkata kepadanya: “Hai Muawiyah, apa yang dianjurkan orang 
ini (Ali) adalah adil. Muawiyah menjawab: “Tetapi apa yang 
engkau anjurkan itu tidak adil, hai Amru, kerana engkau 
menghasutku untuk berlawan dengan Ali, pada hal engkau tahu 
bahawa siapa saja yang berani melawannya satu sama satu pastilah 
tewas!”  Seterusnya Amru berkata lagi: ““Tetapi satu-satunya 
jalan yang terbaik bagimu hanyalah menyambut tentangannya! 
Jawab Muawiyah: “Sebenarnya engkau ingin menjadi khalifah 
bila aku telah tewas nanti.” 

Demikianlah kita melihat adanya tanda-tanda kemenangan di 
pihak Ali. Walau bagaimanapun, Muawiyah tidak pula kehilangan 
akal, sebaliknya disuruhnya Amru mencari jalan keluar. Maka atas 
muslihat Amru, tentera-tentera Muawiyah diminta mengangkat 
mashaf al-Yuran sambil menyeru: “Inilah kitabullah yang akan 

menjadi hakim antara kami dan kamu!” Melihat julangan al- 
Ouran itu (betulkah itu al-Guran?) menyebabkan tentera Ali 
terpecah dua: satu yang menyokong gencatan senjata dan yang lain 
ingin meneruskan peperangan. Adapun Ali meskipun sedar tipu 
helah Muawiyah, namun dia terpaksa bersetuju dengan kehendak 
ramai agar diadakan rundingan. Anehnya, golongan yang meminta 
dihentikan pertempuran inilah (Khawarij), yang nantinya menen- 
tang Ali pula, sambil menyalahkan Ali kerana menerima cadangan 
mereka. 

Dalam tahkim tersebut, sekali lagi Amru sebagai wakil 
Muawiyah menjalankan siasahnya sehingga menyebabkan wakil 
Ali, Abu Musa al-Shaari tertipu. Dengan menerima perlucutan Ali 
sebagai khalifah, Amru lalu mengekalkan jawatan Muawiyah. 
Sebenarnya keputusan fahkim itu, tidaklah penting bagi Muawiyah 
yang hanya ingin agar peperangan itu dihentikan. Dan di sini 
Muawiyah berhasil mencapai matlamatnya. Bahkan lebih dari itu, 
ianya membawa perpecahan pula di kalangan pengikut-pengikut 
Ali — satu yang menyokongnya (Syiah) dan satu yang menen- 
tangnya (Khawarij), Dengan ini bukan sahaja Ali terpaksa 
menghadapi Muawiyah, bahkan terpaksa pula menghadapi musuh 
terbaru, iaitu golongan Khawarij. 

Ketika mendedahkan sebab-sebab kemenangannya dalam 
menghadapi Ali, Muawiyah telah mengemukakan empat faktor: 


i. Aku sentiasa menyembunyikan rahsia, sedangkan Ali suka 
membukakan rahsia. 

ii. Aku mempunyai tentera yang terbaik dan amat patuh, 
sedangkan Ali mempunyai tentera yang paling jelik dan sering 
membangkang. 

iii. Aku biarkan dia bertempur melawan pasukan Aishah. Kalau 
Ali kalah, mudah bagiku menghadapinya. Tetapi kalau dia 
menang, aku akan menuduhnya sebagai pembunuh mereka. 

iv. Aku lebih dicintai oleh orang-orang Ouraisy daripada Ali. 


Lahirnya Mazhab-mazhab Politik 


Kelahiran mazhab-mazhab politik dalam Islam adalah berasaskan 
persoalan-persoalan sekitar masalah kepimpinan, yakni siapakah 
yang lebih berhak untuk menjadi khalifah (pengganti Rasulullah). 
Sebetulnya, masalah-masalah tentang pemilihan khalifah ini ber- 
mula sejak wafatnya Rasulullah, apa lagi baginda sendiri tidak 
pula menentukan siapakah penggantinya, dan bagaimana pula cara 
pemilihannya. Ini menimbulkan beberapa aliran tertentu, seperti 
golongan-golongan pro-Ansar, pro-Ouraisy dan pro-Ali bin Abu 
Talib. Bagaimanapun, aliran yang pro-Ouraisy menang, maka 

naiklah Abu Bakar dan Umar al-Khattab sebagai khalifah. Tetapi 
aliran yang pro-Ali terus hidup, cumanya kurang berpengaruh 
berkat keadilan dan kebijaksanaan kedua-dua khalifah tersebut. 

Dengan naiknya Usman bin Affan barulah aliran pro-Ali 
hidup kembali, apa lagi bila terlihat bahawa Usman seolah-olah 
bersikap memihak atau mementingkan keluarga Umayyah saja. 
Bagaimanapun, tentangan-tentangan terhadap Khalifah Usman 
kelihatan terpencar-pencar di sana sini, hinggalah munculnya Ab- 
dullah bin Saba' yang menyatukannya di bawah slogan Ahlul-bait. 
Lalu dipropagandanya bahawa Nabi telah berwasiat kepada Ali 
untuk menjadi khalifah sesudahnya. Dan untuk memperkuatkan 
teorinya, disebarkannya fahaman "Hak Ilahi' (Divine Right) 
bahawa Alilah yang berhak menjadi khalifah, kerana hal itu sudah 
ditentukan oleh Allah, dan Usman telah merampas hak itu dengan 
kekerasan. Jadinya pengasas gerakan Syiah ialah Abdullah bin 
Saba' seorang Yahudi yang memeluk Islam semata-mata untuk 
meruntuhkannya dari dalam. 

Tetapi, dengan berlakunya peristiwa Tahkim tersebut, 
terpecahlah pengikut-pengikut Ali kepada dua golongan: golongan 
Syiah yang menyokongnya dan golongan Khawarij yang menen- 
tangnya. Mengenai puak Syiah, pokok kepercayaan mereka 
berasaskan kepada fahaman bahawa Alilah yang lebih berhak 
menjadi khalifah, sedang Abu Bakar, Umar dan Usman telah 
merampas hak Ali tersebut. Maka adalah menjadi tugas 
mereka untuk mengembalikan hak tersebut kepada empunya, 
jaitu keluarga Ali. Bagi mereka, soal Imamiah (kepimpinan) tidak 
termasuk kepentingan umum yang dapat diserahkan saja kepada 
rakyat untuk menetapkan siapa yang mereka kehendaki, 
sebaliknya merupakan ketetapan dari Rasulullah sendiri yang 
harus diterima sebagai dasar agama. Soal siapa pengganti 
Rasulullah dikatakan telah diwasiat lebih dulu kepada Ali, seperti 
yang terdapat pada hadis Ghadir Khum. 

Adapun mengenai puak Khawarij, mereka dulunya adalah 
penyokong Ali juga. Tetapi kerana Ali menerima tahkim (yang 
mereka sendiri memaksanya), mereka lalu menentangnya pula. 
Terhadap khalifah-khalifah sebelumnya, sikap mereka agak 
moderate. Mereka menyokong Abu Bakar, Umar dan juga tahun- 
tahun pertama pemerintahan Usman. Malah mereka juga 
menyokong Ali, tetapi kemudiannya menyalahkannya kerana 
menerima perundingan, dan menuduh Ali sebagai kafir kerana itu. 
Mereka juga mengkafirkan Abu Musa al-Shaari, Amru ibnul-Ass 
Muawiyah dan Usman. Mengenai soal pemerintahan, mereka 
berpendapat bahawa khalifah harus dipilih secara bebas dari 
segenap rakyat umat Islam, tidak semestinya dari puak Ouraisy 
sahaja. Dan andai kata sudah dipilih maka dia adalah pemimpin 

umat Islam yang harus tunduk kepada hukum-hukum Allah, dan 
sekiranya dia menyeleweng dia harus dipecat. 

Selain dari kedua-dua mazhab tersebut, timbul juga mazhab 
Murji'ah. Golongan ini timbul setelah mengetahui bahawa 
Khawarij mengkafirkan Usman dan Ali serta penyokong- 
penyokong tahkim, juga setelah dilihatnya bahawa dalam Syiah 
juga ada mengkafirkan Abu Bakar, Umar, Usman dan pengikut- 
pengikut mereka. Setiap golongan dari umat Islam menganggap 
bahawa mereka saja yang benar sedangkan golongan lain sesat dan 
kafir. Maka datanglah aliran Murji'ah yang cuba mengkompromi- 
kan semua golongan dan tidak mengkafirkan salah satunya. Bagi 
mereka, baik Syiah, Khawarij, mahupun pengikut-pengikut 
Umayyah adalah orang-orang Mukmin, ada salahnya dan ada 
benarnya. Mereka tidak menentukan mana yang salah dan mana 
yang benar, sebaliknya menyerahkan saja kepada Allah. Sebab 
itulah mereka digelar Murji'ah, yakni golongan yang menang- 
guhkan atau mengakhirkan persoalan-persoalan sehingga Hari 
Pembalasan nanti. Antara mereka yang dapat digolongkan dalam 
puak ini ialah seperti Abi Bakrah, Abdullah bin Umar, Imran bin 
al-Hussain dan Saad bin Abi Waggas. Mereka terdiri daripada 
golongan yang enggan terlibat dalam pertentangan-pertentangan 
yang berlaku pada akhir pemerintahan Usman tersebut. 

Demikianlah mazhab yang timbul di zaman-zaman akhir 
Khulafa al-Rasyidin. Baik golongan Syiah, Khawarij mahupun 
Murji'ah, semuanya itu asalnya bersifat politik semata-mata. 
Bagaimanapun, akhirnya mereka berubah menjadi mazhab agama, 
lantaran kecenderungan membicarakan soal-soal akidah dan 
syariat. Dan persoalan utama yang dipertikaikan ialah masalah 
kafir atau dosa besar. 


BAB 17: KETAKWAAN KHULAFA AL-RASYIDIN 
SEBAGAI TELADAN 


SELEPAS Rasulullah s.a.w., para Khulafa al-Rasyidin merupakan 
contoh teladan terbaik bagi umat Islam. Mereka tergolong di 
kalangan sepuluh orang sahabat yang dijamin masuk syurga, 
selain daripada Zubair allAwwam, Abu Ubaidullah al-Jarrah, 
Abdul Rahman ibn Auf, Saad bin Abi Waggas, Talhah bin 
Ubaidullah dan Said bin Zaid. 

Mengenai Abu Bakar al-Siddig, beliau merupakan tokoh 
sahabat yang tertinggi martabatnya. Pernah beliau terlanjur 
mengeluarkan kata-kata kesat terhadap Rabi'ah al-Aslami, tetapi 
kerana dia lekas sedar, lalu dipaksanya agar Rabi ah menggunakan 
kata-kata yang sama terhadapnya, jika tidak beliau akan merujuk- 
kannya kepada Nabi. Begitu sederhananya Abu Bakar sehingga 
walaupun beliau telah dilantik menjadi khalifah, beliau masih in- 
gin berniaga di pasar untuk menampung keperluan hidupnya. Mu- 
jur atas gesaan Umar al-Khattab, beliau menerima sara hidupnya 
dari Baitul-Mal. Itu pun kemudiannya diserahkan sebahagiannya 
balik kepada Baitul-Mal kerana dianggapnya telah melebihi 
keperluannya sendiri. Dan apakala beliau hendak meninggal, 
diserahkan kebunnya kepada Baitul-Mal sebagai membayar apa 
yang telah diterimanya selama ini. 

Kesabarannya dalam menghadapi penderitaan untuk 
menegakkan Islam sangat luar biasa sekali. Dalam kehidupannya, 
beliau lebih mengasihi dan mementingkan Nabi daripada dirinya. 
Khabarnya, ketika jumlah umat Islam sudah 38 orang, Abu Bakar 
mencadangkan kepada Nabi untuk berdakwah secara terbuka. 
Selepas mendapat keizinan Nabi, beliau terus bertabligh di Baitul- 
Haram. Akibatnya beliau diseksa sampai luka parah, lalu dibawa 
pulang ke rumahnya. Tetapi, sebaik sahaja beliau sedar, soalan 
yang diucapkannya ialah tentang keadaan Rasulullah sendiri. 
Demikian juga ketika beliau bersembunyi bersama Nabi di Gua 
Thur setelah melarikan diri daripada orang-orang Ouraisy, yang 
dikhuatirkannya bukanlah keselamatan dirinya, tetapi 
keselamatan Rasulullah dan keselamatan Islam. Ini menyebabkan 
Rasulullah terpaksa mententeramkannya, dan kejadian ini juga 
menyebabkan turunnya ayat al-OGuran yang antara lain berbunyi: 
“Janganlah kamu takut dan berdukacita, sesungguhnya Tuhan 
bersama kita” (at-Taubah: 40). 

Ketakwaan Umar al-Khattab juga tidak kurang hebatnya. Per- 

nah pada suatu malam, beliau meronda kota Madinah bersama 
hambanya, Aslam. Tiba-tiba, beliau bertemu dengan sebuah 
khemah yang di dalamnya terdapat seorang perempuan sedang 
menjerang secerek air, dan bersamanya terdapat beberapa orang 
anak sedang menangis kelaparan. Apabila ditanya oleh Umar 
apa yang ada dalam cerek itu, lalu dijawab oleh perempuan itu, 
bahawa yang ada hanya air yang dijerang.untuk memperdayakan 
supaya mereka tidur, dengan sangkaan yang makanan sedang 
disediakan untuk mereka. Ini mendorong Umar untuk kembali ke 
kota, dan terus ke Baitul-Mal untuk mendapatkan makanan yang 
digalasnya sendiri, tanpa mengharapkan bantuan Aslam. 
Apabila Aslam hendak memikulnya, Umar berkata: ““Apa! 
Adakah engkau yang akan memikul dosaku di Hari Kiamat kelak? 
Aku terpaksa memikulinya kerana akulah yang akan ditanyakan 
nanti mengenai perempuan ini.” Malah beliau sendiri yang 
meniupkan asap untuk menyalakan api sehingga abu mengenai 
janggutnya. Apabila siap makanan itu dan kanak-kanak itu makan 
dengan gembiranya, lalu perempuan itu pun berkata kepada Umar: 
“Semoga Allah memberi ganjaran kepadamu kerana kebaikan 
hatimu. Sesungguhnya, kamu lebih layak memegang jawatan 
khalifah daripada Umar!” 

Pada zaman Umar ini, berlakulah kemarau panjang hingga 
tahun itu digelar Amul-Ramadah atau Tahun Abu. Kepapaan yang 
menimpa rakyat itu turut dirasakan oleh Umar, hingga beliau ber- 
sumpah tidak akan mengecap daging agar rakyat dapat makan dan 
hidup. Begitu berat bebanan yang ditanggungnya itu, sehingga kata 
Zaid ibn Aslam: “Andai kata musim kelaparan ini tidak lekas 
diakhiri oleh Tuhan, berat dugaan kami bahawa Umar akan tewas 
kerana merasa susah dan sedih memikirkan penderitaan kaum 
Muslimin.” 

Seperti Abu Bakar al-Siddig, Umar juga mencari rezekinya 
dengan berniaga. Tetapi setelah diangkat menjadi khalifah, maka 
atas cadangan Ali ibn Abi Taib beliau menerima wang sara sekadar 
keperluannya. Bagaimanapun, beberapa orang sahabat seperti Ali, 
Usman, Zubair dan Talhah mencadangkan agar wang saranya 
ditambah. Tetapi kerana tidak seorang pun dari mereka yang 
berani mengemukakannya kepada Umar, mereka terpaksa men- 
dapatkan kerjasama puterinya, Hafsah. Sebaik sahaja ura-ura 
ini diketahuinya dari Hafsah, beliau begitu marah. Ini kerana 
beliau ingin hidup sederhana seperti Rasulullah bin Abu Bakar al- 
Siddig. 

Mengenai kesabarannya, pernah beliau dipukul dan dipijak 
kepalanya oleh kaum Ouraisy kerana beliau telah masuk Islam. 
Dalam keadaan inilah, beliau diselamatkan oleh Ass bin Wail yang 
datang melepaskannya. 

Ketakwaan Usman juga sangat terkenal dalam sejarah. Sung- 
guhpun beliau seorang saudagar kaya, namun beliau sangat der- 
mawan dan sanggup berkorban harta bendanya. Sewaktu 
Rasulullah melancarkan Jaisyul-'Usrah atau kempen ketenteraan 
dalam masa kesukaran waktu Peperangan Tabuk, Umar al- 
Khattab telah mendermakan separuh daripada harta kekayaannya. 
Usman sendiri telah menderma 950 ekor unta, 50 ekor kuda dan 
seribu dinar untuk keperluan tentera. Selain dari peristiwa ini pun, 
Usman memang banyak kali mendermakan hartanya yang tidak 
terkira banyaknya, untuk kepentingan umat Islam. 

Mengenai kesabaran Usman, ketika beliau masuk Islam bapa 
saudaranya yang bernama al-Hakam ibn Abil Ass mengikatnya 
dengan tali dan mengugutnya tidak akan melepaskannya sampai 
beliau meninggalkan agama baru itu. Namun beliau tetap berkeras 
dengan pendiriannya, hinggalah pamannya itu terpaksa 
melepaskan tali itu. 

Adapun tentang Ali bin Taib, pengorbanannya terhadap Islam 
setanding dengan Abu Bakar al-Siddig. Dalam peristiwa Hijrah 
beliau telah memperlihatkan contoh pengorbanan yang gilang- 
gemilang, dengan mengutamakan orang lain dari diri sendiri. 
Beliau, bukan sahaja dengan segala senang hati sanggup tidur di 
atas tempat tidur Rasulullah, walaupun beliau tahu bahawa 
risikonya ialah mati, tetapi beliau juga telah mengembalikan 
barang-barang yang diamanahkan kepada Rasulullah itu, kepada 
yang empunya. Dengan itu, berhaklah beliau mendapat sanjungan 
Allah sebagaimana tersebut dalam al-Ouran (maksudnya): “Dan di 
antara manusia ada orang yang mengorbankan dirinya kerana 
mencari keredaan Allah, dan Allah Maha Penyantun kepada 
hamba-hamba-Nya” fal-Bagarah: 207). 

Selain dari itu, beliau juga menunjukkan contoh sifat der- 
mawan meskipun beliau tidak berharta. Pernah beliau berpuasa 
nazar, dan hanya memiliki makanan petangnya sahaja. Pada hari 
puasa yang pertama beliau didatangi seorang miskin, lalu 
diberikan makanannya kepada orang itu. Pada hari puasa yang 
kedua, beliau didatangi anak yatim, dan kepadanya juga diberikan 
makanan. Dan pada hari puasa nazar yang ketiga, beliau didatangi 
orang tawanan, dan kepadanya juga diberikan makanan, sehingga 
apabila Ali berbuka puasa selama tiga hari itu, yang diminumnya 
hanya air. Kerana sikapnya, yang lebih mengutamakan orang lain 
dari dirinya itu, maka turunlah ayat al-Guran yang memujinya: 
““Mereka menunaikan nazar dan takut akan suatu hari yang azab- 
nya merata di mana-mana. Dan mereka memberikan makanan 
yang disukainya kepada orang miskin, anak yatim dan orang 
tawanan. Sesungguhnya, kami memberi makanan kepadamu, 
hanyalah untuk mengharapkan keredaan Allah, kami tidak 

mengharapkan balasan dari kamu, dan tidak pula ucapan terima 
kasih” fal-Insan: 7 — 9). 

Demikianlah ketakwaan dan keutamaan para Khulafa al- 
Rasyidin yang merupakan suri teladan yang terbaik bagi umat 
Islam. Begitu besar pengorbanan mereka terhadap Allah dan 
Rasul-Nya, hingga layaklah mereka digelar sebagai Khulafa al- 
Rasyidin, yakni, khalifah-khalifah yang mendapat petunjuk dan 
salih. 


Bahagian 3 


Zaman Kemunduran Islam 


BAB 18: BERMULANYA SISTEM MONARKI DALAM 
SEJARAH ISLAM 


DENGAN kematian Ali, maka terentanglah jalan buat Bani 
Umayyah menjayakan cita-citanya. Bani Umayyah memang sejak 
lama mengingini jawatan khalifah ini, hanya belum timbul kesem- 
patan buat mereka. Ini mungkin kerana mereka termasuk 
dalam golongan terakhir memeluk Islam. Sebab itu dalam 
peringkat-peringkat awalnya, mereka berusaha keras menabur 
bakti terhadap Islam, seolah-olah ingin menyaingi golongan yang 
lebih dulu memeluk Islam. Dan ternyata berkat kegigihan dan 
pengorbanan mereka, mereka segera mendapat kepercayaan Nabi, 
Abu Bakar, Umar dan lebih-lebih lagi Usman. 

Dengan kematian Ali juga, maka bermulalah satu lembaran 
baru dalam sejarah Islam, iaitu dengan terbentuknya sistem ab- 
solute monarchy dalam pemerintahan negara. Bagaimanapun, 
bukanlah Muawiyah yang memulakannya, kerana dengan kema- 
tian Ali, sebahagian pengikut-pengikut Ali cuba melantik Hassan , 
dan kemudiannya Hussein sebagai khalifah, semata-mata kerana 
mereka putera Ali. Meskipun kedua-duanya gagal dalam menyam- 
bung tugas-tugasnya, namun merekalah yang merintis jalan dalam 
pembentukan sistem warisan tersebut. Maka kelirulah jika ter- 
dapat anggapan bahawa sistem ini dimulai oleh Bani Umayyah, 
atau lebih tepat, oleh Muawiyah bin Abu Sufyan. Bagaimanapun, 
dalam praktiknya, Bani Umayyahlah yang benar-benar telah men- 
jayakannya. 

Pada hakikatnya, dalam Islam, soal nama atau sistem apa 
yang dipakai dalam urusan kenegaraan tidaklah penting. Baik ia 
bernama monarki, demokrasi malah diktator sekalipun, semuanya 
itu terpulang pada suasana. Ini berdasarkan ketentuan yang di 
berikan oleh Nabi sendiri bahawa: ““Dalam urusan keduniaanmu, 
kamu lebih mengetahui” (HR Muslim). Jadi nama apa pun juga, 
bukannya soal dasar. Hanya yang perlu diperhatikan ialah sejauh 
mana bentuk tersebut selaras dengan jiwa dan semangat Islam dan 
mampu memikul tanggungjawab dalam menjalankan Islam (al- 
Hajj: 41). 

Misalnya, jika keadaan memerlukan sistem monarki, 
haruslah ditentukan bahawa bakal Putera Mahkota itu memenuhi 
syarat-syarat sebagai seorang pemimpin. Tidak mengapa sekiranya 
penggantinya itu merupakan puteranya sendiri, asalkan cukup 
kelayakannya. Atau, jika dipilih sistem demokrasi, haruslah 

difahami bahawa tidak semua perkara dapat diputuskan melalui 
suara ramai. Ini kerana dalam Islam, terdapat hukum-hukum gart'i 
(pasti) yang harus dilaksanakan tanpa banyak bicara, seperti 
kesalahan berzina dan mencuri umpamanya. Yang boleh dirun- 
dingkan, hanyalah dalam masalah-masalah /jtihad yang mana 
hukum-hakamnya tidak disebutkan dengan jelas dalam al-Ouran. 

Demikian juga sistem diktator. Memanglah pada dasarnya 
sistem ini sangat jauh dari jiwa Islam yang memberi hak memilih, 
memecat pemerintah serta hak bermesyuarat. Yang nyata, ketiga- 
tiga unsur ini tidak terdapat langsung dalam sistem diktator. Tetapi 
dalam keadaan-keadaan tertentu, misalnya apabila suasana negara 
begitu gawat, sistem ini perlu juga dipertimbangkan. 

Adapun tentang sistem monarki yang dimulakan oleh 
Muawiyah tersebut, memanglah kurang tepat jika terus dikecam 
sebagai menyimpang dari ketentuan-ketentuan Islam. Muawiyah 
atau sesiapa sahaja boleh melantik bakal penggantinya, atau 
menerima saja saranan al-Mughirah bin Abi Shu'bah agar melan- 
tik puteranya Yazid sebagai Putera Mahkota, asalkan pada calon- 
nya terdapat syarat-syarat yang diperlukan. Abu Bakar sendiri per- 
nah menunjuk Umar al-Khattab sebagai calon penggantinya, dan 
segera pula orang ramai menerimanya kerana Umar memang layak 
menjawat jawatan itu. Jadi dari segi ini, mengecam Muawiyah 
nyatalah suatu kesilapan. 

Tetapi dari segi lain, Muawiyah memang patut dikecam lan- 
taran ketelanjurannya melantik seorang yang kurang layak, malah 
memang sedia dikenali sebagai seorang yang kurang serius serta 
gemar bermain. Maka, dengan kerana itu berhaklah Muawiyah 
dianggap bertanggungjawab mengasaskan sistem absolute monar- 
chy yang mana tidak pernah dikenal oleh Islam, dan malah tidak 
diakuinya. 

Bagaimanapun, penilaian seperti ini tetaplah tidak 
mengurangi darjatnya sebagai tokoh sahabat yang terbilang. 
Kebesarannya terbukti jelas apabila Rasulullah sendiri memper- 
cayai beliau sebagai salah seorang penulis wahyu. Dan, beliau terus 
dipercayai oleh Abu Bakar, Umar dan lebih-lebih lagi Usman. 
Demikian gemilang derma bakti ditaburkannya, hingga jika ditim- 
bang kesalahan-kesalahan politiknya dengan kebaikan-kebaikan 
yang dilakukannya, nescaya kebaikan-kebaikannya masih tetap 
berat. Beliau memang patut dikecam lantaran kesilapan yang 
dilakukannya, tetapi mungkinkah itu merupakan hasil ijtihadnya 
belaka? Samalah halnya seperti Usman yang sering dikecam 
kepada kecuaiannya itu, tetapi bukankah itu juga merupakan hasil 
ijtihadnya yang kebetulan salah, sedang dia tetap berhak mendapat 
satu pahala kerana ijtihadnya yang salah itu! Wallahu-a'lam! 


BAB 19: KERAJAAN BANI UMAYYAH 
Muawiyah Bin Abu Sufyan (661 — 680 m) 


SEORANG tokoh sahabat yang terbilang serta tokoh politik dan 
pentadbir yang cekap lagi pintar. Muawiyah secara rasminya 
mengisytiharkan dirinya sebagai khalifah pada tahun 661 M. Tin- 
dakan yang berani ini tidaklah dibuat tanpa sebarang 
perhitungan, melainkan setelah diduga kemungkinan kejayaan- 
nya. Sejak menjadi gabenor di Sham lagi, Muawiyah sudah mulai 
menegakkan asas-asas kekuasaannya, sehingga kemudiannya ia 
muncul sebagai pemimpin yang paling disegani oleh rakyatnya. 

Betapa besarnya kekuatan Muawiyah dan betapa sempur- 
na persiapannya terbukti jelas ketika berlaku kekacauan 
yang menyebabkan terbunuhnya Usman. Dalam suasana yang 
kritikal ini, beliau menemui sahabat-sahabat besar di Madinah 
seperti Ali bin Abu Talib, Talhah bin Ubaidullah, Zubair al- 
Awwam, Abdul Rahman bin Auf, Saad bin Abi Waggas dan Am- 
mar bin Yasir dan berkata: “Wahai para sahabat Rasulullah! Aku 
berpesan kepadamu sekalian agar menjaga orang tua ini (Usman) 
dengan baik. Demi Allah, kiranya orang tua ini sampai terbunuh di 
bawah penglihatan dan pendengaran kamu sekalian, maka kota 
Madinah ini akan aku gempur dengan bala tentera dan pasukan 
berkuda.” Dan terhadap Ammar (penyokong kuat Ali) ditegaskan- 
nya: “Hai Ammar. Ketahuilah bahawa di Sham ada beratus ribu 
tentera berkuda yang semuanya mendapat gaji untuk diri serta 
anak-anak dan hamba sahaya mereka. Mereka sama sekali tidak 
kenal kepada Ali dan kerabatnya, tiada pula kenal kepada Ammar 
dan tentang kedahuluannya masuk Islam. Juga kepada Zubair 
tentang persahabatan dengan Nabi, atau kepada Talhah tentang 
hijrahnya, malah tidak takut kepada Ibn Auf atau harta 
kekayaannya. Mereka juga tidak segan kepada Saad dan tidak pula 
kepada jasa-jasanya dalam menyiarkan Islam. Sebab itu, hai 
Ammar, janganlah engkau ikut campur dalam kekacauan ini yang 
kiranya telah diketahui permulaannya, tetapi kita tidak tahu bila 
dan bagaimana kesudahannya kelak!” 

Demikian tersusun persiapannya hingga segala kemungkinan 
sanggup diharunginya dengan penuh keyakinan. Maka, tidak 
hairanlah jika hal ini yang menyebabkan Hassan patah semangat 
untuk meneruskan pimpinan yang dibai'atkan oleh sebahagian 
pengikut-pengikut Syiah di Kufah terhadapnya, bukan semata- 

mata kerana dia tidak sanggup melihat berlakunya pertumpahan 
darah sebagaimana diketahui. Sebab itu dia sanggup mengun- 
durkan diri dari jawatan khalifah, asalkan Muawiyah bersedia 
menerima syarat-syarat tertentu. Begitu ambitious sekali 
Muawiyah untuk menjadi khalifah sehingga ketika diketahuinya 
hasrat Hassan untuk berdamai, segera dikirimkannya sehelai ker- 
tas kosong yang telah pun ditandatanganinya terlebih dulu, agar 
Hassan menulis syarat-syarat tersebut! 

Demikianlah dengan penerimaan Muawiyah terhadap syarat- 
syarat tersebut, maka pada 661 M., dengan rasminya beliau dibai'at 
sebagai khalifah, lalu diikuti oleh Hussein dan orang-orang Kufah. 
Memandangkan peristiwa yang bersejarah ini, tahun itu pun 
diumum sebagai Amul-Jamaah, yakni tahun penyatuan di kalangan 
rakyat. Selepas penerimaan ini, Muawiyah kembali ke Damshik dan 
terus menjadikan kota ini sebagai pusat pentadbirannya menggan- 
tikan Madinah dan Kufah. Pemilihan kota ini sebagai pusat, 
bukanlah semata-mata kerana ia merupakan kawasan yang strategis 
bagi kegiatan-kegiatan perdagangan dan pertanian, malah di sinilah 
terhimpun barisan penyokong-penyokongnya yang sentiasa berdiri 
teguh di belakangnya. Kota Damshik juga merupakan kawasan 
aman dari hiruk-pikuk politik. 

Selain dari perubahan pusat pentadbirannya, Muawiyah juga 
telah mencipta suatu cara hidup baru (bid'ah) berasaskan tradisi 
Rom dan Farsi. Antara lain, beliau memastikan para pengawalnya 
mengangkat senjata tombak bila berada di hadapannya. Dan agar 
dirinya terkawal, dibuatkan anjung dalam masjid berupa tempat 
khasnya dalam bersalat. Lebih-lebih lagi di istananya, dihiasi 
berbagai bentuk kemewahan seperti lampu-lampu neon dan lain- 
lain, yang kesemuanya itu di tiru dari Rom dan Farsi. Mungkin 
Muawiyah mempunyai alasan-alasan tersendiri dalam mencipta 
bid'ah tersebut, tetapi masalahnya dia telah meletakkan dirinya 
terasing malah lebih tinggi tarafnya daripada rakyat. 

Tidak cukup dengan cara hidup baru itu, Muawiyah juga telah 
bertindak lebih jauh dengan melantik puteranya, Yazid, sebagai 
calon penggantinya (Waliyul-ahdi). Pernah hasratnya untuk 
memilih penggantinya ini dibayangkannya kepada Marwan al- 
Hakam, gabenornya di Madinah. Katanya: “Aku ini telah lanjut 
usia, telah lama tulangku. Aku khuatir akan terjadinya perpecahan 
di kalangan umat sesudah wafatku. Dan aku berpendapat, 
sudah sampai masanya aku memikirkan untuk memilih khalifah 
sesudahku nanti. Dan, aku tidak suka untuk memutuskan sesuatu 
masalah tanpa bermesyuarat dengan orang-orang terkemuka di 
tempatmu lebih dulu. Sebab itu cubalah kemukakan pendapat ini 
kepada mereka dan harap beri khabar kepadaku, bagaimana 
jawapan mereka kepadamu.” 

Ketika ditulisnya surat kepada Marwan ini, tidaklah 
Muawiyah menyebut siapakah calonnya. Sebab itulah pembesar- 
pembesar di Madinah tidak teragak-agak menyokongnya. 
Malangnya calon tersebut ialah puteranya sendiri Yazid, kononnya 
sebagai memenuhi saranan al-Mughirah bin Abi Shu' bah. Sebenar- 
nya cadangan melantik Yazid tersebut dibuat ketika al-Mughirah 
dikatakan dalam kebimbangan akan kemungkinan jawatannya 
sebagai gabenor Kufah dilucutkan oleh Muawiyah, dengan alasan 
semoga dapat menghindari pertumpahan darah dan perpecahan. 
Malah diberinya jaminan betapa rakyat tetap mendukungnya, dan 
tidak akan berani menentangnya. Mungkin dari segi ini, dapat 
dikatakan bahawa bukannya Muawiyah yang memilih puteranya. 
Bagaimanapun, sukarlah untuk menolak kemungkinan bahawa 
Muawiyah memang sudah lama memendam hasratnya itu, cuma 
ditunggu-tunggu saja kesempatan untuk meluahkannya. Dan 
kesempatan itu tiba-tiba datang melalui saranan al-Mughirah yang 
oportunis itu! 

Suatu hal yang agak mengkagumkan tentang diri Muawiyah 
ialah kemampuannya merangkul musuh-musuh politiknya hingga 
mereka lalu mendukungnya pula. Misalnya, al-Mughirah sendiri 
dulunya menjauhkan diri dari kekacauan, sedang Marwan al- 
Hakam pula turut membai'at Ali sebagai khalifah, malah Hassan 
dan Hussein sendiri merupakan saingan politiknya yang agak 
berpengaruh. Tetapi berkat kepintaran dan sikapnya yang mudah 
bertolak ansur itu, mereka kini menyokongnya pula. 

Tentang Amru ibnul-Ass, memang sejak Peperangan Siffin 
lagi hubungannya dengan Muawiyah sudah tegang, hingga timbul 
tuduh-menuduh antara keduanya. Pernah ketika Amru menjawab 
soalan Muawiyah, dia menegaskan: ““Yang paling aneh ialah 
bahawa yang tidak benar (Muawiyah) mengalahkan yang benar 
(Ali). Tetapi Muawiyah menyindir pula: “Yang paling aneh ialah 
bahawa ada orang diberi sesuatu yang bukan haknya, seandainya 
ia tidak ditakuti.” Maksudnya, jawatan Amru sebagai 
gabenor Mesir. Demikian juga Ziyad bin Abihi, seorang bekas 
gabenor di Farsi yang diangkat oleh Ali. Selepas terbunuhnya Ali, 
Ziyad menetap di Farsi dan enggan membai'at Muawiyah. Tetapi 
dengan usaha keras Muawiyah, Ziyad berjaya dipujuk untuk mem- 
bai'atnya, lalu diangkat sebagai gabenor Basrah, Khurasan dan Sa- 
jistan. Ziyad ini terkenal sebagai seorang yang keras dan pernah 
menghukum orang semata-mata berdasarkan prasangka. Sifat- 
sifat tersebut kemudiannya diwarisi oleh anaknya Ubaidullah yang 
mengganti tempat ayahnya sebagai gabenor di situ. 

Bagaimanapun, dalam hubungannya dengan Ali, Muawiyah 
gagal memperlihatkan tolak ansurnya untuk menghentikan cacian 
terhadap musuh politiknya itu. Ini mungkin disebabkan hasratnya 

untuk mengubah tumpuan rakyat umum terhadap keturunan Ali 
demi memperkukuhkan kekuasaannya. Dari segi politiknya, Bani 
Umayyah terpaksa bertindak demikian untuk memesongkan 
perhatian rakyat daripada pemujaan yang keterlaluan terhadap 
keluarga Ali semata-mata kerana mereka adalah ahlul-bait 
(keluarga Rasulullah). Hakikat ini pernah didedahkan sendiri oleh 
Abdul Aziz bin Marwan, salah seorang pembesar Umayyah kepada 
puteranya Umar: “Anakku, kau harus tahu bahawa rakyat umum, 
seandainya mereka mengenal Ali itu sebagaimana yang kita kenal, 
nescaya mereka semua akan meninggalkan kita dan akan berpihak 
kepada puteranya!” 

Inilah barangkali kenapa Bani Umayyah terpaksa melan- 
carkan siri-siri kecaman terhadap Ali sambil menyembunyikan 
jasa-jasa gemilangnya. Hakikat adanya usaha-usaha tersebut 
bukan sahaja didedahkan oleh Abdul Aziz bin Marwan, bahkan 
juga pernah dibayangkan oleh Muawiyah sendiri kepada Ammar 
bin Yasir dulu, bahawa ““orang-orang Sham sama sekali tidak 
kenal Ali dan kerabatnya”. Tentunya tidak kenalnya mereka 
terhadap Ali itu disebabkan langkah-langkah Muawiyah sendiri 
yang menyembunyikannya. 

Demikianlah kita menyaksikan sepak terajang seorang tokoh 
yang bercita-cita cukup tinggi, dan berjaya pula dalam cita-citanya 
itu. Sebagai pengasas Bani Umayyah, dia berjaya membendung 
gerakan-gerakan anti kerajaan, malah berjaya pula mendekati 
musuh-musuh politiknya sehingga mereka lalu mendukungnya. 
Dan tidak cukup dengan kejayaan-kejayaan dalam negeri, dia juga 
turut memperhebatkan gerakan-gerakan ketenteraan di luar negeri. 
Hal ini akan kita bicarakan dalam bab yang tersendiri. 

Dari segi sejarah perkembangan politik, nyatalah penubuhan 
Bani Umayyah merupakan puncak dari semangat Asabiyyah yang 
berjaya dikikis oleh Rasulullah. Sebaliknya Muawiyah dengan 
gigih telah menghidupkannya kembali. 


Yazid bin Muawiyah (680 — 683m.) 


Kata Ibnu Tabatiba: ““Masa pemerintahan Yazid hanya 
berlangsung kira-kira tiga tahun dan beberapa bulan sahaja. 
Dalam tahun pertama ia telah membunuh Hussein bin Ali. Dalam 
tahun kedua, ia menyerang Madinah dan membiarkan tenteranya 
selama tiga hari berbuat sesuka hati terhadap penduduk di sana. 
Dan pada tahun ketiga, ia menggempur Kaabah.” 


Peristiwa-peristiwa di zamannya: 


1. Berlakunya tragedi yang menyebabkan terkorbannya Hussein 

bin Ali oleh panglima-panglima Yazid iaitu Ubaidullah bin 
Ziyad dan Umar bin Saad. Dikatakan bahawa peristiwa ini 
tidak akan berlaku jika Hussein mendengar nasihat para 
sahabat tentang kecurangan penduduk Kufah yang 
mengundangnya ke sana, atau memilih berdamai sahaja 
dengan Ubaidullah bin Ziyad ketika dalam perjalanannya ke 
Kufah itu. 

Di bawah Muslim bin Ugbah, tentera-tentera Yazid 
menghadapi pemberontakan penduduk-penduduk Madinah 
pimpinan Abdullah bin Hanzalah pada 683 M. Bagaimanapun, 
ibnu Hanzalah tewas oleh kerana sebahagian penduduk 
Madinah memilih Abdullah bin Mutik sebagai pemimpin 
mereka, di samping kesilapan ibnu Hanzalah sendiri yang 
menghalau orang-orang Bani Umayyah dari Madinah. Setelah 
berjaya, Muslim memberi kebebasan selama tiga hari kepada 
tentera-tenteranya untuk melakukan apa saja di Madinah. 
Selepas kejayaan di Madinah, Muslim bin Ugbah dan kemu- 
diannya Hussain bin Numair menghadapi pemberontakan Ab- 
dullah bin Zubair di Makkah. Dalam kepungannya selama dua 
bulan itu tentera-tentera Yazid menggunakan alat al-manjanik 
yang membawa kerosakan kepada Kaabah. Peperangan ini 
tidak selesai kerana Yazid meninggal dunia. 


Muawiyah bin Yazid (683 m) 


Muawiyah hanya sempat memegang jawatan khalifah selama 40 
hari saja kemudian dia meletak jawatan. Selepas itu dia mengurung 
dirinya di rumah, hingga meninggal dunia tiga bulan kemudian. 
Dengan perletakan jawatannya, maka berakhirlah kekuasaan 
keturunan Abu Sufyan, dan bermulalah era Bani Umayyah yang 
kedua dengan kenaikan Marwan al-Hakam bin Abul-Ass 
bin Umayyah sebagai khalifah. 


Marwan al-Hakam (683 — 685 M) 


Suasana negara ketika Marwan mula-mula memerintah: 


I:. 


Sokongan terhadap Abdullah bin Zubair semakin pesat, 
hingga kawasan pengaruhnya bukan saja sekitar Makkah dan 
Madinah, bahkan meliputi Basrah, Mesir dan Syria. Kerana 
luasnya pengaruh beliau, hingga pernah dikatakan bahawa 
beliaulah khalifah yang sah dan de facto ketika itu, sedang 
Marwan ialah seorang pemberontak. 

Konflik perkauman berlaku di antara Bani Oais (Arab Utara) 
yang menyokong Abdullah bin Zubair dengan Bani Kalb (Arab 

Selatan). Sungguhpun Bani Kalb ini menyokong Bani 
Umayyah, tetapi sokongan mereka berbelah-bagi di antara 
Marwan al-Hakam dengan Khalid bin Yazid. 


Usaha-usahanya: 


i. Menghadapi pemberontakan Bani Oais. Tentera Marwan 
berjaya menewaskannya di Marj Rahit, malah Dahhak iaitu 
pemimpinnya turut terbunuh. 

ii. Menakluki Mesir dan meletakkan puteranya, Abdul Aziz 
sebagai gabenor di situ. 

iii. Mengirim Amru bin Said ke Palestine untuk menghadapi 
Mus'ab bin Zubair, saudara Abdullah. Amru menang dalam 
pertempuran itu. 

iv. Menetapkan puteranya sebagai calon pengganti, iaitu Abdul 
Malik dan diikuti oleh Abdul Aziz. Tindakan ini bererti Mar- 
wan mengenepikan keputusan di Muktamar al-Jabiyah dulu 
yang menetapkan bahawa khalifah selepasnya ialah Khalid 
bin Yazid dan Amru bin Said. 


Abdul Malik bin Marwan (685 — 705 mM) 


Sebelum menjadi khalifah, Abdul Malik dianggap sebagai salah 
seorang daripada empat orang ulama-ulama figh di Madinah, 
yang terdiri dari Said bin Musayyab, Urwan bin Zubair, Oabisah 
bin Zuaib dan beliau sendiri. Tetapi sejak dilantik sebagai 
khalifah, beliau melempar jauh keunggulannya dalam bidang il- 
miah untuk hidup di antara gemerincingan suara pedang dan 
tusukan tombak. Khabarnya ketika ia diangkat menjadi khalifah, 
mashaf al-Guran yang sedang terbuka di pangkuannya, lalu 
ditutupkannya sambil berkata: “Inilah akhir riwayatku dengan- 
mu!” 


Suasana negara ketika Abdul Malik mula-mula memerintah: 


1. Kawasan pengaruh Abdullah bin Zubair semakin luas dan 
teguh. Marwan tidak berjaya menghapuskannya, kecuali 
sekadar menguatkan kedudukannya. 

2. Gerakan Syiah di Kufah semakin giat, lebih-lebih lagi sejak 
berlakunya tragedi Karbala yang membawa kematian Hussein 
bin Ali. 

3. Kebangkitan kaum Khawarij di bawah pimpinan dua orang 
pahlawan yang terkenal, Nafi' ibnul-Azrag dan Oatari ibnul- 
Fujaah. 

4. Gerakan al-Mukhtar bin Abi Ubaid al-Sagafy yang mengaku 

berjuang di bawah panji-panji Syiah, khasnya di bawah 
Muhammad bin Hanafiah. Kekuatannya semakin bertambah 
dengan kemasukan seorang pahlawan Ibrahim al-Ashtar. 
Ancaman Amru bin Said al-Ass yang menuntut jawatan 
khalifah diserahkan kepadanya, berasaskan persetujuan di 
Muktamar al-Jabiyah dulu. 


Usaha-usahanya: 


Ii. Akibat tragedi Karbala, muncullah golongan Syiah al- 


Tawwabun (yang bertaubat) yang berazam untuk menuntut 
bela atas kematian Hussein. Di bawah pimpinan Sulaiman 
bin Surad, berlakulah pertempuran di Ainul-Wardah dengan 
tentera Abdul Malik pimpinan Ubaidullah bin Ziyad. 
Hasilnya orang-orang Syiah dapat ditewaskan, bahkan 
Sulaiman sendiri turut gugur. Nota: Bagi Prof. Ahmad 
Shalaby, pertempuran ini berlaku di zaman Marwan al- 
Hakam. 


. Selepas itu Ubaidullah terpaksa pula menghadapi pemberon- 


takan al-Mukhtar bin Abi al-Sagafy. Mulanya al-Mukhtar 
berjuang di samping Abdullah bin Zubair ketika berlaku 
serangan al-Hussein bin Numair terhadap Makkah. Dan 
ketika orang-orang Syiah al-Tawwabun bangun memberon- 
tak, al-Mukhtar cuba memimpinnya, tetapi mereka lebih 
memilih Sulaiman bin Surad. Untuk memperkukuhkan 


. dirinya, al-Mukhtar mengaku dirinya wakil (wasi) al-Mahdi, 


iii. 


iaitu wmMuhammad bin Hanafiah, hingga berjaya 
mempengaruhi Ibrahim al-Ashtar untuk menjadi pemban- 
tunya. Sebab itu dikatakan al-Mukhtarlah yang mempelopori 
fahaman al-Mahdi. Di bawah pimpinan al-Ashtarlah kemu- 
diannya tentera al-Mukhtar berjaya memukul Ubaidullah bin 
Ziyad dan juga Husain bin Numair dalam pertempuran di 
Sungai Khazar di Mausil pada 686 mM. 

Bagaimanapun, gerakan al-Mukhtar kecundang juga 
akhirnya. Pertama, kerana al-Ashtar telah memisahkan diri 
daripadanya setelah mengetahui kecurangan-kecurangan al- 
Mukhtar. Keduanya kerana dia terlalu menggantungkan 
nasibnya kepada penduduk Kufah yang sedia terkenal kerana 
kecurangan mereka. Tetapi yang tidak kurang pentingnya 
ialah apabila Abdullah bin Zubair mengutus saudaranya 
Mus'ab untuk menyerang al-Mukhtar, dan berjaya 
menewaskannya pada 687 M. Abdullah lalu melantik Mus'ab 
sebagai gabenor Irag. . 

Dengan memimpin sendiri angkatan tenteranya, Abdul Malik 
kemudiannya menghadapi Mus'ab di Irag. Mus'ab 

mengalami kekalahan teruk, bahkan dia sendiri turut ter- 
bunuh di Sungai al-Dajil. Kekalahan ini disebabkan keeng- 
ganan Abdullah sendiri untuk membantu saudaranya. Juga 
kerana sikap orang-orang Irag yang selalu mengkhianat dalam 
segala keadaan. Faktor lain ialah kelicinan politik Abdul 
Malik sendiri yang berjaya merangkul pemimpin-pemimpin 
tentera Mus'ab dengan memberi janji-janji yang menarik. 

Kemudiannya, Abdul Malik mengutus al-Hajjaj bin Yusuf 
al-Sagafy untuk menghadapi Abdullah bin Zubair di Mak- 
kah. Ketika al-Hajjaj menggempur Makkah pada 692 M, Ab- 
dullah cuma bertahan saja di Masjidil-Haram, hingga 
memaksa al-Hajjaj menggunakan alat al-manjanik. 
Disebabkan kekikirannya, pengikut-pengikut Abdullah mula 
memisahkan diri, termasuk puteranya, Hamzah dan Khubaib. 
Khabarnya, Abdullah ingin menyerah saja kalau tidak 
dihalang oleh ibunya, Asma' binti Abu Bakar. Kerana itu 
beliau keluar juga berjuang sampai tertewas. Kepalanya 
dikirim oleh al-Hajjaj kepada Abdul Malik, sedang tubuhnya 
disalib sampai beberapa hari baru diturunkan. 


. Selepas itu, al-Hajjaj menghadapi kaum Khawarij di Irag. 


Sesampainya di sana, ditegaskan: ““Aku ini bukanlah seorang 
yang tak dikenal. Aku tak segan mencabut gigi orang-orang 
yang membangkang. Bila serbanku ini telah kuletakkan 
tahulah siapa aku!” Ucapannya yang mengancam ini 
menyebabkan orang-orang Kufah tunduk patuh, dan diikuti 
oleh penduduk Basrah. Di sini al-Hajjaj melantik Muhallab 
bin Abi Safrah sebagai gabenor Khurasan. Selanjutnya 
Muhallab ditugaskan membanteras kegiatan Khawarijj di situ. 

Kaum Khawarij kemudiannya mulai memperkukuhkan 
dirinya di bawah pimpinan Nafi' ibnu-Azrag dan Oatari 
Ibnu-Fujaah. Tetapi mereka terpecah kepada dua kumpulan: 
Golongan Azarigah menuju Basrah manakala golongan Naj- 
dat menuju Yamamah. Sejak pimpinan Azarigah diserahkan 
kepada Oatari, timbul lagi perselisihan sesama mereka, 
sehingga terbahagi dua kumpulan pula: Bahagian terbesar 
memilih Abdul Rabbih al-Kabir sebagai pemimpin mereka, 
sedang bahagian lainnya tetap bersama Oatari. Kedua-dua 
golongan ini saling serang-menyerang hingga mereka menjadi 
lemah. Perpecahan ini dipergunakan oleh Muhallab dengan 
memecahbelahkan mereka, hingga dapat menewaskan 
Oatari, Ubaidah bin Hilal dan Abdul Rabbih al-Kabir. 

Di samping pemimpin-pemimpin tersebut, terdapat juga 
seorang pahlawan besar Khawarij, Shabib bin Yazid al- 
Shaibani. Beliau pernah bertempur dengan pasukan-pasukan 
Umayyah dan berjaya pula dalam gerakannya, sehingga 


vi. 

dapat mengancam istana al-Hajjaj sendiri. Bagaimanapun, 
mengirim Sufyan bin Abrad yang berjaya menewaskan 
Shabib. 


. Untuk menawan Raja Ratbil yang enggan membayar ufti 


menurut perjanjian sebelumnya, al-Hajjaj mengirim Abdul 
Rahman ibnul-Ash'as. Setelah berjaya memeranginya, Abdul 
Rahman enggan menurut perintah al-Hajjaj agar menyerbu 
ke dalam negeri, sebaliknya berputar haluan dengan 
memerangi al-Hajjaj pula. Mulanya Abdul Rahman dapat 
menewaskan pasukan-pasukan al-Hajjaj, tetapi kemudian- 
nya Abdul Rahman melarikan diri dan meminta perlin- 
dungan daripada Raja Ratbil. Al-Hajjaj lalu meminta kepada 
Ratbil agar diserahkan Abdul Rahman kepadanya, tetapi dia 
lalu membunuh diri, dan kepalanya saja yang dikirimkan 
kepada al-Hajjaj. 

Pemberontakan juga timbul dari kalangan keluarganya sen- 
diri, iaitu dari Amru bin Said al-Ass yang menurut perjanjian 
dulu dia seharusnya menjadi khalifah selepas Khalid bin 
Yazid. Sebab itu Amru memberontak, tetapi akhirnya terjadi 
semacam perdamaian sementara. Amru kemudiannya 
dipanggil mengadap, dan di sanalah ia dibunuh oleh Abdul 
Malik. Khabarnya, ketika pembantu-pembantu Amru 
memanggilnya di luar istana, Abdul Malik lalu melemparkan 
kepala Amru bersama pundi-pundi wang. Kerana berputus- 
asa untuk menolongnya, mereka segera mengambil wang 
tersebut lalu pulang. 


Demikianlah usaha-usaha yang dilakukan oleh Abdul Malik 


untuk mengukuhkan kuasanya. Dan kejayaannya membanteras 
pemberontak-pemberontak tersebut menyebabkannya digelar 
sebagai “pengasas' atau “pendiri' yang kedua bagi kerajaan Bani 
Umayyah. Apabila keadaan sudah aman, bermulalah kembali 
gerakan militer terhadap Rom. 


Usaha-usaha lain: 


a). 
b). 


c). 
d). 


Melantik ketua-ketua tentera yang cekap dan berani, seperti al- 
Hajjaj, Muhallab dan Abdul Aziz. 

Menetapkan bahasa Arab sebagai bahasa rasmi dalam pentad- 
biran di bawah pimpinan Sulaiman bin Saad di Sham dan 
Saleh bin Abdul Rahman di Farsi. 

Mengadakan matawang sendiri sebagai alat pertukaran untuk 
menggantikan dirham Farsi dan dinar Rom. 

Melantik anak-anaknya sebagai Putera Mahkota, itu al-Walid 
dan Sulaiman. 

Al-Walid bin Abdul Malik (705 — 715 mM) 


Jika dulunya Abdul Malik telah berjuang dengan sekuat tenaga un- 
tuk menegakkan kembali kerajaan Bani Umayyah dan berjaya 
mewarisi satu kerajaan yang stabil, maka kini peranan al-Walid 
jalah memelihara warisan tersebut serta memperbaiki dan 
meluaskan lagi wilayah Islam. 


Usaha-usahanya: 


1. Membina Masjid Umawwi yang indah di Damshik serta 
memperbaiki Masjid Nabawi di Madinah dan Masjid al- 
Agsa. 

2. Membina jalan-jalan raya dan perigi-perigi di wilayah-wilayah 
pemerintahan Islam. 

3. Membina hospital dan mengadakan jaminan hidup kepada 
anak-anak yatim, orang-orang cacat, orang-orang buta dan 
berpenyakit kusta. 

4, Memberi sara hidup kepada para pelajar dan penghafal al- 
Ouran. 


Kegiatan-kegiatan penaklukan di zaman al-Walid dan selepasnya 
akan dibincangkan dalam bab yang khusus. 


Sulaiman bin Abdul Malik (715 — 717 M) 
Usaha-usahanya: 


1. Membunuh panglima-panglima yang berjasa, seperti Outaibah 
bin Muslim dan Muhammad al-Oasim, serta merampas harta 
Musa bin Nusair kerana mereka dikatakan menyokong 
langkah al-Walid untuk melantik anaknya sebagai Putera 
Mahkota. 

2. Mengirim saudaranya, Maslamah bin Abdul Malik, untuk 
mengepung kota Constantinople, tetapi malangnya usaha 
tersebut gagal kerana Sulaiman telah mangkat pada ketika 
berlakunya peperangan tersebut. 

3. Melantik Umar Abdul Aziz sebagai penggantinya atas nasihat 
wazirnya, Raja' bin Haiwah, kerana Umar dikatakan menen- 
tang langkah al-Walid untuk melantik puteranya itu. 


Umar bin Abdul Aziz (717 — 720 mM) 


Menurut Abul A'la al-Maududi, Umar Abdul Aziz merupakan 
mujaddid pertama dalam sejarah Islam. Penghormatan yang 

sebegitu besar tentulah tidak akan diberikan semudah itu tanpa 
alasan-alasan tertentu. Dan alasan-alasan itu tidak lain daripada 
kegigihannya untuk menghidupkan kembali (revive) sunnah dan 
menghancurkan tradisi jahiliah. Sungguhpun beliau dilantik 
secara warisan, tetapi rakyat sendiri telah membai'at dan 
menyatakan sumpah setia kepadanya. 

Sebaik sahaja tampok kuasa di dalam genggamannya, tin- 
dakan pertama yang dilakukannya ialah membersihkan diri dan 
keluarganya dari segala unsur kemewahan hidup. Terhadap 
dirinya, diserahkannya kembali harta benda atau tanah yang 
diwarisinya. Jika dulunya dia paling menggemari perhiasan- 
perhiasan yang serba indah dan makanan-makanan yang lazat, 
maka kini semuanya itu dilempar jauh. Malah, dia tidak 
membenarkan sesiapa pun melayani dirinya, kerana dia sen- 
diri akan menguruskannya. Sebab itu hambanya dibebaskan. 
Terhadap isterinya, Fatimah, dimintanya agar memilih antara 
hidup sederhana atau perhiasan-perhiasan yang serba mahal, tetapi 
ternyata isterinya juga turut bersamanya. Hingga pernah terjadi 
apabila seorang perempuan Irag mengunjunginya untuk meminta 
hadiah, dilihatnya tiada sesuatu pun yang berharga di rumah 
Umar, malah isteri Umar didapati sedang memegang kapas yang 
dipintalnya. Maka, tidak hairanlah jika dengan kesederhanaan 
hidup yang sedemikian rupa, Khalifah Umar lalu disifatkan 
sebagai seorang “zahid' dan “wali'. 

Selepas itu mulalah Umar mengalihkan perhatian kepada 
keluarga Umayyah pula, iaitu dengan merampas kembali harta 
benda atau keistimewaan-keistimewaan yang dimiliki oleh mereka 
selama ini. Setelah mengumpul daftar harta-harta tersebut, Umar 
lalu mengumumkan kepada rakyat yang berhimpun di masjid. 
Katanya: ““Bahawasanya khalifah-khalifah yang terdahulu telah 
memberikan hadiah-hadiah yang sesungguhnya mereka itu tidak 
berhak menghadiahkannya dan hadiah itu tidak pula patut 
diterima. Dan aku telah memulai terhadap diriku sendiri, maka 
aku telah mengembalikan semua hak kepada empunya. Telah 
kukembalikan semua tanah-tanah dan harta benda ke Baitul-Mal 
milik kaum Muslimin. Dan kemudian kulakukan pula tindakan itu 
terhadap keluargaku.” Setelah penasihatnya Muzahim membaca 
daftar harta haram itu, Umar kemudiannya merobek-robeknya 
dan segera mengumumkan bahawa semua tanah-tanah tersebut 
dikembalikan ke Baitul-Mal, tanpa mengira siapa yang memberi 
atau menerimanya. 

Tindakan Umar yang drastik itu segera ditentang oleh 
kalangan keluarganya sendiri, tetapi dijawabnya: “Hak engkau di 
dalam menggunakan harta benda orang-orang Islam adalah sama 
seperti orang-orang Islam itu sendiri. Dan, engkau mempunyai hak 

yang sama seperti mereka, dan mempunyai kewajipan yang sama 
seperti mereka. Demi Allah, aku tidak berikan kepada engkau 
suatu dirham pun kecuali orang-orang Islam yang lain mendapat 
seperti engkau juga.” Ketegasan tersebut tentunya tidak me- 
nyenangkan kalangan Umayyah, yang merasakan betapa kepen- 
tingan mereka akan terkubur jika ajaran-ajaran Islam dihidupkan. 

Sebaik sahaja selesai menjalankan tindakan pembersihan 
terhadap diri dan keluarga Umayyah, mulailah pula dia menyusun 
semula dasar pentadbirannya iaitu dengan memecat pegawai- 
pegawai yang curang dan zalim. Maka tersingkirlah gabenor di 
Afrika Utara iaitu Yazid bin Abu Muslim, Muhammad bin Yusuf 
(saudara al-Hajjaj) gabenor Yaman, gabenor Irag — Yazid bin 
Muhallab dan gabenor Andalusia — Harris bin Abdul Rahman. 
Juga dilucutkan jawatan Usamah bin Zaid at-Tanukhi sebagai amil 
zakat di Mesir kerana tindakannya yang zalim dan melampaui 
batas. Malah dihapuskannya pengawal peribadi, agar rakyat jelata 
dapat menemuinya secara langsung tanpa sebarang sekatan. 

Tindakan pembersihan seperti ini juga nampaknya tidak 
disenangi oleh mereka, tetapi tidak ada yang sanggup mencabar 
kewibawaan Umar, kecuali Yazid bin Muhallah yang dipecat 
kerana kezalimannya dan keengganannya menyerahkan harta ram- 
pasan sewaktu penaklukan di Tabaristan. Apabila Umar melantik 
Abdul Hamid bin Abdul Rahman mengganti tempatnya serta 
melantik A'ddi bin Kaab mengawal Basrah, bangunlah Yazid 
memberontak menentang gabenor-gabenor tersebut. Bagaimana- 
pun, A'ddi berjaya mematahkannya dan menangkap Yazid lalu 
membawanya kepada Umar. Setelah menyoal tentang 
penyelewengan-penyelewengan yang dilakukannya terhadap harta 
Baitul-Mal, Yazid lalu dibenamkan ke dalam penjara. 
Bagaimanapun, ketika Umar hampir wafat, Yazid melepaskan 
dirinya dari penjara. 

Di zaman Umar, kedudukan kadi-kadi (hakim) telah diletak- 
kan di taraf yang terhormat dengan kuasa-kuasa yang agak luas 
pula. Di antara tokoh-tokoh hakim yang terkemuka ialah Hassan 
al-Basri di Basrah, Amir al-Shaabi di Kufah dan Abu Bakar Abdul 
Rahman di Madinah. 

Serentak dengan tindakan pemulihan terhadap pembantu- 
pembantunya, dilaksanakanlah program-program ekonomi yang 
radikal sehingga mengkagumkan ahli-ahli sejarah. Pertamanya, 
dia meringankan bebanan cukai terhadap orang-orang Nasrani. 
Dan bagi mereka yang sudah memeluk Islam, dihentikan pungutan 
Jixyah. Memang tindakannya ini pernah ditentang oleh seorang 
amil di Ahwaj kerana dirasakan dapat mengancam pendapatan 
Jizyah. Tetapi bagi Umar: “Allah mengutus Nabi adalah menjadi 
pemimpin dan penunjuk jalan, bukan untuk memungut cukai!” 

Maka tidak hairanlah jika dengan dasar seperti ini ramai yang ter- 
tarik untuk memeluk Islam. 

Sebenarnya jizyah bukanlah satu-satunya sumber kewangan 
negara. Selain daripada zakat, sumber Baitul-Mal (perben- 
daharaan) di zaman Umar juga diperolehi dari cukai-cukai kharaj 
(tanah) yang telah diturunkan, harta pusaka tanpa warisnya serta 
Jiayah. Juga terdapat cukai usyr sebanyak 1/10 daripada hasil- 
mahsul pertanian. Kutipannya dilakukan dalam tiga cara: secara 
Muhasabah iaitu mengikut luas tanah yang diusahakan dan 
diperolehi hasilnya, secara Mugasamah iaitu kiraan membayar 
dengan hasil tanah yang diusahakan dan secara Jftisam iaitu mem- 
bayar cukai pajak tahunan. 

Dengan cara demikian, dapatlah dilaksanakan program- 
program pembangunan yang pesat. Misalnya, dengan mengadakan 
jabatan-jabatan pos, rumah-rumah tumpangan di wilayah-wilayah 
untuk persinggahan para musafir, menggali parit dan terusan dan 
sebagainya. Dan puncak dari semuanya itu ialah kegigihannya un- 
— tuk membasmi kemiskinan rakyat yang telah mencapai hasil 

yang gilang-gemilang. Hakikat ini pernah diakui oleh Yahya 
bin Said, bahawa: “Umar telah mengutus aku ke Afrika Utara un- 
tuk membahagi-bahagikan zakat penduduk di sana. Maka aku pun 
laksanakanlah perintah itu. Lalu aku carilah fakir-fakir miskin un- 
tuk kuberikan zakat kepada mereka, tetapi tak seorang pun orang- 
orang yang mahu menerimanya. Umar betul-betul telah men- 
jadikan rakyatnya kaya. Akhirnya, aku beli dengan zakat itu 
beberapa orang hamba sahaya yang kemudian aku bebaskan!” 
Sungguh besar perhatiannya terhadap golongan miskin, sehingga 
apabila diminta sejumlah biaya yang besar untuk memperindahkan 
masjid, dijawabnya: ““Aku lebih suka membiayakan wang itu un- 
tuk membantu fakir miskin yang sedang kelaparan, daripada mem- 
biayakannya untuk memperindahkan dinding-dinding dan 
perabot-perabot itu.” 

Sebenarnya, dengan usaha-usaha seperti ini, Umar telah cuba 
menunaikan amanah yang telah dibebankan atas pundaknya. 
Sebagai khalifah yang sedar, dia insaf bahawa di dalam geng- 
gamannyalah terletak tanggungjawab mengawasi kepentingan 
umat. Pernah dia menangis apabila sebaik sahaja diangkat sebagai 
khalifah, hingga ditegur oleh isterinya. Dalam jawapannya Umar 
menegaskan: “Aku telah diangkat untuk mengurusi kepentingan 
umat Muhammad, maka terfikirlah olehku nasib orang-orang 
miskin yang kelaparan, orang sakit yang tersia-sia, orang bawahan 
yang berpakaian compang-camping, orang-orang yang tertindas 
dan teraniaya, orang-orang asing dan tawanan perang dan orang 
tua bangka yang tidak kuat lagi bekerja. Dan aku tahu bahawa 
Tuhan akan menyoalku tentang mereka itu semua, maka aku 

khuatir kalau-kalau aku tidak dapat menjawab. Itulah sebabnya 
aku menangis.” 

Sebagai seorang yang committed terhadap Islam, segala 
sesuatu yang dilakukannya adalah semata-mata untuk menunaikan 
tanggungjawabnya sebagai penyambung risalah Muhammad. 
Sebab itu, dipergiatkannya usaha-usaha dakwah Islamiah baik di 
dalam mahupun di luar negeri. Sebagai langkah pertamanya ialah 
dengan menghentikan usaha-usaha penaklukan, sebaliknya 
memperhebatkan gerakan dakwah. Pertama-tama dipanggilnya 
pulang angkatan tentera pimpinan Maslamah bin Abdul Malik 
yang ketika itu sedang bertempur di Constantinople. Berkat 
kegigihannya yang luar biasa, ditambah pula dengan sifat toleransi 
Umar sendiri, usaha-usaha tersebut mencapai kejayaan besar. 
Dikatakan, bahawa usahanya itu telah menyebabkan raja-raja 
Sind turut memeluk Islam, dan diikuti oleh rakyat mereka. 
Khabarnya juga, kegiatan-kegiatan dakwah Umar telah men- 
jangkau kawasan Nusantara, kerana terdapat bukti-bukti di mana 
suatu rombongan orang-orang Arab yang terdiri dari 35 buah 
kapal telah berlepas dari Ceylon menuju Palembang pada tahun 
717 M. Dikatakan bahawa Umar telah mengadakan hubungan 
dengan raja Srivijaya, iaitu Srindravarman (718) hingga dia 
memeluk Islam. Wujudnya hubungan antara kedua-dua raja ini 
dapat disahkan dengan adanya salinan surat-menyurat di antara 
mereka yang masih tersimpan (Lihat S.O. Fatimi, ““Two letters 
from the Maharaja to the Khalifah”, dalam Islamic Studies, 
vol. II, March 1963). 

Sehubungan dengan kegiatan-kegiatan dakwah tersebut, ialah 
usaha-usaha penyebaran ilmu pengetahuan. Ini sejajar dengan 
kedudukan beliau sendiri sebagai seorang yang mempunyai latar 
belakang pendidikan yang baik, hingga diakui kealimannya. Umar 
lalu mengerah ulama-ulama agar mengembangkan ilmunya, 
dan masjid telah dijadikan sebagai tempat berkumpul untuk tujuan 
tersebut. Atas inisiatif Umar, diperintahkannya gabenor Madinah, 
Ibnu Hazm agar mengumpulkan hadis-hadis yang ada padanya 
dan pada Amrah binti Abdul Rahman, juga diperintahkannya Ib- 
nu Shihab Az-Zuhry untuk tujuan yang sama. 

Bagaimanapun, lapangan kesusasteraan tidak mendapat tem- 
pat langsung, hingga dikatakan penyair-penyair menjadi resah 
dibuatnya. Pernah:seorang penyair bernama al-Nusaib yang ingin 
meminta sesuatu daripada Umar telah menghadapnya dengan 
membawa syair, maka berkatalah Umar: "Hai si Hitam, engkau- 
kah yang mempertontonkan wanita dengan syairmu?” Jawabnya: 
“Ya, saya telah melepaskan pekerjaan itu ya Amirul-Mukminin, 
dan saya berjanji tidak akan mengatakan lagi.” Oleh kerana janji 
itu disaksikan oleh orang yang datang waktu itu, maka Umar 

memberikan sesuatu kepadanya. 

Tidak seperti khalifah-khalifah sebelumnya, Umar bersikap 
lunak kepada musuh-musuh politik Umayyah. Terhadap puak 
Khawarij misalnya, Umar berjaya menundukkan mereka dengan 
alasan-alasan yang dapat memuaskan hati mereka. Pernah berlaku 
apabila kaum Khawarij pimpinan Shauzab bangkit di Irag, lalu 
Umar mengirim ke sana satu pasukan tentera besar pimpinan 
Maslamah bin Abdul Malik. Serentak itu juga Umar mengutus 
delegasi kepada Shauzab, hingga akhirnya berlaku dialog antara 
Umar dengan tokoh-tokoh Khawarij. Dan, hasilnya kaum 
Khawarij meyakini bahawa Umar benar-benar berusaha untuk 
kebaikan kaum Muslimin. 

Demikian juga terhadap kaum Syiah, Umar menukar polisi 
lama yang sering menekan mereka. Jika selama ini peribadi Ali 
sentiasa dicaci dalam khutbah, maka kini Umar menggantikan 
celaan tersebut dengan ayat al-Ouran: “Sesungguhnya, Allah 
menyuruh mengerjakan keadilan dan kebajikan, serta memberi 
kaum kerabat: dan Dia melarang perbuatan yang keji, yang 
mungkar dan aniaya. Moga-moga kamu mengambil ingatan ”' (al- 
Nahl: 90). Malangnya akibat sikapnya yang terlalu bertolak ansur 
itu telah memberi kesempatan yang sebaik-baiknya bagi kegiatan- 
kegiatan sulit golongan Abbasiah. Ini bukanlah kerana mereka 
meragui keadilan Umar, tetapi kerana usaha-usaha Umar tersebut 
dirasakan tidaklah dapat menebus segala kekejaman yang mereka 
alami selama ini. 

Akhirnya, terhadap golongan-golongan bukan Islam seperti 
orang-orang Yahudi dan Nasrani, Umar dikatakan menjalankan 
dasar “diskriminasi'. Mereka bukan sahaja disekat dari memegang 
jawatan-jawatan dalam pentadbiran, malah dipaksa memotong 
rambut di dahi, memakai tali pinggang dari kulit dan menunggang 
kuda tanpa pelana. Orang-orang Nasrani juua ditegah memakai 
serban, meninggikan rumah-rumah mereka melebihi rumah orang- 
orang Islam, meninggikan suara ketika sembahyang, dan lebih- 
lebih lagi membesar dan mendirikan tempat-tempat ibadat mereka. 
Dalam sesuatu perbicaraan, orang-orang Kristian dilarang men- 
jadi saksi, dan kiranya mereka membunuh orang Islam, mereka 
dibunuh balas. Sebaliknya, orang-orang Islam hanya didenda 
sahaja jika didapati membunuh mereka. Sebenarnya dalam men- 
jalankan sebarang hukum bunuh atau potong tangan, ianya 
haruslah mendapat persetujuan Umar terlebih dulu. Anehnya, 
dasar-dasar diskriminasi itu tidaklah menghasilkan kesan-kesan 
yang negatif seperti yang diduga, sebaliknya bertambah ramai 
golongan bukan Islam yang memeluk Islam! 

Demikianlah kita menyaksikan sebutir bintang yang menger- 
dip di tengah gelitanya malam. Ketika orang sudah semacam 

kecewa terhadap para khalifah, maka tampillah Umar memberi 
semangat baru. Begitu besar jasanya terhadap kebangkitan umat 
Islam, namun ianya tidaklah menyenangkan keluarganya sendiri. 
Sebab itu mereka segera meracuninya, hingga wafatnya Umar 
dalam usia 39 tahun, setelah bekerja keras selama 2”4 tahun. 
Kematiannya bukan saja diratapi rakyat, malah telah mengejutkan 
Maharaja Rom yang begitu kagum terhadap peribadi Umar. 
Dikatakan katika Umar wafat, maharaja Rom, iaitu Leo III 
(717-741) berkata: “JI should not be the least suprised if a monk 
renounces the worid and busies himself in worship behind closed 
doors. But I am simply amazed at this man who had a yast empire 
at his feet, but the rejected it and lived the life of a monk.” 


Yazid bin Abdul Malik (720 — 724 M) 


Dengan kematian Umar, bermulalah titik-titik akhir kegemilangan 
Bani Umayyah. Dan dengan kenaikan Yazid, bermulalah bibit- 
bibit keruntuhannya. Seperti Yazid bin Muawiyah, Yazid bin Ab- 
dul Malik juga dikatakan terkenal kerana hidupnya yang gemar 
berfoya-foya, terutama dengan wanita. 


Peristiwa-peristiwa di zamannya: 


1. Memecat pegawai-pegawai lantikan Umar dulu, lalu menggan- 
tikannya dengan mereka yang telah dipecat Umar, seperti 
Umar bin Hubairah dan Abdul Rahman bin Dhihak. 

2. Pemberontakan Yazid bin Muhallab bin Abi Safrah yang telah 
melepaskan diri dari tahanan Umar dan pergi ke Irag. 
Bagaimanapun, tentera Yazid pimpinan Maslamah bin Abdul 
Malik berjaya menewaskannya di al-Agir, dekat Karbala. 

3. Pemberontakan Khawarij yang diketuai oleh Shauzab yang 
berhasil mendapat kemenangan-kemenangan di Kufah dan 
daerah-daerah sekitarnya. Bagaimanapun, mereka ditewaskan 
oleh Maslamah bin Abdul Malik dan Said bin Umar al-Harashi 
yang sekaligus menamatkan riwayat Shauzab. 

4. Pergolakan perkauman antara puak Arab Utara (Mudhar) 
dengan Arab Selatan (Yaman) timbul semula dengan 
dimenangi oleh puak Mudhar. Yazid tidak dapat berbuat apa- 
apa. 


Hisham bin Abdul Malik (724 — 743 mM) 
Di antara enam orang khalifah di zaman keruntuhan Bani 


Umayyah, Hisham dianggap yang terbaik dari segi peribadinya dan 
juga cara pentadbirannya. 

Peristiwa-peristiwa di zamannya: 


1. Pemberontakan Khawarij pimpinan Bahlul bin Umair al- 
Shaibani di Kufah. Bagaimanapun, ia ditumpaskan oleh 
Khalid bin Abdul al-Oisri. 

2. Pemberontakan Zaid bin Ali bin Hussein di Kufah, tetapi 
ditewaskan oleh Yusuf bin Umar, panglima Umayyah di 
Hirah. Putera Zaid jaitu Yahya kemudiannya melarikan diri ke 
Balkh, tetapi dapat ditangkap oleh Nasr dan Saiyar, gabenor 
di Khurasan. 

3. Pemberontakan al-Haris bin Suraij al-Tamimi yang mengakui 
dirinya al-Mahdi. 

4. Timbulnya gerakan Rafidhiah. 

5. Timbulnya faham perkauman di antara Arab Utara dengan 
Arab Selatan, khasnya di Khurasan. Masalah ini diperburuk- 
kan lagi oleh gabenor Umayyah di situ, Asad bin Abdullah 
jaitu saudara Khalid bin Abdullah al-Oisri. 

6. Di zamannya gabenor Umayyah di Sepanyol, Abdul Rahman 
bin Abdullah al-Ghafigi bertempur dengan Charles Martel di 
Tour pada 732 M., tetapi tertewas. 

7. Mengadakan bid'ah azan Jumaat dua kali dalam masjid 
setelah masuknya waktu salat. 


Al-Walid bin Yazid (743 — 744 m) 
Peristiwa-peristiwa di zamannya: 


1. Menyeksa keluarga Hisham, seperti memukul, memenjara dan 
merampas harta benda mereka. 

2. Pemberontakan rakyat terhadap al-Walid dengan melantik 
Yazid bin al-Oalid (sepupunya) sebagai khalifah. 


Yazid bin al-Walid (744 M) 
Ibrahim bin al-Walid (744 mM) 


Yazid memerintah cuma enam bulan sahaja, kerana selepas itu dia 
meninggal dunia. Di zamannya penduduk Hems memberontak 
untuk menuntut bela di atas kematian al-Walid dulu. Yazid digan- 
tikan oleh saudaranya Ibrahim. Di zamannya berlaku pemberon- 
takan Marwan bin Muhammad, gabenor di al-Jazirah dan 
Armenia. Kalau dulunya di masa Yazid bin al-Walid, Marwan 
sanggup mengiktirafnya, tetapi terhadap Ibrahim ditentangnya, 
sehingga berjaya menewaskannya. 

Marwan bin Muhammad (744 — 750 m) 


Marwan dianggap pahlawan yang cekap dan bijak. Malangnya dia 
datang ketika Bani Umayyah di ambang kehancurannya, sehingga 
tidak ada harapan lagi untuk mempertahankannya. 


Pemberontakan-pemberontakan di zamannya: 


1. Pemberontakan timbul di seluruh daerah Sham, seperti di 
Hems dan Ghutah. 

2. Pemberontakan Khawarij di Makkah oleh Abu Hamzah al- 
Khariji, tetapi dapat dihancurkan oleh pasukan Marwan. 

3. Pemberontakan Syiah di Khurasan yang mana berjaya men- 
capai beberapa kemenangan. 

4. Gerakan Abbasiah yang dipimpin oleh Abu Muslim al- 
Khurasani berjaya menewaskan gabenor Khurasan, Nasr bin 
Saiyar, dan seterusnya menyerbu daerah-daerah Irag, Sham 
dan Mesir. Di Mesir inilah Marwan dibunuh, dan dengan 
kematiannya berakhirlah kerajaan Bani Umayyah. 


BAB 20: PENAKLUKAN DI ZAMAN UMAYYAH 


PENAKLUKAN di zaman Umayyah meliputi kawasan-kawasan 
berikut: 


A. Penaklukan di Asia 
B. Penaklukan di Afrika 
C. Penaklukan di Eropah 


Penaklukan di Asia (Rom, India dan China) 


Mengenai kerajaan Rom (Byzantine), ianya telah menjadi tumpuan 
pertama kerana letaknya di sempadan Damshik, pusat kerajaan 
Umayyah sendiri. Sejak Muawiyah menjadi gabenor Sham hingga 
menjadi khalifah, wilayah ini sentiasa dipertahankan olehnya dari 
ancaman musuh. Dalam strategi Muawiyah, kota Constantinople 
sentiasa menjadi idamannya sebab ia merupakan ibu kota kerajaan 
Byzantine sendiri. Untuk itu dipersiapkan armada yang terdiri 
daripada 1,200 kapal, lengkap dengan perbekalan dan alat senjata. 
Dengan dipimpin oleh Janadah bin Abu Umayyah, diserangnya 
pulau-pulau di Laut Tengah (Mediterranean) seperti Pulau 
Rhodes, Crete, Sicily, Arwad termasuk Cyprus yang mana pernah 
ditakluki di zaman Usman bin Affan oleh Muawiyah sendiri. 

Dengan kejayaan-kejayaan awal tersebut, mulailah diper- 
siapkan kelengkapan-kelengkapan untuk mengepung kota Con- 
stantinople di bawah pimpinan bersama Yazid bin Muawiyah dan 
Sufyan bin Auf. Juga terdapat pahlawan-pahlawan terbilang seum- 
pama Abu Ayub al-Ansary, Abdullah bin Zubir dan Abdullah bin 
Abbas. Tetapi kerana pertahanannya sangat kuat, sukarlah bagi 
pihak penyerang untuk menewaskannya meskipun telah dikepung 
selama 7 tahun. Serangan ini telah menyebabkan kematian seorang 
sahabat besar, Abu Ayub al-Ansary yang kemudiannya ditanam di 
bawah tembok, satu hal yang telah pun disebut oleh Nabi dulu. 
Kesukaran-kesukaran ini memaksa armada Islam mengundurkan 
diri, apa lagi ketika itu Yazid yang baru menggantikan Muawiyah 
sedang menghadapi masalah-masalah dalam negeri. 

Peperangan dengan Rom ini berlangsung terus hingga ke 
zaman Abdul Malik bin Marwan. Bagaimanapun, kerana tenaga 
dan masa lebih banyak digunakan oleh Abdul Malik untuk 
mengatasi ancaman-ancaman dalam negeri, menyebabkan bangsa 
Rom mengambil kesempatan memperhebatkan gerakan 

tenteranya, hingga berjaya membebaskan beberapa buah negeri 
daripada kekuasaan Islam. Dalam mengatur strateginya, Abdul 
Malik mengadakan perjanjian damai dengan maharaja Rom buat 
sementara waktu. Tetapi setelah ancaman-ancaman dalam negeri 
dapat diatasinya, mulailah dia menggerakkan kembali usaha 
reconguista (menawan kembali) daerah-daerah yang direbut oleh 
Rom tadi, dan berjaya pula dalam usahanya itu. 

Dengan kematian Abdul Malik, muncullah zaman perluasan 
kuasa di bawah al-Walid bin Abdul Malik. Sungguhpun usaha- 
usaha Walid menghasilkan kejayaan gemilang, tetapi dalam 
menghadapi Rom beliau hanya sekadar menguasai kubu-kubu per- 
tahannya seperti Mar'asy, Amuriyah dan Antioch. Ini mungkin 
sebagai strateginya buat mengepung semula kota Constantinople, 
tetapi sayangnya tidak sempat disempurnakannya kerana dia me- 
ninggal dulu. 

Al-Walid digantikan oleh Sulaiman yang kemudiannya cuba 
menyambung usaha-usaha tersebut. Apa lagi ketika itu Leon, 
pemimpin Mar'asy telah menggabungkan diri dengannya serta ber- 
janji untuk berada di bawah naungan Damshik meskipun dia ber- 
jaya merebut singgahsana Byzantine. Dengan pimpinan tentera di 
bawah Maslamah bin Abdul Malik, angkatan perang Islam cuba 
mengepung kota Constantinople buat kali keduanya. Malangnya, 
mereka tidak mendapat bantuan Leon seperti yang dijanjikan, 
kerana setelah dia berhasil menduduki takhta Rom dengan ban- 
tuan Islam, ia berbalik menentang mereka pula dengan cara 
memotong jalan-jalan yang menghubungkan negeri-negeri Islam 
dengan angkatan perang mereka. Kesukaran-kesukaran tersebut 
ditambah pula dengan tibanya musim dingin menyebabkan ter- 
putus langsung bekalan-bekalan terhadap angkatan Islam. Dengan 
itu apabila Sulaiman digantikan oleh Umar Abdul Aziz, 
dikeluarkan perintah agar kepungan itu dihentikan, dan angkatan 
Islam kembali ke pangkalannya. 

Mengenai India, perhubungan dengannya telah pun wujud se- 
jak zaman jahiliah lagi. Bagaimanapun, mulai zaman Usman 
barulah terdapat usaha-usaha secara lebih serius. Ini berlaku 
apabila gabenor Irag, Abdullah bin Amir mengutus Abdul Hakam 
bin Jabillah al-Abdi untuk menyiasat kekuatan dan hal ehwal 
orang-orang India. Di zaman Ali, dikirimkan al-Haris bin Murrah 
al-Abdi untuk tujuan-tujuan yang sama, hingga berlaku serangan- 
serangan kecil yang dimenangi oleh al-Haris. 

Kegiatan-kegiatan awal tersebut diteruskan pula oleh 
Muawiyah dengan mengirim Muhallab bin Abi Safrah ke India, 
tetapi sempat ke Lahore dan Kabul sahaja. Hanya sejak dilantik al- 
Hajjaj bin Yusuf al-Sagafy itulah baru gerakan ketenteraan ber- 
tukar corak. Mulanya, al-Hajjaj mengirim utusannya Said bin 

Aslam ke Sind, tetapi ia dibunuh oleh Muawiyah dan anaknya 
Muhammad, dua daripada 500 orang pemberontak Umayyah yang 
dilindungi oleh Raja Dahar (Sind). Ketika al-Hajjaj meminta izin 
daripada al-Walid untuk menyerang Sind, al-Walid menolaknya. 
Kemudiannya, berlaku pula rompakan oleh lanun-lanun Daibul 
(ibu kota Sind) terhadap kapal-kapal Ceylon yang memuatkan 
puteri atau janda-janda pedagang-pedagang Islam yang mati di 
sana. Mulanya al-Hajjaj menuntut mereka dibebaskan, tetapi Raja 
Dahar menolaknya. Maka, sekali lagi dia meminta izin daripada al- 
Walid untuk menyerang India. Setelah mendapat kebenaran 
khalifah, al-Hajjaj mengirim Muhammad bin al-Oasim untuk 
menyerang Sind. Serangan ini berjaya hingga dapat menakluki 
Daibul hanya dengan menggunakan alat al-manjanik dan tindakan 
bloked. 

Meskipun Sind jatuh, namun tokoh-tokoh Brahmin 
dimuliakan dengan syarat mereka taat dan membayar ufti. 
Muhammad al-Gasim kemudiannya menyerang Nirun, dan di 
sinilah Raja Dahar menemui ajalnya. Segala harta benda dan 
wanita dirampas, lalu dihantar ke Damshik. Di Brahmanabad, ia 
menghadapi anak Raja Dahar. Kerana kalah, putera raja ini 
meminta bantuan raja Kashmir. Adapun di Multan, penduduknya 
segera menyerah diri dan membayar ufti kepada Muhammad al- 
Oasim, oleh kerana mereka selama ini ditindas oleh kaum 
Brahmin. Bagaimanapun, bila Muhammad al-Oasim meminta izin 
daripada al-Hajjaj untuk menyerang Kanauj, al-Hajjaj telah me- 
ninggal sebelum sempat menjawabnya. 

Segalanya berubah apabila al-Walid diganti oleh Sulaiman, 
sebab di zamannya berlaku “tragedi dendam' terhadap pahlawan- 
pahlawan yang berjasa. Terhadap al-Hajjaj sendiri, Sulaiman 
sangat marah kerana dia turut menyokong ura-ura al-Walid 
untuk melantik puteranya sebagai pengganti, tetapi dia tidak sempat 
bertindak ke atasnya kerana al-Hajjaj mati dulu. Tetapi 
Muhammad al-Oasim dipenjarakan. Untuk menggantikan tempat 
Muhammad sebagai gabenor Sind, Sulaiman melantik Yazid bin Abi 
Kabshah, namun dia gagal mengatasi pemberontakan anak Raja 
Dahar. 

Polisi berubah lagi, apabila Sulaiman digantikan oleh Umar 
Abdul Aziz. Sebagai seorang yang merasa dipanggil buat menegak- 
kan Islam, Umar lalu melantik Amru bin Muslim al-Bahili yang 
turut bergiat dalam dakwah Islamiah, hingga dikatakan anak Raja 
Dahar memeluk Islam. Seterusnya Umar menulis kepada raja-raja 
lain agar mentaati Islam dan menukar kepada nama-nama Islam. 

Nampaknya tentera Muslimin tidak hanya sampai ke India, 
bahkan terus menjangkau sempadan China. Usaha-usaha per- 
mulaan telah dilakukan oleh Oais bin Haisam, gabenor Khurasan 

di zaman Muawiyah. Ketika gabenor Irag dipegang oleh 
Ubaidullah yang menggantikan ayahnya, Ziad bin Abihi, kaum 
Muslimin telah dapat mara hingga ke Bukhara dan Samargand. 
Dan puncaknya ialah ketika daerah Irag dan Khurasan dipimpin 
oleh al-Hajjaj bin Yusuf al-Sagafy pada masa Abdul Malik dan 
kemudiannya masa al-Walid. 

Dalam persiapan awalnya, al-Hajjaj meletakkan Muhallab bin 
Abi Safrah dan anak-anaknya, Yazid dan Mufadhal, yang mana 
telah dapat menempa beberapa kejayaan kecil, tetapi agak tergen- 
cat dalam meletusnya pemberontakan Abdul Rahman 
ibnul-Asy'as. Hanya setelah dapat dipadamkan pemberontakan 
itu, barulah al-Hajjaj menggerakkan semula ekspedisi tenteranya, 
dan kali ini dipimpin oleh Outaibah bin Muslim. Ini berlaku di 
zaman al-Walid. 

Dengan menggunakan Merw sebagai pangkalan gerakannya, 
beliau telah berjaya meluaskan penaklukan hingga ke negeri-negeri 
di sebelah Sungai Jihun dan Sungai Sihun. Beliau menakluk 
bahagian bawah Tukharestan dan ibu kotanya, Balkh, pada tahun 
705 M. Antara tahun-tahun 705 M hingga 715 M., Bukhara, Samar- 
gand, Khawarizmi, Farghanah dan daerah-daerah sekitarnya jatuh 
ke tangannya. Dalam siri-siri gerakannya, Outaibah bukan sekadar 
menakluk, bahkan berusaha pula menyeru penduduk-pen- 
duduknya memeluk Islam dan meninggalkan penyembahan 
berhala. Pernah terjadi mereka menentangnya kerana takut 
menerima kecelakaan dari berhala-berhala mereka, jika mereka 
meremehkannya. Melihat itu, Outaibah lalu memasuki tempat 
penyembahan berhala-berhala itu dan memusnah serta membakar- 
nya. Lantaran dia selamat, lalu penduduk di situ memeluk Islam. 

Selepas itu, Outaibah meneruskan gerakannya hingga ke sem- 
padan China. Dengan mengutus Hubairah bin Musyamraj al- 
Kilabi, disuruhnya raja China memilih sama ada ingin memeluk 
Islam, membayar ufti atau berperang. Sambil merendah- 
rendahkan Hubairah, raja China menegaskan: ““Kembalilah 
kepada tuanmu, dan katakan kepadanya agar pulang saja. Aku 
sudah tahu keinginannya kepada dunia dan tahu pula bahawa 
pengikut-pengikutnya tiada seberapa banyaknya. Jika tidak, maka 
aku akan mengirimkan orang-orang yang akan membinasakan 
kamu dan dia!?” Mendengarnya Hubairah membalas: “Bagaimana 
dapat dikatakan ingin kepada dunia, seorang yang meninggalkan 
keduniaan, pada hal dia sanggup mencapainya dan dia datang 
menyerangmu? Dan bagaimana pula dapat dikatakan tiada mem- 
punyai pengikut yang baik, orang yang permulaan bala tenteranya 
berada di negerimu dan penghabisannya di negeri tempat tum- 
buhnya pohon-pohon zaiton? Tentang gertak kamu itu, maka bagi 
kami bila ajal sudah datang, maka yang paling mulia menurut 

keyakinan kami ialah mati terbunuh, sebab itu kami tidak benci 
dan gentar kepadanya!” 

Menyedari kekuatan kaum Muslimin itu, maka raja China 
pun bertanya: “Apakah yang dapat menyenangkan hati tuanmu?” 
Jawab Hubairah: “Ia telah bersumpah bahawa ia tidak akan 
pulang sebelum menginjak tanahmu dan mencap raja-raja 
negerimu ini (sebagai tanda penguasaannya), sebelum kamu mem- 
bayar ufti kepadanya.” Akhirnya raja itu berkata: ““Kami akan 
membebaskannya dari sumpahnya itu sehingga ia takkan berdosa 
kerana melanggar sumpah. Akan kami kirimkan kepadanya 
segumpal tanah ini supaya ia dapat menginjaknya, beberapa orang 
anak-anak kami supaya dicapnya dan juga akan mengirimkan ufti 
kepadanya sebanyak yang disenanginya.” 

Dengan demikian, jadilah negeri China ketika itu di bawah 
'naungan' kerajaan Umayyah, apabila rajanya sanggup membayar 
ufti. Dalam hubungannya dengan China, setakat inilah saja ke- 
jayaan yang dicapai oleh kerana selepas itu al-Walid digantikan 
oleh Sulaiman yang banyak melakukan penyeksaan terhadap 
pahlawan-pahlawan besar. Sepertimana yang dilakukannya 
terhadap Musa bin Nusair dan Muhammad al-Oasim, Outaibah 
kemudiannya menjadi mangsa dendam Sulaiman kerana dikatakan 
menyokong ura-ura al-Walid untuk melantik puteranya sebagai 
calon penggantinya. 


Penaklukan di Afrika (Utara) 


Tentang wilayah Afrika Utara, bahagian pantainya adalah di 
bawah penguasan Rom, tetapi bahagian gurun pasir dan daerah- 
daerah pertanian, merupakan negeri-negeri yang merdeka. 
Sejak zaman Usman lagi, tentera Islam sudah sampai ke Bargah 
dan Tripoli dengan tujuan untuk menjaga keamanan daerah Mesir. 
Tetapi oleh kerana kerajaan Rom memperkuatkan semula 
kubunya di situ, Muawiyah kemudiannya telah bertekad untuk 
memberi pukulan terakhir kepada kerajaan Rom. Lalu dikirimkan 
Ugbah bin Nafi' al-Fihri yang telah menetap di Bargah untuk 
mempengaruhi bangsa Barbar memeluk Islam. Dengan kemahiran- 
nya, beliau berjaya menyapu bersih pasukan-pasukan Rom, dan 
atas nasihat Muawiyah maka Ugbah lalu memilih kota Gairawan 
sebagai markas tentera dan tempat tinggal orang-orang Islam. 
Setelah memecat Muawiyah bin Khudaij sebagai gabenor 
Mesir, Muawiyah bin Abu Sufyan segera melantik Maslamah bin 
Makhlad menggantikannya dengan kuasa meliputi Maghribi, Bar- 
gah dan Mesir sendiri. Di sini Maslamah memecat Ugbah dan 
menggantikannya dengan Abul Muhajir. Sungguhpun Abul Muha- 
jir berjaya mengislamkan seorang tokoh Barbar, Kusailah, tetapi 

beliau gagal dalam serangannya terhadap kubu pertahanan Rom di 
Cartagina. 

Bagaimanapun, di zaman Yazid kedudukan Ugbah berjaya 
dipulihkan dengan Abul Muhajir sebagai pembantunya, dan 
bersama-sama meneruskan penaklukan mereka hingga ke Lautan 
Atlantik. Malangnya, perlantikan Ugbah tidak disenangi oleh 
kaum Barbar, khasnya Kusailah. Dengan kerjasama orang-orang 
Rom, Kusailah dengan kaumnya dapat menghalangi Ugbah dan 
Abul Muhajir serta menewaskannya. Malah, dikatakan Kusailah 
kembali murtad bersama-sama sebahagian kaumnya. Dengan 
kekalahan ini maka kekuasaan di daerah pantai kembali ke tangan 
Rom dan di pedalaman ke tangan Kusailah. 

Di zaman Abdul Malik, dikirimkan pasukan yang besar di 
bawah pimpinan Hassan bin Nukman al-Ghassani yang berjaya 
menempa beberapa kejayaan. Hassan bukan saja dapat 
menewaskan pasukan-pasukan Rom di Afrika Utara bahkan juga 
bangsa Barbar. Dengan itu, beliau dilantik sebagai gabenor per- 
tama di Afrika Utara dan Maghribi. Kemudian beliau digantikan 
pula oleh Musa bin Nusair yang memakai gelaran “Amir 
Oairawan'. Di zamannya, Musa bukan sahaja dapat menum- 
paskan saki-baki Barbar, malah juga menakluki Tangier dan Centa 
dari tangan bangsa Goth. 


Penaklukan di Eropah (Sepanyol dan Perancis) 


Di seberang Afrika Utara, terletak Semenanjung Andalusia 
(Sepanyol) yang penduduknya terdiri dari berbilang bangsa. 
Asalnya diduduki oleh bangsa Iberia, kemudian pada tahun 
133 m., ditakluki oleh bangsa Rom, kemudian orang-orang 
Yahudi, lalu orang-orang Vandal pada abad ke-5, dan akhirnya 
bangsa Goth pada abad ke-6. Apabila Roderick merampas kuasa, 
timbullah kemarahan putera-putera raja sebelumnya, khasnya 
Witiza yang kemudiannya meninggalkan Sepanyol menuju Afrika. 
Perselisihan juga berlaku antara Roderick dengan Count Julian, 
seorang gabenor di Ceuta yang memimpin atas nama bangsa Goth. 
Apalagi dengan perbuatan Roderick mencemar kehormatan puteri 
Julian, maka bertekadlah Julian untuk membalas dendam 
terhadapnya. Dan ini hanya dapat berlaku dengan meminta ker- 
jasama orang-orang Islam. 

Sebagai langkah pertama, Tarif bin Malik menyerbu Sepanyol 
dengan kapal-kapal yang disediakan oleh Julian. Kejayaan ini 
mendorong Musa bin Nusair untuk terus menuju ke sana. Maka 
ditugaskan hambanya, Tarig bin Ziad, untuk memimpin 7,000 
orang tentera Barbar. Dengan kapal-kapal yang disediakan oleh 
Julian, akhirnya Tarig mendarat di sebuah gunung yang kemu- 

diannya dinamakan Gibraltar (Jabal Tarig). Setelah kapal-kapal 
tersebut dikembalikan kepada Julian (bukannya dibakar), ting- 
gallah Tarig bersama-sama tenteranya buat menghadapi dua 
kemungkinan: musuh atau laut. Dan dalam suasana seperti inilah 
dia mengucapkan pidatonya yang terkenal: ““Saudara-saudara 
sekalian! Ke manakah kamu hendak melarikan diri? Lautan di 
belakang kamu dan musuh di hadapan kamu. Demi Allah, kamu 
haruslah tabah dan sabar.” 

Buat menghadapinya, Roderick lalu menyiapkan sejumlah 
100,000 tentera Goth, termasuk musuh-musuhnya sendiri. 
Meskipun perbezaan jumlahnya sangat besar, namun pasukan 
Tarig yang padu itu berjaya mengkucar-kacirkan tentera Roderick. 
Dengan kejayaan besar ini, Tarig terus menakluki kota-kota Cor- 
dova, Granada dan Toledo yang ketika itu adalah ibu kota kera- 
jaan Goth. 

Kejayaan-kejayaan tersebut, mendorong Musa bin Nusair un- 
tuk turut menyertainya, sekurang-kurangnya untuk mendapat 
penghormatan sebagai pahlawan. Dengan suatu pasukan pim- 
pinannya sendiri, Musa berhasil menakluki Carmona dan Seville 
yang dulunya ibu kota Sepanyol sebelum diserbu oleh bangsa 
Goth. Apabila tiba di Toledo, bertemulah Musa dengan Tarig, dan 
kemudiannya lalu berganding bahu menakluki negeri-negeri yang 
masih tertinggal, kecuali daerah Galicia yang kemudiannya di- 
jadikan markas pelarian-pelarian Goth. Pengabaian terhadap 
daerah ini adalah satu kesilapan besar, kerana ianya telah memberi 
kesempatan bagi bangsa Goth untuk menjadikannya sebagai 
markas hingga berjaya merebut kembali Andalusia kelak. 

Jika tadinya dikatakan yang Musa agak 'iri hati” terhadap 
kejayaan-kejayaan Tarig, maka kini Khalifah al-Walid pula 
semacam '“cemburu' terhadap kejayaan kedua-dua pahlawan 
tersebut. Sebab itu, diperintahkannya agar gerakan tentera dihen- 
tikan dan kembali saja ke Damshik. Ini diperburukkan lagi oleh 
tindakan balas dendam Sulaiman yang menggantikan al-Walid, 
terhadap Musa dan panglima-panglima lain. Alasannya kerana 
Musa enggan mematuhi perintahnya agar jangan memasuki Dam- 
shik untuk menghadap al-Walid yang sedang sakit, walhal dia 
berharap agar al-Walid cepat meninggal dunia dan dengan itu 
hadiah-hadiah yang dibawa oleh Musa akan jatuh ke tangannya. 

Sejak itu berganti-gantilah pimpinan di Andalusia. Mulanya 
oleh Samih bin Malik yang menggantikan Musa, lalu di gantikan 
pula oleh Anbasah bin Sulaiman. Tidak terdapat kemajuan- 
kemajuan yang bererti sepanjang pentadbiran mereka, hinggalah 
apabila Anbasah digantikan oleh Abdul Rahman bin Abdullah al- 
Ghafigi. Banyak kemenangan-kemenangan yang dicapai olehnya, 
malah hingga sampai ke kota Poitiers yang jauhnya kira-kira 70 

km saja dari Paris. Bagaimanapun, Abdul Rahman tewas juga 
dalam peperangan di Tours pada 732 M., apabila menghadapi 
Charles Martel. Ini kerana tentera-tentera Islam telah kemabukan 
harta-harta rampasan, hingga apabila digempur oleh Charles 
Martel, mereka lalu meninggalkan medan perang. Mungkin jika 
Abdul Rahman berjaya dalam pertempuran ini, tentunya Zaman 
Kegelapan (Dark Ages) yang menyelubungi bangsa Eropah itu 
akan lebih cepat berakhir, seperti kata Dr. Thorndike: If the Arabs 
had defeated Charles Martel and the Franks, whose kingdom were 
actually to collapse in any case, and if they overrun Western 
Europe as they did the Spanish Peninsula, European civilization 
might have revived more guickly.” 


BAB 21: PERTUMBUHAN ILMU NAOLIYYAH 
(REVEALED SCIENCES) 


DI DALAM tamadun Islam tradisional, pada umumnya taraf 
ilmu-ilmu (maratib a-ulum) terbahagi kepada dua jenis: 


i. Ilmu nagliyyah atau revealed sciences yang dinukilkan atau 
diperturunkan dari Nabi Muhammad s.a.w. dan para sahabat- 
nya. Ilmu ini dikenali juga dengan nama Ilmu Syar'iyyah, 
yang meliputi al-Ouran, ilmu hadis, ilmu tauhid atau 
usuluddin, ilmu figh, ilmu tasawuf dan ilmu-ilmu lain seperti 
Sirah dan Bahasa Arab. 

ii. Ilmu agliyyah atau rational sciences, yakni ilmu-ilmu akal yang 
biasa dibahagikan kepada sains tabii (natural sciences) sains 
sosial (social sciences) dan juga kemanusiaan (humanities). Di 
antara ilmu-ilmu akal ini ialah ilmu perubatan, astronomi, 
geologi, matematik, sejarah, sosiologi, psikologi, falsafah dan 
sebagainya. 


Dari segi penarafannya, ilmu nagliyyah menduduki taraf 
yang tertinggi oleh kerana ia berasaskan sumber yang sentiasa 
benar. Sedangkan ilmu agliyyah menduduki taraf yang kedua 
selepasnya kerana ia bersumberkan pemikiran akal yang ada 
kalanya benar, dan ada kalanya salah. 

Pada hakikatnya, kita tidaklah dapat menyaksikan adanya 
keghairahan di kalangan khalifah-khalifah Bani Umayyah 
terhadap usaha-usaha pengembangan ilmu pengetahuan. Kenya- 
taan menunjukkan bahawa kehidupan Tasyri' tidak mendatangkan 
sebarang kemajuan yang bererti, kecuali di zaman Umar Abdul 
Aziz. Malah, bidang ilmu agliyyah langsung tidak diperhatikan, 
kecuali oleh Khalid bin Yazid bin Muawiyah. Dikatakan bahawa 
Khalidlah orang yang pertama memindahkan pengetahuan- 
pengetahuan asing ke dalam Islam dengan cara mempelajari ilmu- 
ilmu perubatan, kimia dan astronomi daripada Maryanus, seorang 
pendeta Kristian di Iskandariah, dan kemudian menterjemahkan- 
nya. 

Ada beberapa sebab kenapa usaha pengembangan ilmu 
pengetahuan kurang dijalankan di zaman ini. Antaranya: 


i. Bani Umayyah telah memperlihatkan sikap fanatik Arab (al- 
Asabiyyah al-Arabiyyah) yang keterlaluan, hingga mereka 

belum bersedia menerima ilmu-ilmu asing secara luas dan men- 
dalam, malah belum membenarkan usaha tenaga-tenaga asing 
dalam memperkembangkan ilmu pengetahuan secara terbuka. 

ii. Sebagai sebuah kerajaan yang berdasarkan kekerasan, perha- 
tian Bani Umayyah lebih banyak tertumpu di bidang 
ketenteraan, baik di dalam menghadapi pemberontakan dalam 
negeri mahupun usaha-usaha penaklukan di luar negeri. 


Bagaimanapun, untuk mengatakan yang zaman Umayyah 
adalah kosong dari kegiatan ilmiah tentunya agak keterlaluan. 
Bagi pihak pemerintah, mereka begitu cenderung terhadap 
kegiatan-kegiatan sastera dan sejarah. Ini kerana: 


a. lanya merupakan saki-baki sifat-sifat Badwi yang memang 
menggemari syair-syair yang indah. 

b. Oleh kerana Bani Umayyah ditegakkan secara kekerasan, ia 
sangat memerlukan cerdik-pandai buat memuja atau 
menguatkan rejim mereka. 

c. Dengan adanya kegiatan mengumpul hadis di zaman Umar 
Abdul Aziz, secara tidak langsung riwayat-riwayat tentang 
Rasulullah dan peperangan-peperangannya turut diperhatikan. 


Diriwayatkan oleh al-Mas'udy, bahawa selesai saja Muawiyah 
menjalankan tugas rasmi, lalu dia meneruskan sampai sepertiga 
malam untuk mempelajari cerita-cerita bangsa Arab dan 
peperangan yang terjadi antara mereka, cerita-cerita bangsa asing 
serta politik pemerintahannya. Kemudian baru dia tidur seper- 
tiga malam. Tetapi dia bangun lagi melihat kitab-kitab tentang 
biografi raja-raja serta cerita-cerita perang. Semua ini dibacakan 
oleh seorang pencerita rasmi. Akhirnya, bercerita itu termasuk 
sebagai pekerjaan rasmi, di mana ada beberapa orang yang 
diangkat menjadi pencerita oleh pemerintah dengan mendapat gaji. 

Khusus tentang ilmu keagamaan, kalau adapun perkem- 
bangannya, itu hanyalah timbul dari kesedaran dan semangat 
keagamaan itu sendiri, bukannya dari galakan pemerintah. Kecuali 
Umar Abdul Aziz, para khalifah Bani Umayyah tidak memberi 
dorongan terhadap perkembangan ilmu keagamaan sepertimana 
kecenderungan mereka terhadap sastera dan cerita-cerita sejarah 
tersebut. Orang-orang Umayyah tidak berusaha membentuk tasyri 
yang rasmi. Kita tidak melihat para pembuat undang-undang 
berhubungan dengan pembesar-pembesar Umayyah, kecuali 
sedikit seperti al-Zuhry. Di zaman ini juga, belum ada mazhab em- 
pat, kecuali beberapa Imam Mujtahid seperti al-Auza'i yang mana 
mazhabnya berantakan. Hanya pada akhir Bani Umayyah lahir imam 
Abu Hanifah di Irag dan Imam Malik di Madinah. Itu pun kita 

diberitahu bahawa Imam Abu Hanifah telah dibenamkan ke dalam 
penjara beberapa kali oleh Marwan bin Muhammad, semata-mata 
kerana beliau menolak jawatan kadi seperti kehendak khalifah! 

Seperti diketahui, al-Ouran telah selesai dikumpulkan pada 
zaman Abu Bakar. Di zaman Bani Umayyah, al-Ouran yang telah 
disalin sebanyak enam naskhah itu kemudiannya disalin lebih 
banyak dan dikirimkan ke berbagai penjuru. Antara ahli tafsir 
yang termasyhur di zaman Umayyah ialah Ibnu Abbas yang diang- 
gap orang pertama menafsirkan al-Ouran, iaitu secara riwayat dan 
isnad. Beliau terkenal sebagai seorang yang banyak ilmu, yang 
kebanyakan masa hidupnya dihabiskan dengan belajar dan menga- 
jar. Juga terkenal ialah mujahid dan seorang tokoh Syiah, Muham- 
mad al-Bagir bin Ali bin Hussein. 

Seiring dengan tafsir al-Ouran ialah ilmu nahu dan saraf, di 
mana ianya diatur secara lebih sistematik. Ini dilakukan oleh Abul- 
Aswad ad-Dauly di masa Muawiyah dengan cara menambah 
tanda-tanda Fathah, Dhammah, Kasrah dan Syiddah. Dan di 
zaman Abdul Malik bin Marwan, atas inisiatif al-Hajjaj, diperin- 
tahkannya Nasr bin Asim dan Yahya bin Yakmar (kedua-duanya 
murid Abul-Aswad) agar merencana tanda-tanda untuk 
membezakan satu persatunya huruf dari ayat-ayat al-Ouran, seper- 
ti huruf ba, ta, tha dan lain-lain. Malah, al-Hajjaj juga berusaha 
agar al-Ouran dibahagi 30 juz, dan pada tiap-tiap juz diadakan 
tanda separuh (Nisf/), sedang pada tiap-tiap separuhnya pula 
diadakan tanda seperempat (Rubu”). Apa yang anehnya, ialah 
usaha-usaha ini dilakukan oleh seorang manusia yang bernama al- 
Hajjaj yang cukup terkenal dengan kekejaman dan keganasan. 
Dialah juga orangnya yang telah memenggal leher seorang ulama 
yang warak lagi salih, iaitu Said bin Zubair! 

Tentang ilmu hadis, terdapat beberapa orang tokoh-tokoh 
besarnya seperti Hassan al-Basry, Ibnu Shihab al-Zuhry, al-Auza'i 
dan Ibnu Abi Malikah, murid Ibnu Abbas yang terbesar. Pem- 
bukuan hadis-hadis hanya berlaku atas inisiatif Umar Abdul Aziz 
kerana sebab-sebab berikut: 


a. Jika dulunya, di zaman Abu Bakar alasan dikumpulkan al- 
Ouran ialah kerana ramai para huffaz yang terkorban, maka 
kini sebab yang sama menuntut agar hadis-hadis dibukukan. 

b. Jika di zaman Rasulullah dan Khulafa al-Rasyidin dilarang 
pengumpulan hadis kerana dikhuatiri bercampur aduk dengan 
al-Ouran, tetapi dengan selesainya pembukuan al-Ouran di 
zaman Abu Bakar dan penyempurnaannya di zaman Usman, 
maka alasan tersebut sudah hilang, kerana mashaf al-Ouran 
sudah tersebar luas dan dihafal oleh beribu-ribu orang. 

c. ' Kemahuan Umar Abdul Aziz yang keras, untuk membukukan 

hadis. Dengan pembukuan, ia dapat memelihara hadis-hadis 

sahih dari bercampur dengan hadis-hadis palsu, yang 

disebarkan oleh golongan yang fanatik kepada mazhabnya. 

Penciptaan hadis-hadis palsu ini dipelopori oleh Abdullah bin 

Saba? dan golongan Saba'iyah. 

Dengan alasan-alasan tersebut, Umar memerintah gabenor 
Madinah, Ibnu Hazm agar mengumpulkan hadis-hadis yang ada 
padanya dan pada Amrah binti Abdul Rahman, dan wanita yang 
banyak meriwayatkan hadis iaitu Aishah r.a. Beliau juga memerin- 
tahkan Ibnu Shihab al-Zuhry, seorang ulama dan iman besar di 
Hijaz dan Yaman. Al-Zuhry telah mengumpulkan hadis-hadis dan 
kemudian ditulisnya pada lembaran-lembaran, lalu dikirimkan 
kepada penguasa-penguasa wilayah masing-masing satu lembar. 
Itulah sebabnya ahli-ahli sejarah dan ulama menganggap bahawa 
al-Zuhrylah orang pertama yang mendewankan (menyusun) hadis- 
hadis secara rasmi, iaitu atas perintah Umar. Beliaulah di antara 
ulama yang berhubungan dengan tokoh-tokoh Umayyah, malah 
diangkat sebagai hakim oleh Yazid bin Abdul Malik. 

Meskipun zaman Umayyah bukannya zaman perkembangan 
ilmu, namun terdapat beberapa faktor yang menyebabkan 
kebangkitannya, iaitu: 


a. Peranan Umar Abdul Aziz sendiri sebagai tokoh mujaddid 
yang cuba menghidupkan kembali sunnah. Hal ini telah 
dibicarakan sebelumnya. 

b. Timbulnya pertikaian politik yang terus-menerus sepanjang 
pemerintahan Bani Umayyah, akhirnya berubah menjadi per- 
tikaian yang bercorak agama. Konflik yang meluas ini menim- 
bulkan golongan-golongan, yang mana mempercepat pertum- 
buhan ilmu kalam (teologi). 


Sebetulnya pertikaian tersebut bermula sejak zaman Usman 
lagi. Dan, yang memulakannya ialah Abdullah bin Saba', seorang 
Yahudi yang berpura-pura memeluk Islam. Untuk mengumpul 
sokongan kepada Ali, ditaburnya fikiran-fikiran yang sesat serta 
hadis-hadis palsu, dan hasilnya dia berjaya. Tetapi selepas 
peristiwa tahkim, penyokong-penyokong Ali lalu terpecah kepada 
puak Syiah yang masih setia kepadanya dan puak Khawarij yang 
kini menentangnya pula. Namun, kedua-dua golongan ini lebih 
memusuhi Muawiyah. 

Semuanya itu merupakan persoalan-persoalan politik belaka, 
tetapi akhirnya membawa kepada timbulnya persoalan-persoalan 
teologi. Timbullah persoalan siapa yang kafir dan bukan kafir, 
atau siapa yang telah murtad atau masih tetap Islam. Khawarij 
memandang Ali, Muawiyah, Amru, Abu Musa dan lain-lain yang 

menerima fahkim sebagai kafir, kerana tidak menghukum 
menurut al-Ouran: “Barang siapa tidak menghukum menurut apa 
yang diturunkan Allah, adalah kafir ”' (al-Maidah: 44). 

Lama kelamaan, kaum Khawarij sendiri terpecah kepada 
beberapa golongan, malah konsep kafir itu pun turut mengalami 
perubahan. Yang dipandang kafir, bukan lagi hanya yang tidak 
menetapkan hukum dengan al-Ouran, tetapi juga orang-orang 
yang berbuat dosa besar. Jadi yang mempengaruhi timbulnya ilmu 
kalam (teologi) ialah persoalan-persoalan seperti: Masihkah ia 
dipandang mukmin ataukah ia sudah kafir kerana berbuat dosa 
besar itu? Aliran Khawarij menganggap bahawa orang yang ber- 
dosa besar adalah kafir dan murtad, dan dari itu wajib dibunuh. 
Sedangkan aliran Murji'ah mengatakan bahawa orang yang ber- 
dosa besar masih tetap mukmin dan bukan kafir. Terserahlah 
kepada Allah nanti untuk menentukannya. 

Kalau sekiranya aliran-aliran tersebut muncul terlibat akibat 
daripada masalah-masalah dalaman di kalangan umat Islam sen- 
diri, selepas itu muncul pula aliran-aliran lain berikutan daripada 
pengaruh asing. Akibat daripada kegiatan penaklukan maka 
berlakulah proses asimilasi bangsa yang menyebabkan umat Islam 
mula terdedah kepada pengaruh pemikiran asing. Aliran pertama 
yang timbul hasil dari proses asimilasi tersebut ialah mazhab 
Oadariyah. Mazhab ini dipelopori oleh Ma'bad al-Juhani yang 
telah mempelajarinya daripada Sausan, seorang Kristian dari Irag 
yang pernah memeluk Islam tetapi kemudiannya murtad kepada 
agamanya yang asal. Daripada Sausan inilah, Ma' bad mempelajari 
tentang gadar, dan seterusnya mengasaskan mazhab Oadariyah 
yang mengajarkan tentang konsep "free wil? atau kebebasan tin- 
dakan manusia. 

Sebagai reaksi terhadap keterlaluan faham Oadariyah itu tim- 
bullah pula mazhab Jabariyah yang diasaskan oleh al-Ja'd bin 
Dirham dan Jahm bin Safwan. Asalnya al-Ja'd mempelajarinya 
daripada Ibban bin Sam'an, sedang Ibban mengetahuinya dari 
Talut bin A'sam, seorang Yahudi Yang hidup sezaman dengan 
Nabi dan para sahabat. Tentang Jahm bin Safwan pula 
terpengaruh dengan John of Damascus tentang penafian sifat-sifat 
Tuhan. Aliran Jabariyah ini sebaliknya mengajarkan yang manusia 
tidak mempunyai sebarang kekuasaan terhadap sesuatu, kerana 
segala-galanya adalah dalam kekuasaan Tuhan belaka. 

Dengan kematian Ma'bad al-Juhani dan juga Ghailan al- 
Dimasyg aliran “free wil? tidak pula terkubur. Demikian juga 
dengan kematian Jahm bin Safwan, fahamannya yang menafikan 
sifat-sifat Tuhan itu tidak mati, malah kedua-dua aliran yang ber- 
canggah ini hidup dalam bentuk baru iaitu dalam mazhab 
Muktazilah. Bagaimanapun, mazhab ini juga timbul sebagai reaksi 

kepada mazhab Khawarij tentang masalah dosa besar, yang mana 
bagi Muktazilah ianya tidak kafir dan tidak pula mukmin, tetapi 
terletak di antara posisi mukmin dengan kafir (al-Manzilah bain al- 
Mangzilatain). 

Ada berbagai-bagai teori tentang mulanya mazhab 
Muktazilah, tetapi yang terkenal ialah berasal dari suatu diskusi 
antara Wasil bin Ata' dan temannya, Amru bin Ubaid, dengan 
Hassan al-Basri. Ketika kedua-duanya sedang mengikuti pelajaran 
Hassan, datang seorang bertanya tentang orang yang berdosa 
besar. Sebelum Hassan sempat menjawab, Wasil mencelah: ““Bagi 
saya orang yang berdosa besar bukanlah mukmin dan bukan pula 
kafir, tetapi berada di antara kedua-dua posisi itu”. Selepas dia 
beredar, Hassan lalu berkata: "“Wasil memisahkan diri dari kita” 
(DV 'tazala 'anna Wassil). Menurut al-Shahrastani, dari peristiwa in- 
ilah lahirnya mazhab Muktazilah. 

Sementara itu, mazhab Syiah juga turut mengalami perkem- 
bangan pesat. Bermula sebagai gerakan politik juga, kini ia 
berubah menjadi satu mazhab agama. Pada pokoknya, orang- 
orang Syiah semuanya lebih mengutamakan Ali daripada segala 
makhluk. Tetapi dalam persoalan /mamah (kepimpinan), mereka 
tidak sependapat. Di sinilah bermulanya perpecahan di kalangan 
pengikut-pengikut Syiah, yang mana menimbulkan berbagai-bagai 
aliran pula. Bagi aliran Ithna' Asyariah dan Ismailiah, mereka 
selama-lamanya menganggap bahawa Imam mestilah dari 
keturunan Ali saja. Bagaimanapun, aliran Ismailiah nampaknya 
lebih ekstrim lagi, sebab bagi mereka antara Ali dengan Nabi 
Muhammad adalah seumpama Harun dengan Musa, iaitu sebagai 
pembantu (asas) Musa. Bahkan, puncak dari kesesatan mereka 
ialah kebebasan mentafsirkan (takwil) kepercayaan-kepercayaan 
asas dalam Islam secara sewenang-wenang sahaja. Mengenai aliran 
Zaidiyah, sungguhpun keutamaan Ali tetap diakui, namun mereka 
mengiktiraf juga Abu Bakar sebagai khalifah. 

Sebenarnya, pertikaian-pertikaian politik yang berlanjutan itu 
telah juga menimbulkan kesan sampingan yang lain, iaitu lahirnya 
suatu cara hidup yang tersendiri dan khas sebagai reaksi terhadap 
cara hidup khalifah-khalifah yang meniru raja-raja Rom dan Far- 
si, tanpa menghiraukan kemelaratan rakyat. Sebagai satu reaksi 
terhadapnya, timbullah golongan-golongan yang lebih memen- 
tingkan kerohanian, yang jemu melihat telatah khalifah-khalifah 
tersebut. Mereka yang menyisih inilah asal usulnya kaum sufi 
(tasawuf). 

Ini tidaklah bermakna yang fahaman tasawuf hanya bermula 
sebagai reaksi terhadap sesuatu keadaan, sebab sejak zaman 
Rasulullah lagi sudah terdapat cara hidup yang demikian. Di sam- 
ping golongan “Ahli Suffah' yang tinggal di Masjid Madinah, ter- 

dapatlah Huzaifah al-Yaman, sahabat Nabi yang dianggap 
mempelopori kelahiran tasawuf, yang juga digelar pemegang 
rahsia Rasulullah. Pernah orang berkata kepadanya: “Kami 
melihat tuan bercakap mengenai ilmu ini, percakapan itu kami 
tidak pernah dengar daripada sesiapa pun dari kalangan sahabat 
Rasul.” Beliau menjawab: “Ilmu ini Rasulullah menentukannya 
kepadaku sahaja. Orang ramai bertanya kepadanya tentang 
kebaikan, tetapi aku bertanya kepadanya tentang kejahatan dan 
aku tahu bahawa kebaikan itu tidak terlepas dariku dan sesiapa 
yang tidak mengetahui kejahatan tidak akan mengetahui 
kebaikan.” 

Jika Huzaifah dianggap sebagai pelopor ilmu tasawuf, maka 
pada peringkat keduanya timbullah Hassan al-Basry yang hidup di 
zaman Bani Umayyah. Pernah beliau ditanya: "“Tuan bercakap 
mengenai apa yang tidak pernah kami dengar selain dari tuan, dari 
mana tuan mempelajarinya?” Jawab Hassan: ““Dari Huzaifah al- 
Yaman.” Sebenarnya, Hassan merupakan seorang alim yang per- 
tama sekali menyediakan waktunya di Masjid Basrah dalam mem- 
bahas masalah-masalah kerohanian, kemuliaan akhlak dan pem- 
baikan jiwa. Dalam perbahasan-perbahasannya, beliau menon- 
jolkan zuhud terhadap dunia, tawakal, khuf (takut) dan raja 
(pengharapan). Diajarkannya, janganlah semata-mata takut 
kepada Allah melainkan diikuti dengan raja', dan hendaklah sen- 
tiasa bersedih hati dan takut, kalau-kalau diri tidak menunaikan 
perintah-perintah Allah. 

Selain Hassan, terdapat juga Sufyan al-Thauri, seorang 
pemuka ilmu hadis yang terkenal hingga digelar “Amirul- 
Mukminin' dalam hal hadis. Kerana begitu zuhudnya, dia enggan 
mendekati khalifah-khalifah, tetapi banyak mengembara untuk 
mengajar intisari agama. Juga terdapat Rabi” bin Ammar, al- 
Fadhl al-Rafashi dan lain-lain. Dari contoh-contoh kehidupan 
tasawuf inilah yang membukakan pintu dalam melahirkan ilmu 
tasawuf secara lebih sistematik di zaman kemudiannya. 

Kesimpulannya, zaman Umayyah bukanlah satu zaman 
kegiatan ilmu pengetahuan dalam ertikata yang sebenarnya. 
Bagaimanapun, ia telah meletakkan asas (groundwork) dalam 
melahirkan perkembangan yang lebih bererti pada zaman Ab- 
basiah kemudiannya. 


BAB 22: KENAIKAN BANI ABBASIAH 


PADA hakikatnya, cara kelahiran kerajaan Abbasiah dengan 
Umayyah hampir serupa saja coraknya, jika ditinjau dari segi 
falsafah Machiavellian. Baik daulah Umayyah mahupun Ab- 
basiah, kedua-duanya ditegakkan di atas landasan yang telah 
dihapuskan oleh Rasulullah dulu, iaitu sifat-sifat perkauman, per- 
musuhan dan putar-belit. Mengkaji tentang sejarah kenaikan Bani 
Abbasiah, tidak dapat tiada haruslah ditinjau sebab-sebab tim- 
bulnya gerakan Abbasiah ini. 

Perpecahan umat Islam dalam soal-soal khalifah (pemerin- 
tahan) ini telah pun bermula sejak kewafatan Rasulullah, iaitu 
apabila Ali bin Abu Talib didahului oleh Abu Bakar dalam pim- 
pinanan umat. Sebagai seorang tokoh yang memiliki berbagai 
keistimewaan, terkebelakangnya Ali dari Abu Bakar, dan kemu- 
diannya Umar dan Usman tentulah agak mengecewakannya, serta 
juga penyokong-penyokongnya seperti Huzaifah al-Yaman, Abu 
Zar al-Ghifary, Salman al-Farisi dan sebagainya. Jika dengan 
sebab ini umat Islam terpecah sokongannya, maka faktor yang 
benar-benar menjadikan perpecahan itu suatu realiti ialah sejak 
berlakunya peristiwa fahkim, di antara Ali dengan Muawiyah. Se- 
jak inilah bermulanya gerakan Syiah, yang bertujuan untuk 
mengembalikan semula kerusi khalifah kepada yang “berhak”, iaitu 
kepada keturunan Ali atau lebih khusus dari keturunan Fatimah. 

Malangnya, kepimpinan Syiah yang diharap-harapkan dapat 
diteruskan oleh putera-puteranya, Hassan dan Hussein, tidak ter- 
capai. Ini kerana Hassan telah “menyerahkan' kuasanya kepada 
Muawiyah, sedangkan Hussein pula mati terbunuh di Karbala 
oleh tentera Yazid bin Muawiyah. Dengan itu harapan kini tertum- 
pu kepada putera Hussein, iaitu Ali. Malangnya pula Ali tidak pun 
menunjukkan apa-apa reaksi terhadap kematian ayahnya. Faktor 
inilah yang mendorong sebahagian golongan Syiah beralih 
sokongannya kepada Muhammad bin Hanafiah (putera Ali bin 
Abu Talib dengan isterinya dari Bani Hanifah) dengan mengang- 
gapnya lebih utama dari Ali bin Hussein. Setelah Muhammad men- 
ninggal, kepimpinannya terserah pula kepada anaknya, Abu 
Hashim. Dan sebelum Abu Hashim meninggal, beliau sempat 
menyerahkan jawatan tersebut kepada Ali bin Abdullah al-Abbas. 
Berdasarkan peristiwa inilah maka golongan Abbasiah mendakwa 
Ali al-Abbaslah pewaris Ali bin Abu Talib yang sah dan sekaligus 
pewaris Abbas bin Abdul Mutalib. 

Jika tradisi kebencian yang turun-menurun terhadap 
Umayyah itu merupakan faktor asasi yang menimbulkan gerakan 
Abbasiah ini, maka sokongan rakyat jelata pula telah menggalak- 
kan lagi kelahirannya. Ini bukan sahaja kerana kebejatan moral 
khalifah-khalifah Umayyah, bahkan kerana sikap vested interest 
yang melampau-lampau di kalangan mereka telah membangkitkan 
kebencian rakyat. Sebagai alternatif, mereka mengalih sokongan 
terhadap penentang-penentang Umayyah, khasnya golongan Bani 
Hashim (Syiah Alawiyah dan Abbasiah) tersebut. Bagaimanapun, 
suatu faktor yang telah menjadikan gerakan propaganda Abbasiah 
itu suatu realiti ialah sikap toleransi Umar Abdul Aziz sendiri. 
Meskipun keunggulan Umar tidak dipertikaikan, termasuk oleh 
kalangan Syiah sendiri, tetapi parut-parut kebencian yang sebegitu 
lama, tidaklah dapat dihapuskan oleh pemerintahannya yang 
begitu singkat itu. 

Dalam mengkaji bagaimana golongan Abbasiah menjalankan 
gerakannya, biasanya para sarjana membahagikannya kepada dua 
peringkat. Peringkat pertamanya, ia dijalankan secara sulit atau 
“bawah tanah”, dan pada peringkat keduanya, barulah dijalankan 
secara terbuka atau terang-terang. Ada dua pengertian tentang 
“bawah tanah' ini. Pertama, gerakan mereka dijalankan secara 
rahsia tanpa diketahui oleh pemerintah. Yang keduanya, golongan 
Abbasiah belumlah “menyatakan diri' sebagai suatu golongan yang 
tersendiri dan terasing dari Syiah, sebaliknya mereka berselindung 
di bawah kedudukan Bani Hashim atau Ahlul-bait. Ini dilakukan 
bukan saja dengan tujuan untuk memelihara perpaduan antara 
sesama keturunan Bani Hashim, malah kecenderungan rakyat 
terhadap mereka mungkin terjejas, andainya mereka secara terang- 
terang mengumumkan identiti mereka. 

Bermulanya gerakan Bani Abbasiah secara sulit ini ialah sejak 
zaman Umar Abdul Aziz lagi. Dan pemimpin-pemimpin yang se- 
ring disebut-sebut mengetuainya dalam peringkat ini ialah Ali bin 
Abdullah dan anaknya Muhammad. Mengenai Ali, pada peringkat 
awalnya beliau memang terkenal kerana zuhudnya dan kuat 
beribadat. Sebab itu pihak kerajaan Umayyah tidak begitu curiga 
terhadapnya. Apalagi Ali bukannya keturunan Ali bin Abu Talib, 
hingga kerajaan Umayyah merasa tidak perlu bimbang terhadap- 
nya sebagai pemimpin Syiah. Jadi, dengan adanya dua keadaan 
ini, sikap zuhudnya di samping keturunannya, menyebabkan dia 
tidak diragui oleh pihak Umayyah. 

Bagaimanapun, keadaan seperti ini tidak kekal lama. Sejak 
“penyerahan” pimpinan Syiah daripada Abu Hashim kepadanya, 
Ali mulai menukar sikap dan cara hidupnya lalu kemudian 
menyusun gerakan-gerakan sulit di Humaimah, Kufah dan 
Khurasan. Pentingnya Kufah, adalah kerana di situlah terdapatnya 


160 Sejarah dan Tamadun Islam 


puak Syiah yang bencikan Bani Umayyah, sedangkan di Khurasan 
pula terdapat puak-puak Mawali atau Bani Hashim yang memang 
memusuhi amalan diskriminasi Umayyah terhadap mereka. Dari 
Humaimah, Ali mengirim utusan-utusannya ke Khurasan untuk 
menjalankan propaganda atas nama ahlul-bait (keluarga 
Rasulullah) atau Bani Hashim dengan menyamar diri sebagai 
golongan saudagar. Dengan itu bilamana terjadi pengangkapan, 
mudah saja terlepas kerana mereka hanya akan mengaku sebagai 
saudagar saja. Setiap perkembangan yang berlaku akan segera 
dilaporkan ke ibu pejabat mereka di Humaimah. Dan setahun 
sekali mereka akan berkumpul di Makkah ketika orang-orang 
mengerjakan haji. Semuanya ini berjalan dengan baik lagi licin, 
khasnya di zaman tersebut. 

Apabila pucuk pimpinan bertukar tangan kepada anaknya 
Muhammad pada 117 H. gerakan Abbasiah mengalami perkem- 
bangan pesat. Dan, dalam mengatur strateginya, Muhammad 
menggariskan tiga panduan penting sebagai asas gerakan: 


1. Meneruskan kempen atas nama Ahlul-bait agar tidak 
berpecah dengan Syiah. 

2. Terus menjadikan Khurasan, Kufah dan Humaimah sebagai 
kawasan gerakan, walaupun pusat gerakannya kini diubah ke 
Kufah pula. 

3. Tidak akan memberontak selagi persediaan belum lengkap. 


Dengan kematian Muhammad, tempatnya diambil alih oleh 
anaknya, Ibrahim. Dan sejak zaman Ibrahim inilah bermulanya 
peringkat terbuka dalam gerakan Bani Hashim, namun sebagai 
golongan Abbasiah, belum lagi dinyatakan. Dalam tahap ini, 
gerakan Abbasiah dibantu malah diperkukuhkan oleh dua orang 
pahlawan besar, iaitu Abu Salamah al-Khalal bagi mengetuai 
gerakan di Kufah dan Abu Muslim al-Khurasani sebagai ketua di 
Khurasan. Pernah dikatakan bahawa sejak kemasukan Abu 
Muslim, seorang Mawali, ke dalam gerakan Abbasiah pada 128 H. 
itulah bermula detik perjuangan secara nyata atau lebih tepat, 
secara militan. 

Mulanya gerakan Abu Muslim masih berjalan secara sulit, 
tetapi apabila surat perintah Ibrahim kepadanya terbocor hingga di- 
ketahui oleh Khalifah Marwan bin Muhammad, maka tidak dapat 
tiada terpaksalah diteruskan juga gerakan mereka. Bagaimanapun, 
peralihan corak perjuangan seperti ini tidaklah begitu membim- 
bangkannya, kerana ketika itu mereka sudah kuat, sedangkan Bani 
Umayyah pula di ambang kehancuran. Tetapi meskipun kegiatan 
ini berlaku secara terang, namun identiti mereka sebagai golongan 
Abbasiah masih juga dirahsiakan. Misalnya, apabila Abu Muslim 

menganjurkan satu perjumpaan di Hijaz untuk bertindak tegas 
bagi menghancurkan Bani Umayyah, mereka lalu melantik 
Muhammad bin Abdullah dari kalangan Alawiyah sebagai 
khalifah pertama. Tindakan seperti ini nyatalah suatu taktik 
semata-mata demi mendapatkan sokongan semua pihak. 

Sebagai langkah pertama gerakannya, Abu Muslim mengirim 
sepucuk surat kepada Nasr bin Saiyar, gabenor Khurasan, yang 
mengandungi ayat-ayat al-Ouran di dalamnya. Oleh kerana Nasr 
mengira janya sebagai satu ancaman, beliau lalu mengumpulkan 
tenteranya, tetapi dapat dipatahkan oleh Abu Muslim. Untuk 
memberatkan lagi masalah Nasr, seorang ketua Arab Yaman di 
Khurasan, Ali al-Karmani bersama tenteranya telah menyerang 
Nasr yang berpihak kepada golongan Arab Nizar dan Ali men- 
dapat kemenangan. Dalam situasi yang gawat inilah Abu Muslim 
memasuki ibu Kota Khurasan dengan mengibarkan bendera hitam 
pada 129 H. Dengan bantuan Oahtabah bin Shahib, lalu Nasr bin 
Saiyar dikejar, tetapi Oahtabah meninggal sebelum sempat Nasr 
dibunuh. Oahtabah lalu diganti oleh anaknya Hassan yang kemu- 
diannya dapat memukul tentera Ibnu Hubairah, gabenor Irag. 
Sebagai gantinya, dilantik Abu Salamah sebagai gabenor baru Irag. 

Dalam suasana seperti ini, Marwan lalu bertindak menangkap 
Ibrahim bin Muhammad di Humaimah. Tetapi sebelum itu 
Muhammad sempat melantik saudaranya Abdullah (Abul-Abbas) 
sebagai penggantinya. Sementara itu, didapati Abu Salamah 
sedang giat berusaha untuk menyerahkan jawatan Imam 
(khalifah) kepada golongan Syiah Alawiyah, iaitu sama ada Jaafar 
al-Sadig, Abdullah bin Hassan ataupun Umar bin Ali al-Hassan 
yang kesemuanya tinggal di Hijaz. Melihat usaha-usaha tersebut, 
maka barulah Abdullah mengisytiharkan golongan mereka dengan 
program perjuangan yang tersendiri pula, yakni tidak lagi 
bergabung dengan orang-orang Syiah. 

Kerana sikapnya yang pro-Alawiyah itu, akhirnya Abu 
Salamah lalu disingkir dari kedudukannya. Golongan Abbasiah 
segera melantik Abul-Abbas sebagai khalifah pertama pada 794 m., 
yang dibuat di Masjid Kufah. Sementara itu Marwan bin Muham- 
mad cuba memulihkan kedudukannya sebagai khalifah, 
malangnya ditewaskan dalam Peperangan Zab dan kepalanya 
dikirim kepada Abul-Abbas. Dengan ini secara rasmi tamatlah 
riwayat kerajaan Umayyah. 

Dalam menganalisa sebab-sebab kejayaan gerakan Abbasiah 
dalam menumbangkan kerajaan Umayyah itu, terdapat beberapa 
aspek yang patut ditinjau. Pertamanya, ialah kelemahan kerajaan 
Umayyah sendiri di peringkat-peringkat akhirnya, sehingga dapat 
dikatakan bahawa kalaupun tiada tentangan-tentangan dari Bani 
Abbasiah, mungkin ia akan jatuh juga. Keduanya ialah faktor 

kepimpinan Abbasiah yang cekap serta strategi yang tersusun 
dengan baik, sehingga sukar dikesan kegiatan-kegiatan mereka 
oleh pihak kerajaan. Ini ditambah pula dengan sokongan rakyat 
terhadap mereka, sebagai reaksi daripada kebencian mereka 
terhadap kerajaan Umayyah. Bagaimanapun, yang tidak kurang 
pentingnya ialah kaedah Machiavellian yang mereka amalkan 
dalam perjuangan mereka — bahawa dalam menuju sesuatu 
matlamat, setiap cara dihalalkan. Dan dalam hal ini, tidak ada 
bezanya cara kenaikan Bani Umayyah dengan Bani Abbasiah. 


BAB 23: ZAMAN KEAGUNGAN BANI ABBASIAH 
Abul Abbas al-Saffah (750 — 754 M.) 


NAMA sebenarnya ialah Abdullah Abul-Abbas bin Muhammad 
bin Ali bin Abdullah bin al-Abbas, tetapi digelar “al-Saffah' 
(penumpah darah) kerana sikapnya yang gemar menumpahkan 
darah musuh-musuhnya. Bahkan, di akhir ucapan perlantikannya 
sebagai khalifah, dia mengucapkan kalimat: “Ana al- 
Saffah.” 


Usaha-usahanya: 


i. Memindahkan pusat pemerintahannya dari Kufah ke Hirah, 
dan kemudiannya ke al-Anbar. 

ii. Menghapuskan Bani Umayyah, baik dengan memburu atau 
membunuh keluarga-keluarga mereka. Bahkan kubur 
Khalifah-khalifah Umayyah, kecuali kubur Umar Abdul Aziz, 
telah dibongkar dan dibakarnya. 

iii. Memerintahkan Abu Muslim al-Khurasani agar membunuh 
Abu Salamah al-Khalal kerana dikatakan menyokong orang- 
orang Syiah. 

iv. Menghapuskan pemberontakan Habib bin Murrah dan 
penduduk-penduduk Hems, Oinasrin dan Tadmor oleh Ab- 
dullah bin Ali. 

v. Menghapuskan pemberontakan Ishak bin Muslim di al- 
Jazirah dan Mesopotamia dengan bantuan Abu Jaafar al- 
Mansur. 


Abu Jaafar al-Mansur (754 — 755 M.) 


Jika Abdul Malik bin Marwan dianggap sebagai pengasas yang 
kedua kerajaan Umayyah, maka al-Mansur pula pernah disifatkan 
sebagai pengasas yang sebenar kerajaan Abbasiah, bukannya 
Abul-Abbas al-Saffah. Seperti Abdul Malik juga, al-Mansur telah 
berjaya mengukuhkan kerajaannya dan menyatukan negara. 


Usaha-usahanya: 


i. Menubuhkan ibu kotanya di Baghdad dengan menggantikan 
al-Anbar. 


iv. 


V. 


VI. 


Vii. 

. Menghapuskan pemberontakan bapa saudaranya Abdullah 


bin Ali yang menuntut jawatan khalifah. 


iii. Membunuh Abu Muslim al-Khurasani, panglimanya yang 


sangat berpengaruh. Juga dapat menghapuskan pemberon- 
takan penyokong-penyokong Abu Muslim di wilayah Farsi 
yang dipimpin oleh Subadh. 

Menghapuskan pemberontakan orang-orang Syiah pimpinan 
Muhammad bin Abdullah di Madinah, dan saudaranya 
Ibrahim bin Abdullah di Basrah. 

Memadam gerakan golongan-golongan sesat seperti al- 
Rawandiyah dan Zindig. 

Memulakan kegiatan penterjemahan buku-buku Yunani, 
Parsi, India ke bahasa Arab. 

Mendirikan Perpustakaan Darul-Hikmah di Baghdad. 


Muhammad al-Mahdi (775 — 782 M.) 


Usaha-usahanya: 


i. 


iv. 


vi. 


Melepaskan tahanan-tahanan ayahnya (al-Mansur) dulu, ter- 
masuk golongan Syiah, serta mengembalikan semula harta- 
harta yang dirampas dari mereka dulu. 


. Membina masjid-masjid dan meluaskan Masjidil-Haram, ser- 


ta membuat kelambu bagi Kaabah. 


iii. Membina rumah-rumah untuk musafir, perigi-perigi untuk 


kafilah-kafilah, memperbaharui ukuran-ukuran batu di jalan 
serta mengadakan hubungan pos dari Makkah, Madinah dan 
Yaman. 

Memberi elaun khas kepada orang-orang tahanan dan orang- 
orang yang berpenyakit kusta untuk mengelakkan mereka 
dari meminta-minta yang mana boleh merebakkan penyakit. 


. Menghapuskan pemberontakan-pemberontakan al-Mugama 


di Khurasan dan Abdullah bin Marwan bin Muhammad di 
Syria. 

Menawan kawasan-kawasan Rom yang dipimpin oleh 
anaknya Harun al-Rashid, hingga Ratu Irene di Constantino- 
ple berjanji membayar ufti. 


Musa al-Hadi (782 — 786 M.) 


Peristiwa di zamannya: 


Berlaku pemberontakan Hussain bin Ali, cucu Hassan bin Ali bin 
Abu Talib di Hijaz, tetapi dapat ditewaskan oleh tentera al-Hadi. 
Bagaimanapun, seorang keluarga Hussain, Idris bin Abdullah bin 


Zaman Keagungan Bani Abbasiah 165 


Hassan terselamat dan kemudiannya mendirikan kerajaan Bani 
Idrisiah di Maghribi. Sedang saudara Idris iaitu Yahya melarikan 
diri ke Dailam dan mendirikan kerajaan di sana. 

Campur tangan ibunya Khaizuran dan Yahya al-Barmaki 
dalam pemerintahan telah mempercepatkan kenaikan saudaranya 
Harun al-Rashid. 


Harun al-Rashid (786 — 808 M.) 
Usaha-usahanya: 


i. Melantik Yahya bin Khalid al-Barmaki sebagai Wazir Besar 
dengan dibantu oleh empat orang anaknya, iaitu al-Fadhal, 
Jaafar, Musa dan Muhammad. Walau bagaimanapun, 
keluarga al-Barmaki ini kemudiannya dihapuskan oleh 
Harun atas sebab-sebab tertentu. 

ii. Menghapuskan pemberontakan-pemberontakan di Mosul, 
Afrika Utara, Syria, Nasibin, Dailam, Khurasan dan Samar- 
gand. 

iii. Menyerang kerajaan Rom (Byzantine) kerana Maharaja 
Nicephorus I telah membatalkan perjanjian perdamaian 
dengan Harun di zaman Ratu Irene dulu. 

iv. Mengadakan hubungan diplomatik dengan Charlemagne, 
maharaja kerajaan Carolingia di Perancis. Kesanggupan 
mereka untuk berbaik-baik dikatakan kerana sama-sama 
memusuhi kerajaan Byzantine dan Bani Umayyah di 
Sepanyol. 

v. Melaksanakan projek-projek pembangunan seperti pembi- 
naan masjid, sekolah, hospital, jalan raya, perigi, jambatan, 
terusan dan khasnya mata air yang terkenal dengan nama 
“Ain Zubaidah”. 

vi. Menggiatkan usaha-usaha penterjemahan dan kegiatan ilmu 
pengetahuan. 

vii. Mendirikan Perpustakaan Baitul-Hikmah. 


Al-Amin (808 — 813 M.) 
Usaha-usahanya: 


Sepanjang pemerintahannya, berlaku huru-hara akibat perang 
saudara antara al-Amin (ibunya bernama Zubaidah) dengan al- 
Makmun (ibunya bernama Marajil, seorang Farsi). Dengan nasihat 
menterinya al-Fadhl bin Rabi”, al-Amin memecat al-Makmun 
sebagai penguasa Khurasan, bahkan juga sebagai penggantinya 
seperti wasiat Harun al-Rashid, sebaliknya melantik anaknya Musa 

sebagai Putera Mahkota. Kedudukan al-Makmun yang beribukan 
seorang Farsi seperti al-Fadhl bin Sahl, Tahir bin Hussain dan 
Hurthumah menjadikan pergolakan ini lebih berbentuk 
perkauman. Dan, kemenangan al-Makmun sendiri pernah 
disifatkan sebagai kemenangan orang-orang Farsi. 


Al-Makmun (813 — 833 M.) 
Usaha-usahanya: 


i. Mula-mulanya bersikap lunak terhadap kaum Syiah, hingga 
atas nasihat wazirnya al-Fadhl bin Sahl dilantiknya Ali al- 
Ridha sebagai penggantinya. Sikap pro-Syiah ini ketara sekali 
apabila ia menggunakan lambang hijau di samping tinggal di 
Khurasan sampai enam tahun lamanya. Bagaimanapun, 
apabila polisinya bertukar, tokoh-tokoh Syiah dimusnahkan- 
nya, lalu menggunakan warna hitam (lambang Abbasiah) dan 
berpindah ke Baghdad. 

ii. Menghapuskan pemberontakan-pemberontakan Nasr bin 
Syabath di Mesopotamia, pemberontakan Abu al-Saraya di 
Kufah, pemberontakan Babik al-Khurami (Majusi) di 
Khurasan, pemberontakan di Makkah dan Mesir serta suku 
Zath di Teluk Farsi. 

iii. Menetapkan mazhab Muktazilah sebagai mazhab negara tan- 
pa bertolak-ansur. Polisi keagamaan seperti ini, ditentang 
hebat oleh ulama-ulama, khasnya Ahmad bin Hanbal yang 
akibatnya beliau diseksa dengan berat oleh khalifah. 

iv. Menggiatkan kegiatan penterjemahan, pembukuan dan pen- 
ciptaan ilmu pengetahuan, serta mendirikan pusat-pusat 
pengajian. 


Al-Muktasim (833 — 824 M.) 
Usaha-usahanya: 


i. Meneruskan polisi allMakmun yang menetapkan mazhab 
Muktazilah sebagai mazhab rasmi negara. 

ii. Menghapuskan pemberontakan kaum Zat di Basrah, 
pemberontakan Mizyar di Tabaristan, pemberontakan kaum 
Alawiyah pimpinan Muhammad bin al-Gasim dan menen- 
tang Rom dalam Peperangan Amuriah. 

iii. Memasukkan orang-orang Turki serta memberi tempat 
kepada mereka dalam pentadbiran negara, hingga timbul 
kemarahan orang-orang Arab, tetapi rancangan mereka un- 
tuk menghapuskan pengaruh Turki dapat dipadamkan. 

Al-Wathig (842 — 847 M.) 


Usaha-usahanya: 


i. Meneruskan polisi menjadikan aliran Muktazilah sebagai 
mazhab rasmi serta memberi kebebasan kepada orang-orang 
Turki. 

ii. Menghapuskan pemberontakan orang-orang Arab dari Bani 
Oais di Damshik dan juga kekacauan-kekacauan di Irag. 


Dengan meninggalnya al-Wathig, tamatlah kekuasaan Bani 
Abbasiah dan digantikan pula oleh zaman kekuasaan orang-orang 
asing, iaitu bangsa Turki, Bani Buwaih dan Seljug. Sungguhpun 
Bani Abbasiah masih tetap berdiri hingga 1258, tetapi itu hanya 
pada zahirnya sahaja, sebab yang sebenarnya berkuasa ialah 
orang-orang asing tersebut, sedang khalifah-khalifah Abbasiah 
tidak lebih sebagai simbol semata-mata. 


Khalifah-khalifah Abbasiah selanjutnya adalah seperti berikut: 


Al-Mutawakkil (847 m.) Al-Ta'i (974 M.) 


Al-Muntasir (861 M.) 
Al-Musta'in (862 M.) 
Al-Muktaz (866 M.) 
Al-Muhtadi (869 mM.) 
Al-Muktamid (870 mM.) 
Al-Muktazid (892 M.) 
Al-Muktafi (902 M.) 
Al- Mugtadir (908 M.) 
Al-Oahir (932 M.) 
Al-Razi (934 m.) 
Al-Muttagi (940 M.) 
Al-Mustakfi (944 m.) 
Al-Muti'ullah (946 m.) 


Al-Oadir (991 M.) 
Al-Oa'im (1031 M.) 
Al-Mugtadi (1075 M.) 
Al-Mustazir (1094 mM.) 
Al-Mustarsyid (1118 M.) 
Al-Rashid (1135 M.) 
Al-Muktafi (1136 M.) 
Al-Mustanjid (1160 M.) 
Al-Mustazi (1170 M.) 
Al-Nasir (1180 M.) 
Al-Zahir (1225 M.) 
Al-Mustansir (1226 M.) 
Al-Mustaksim (1242-1258 M.) 


BAB 24: KERAJAAN ORANG-ORANG ISLAM PADA 
ZAMAN KEMUNDURAN ABBASIAH 


Zaman Kekuasaan Asing 
ZAMAN Bani Abbasiah dapat dibahagikan kepada dua peringkat: 


1. Peringkat keagungan ini bermula dari Abul-Abbas al-Saffah 
hingga al-Muktasim (750 — 833 mM.) di mana kuasa politik 
benar-benar di tangan khalifah-khalifah Abbasiah. 

2. Sejak al-Muktasim hingga kejatuhannya pada 1258Mm., 
khalifah-khalifah Abbasiah seumpama patung sahaja yang 
namanya disebut dalam khutbah, sedangkan kuasa politik kini 
di tangan kaum Mamluk Turki, diikuti Bani Buwaih dan Bani 
Seljug. 


Zaman Kekuasaan Mamluk Turki 


Pada hakikatnya, sejarah penguasaan Turki bertunas sejak al- 
Makmun lagi, iaitu apabila beliau memberi kedudukan yang tinggi 
kepada mereka. Tetapi usaha secara besar-besaran untuk 
memasukkan orang-orang Turki dilakukan oleh al-Muktasim sejak 
masih menjadi gabenor Khurasan. Setelah menyaksikan 
peperangan saudara antara al-Amin dengan al-Makmun, al- 
Muktasim merasakan perlunya ditubuhkan pasukan tentera yang 
tidak menyebelahi mana-mana pihak. Sebab itu, dia lalu memben- 
tuk suatu pasukan tentera khas sebagai pengawal peribadinya yang 
terdiri daripada orang-orang Turki berjumlah 4,000 orang, dan 
kemudiannya berjumlah 70,000 setelah menjadi khalifah. Tin- 
dakan ini membangkitkan kemarahan orang-orang Arab, yang 
merasa tersingkir hingga mereka cuba memberontak di bawah pim- 
pinan Ajif untuk melawan orang-orang Turki. Ajif cuba 
mempengaruhi al-Abbas bin al-Makmun, supaya merampas kuasa 
dari bapa saudaranya al-Muktasim. Malangnya, rahsia ini 
diketahui oleh al-Muktasim, lalu ditangkapnya Ajif dan al-Abbas. 
Kerana peristiwa ini, al-Muktasim semakin percaya kepada orang- 
orang Turki. 

Dengan kepercayaan tersebut dilantiknya orang-orang Turki 
memegang jawatan-jawatan penting, malah sebagai penasihat 
khalifah sendiri. Tetapi dikatakan al-Muktasim segera sedar ten- 
tang bahayanya pengaruh Turki itu, lalu dipindahkannya ibu kota 

ke Samarra (Surra-man-raa) untuk menghindarkan diri dari ban- 
tahan orang ramai. Malah dikatakan yang dia lalu bertindak tegas 
terhadap mereka, sehingga sanggup dibunuhnya Afsin yang 
banyak berjasa kepadanya itu. 

Dengan meninggalnya al-Muktasim, naiklah Buana al- 
Wathig yang kemudiannya mengurniakan gelaran Sultan kepada 
Ashnas, seorang panglima Turki dengan diberi kuasa untuk 
memerintah seluruh pasukan tentera. Apabila al-Wathig mening- 
gal, jawatan Sultan itu diganti oleh Wasif yang kuasanya melebihi 
Ashnas, hingga di tangannyalah terletak kuasa pemutus. Misalnya, 
dalam melantik al-Mutawakkil sebagai pengganti al-Wathig. 

Sungguhpun kenaikan al-Mutawakkil kerana ditunjuk oleh 
Turki, namun beliau tidak senang melihat pengaruh mereka itu. 
Untuk membatasi pengaruh tersebut, beliau cuba memindahkan 
ibu kota dari Samarra ke Damshik, tetapi gagal. Lalu 
dibunuhnya panglima Turki, Ibnul-Zayyat dan Itakh. Sebelum 
kematian al-Mutawakhkil, dilantiknya ketiga-tiga anaknya sebagai 
penggantinya, iaitu al-Muntasir, al-Muktaz dan al-Muayyid. 
Kerana al-Muktaz lebih diutamakan, al-Muntasir lalu berpakat 
dengan orang-orang Turki untuk membunuh ayahnya. 

Sebagai khalifah lantikan Turki, sukarlah bagi al-Muntasir 
untuk melepaskan dirinya dari mereka yang semakin bertambah 
| kuat. Di kota Baghdad sahaja terdapat 70,000 orang-orang Turki, 
tidak termasuk di Samarra dan Damshik. Bagaimanapun, per- 
buatannya terhadap ayahnya dulu begitu menyeksa batinnya, 
hingga dia jatuh sakit. Tetapi ketika dia cuba berubat, orang-orang 
Turki telah memasukkan racun ke dalam ubat tersebut, hingga 
membawa maut. Kemudiannya orang-orang Turki melantik al- 
Mustain, anak al-Muktasim, sebagai penggantinya. Di zamannya 
timbullah panglima-panglima seperti Baikabak, Atamusy, 
Kalbatikan yang rupanya lebih berkuasa dari khalifah sendiri. 
Kerana itu orang-orang Turki memecat pula al-Mustain, dan 
menggantikannya dengan al-Muktaz yang lebih mereka senangi. 

Dengan perlantikan al-Muktaz itu, semakin berleluasalah 
kekuasaan Turki, hingga tanpa teragak-agak mereka menuntut 
harta yang lebih banyak, meskipun perbendaharaan negara sudah 
muflis. Kerana dia enggan, dia lalu diseret, dijemur di cahaya 
matahari dan kemudiannya dibunuh dengan mengurung dalam 
lubang di bawah tanah. Kemudian dilantik pula al-Muhtadi, tetapi 
dia juga mati dibunuh oleh orang-orang Turki dengan cara yang 
amat menyedihkan. 

Bagaimanapun, dengan kematian al-Muhtadi, selama 33 
tahun kemudiannya pengaruh Turki dapat dikurangi. Ini berlaku 
apabila Khalifah al-Muktamad mempercayai adiknya al-Muwaffag 
sebagai panglima angkatan tentera. Dengan kebijaksanaannya 

musuh-musuh Bani Abbasiah dapat dikurangkan kalau tidak pun 
dihapuskan. Polisi ini diteruskan pula oleh pengganti al- 
Muktamid iaitu al-Muktadhid yang mempunyai kemahuan keras 
seperti ayahnya al-Muwaffag. Tetapi dengan kematian al- 
Muktadhid, pengaruh Turki berkembang semula, meskipun tidak 
sehebat dulu. Misalnya, orang-orang Turki mengambil kesempatan 
daripada keadaan huru-hara di zaman al-Mugtadir, dengan mem- 
bunuhnya dan mayatnya dibiarkan bogel beberapa hari sebelum 
dikebumikan. 

Pengaruh Turki kemudiannya pulih kembali di zaman al- 
Radhi, malangnya sesama mereka pula saling berebut kuasa. Ini 
menyebabkan pemerintahan pusat kucir-kacir, hingga wilayah- 
wilayah yang terpencil tidak lagi menaruh harapan kepadanya, lalu 
bertindak dengan mengisytiharkan kebebasannya dari pentadbiran 
pusat. Demi menyelamatkan negara dan khasnya dirinya sendiri, 
Khalifah al-Radhi melantik pemerintah Basrah, Ibnu Raig sebagai 
Amirul-Umara' (Amir segala Amir) dengan tugas-tugas khas untuk 
memulihkan suasana. Ini menjadikan kedudukan wazir-wazir dan 
menteri-menteri semacam tidak bermakna lagi, bahkan khalifah 
sendiri telah kehilangan kuasanya. Akhirnya, al-Radhi lalu 
memecat Ibnu Raig dengan menggantikannya dengan Bajkam. 
Akibatnya, tercetuslah pertempuran antara Ibnu Raig dengan Baj- 
kam, yang membawa kemenangan Bajkam. Seperti Ibnu Raig 
juga, Bajkam memerintah secara berleluasa hingga menyebabkan 
negara muflis. Pengaruh Amirul-Umara' semakin menjadi-jadi di 
zaman al-Muttagi yang menggantikan al-Radhi. Kemudian Touzon 
telah memecat al-Muttagi dan melantik al-Mustagfi. Di zaman 
al-Mustagfi inilah pengaruh orang-orang Turki telah digantikan 
oleh kebangkitan Bani Buwaih. 


Zaman Kekuasaan Bani Buwaih (945 — 1055 mM) 


Kerajaan Bani Buwaih berasal dari keturunan Abu Shujak Buwaih, 
seorang nelayan miskin dari Dailam, Farsi. Tiga orang anaknya, 
Ahmad, Ali dan Hassan kemudiannya berjaya menguasai beberapa 
kawasan yang sebelumnya di bawah kekuasaan Bani Abbasiah, 
dan berjaya pula mendapat pengiktirafan daripada khalifah Ab- 
basiah. Bagaimanapun, Ahmad yang dianggap lebih terkemuka itu 
terus mara ke Baghdad pada 945 M. hingga pengawal peribadi 
Khalifah al-Mustagfi melarikan diri. Kebetulan ketika itu kuasa 
Amirul-Umara' berada di dalam kelemahan, hingga dengan itu 
orang-orang terkemuka di Baghdad mempersilakan Ahmad masuk 
untuk mengambil-alih kuasa daripada orang-orang Turki. Setelah 
memenuhi jemputan tersebut, khalifah mengakui keturunan 
Buwaih ini sebagai Sultan, sedangkan mereka pula mengakui 

kedudukan khalifah, yang namanya disebut dalam khutbah 
Jumaat dan diukir pada matawang. 

Di samping kedudukan sebagai Sultan tersebut, Ahmad 
digelar Muizuddaulah (Semarak Negara), Ali digelar Imadud- 
daulah (Tiang Negara) dan Hassan di gelar Ruknud-daulah (Sendi 
Negara). Dengan lenyapnya orang-orang Turki maka jawatan 
Amirul-Umara' diambil-alih oleh Ahmad Buwaih dan keturunan- 
nya. Sebagai golongan Syiah, tradisi Syiah cuba dihidupkan 
semula, seperti mengadakan perayaan awal Muharram, 10 Muhar- 
ram, malah mengisytiharkan bahawa Ali bin Abi Taliblah pengganti 
Rasulullah yang sebenarnya. Ini tentunya bercanggah dengan 
pendirian Bani Abbasiah yang bermazhab Sunnah, namun khalifah 
tidaklah dapat membantahnya. Bahkan tidak sampai dua bulan 
berkuasa, Ahmad segera menurunkan jawatan al-Mustagfi kerana 
dituduh berkomplot untuk menggulingkannya. 

Muizud-daulah kemudiannya digantikan oleh anaknya, 
Bakhtiar, yang bergelar Izud-daulah pada 949 m, dan dialah yang 
menyingkir Khalifah al-Muti, dan menggantikannya dengan al- 
Taii, Tetapi tujuh tahun kemudiannya, /zud-daulah sendiri digu- 
lingkan oleh Adhadud-daulah yang oleh ahli-ahli sejarah dianggap 
pemimpin Bani Buwaih yang termasyhur. Setelah berjaya 
memaksa khalifah memberi kuasa lebih luas sehingga sebagai 
“Tajul-Millah' , Adhadud-daulah cuba menyatukan kuasa Bani Ab- 
basiah dengan Bani Buwaih dengan cara berkahwin dengan puteri 
al-Taii. Di samping mengambil berat dalam usaha-usaha sosial dan 
pembangunan, beliau juga menjadi penaung kegiatan-kegiatan in- 
telektual di zamannya. 

Dengan kematiannya, beliau digantikan oleh anaknya 
Shamsud-daulah yang digelar “Shamsul-Millah”. Bagaimanapun, 
beliau disingkir pula oleh saudaranya Sharafud-daulah yang mana 
usaha-usahanya di bidang pengetahuan menyamai ketokohan 
Harun al-Rashid. Beliau digantikan pula oleh anaknya Bahaud- 
daulah yang kemudian menyingkir Khalifah al-Taii dan melantik 
saudaranya al-Oadar sebagai khalifah. Bagaimanapun, al-Gadar telah 
juga dipecat dan digantikan oleh anaknya, al-Gaim. Di zamannya 
tercetus pemberontakan yang dipimpin oleh penyokong Fatimiah 
bernama Basasiri hingga dapat menguasai Baghdad dan al-Oaim 
sendiri ditangkap. Dalam suasana seperti inilah pengikut-pengikut 
khalifah meminta bantuan Toghrulbek, pemerintah Seljug yang 
berpusat di Khurasan. Maka masuklah Toghrulbek ke Baghdad 
dan berjaya membunuh Basasiri, yang dengan ini menandakan 
tamatnya pemerintahan Bani Buwaih untuk digantikan oleh Bani 
Seljug pula. 

Sebenarnya zaman Bani Buwaih tidaklah sunyi dari kegiatan- 
kegiatan keilmuan. Di samping adanya kegiatan-kegiatan falsafah 

yang bergerak secara sulit seperti “Ikhwanus-Saffa”, terdapatlah 
sarjana-sarjana yang terkemuka seperti al-Mas'udi, al-Mutanabbi, 
Abul-Faraj al-Isfahani dan sebagainya. Bagaimanapun, kesan 
daripada pemerintahan Bani Buwaih yang buruk dan kejam 
itu telah timbul satu puak yang dinamakan “Hashashin': 
disebut demikian kerana mereka gemar menghisap ganja (hashish). 
Dengan meminta simpati orang ramai terhadap keturunan Ali bin 
Abi Talib, mereka menganggap pembunuhan terhadap musuh- 
musuh Syiah sebagai suatu perjuangan. Antara mangsa mereka 
jalah Nizamul-Mulk, wazir Bani Seljug yang termasyhur. 


Zaman Kekuasaan Bani Seljug (1055 — 1242 M) 


Bani Seljug berasal dari keturunan Seljug bin Taklak dari 
Turkistan yang di bawah perintah Raja Turki bernama Bigu. 
Kerana Seljug orang yang dipercayai, Raja Bigu melantiknya 
sebagai pemerintah tentera. Tetapi permaisurinya mahu agar Sel- 
jug dibunuh saja, takut kelak dia akan menyaingi baginda. 
Mendengarnya, Seljug lalu berpindah ke negeri yang diperintah 
oleh Sultan Sabuktigin, dan di sinilah Seljug memeluk Islam dan 
melancarkan serangan ke atas musuh-musuh raja Bigu. Ketika 
kerajaan Samaniyah berperang dengan Ghaznawiyah (asalnya di 
bawah Samaniyah), orang-orang Seljug mengambil kesempatan 
memperkuatkan diri mereka dengan menyokong Samaniyah. Ini 
merapatkan hubungan mereka dengan Samaniyah, sebaliknya 
menjadi musuh kepada Ghaznawiyah yang dulunya memberi 
perlindungan kepada mereka. 

Seperti Bani Buwaih juga, Seljug mempunyai tiga orang 
putera, jaitu Mikhail, Arselan dan Musa. Apabila pimpinan Seljug 
digantikan oleh Mikhail, beliau cuba berbaik-baik dengan Ghaz- 
nawiyah, tetapi tidak berpanjangan kerana dia sendiri terbunuh 
ketika bertempur dengan Ghaznawiyah. Mikhail meninggalkan 
empat orang anak, tetapi yang lebih terkemuka hanya Toghrulbek. 
Di bawah pimpinan Toghrulbeklah mereka dapat mengalahkan 
kerajaan Ghaznawiyah yang dipimpin oleh Sultan Mas'ud, malah 
dapat meneruskan penaklukannya hingga ke wilayah Irag. Ketika 
itu kerajaan Abbasiah diperintah oleh Bani Buwaih sedangkan 
Khalifah al-Oasim sebagai simbol sahaja. 

Setelah mengalahkan Basasiri, Toghrulbek lalu mengusir 
Malikul-Rahim, pemerintah Buwaih yang terakhir. Atas jasa- 
jasanya itu, Khalifah al-Oaim lalu melantiknya sebagai Sultan 
dengan kuasa-kuasa yang amat luas. Seperti Adhadud-daulah juga, 
Toghrulbek cuba memperdekatkan pertalian keluarganya dengan 
khalifah, iaitu dengan berkahwin dengan saudara perempuan al- 
Oaim yang usianya sudah 90 tahun. Dan tidak seperti kerajaan 

Mamluk dan Bani Buwaih yang bersikap kejam terhadap 
khalifah-khalifah Abbasiah, sebaliknya terdapat hubungan mesra 
di antara kerajaan Seljug dengan Bani Abbasiah yang sama-sama 
bermazhab Sunnah. 

Dengan meninggalnya Toghrulbek pada 1063 M., naiklah 
puteranya Alp Arselan (Singa yang menang) menggantikannya. Di 
samping berjaya mencapai keharuman dalam kegiatan- 
kegiatannya dalam negeri, beliau juga terkenal kerana ketegasannya 
dalam menentang musuh. Antara musuhnya yang paling utama 
ialah kerajaan Byzantine yang ketika itu diperintah oleh Maharaja 
Rumanos IV. Pada 1071 M. tercetuslah pertempuran antara Alp 
Arselan dengan Maharaja Rumanos. Sungguhpun Arselan beroleh 
kemenangan, namun dibebaskannya Rumanos. Malangnya dia 
dibunuh pula oleh pemerintah baru Byzantine, Mikhail VII (1071 
— 78 M.) kerana dituduh mencuaikan kepentingan negara. 
Bagaimanapun, regim Mikhail ini diganti oleh Alexius Comnenus I 
(1081 — 1118 M.), seorang Maharaja yang bertanggungjawab 
merancang Peperangan Salib dengan kerjasama Pope Gregory VII 
serta penggantinya Pope Urbanus II. Nyatalah bahawa penggerak 
asas Perang Salib ialah kekalahan Byzantine di tangan Bani Seljug, 
bukan lebih kerana agama. 

Alp Arselan kemudiannya digantikan oleh anaknya, Malik 
Shah (1072 — 1092 M.). Seperti ayahnya juga, beliau merupakan 
pahlawan gagah perkasa di samping gigih memajukan ilmu 
pengetahuan. Apa lagi di sisinya terdapat bekas Wazir Besar 
ayahnya yang sangat bijaksana, iaitu Nizamul-Mulk. Atas inisiatif 
wazir inilah terdirinya sekolah-sekolah Nizamiyah di Nisabur, 
Baghdad, Balk, Harat, Isfahan, Basrah, Merw, Amul dan Mausil. 
Nizamul-Mulk inilah yang dianggap sebagai orang yang pertama 
mendirikan sekolah, atau setidak-tidaknya mempelopori sistem 
persekolahan dengan menentukan tunjangan kepada pengajar- 
pengajar serta pelajar-pelajarnya juga. Di antara profesor di 
Universiti Nizamiyah ini, yang paling terkenal ialah Imam al- 
Ghazali. 

Sebagai seorang yang berkuasa penuh, Malik Shah pernah 
mengusir Khalifah al-Mustarshid di samping merebut “Bordah 
Nabi', iaitu semacam kain pengikat leher semasa musim dingin 
yang dihadiahkan Nabi kepada Kaab bin Zuhair, seorang penyair 
Arab yang masyhur, kerana syairnya yang memuji Rasulullah 
begitu mengharukan. Bordah ini dibeli oleh Muawiyah dari Kaab 
dengan 10,000 dinar dan dijadikan alat kebesaran khalifah di 
upacara-upacara rasmi. 

Dengan kematian Malik Shah, kekuasaan Seljug mulai lemah. 
Pengganti-penggantinya sering bercakaran sesama sendiri, hingga 
menyebabkan kekuasaan Seljug terpecah kepada lima kumpulan: 

satu di Karmah, di Irag, di Kurdestan, di Sham dan di Asia Kecil 
(Byzantine). Dan akhirnya, kuasa-kuasa Seljug ini dapat digu- 
lingkan oleh pemerintah Otobek di Khawarizmi pada 1157 M. atas 
permintaan khalifah. Ini berlaku dengan kematian Mas'ud, ketua 
Seljug yang mana tidak ada penggantikan yang kuat. Tetapi 
meskipun kekuasaan Bani Seljug sudah hampir tamat, namun 
perselisihan dengan khalifah tidak juga tamat. Seorang sultan dari 
kerajaan Otobek yang bernama Alauddin Takasy kemudiannya 
dapat meluaskan kuasanya hingga dapat mengalahkan kerajaan 
Seljug di Irag. Sungguhpun Khalifah al-Nasir merebut kembali 
kawasan Rayy, tetapi Alauddin dapat merampasnya semula. 

Permusuhan seperti ini terus berlanjutan hinggalah ke zaman 
Khalifah al-Muktasim (1243 — 1258 M.). Di zaman ini berlaku per- 
balahan antara khalifah yang bermazhab Sunnah dengan wazirnya 
Ibni al-Algi al-Rafidhi yang bermazhab Syiah. Atas jemputan- 
nyalah tentera-tentera Mongol yang dipimpin oleh Hulagu Khan 
menyerbu kota Baghdad pada 1258 M., hingga hancurlah kota itu 
dalam masa 10 hari saja. Setelah membunuh Khalifah al- 
Muktaksim dan wazirnya yang khianat itu maka dengan rasminya 
tamatlah riwayat kerajaan Abbasiah. 

Setelah runtuhnya kota Baghdad, Hulagu Khan meneruskan 
penghijrahannya ke seluruh tanah Irag yang lain, kemudiannya ke 
Sham yang dapat disempurnakan dalam masa setahun saja, setelah 
tidak kurang dari 14 juta manusia dikorbankannya. Dari Sham dia 
bercita-cita untuk meneruskannya hingga ke Mesir yang ketika itu 
diperintah oleh kaum Mamluk dengan rajanya Saifuddin Oataz. 
Mungkin kerana yang memimpin tentera Mongol bukannya 
Hulagu, menyebabkan kemaraan mereka dapat disekat di Ain 
Jalut, yang dengan itu memaksa tentera Mongol mundur kembali 
ke markas di Azerbaijan. 


Munculnya Kerajaan-kerajaan Kecil 

Kerajaan-kerajaan Kecil di Zaman Keagungan Abbasiah 

a. Kerajaan Bani Umayyah di Sepanyol (756 — 1002 M.) 
Kerajaan ini didirikan oleh Abdul Rahman bin Muawiyah di 
zaman Abu Jaafar al-Mansur. Beberapa hal tentang kerajaan ini 
akan kita bicarakan nanti dalam bab yang khusus tentangnya. 


b. Kerajaan Idrisyah (788 — 947 M.) 


Didirikan oleh Idris bin Abdullah, kerajaan Syiah pertama yang 
ditubuhkan pada masa al-Hadi. Setelah meneguhkan kedudukan- 

nya di Maghribi, beliau menguasai negeri Talsaman dan men- 
dirikan ibu kotanya di Fez. Saingannya yang utama ialah kerajaan 
Fatimiyah di Afrika dan kerajaan Umayyah di Andalusia. Kerana 
kewangan negara kukuh, kerajaan Idrisiyah dapat mengekalkan 
kekuasaannya hingga lebih kurang 263 tahun. 


c. Kerajaan Aghlabiah (800 — 909 M.) 


Nama Aghlab berasal dari al-Aghlab bin Salim, salah seorang 
teman Abu Muslim al-Khurasani yang besar jasanya dalam men- 
dirikan kerajaan Abbasiah dulu. Abu Jaafar al-Mansur melantik 
al-Aghlab sebagai gabenor Afrika, lalu bertolaklah dia ke 
Oairawan pada 864 M. Kemudiannya, jawatan itu digantikan oleh 
anaknya Ibrahim yang dilantik oleh al-Rashid. Tetapi sejak 
pemerintahannya, penduduk Afrika yang begitu menyayanginya 
mencadangkan agar Ibrahim menuntut kuasa autonomi dari 
Khalifah al-Rashid. Al-Rashid bersetuju memberi kuasa autonomi 
setelah Ibrahim sanggup membayar 140,000 dinar, lalu bermulalah 
kerajaan Aghlabiah pada 800 mM., dengan Ibrahim sendiri sebagai 
Amirnya yang pertama yang berpusat di Tunisia. Keturunan 
Ibrahim inilah yang terus-menerus mewarisi kerajaan Aghlabiyah 
sehingga lebih sekurun, apabila ia kemudiannya digantikan oleh 
kerajaan Fatimiyah pada tahun 909 M. 


d. Kerajaan Tahiriyah (820 — 874 M.) 


Kerajaan ini diasaskan oleh Tahir bin Hussain, panglima al- 
Makmun. Kerana besar jasanya dalam membantu al-Makmun 
menewaskan saudaranya al-Amin, dia diberi kemerdekaan penuh 
untuk memerintah di Khurasan. Namun, hubungannya dengan 
Baghdad, terus wujud melalui pengiriman ufti (kharaj) setiap 
tahun ke Baghdad. Kerajaan ini berdiri selama 54 tahun, dan jatuh 
pada 874M., setelah ditewaskan oleh kerajaan Saffariyah. 


Kerajaan-kerajaan Kecil di Zaman Kemunduran Abbasiah 
Akibat langsung dari kelemahan kerajaan pusat di Baghdad 
terhadap penguasaan orang-orang Turki, Bani Buwaih dan Bani 
Seljug tersebut, tumbuhlah di sana sini kerajaan-kerajaan wilayah 
yang mengisytiharkan kemerdekaannya dari kekuasaan Baghdad. 
a. Kerajaan Saffariyah (867 — 912 mM.) 


Kerajaan ini diasaskan oleh Yaakob bin al-Lais As-Saffar. Setelah 
itu digantikan oleh saudaranya Amr yang dapat pula meluaskan 

kuasanya hingga sebahagian Iran tertakluk di bawahnya, termasuk 
Karman, Sijistan dan Khurasan. Jadi ia bukan saja dapat merebut 
beberapa daerah milik Bani Tahiriyah, bahkan juga milik 
Samaniyah. Mungkin untuk mengurangi pengaruh kerajaan 
Zaidiyah dan Samaniyah, maka Khalifah al-Muktamad mengakui 
kekuasaannya, bahkan kerajaan Saffariyah juga menyatakan 
kesetiaannya kepada khalifah Baghdad itu. 


b. Kerajaan Samaniyah (874 — 1044 m.) 


Kerajaan ini berasal dari keturunan Baheram Jur, salah seorang 
bangsawan dan sahabat karib Kisra Hormuz, raja Farsi. Dari 
keturunannyalah muncul Asad bin Saman. Al-Makmun lalu 
memerintahkan panglima Tahir bin Hussain agar memberi pangkat 
Khurasan. Di antara anak-anaknya itu, Ahmad bin Asad yang 
menjadi gabenor di Khurasan itulah yang lebih dihormati. Sepe- 
ninggalan Ahmad puteranya, Nasr, mengganti tempatnya sebagai 
gabenor Samargand, sedangkan Ismail menjadi wakilnya 
memerintah di Bukhara. Akibat fitnah, timbullah perselisihan an- 
tara kedua-duanya. Meskipun Ismail dapat mengalahkan 
abangnya, Nasr, namun akhirnya diserahkan kembali takhta Nasr 
di Samargand, sedang dia sendiri kembali ke Bukhara. 

Berbanding dengan kerajaan-kerajaan kecil lain, kerajaan 
Samaniyah nampaknya sangat menonjolkan kegiatan keilmuan. Di 
zaman inilah hidupnya Ibnu Sina, ahli falsafah besar yang pernah 
menjawat sebagai wazir pada kerajaan ini. Ketika menceritakan 
tentang Perpustakaan Samaniyah di Bukhara di masa Nuh bin 
Mansur (387 H.), Ibnu Sina mengatakan: “Saya memasuki sebuah 
gedung yang di dalamnya banyak kamar-kamar. Pada tiap-tiap 
kamar itu ada kopor bersusun-susun berisi buku-buku. Ada kamar 
untuk buku-buku yang berhubung dengan bahasa Arab dan syair, 
ada kamar untuk buku-buku figh, demikianlah tiap-tiap ilmu 
mempunyai kamar (section) sendiri.” 

Begitu banyaknya jumlah buku-buku di perpustakaan 
tersebut, sehingga Ibnu Sina mengatakan bahawa dia sendiri belum 
pernah melihatnya sebelum itu, juga tidak pernah menjumpainya 
sesudah itu. Kecenderungan terhadap buku-buku rupanya merata 
pula di kalangan rakyat. Misalnya, apabila Nuh bin Mansur me- 
nawarkan jawatan menteri kepada Salib bin Abbad, beliau 
menolaknya dengan alasan, bahawa dia tidak dapat bercerai dengan 
buku-bukunya. Dia tidak dapat pergi tanpa buku-bukunya, dan 
tidak mungkin pula buku-buku itu akan dibawanya, kerana ianya 
memerlukan 400 ekor unta untuk mengangkutnya. Oleh kerana itu 
dia lebih suka berada di samping buku-bukunya daripada men- 
jawat jawatan yang tinggi itu! 

c. Kerajaan Ghaznawiyah (962 — 1186 mM.) 


Kerajaan ini diasaskan oleh Alptigin, seorang hamba bangsa Turki 
yang menjadi wakil pemerintah kerajaan Samaniyah di Bukhara 
pada 961 M. Kerana satu perselisihan dengan Sultan Mansur, 
pemerintah Samaniyah ketika itu, jawatannya dilucutkan. Lalu 
bersama-sama pengikut-pengikutnya beliau mengisytiharkan 
Khurasan bebas dari kongkongan kerajaan Samaniyah. Kemudian 
beliau menyerang Ghaznah pada 962 M., dan beberapa wilayah di 
Farsi, lalu membentuk kerajaan Ghaznawiyah. 

Bagaimanapun, hubungan dengan kerajaan Samaniyah baik 
semula di zaman Sabuktigin, anak saudaranya (menurut Hamka, 
dia adalah hamba Ishak bin Alptigin). Ketika terjadi kekacauan di 
Khurasan, kerajaan Samaniyah memberi kuasa penuh kepadanya 
untuk menghapuskan pemberontakan dan mengembalikan 
keamanan. Atas jasa-jasanya itu kerajaan Samaniyah mengakui 
kekuasaannya sebagai sebuah wilayah yang tersendiri. Dengan 
kematian Sabuktigin pada 998 M., pimpinan kerajaan Ghaz- 
nawiyah terjatuh ke tangan anaknya Mahmud. Dan di zaman 
Mahmudlah kerajaan — Ghaznawiyah mencapai puncak 
kegemilangannya. Hal ini akan kita bicarakan nanti dalam bab 
“Islam di India”. 


d. Kerajaan Touloniyah (868 — 905 M.) 


Kerajaan ini berasal dari keturunan Toulon, bekas tawanan perang 
bangsa Turki yang dihantar kepada al-Makmun oleh Sultan 
Samaniyah yang ketika itu berkuasa di Bukhara. Oleh al-Makmun, 
Toulon kemudiannya dilantik sebagai Ketua Pengawal Istana, 
sedang anaknya Ahmad menjadi Pembantu Pengawal. Kerana 
sifat kepahlawanannya itu, beliau dijadikan menantu kepada 
Burgug, seorang pembesar Turki. Melalui bapa mentuanya inilah 
dia mendapat kedudukan tinggi, hingga dilantik sebagai gabenor 
Mesir oleh Khalifah al-Mutawakkal. 

Sejak di Mesir, dibelinya hamba-hamba bangsa Dailam dan 
Zanki di samping orang Arab sendiri untuk berkhidmat dengan- 
nya. Setelah kedudukannya teguh, diisytiharkannyalah kemer- 
dekaan dari kekuasaan Baghdad. Segala hasil-hasil negeri tidak 
lagi dikirimkan ke Baghdad, dan khutbah Jumaat pun diganti 
dengan puji-pujian kepada Ahmad bin Toulon sendiri. Kerana 
murka, Khalifah al-Muktadhid cuba mengirimkan tenteranya ke 
Mesir, tetapi gagal merebutnya. Bagaimanapun, kerajaan Touloni- 
yah tidak dapat bertahan lama apabila diganti oleh amir-amir 
yang lemah, yang dengan itu jatuhlah kembali ke tangan Bani Ab- 
basiah. Ini berikutan dengan tertewasnya Amir Harun bin 

Khamrawaihi bin Ahmad bin Toulon dan bapa saudaranya 
Shaiban bin Toulon di tangan Muhammad bin Sulaiman, panglima 
al-Muktadhid. 


e. Kerajaan Ikhshidiyah (935 — 969 M.) 


Kejatuhan kerajaan Touloniyah pada 905 M., menyebabkan wilayah 
Mesir dikuasai oleh kerajaan Abbasiah untuk beberapa waktu. 
Tetapi kerana kelemahan kerajaan pusat, akhirnya gabenornya di 
Mesir, Muhammad bin Thugj al-Ikhsyidi mengistiharkan 
kemerdekaannya. Keturunan al-Ikhshidiyah tidak lama memerin- 
tah kerana timbulnya perselisihan sesama sendiri dan dipengaruhi 
kemewahan hidup. 


JS. Kerajaan Hamdaniyah (944 — 1033 mM.) 


Kerajaan ini berasal dari keturunan Hamdan bin Hamdun dari 
puak Taghlib. Dengan dipimpin oleh Saiful-daulah, ditawan Alep- 
po dan Hems dari tangan Ikhshidiyah lalu diasaskan kerajaan 
Hamdaniyah di Syria Utara. Di zamannya hidup al-Faraby, al- 
Isfahani dan Mutanabbi. 


g. Kerajaan Fatimiyah (909 — 1171 m.) 


Mengenai asal usulnya, ahli-ahli sejarah tidak sependapat tentang 
siapa pengasasnya yang sebenar, dan sejauh mana pula benarnya 
hubungan kerajaan ini dengan keturunan Fatimah, puteri 
Rasulullah s.a.w. Apa yang jelas ialah bahawa ia adalah sebuah 
kerajaan Syiah Ismailiyah, yang cara kelahirannya dihubungkan 
dengan gerakan-gerakan propaganda oleh Abu Abdullah bin 
Hussin al-Shi'i di Maghribi dan beberapa orang propagandis lain- 
nya seperti Abdullah bin Maimun, al-Halawani dan Abu Sufyan. 
Mulanya dikatakan Abu Abdullah menyiarkan dakyahnya di 
Yaman, kemudian ke Afrika Utara yang ketika itu dikuasai oleh 
kerajaan Aghlabiyah. Dengan pertolongan orang-orang Barbar, 
kerajaan Aghlabiyah dapat dikalahkan pada 909 M., dan dilan- 
tiklah Abu Ubaidullah al-Mahdi sebagai khalifah Fatimiyah yang 
pertama. Menurut Hamka, al-Mahdi ialah putera al-Shi'i tersebut. 
Kerajaan yang berpusat di Oairawan ini diperintah oleh empat 
orang khalifah, hinggalah berlakunya pemindahan pusat ke Mesir 
di zaman khalifahnya yang keempat, iaitu al-Muizlidinillah. 
Dengan bantuan pahlawan gagah perkasa iaitu Jauhar al-Sigli 
(dari Sicily) dan Jaafar bin Falah, al-Muiz dapat merampas 
wilayah Mesir yang ketika itu di bawah kerajaan Ikhshidiyah. 
Sebagai lambang kemenangannya, didirikanlah kota baru yang 

bernama “al-Oahirah' (gagah perkasa), dan “Jami al-Azhar' (yang 
gemilang), sempena nama puteri Rasulullah, Fatimah al-Zahra' 
untuk menyiarkan faham Syiah. Pada tahun 973 M., al-Muiz datang 
ke Mesir dan menjadikan kota Oahirah sebagai pusat baru kera- 
jaan Fatimiyah. Kerajaan Fatimiyah di Mesir tamat pada tahun 
1171 M., apabila Salahuddin al-Ayyubi merampas kuasa daripada 
al-Azid, rajanya yang terakhir. 


h. Kerajaan Ayyubiyah (1169 — 1250) 


Kerajaan ini diasaskan oleh Salahuddin al-Ayyubi yang mulanya 
menjadi menteri kerajaan Fatimiyah menggantikan tempat bapa 
saudaranya Asaduddin Syirkuh yang dikirim oleh Nuruddin Zanki 
Mesir. Jasa Salahuddin sesungguhnya sangat besar terhadap umat 
Islam, terutama dalam menghadapi gerakan Salibiyyah. 


i. Kerajaan Mamluk (1250 — 1517) 


Dengan kejatuhan dinasti Ayyubiyah, ia diganti pula oleh kerajaan 
Mamluk yang berasal dari keturunan hamba. Pada zaman inilah 
hidupnya Tagiyuddin Ibnu Taimiyyah (1263-1328), pelopor 
gerakan Salafiyyah yang berjuang dengan gigih bersama muridnya 
Ibnu al-Gaiyyim untuk mengembalikan umat Islam kepada lan- 
dasan yang sebenar menurut ajaran al-Ouran dan Sunnah. 


J. Kerajaan Mongol II-Khan (1256 — 1353) 


Pada tahun 1258, kerajaan Abbasiah yang hanya tinggal nama 
sahaja itu jatuh ke tangan kaum Mongol yang dipimpin oleh 
Hulagu Khan. Kedatangannya itu adalah atas undangan seorang 
wazir khalifah al-Muktasim yang bermazhab Syiah, Muhammad 
ibn Ahmad al-Algami. Selepas menjarah Baghdad, Hulgu Khan 
menguasai negeri-negeri Irag dan Iran (Farsi), dan seterusnya 
mengasaskan kerajaan “Il-Khan”. Pada tahun 1282, dan lebih- 
lebih lagi pada tahun 1295, kerajaan Il-Khan memulai zaman baru 
apabila rajanya memeluk Islam dan memutuskan hubungannya 
dengan kerajaan Mongol di China. 


k. Kerajaan Usmaniah (1281 — 1924) 


Kerajaan ini diasaskan oleh Usman bin Ertoghril. Kerajaan ini 
bukan sahaja cuba meneruskan warisan intelektual Islam, bahkan 
menjadi tenaga besar dalam menghadapi gerakan Salibiyyah kemu- 
diannya. 


BAB 25: PERKEMBANGAN ILMU NAOLIYYAH 


SESUNGGUHNYA di zaman Bani Abbasiah ilmu nagliyyah telah 
mencapai kemuncaknya, hasil dari asas-asas yang telah terbina di 
zaman Bani Umayyah dulu. Bagaimanapun seperti sebelumnya, 
perkembangan ilmu nagliyyah pada zaman ini adalah semata-mata 
atas kegigihan para ulama sendiri, sedangkan pihak pemerintah 
tidak menyokong malah menentang kegiatan keagamaan. 


Ilmu Tafsir 


Sebenarnya di zaman Rasulullah, baginda sajalah yang berhak men- 
tafsir dan menjelaskan kandungan al-Ouran. Tidak ada orang lain 
yang berani mentafsirnya selagi baginda masih ada. Tetapi 
dengan kewafatannya, tugas ini dipikul oleh sahabat-sahabatnya 
yang alim seperti Khulafa al-Rasyidin yang empat, Abdullah bin 
Abbas, Abdullah bin Mas'ud, Ubayy bin Kaab, Zaid bin Thabit, 
Abu Musa al-Shaari dan Abdullah bin Zubair. Di antara empat 
orang Khulafa al-Rasyidin itu, paling banyak tafsir diriwayatkan 
daripada Ali. Dan di antara 10 orang pentafsir tersebut, hanya 
ibnu Abbaslah yang dianggap ahli tafsir sejati. Selain dari pernah 
digelar oleh Nabi sebagai “Pentafsir al-Ouran', Ibnu Abbas sendiri 
pernah didoakan oleh baginda: ““Wahai Tuhan kami, ajarlah 
beliau mengenai ilmu agama dan takwilan al-Ouran.” 

Selain dari mereka, terdapat juga nama-nama seperti Abu 
Hurairah, Anas bin Malik, Abdullah bin Umar, Jabir bin Abdullah 
dan Siti Aishah r.a. Bagaimanapun, tafsiran yang diriwayatkan 
dari mereka amat sedikit berbanding dengan 10 orang sahabat tadi. 

Selepas zaman sahabat, lahir pula ahli-ahli tafsir dari 
golongan Tabi'in (pengikut sahabat) yang terdapat di berbagai 
tempat di masa itu, seperti di Makkah, Madinah dan Kufah. 
Menurut Ibnu Taimiyah, golongan yang terhandal dalam Ilmu 
Tafsir ialah penduduk Makkah kerana mereka terdiri dari para 
sahabat kepada Ibnu Abbas, seperti Mujahid, Ita'z bin Abi 
Rayyah, Akramah Maulah Ibnu Abbas, Said bin Jubir Tawus dan 
sebagainya. Begitu juga penduduk Madinah seperti Zaid bin Aslam 
yang mana anaknya Abdul Rahman bin Zaid dan Malik bin Anas 
mengambil tafsir daripadanya. 

Setelah berlalunya zaman sahabat dan Tabi'in, para ulama 
mulai mengarang tafsir secara menyebut suatu ayat kemudian 
menyalin tafsirnya, yang diriwayatkan dari para sahabat dan 

Tabi'in, seperti tafsir Sufyan bin Uyainah, Wagi'al-Jarrah, Abdul 
Razzag dan lain-lain yang mendasarkan tafsir mereka dari tafsir 
Ibnu Abbas. Tafsir-tafsir ini tidak sampai kepada kita, cuma dari 
tafsiran-tafsiran mereka seperti yang diusahakan oleh Ibnu Jarir 
al-Tabary yang mana hampir keseluruhan ahli tafsir yang 
selepasnya bergantung kepadanya. 

Selepas itu, para ulama berpecah dalam mewarnakan tafsiran 
masing-masing kepada berbagai corak yang berbeza, yang dapat 
dibahagikan kepada dua jenis: 


1. Tafsir bil-ma'thur iaitu mentafsir al-OGuran dengan bersandar 
kepada hadis-hadis, Tabi'in dan Tabi'it-tabi'in. Dalam jenis 
ini, tafsir Jamiul-Bayan oleh al-Tabary dianggap yang 
teragung di mana ianya memuatkan segala kata-kata sahabat 
dan Tabi'in beserta dengan sanad-sanadnya sekali. Dan, yang 
terdekat dengan tafsir al-Tabary ialah tafsir Ibnu-Kathir. 

2. Tafsir bir-ra'yu, ialah pentafsiran al-Guran dengan meng- 
gunakan akal fikiran. Ada dua jenis tafsiran ini. Pertama, 
Tafsir bir-ra'yi al-lMamduh al-Magbul yang masih dapat 
diterima kerana menurut kaedah-kaedahnya yang betul. Dan 
kedua, Tafsir bir-ra'yi all Mazmum al-Mardud yang tertolak 
kerana unsur rasionalismenya yang ekstrim dan menurut hawa 
nafsu. Di antaranya ialah tafsir-tafsir dari golongan 
Mutktazilah, Syiah Batiniyyah, dan golongan Sufi mistik seper- 
ti Ibnu Arabi. 


Dengan berlakunya perkembangan pengetahuan di dunia 
Islam, maka ianya juga turut mempengaruhi ilmu tafsir juga. 
Dengan itu tafsiran al-Ouran telah ditinjau dari beberapa sudut: 


1. Tafsiran yang menekankan aspek gaya bahasa dan keindahan 
bahasa, seperti tafsir al-Kasyaf oleh al-Zamakhsari dan tafsir 
al-Baidhawi. 

2. Tafsiran yang menekankan aspek tatabahasa, dengan meng- 
gunakan syair-syair Arab untuk mengukuhkan pendapat 
mereka, seperti tafsir Maanil-Ouran oleh al-Zajjad, tafsir al- 
Basiith oleh al-Wahadi, tafsir al-Bahrul Muhith oleh Abu 
Hassan Muhammad bin Yusuf al-Andalusi. 

3. Tafsir yang menitikberatkan kisah dan cerita-cerita lama, ter- 
masuk yang berasal dari Yahudi dan Nasrani malah dari kaum 
Zindig juga. Misalnya tafsir al-Tha'labi dan tafsir Alauddin 
bin Muhammad al-Baghdadi. 

4. Tafsiran yang meninjau dari segi hukum-hukum figh. Pelopor- 
nya ialah imam al-Shafii dengan kitabnya Ahkam al- 
Ouran. Sesudahnya lahir tokoh-tokoh lain dengan kitab 

mereka yang kebanyakannya memakai judul Ahkam al-Ouran 
juga. 

5. Tafsir yang menekankan sifat-sifat Allah, seperti tafsir 
Mafa 'tihul Ghaib oleh al-Razy. 

6. Tafsir yang menitikberatkan isyarat-isyarat al-Ouran yang 
berhubungan dengan ilmu tasawuf, seperti tafsir Abu 
Muhammad Sahl bin Abdullah At-Tastury. 

7. Tafsir yang memperkatakan lafaz al-Ouran yang gharib (yang 
jarang terpakai dalam perkataan sehari-hari), seperti kitab 
Mu'jam Gharibul-Ouran oleh Muhammad Fuad Abdul Bagi. 


Ilmu Hadis 


Seperti juga ilmu tafsir, ilmu hadis telah mengalami perkem- 
bangan yang pesat yang mana dapat dibahagikan kepada beberapa 
periode tertentu, iaitu: 


1. Period pra-pembukuan (Oabl-al-Tadwin) pada abad pertama 
Hijrah. Dalam periode ini, Rasulullah tidak membenarkan 
hadis-hadis ditulis, kecuali ayat-ayat al-Ouran sahaja. Ini demi 
menghindarkan kemungkinan penulis-penulis mencam- 
puradukkan hadis-hadis dalam lembaran tulisan al-Ouran. 
Bagaimanapun, terdapat juga naskhah-naskhah hadis yang 
bersifat peribadi dan dokumen-dokumen yang ditulis atas 
arahan Nabi sendiri. Hal ini telah dibincangkan sebelumnya. 

2. Periode pembukuan (Tadwin) hadis secara rasmi pada abad 
ke-2 H, iaitu atas inisiatif Umar Abdul Aziz. Hal ini telah kita 
bicarakan sebelumnya. Periode pembukuan ini terus 
berlangsung hingga zaman Bani Abbasiah apabila para 
khalifah turut menggalakkannya. Dengan itu muncullah Imam 
Malik sebagai pendewan hadis di Madinah, Rabi'bin Sahih dan 
Hammad bin Salamah di Basrah, Ibnu Juraij di Makkah, Su- 
fyan al-Thauri di Kufah, al-Auza'i di Sham dan lain-lain. Imam 
Malik misalnya, menyusun al-Muwattanya atas anjuran 
Khalifah al-Mansur. Dalam periode ini juga Imam Shafie 
menyusun kitab-kitab hadisnya, seperti Musnad al-Shafie 
dan Mukhtaliful-Hadis. 

3. Periode penyaringan hadis-hadis dari fatwa-fatwa pada abad 
ke-3 H. Dalam periode inilah berkembangnya Ilmu Mustalah 
Hadis, satu ilmu untuk menyaring hadis-hadis sahih dengan 
yang palsu, antaranya dengan memeriksa peribadi perawi- 
perawinya sejak yang mula-mula meriwayatkannya hinggalah 
kepada yang terakhir. Sebagai perintisnya, terkenallah kitab- 
kitab Musnad seperti oleh Musa al-Abbasi, Musaddad al- 
Basry, Asad bin Musa, Nuaim bin Hammad al-Khazaiy dan 

khasnya Ahmad bin Hanbal. Bagaimanapun, oleh kerana 
kitab-kitab Musnad mengandungi kelemahannya kerana ter- 
dapat hadis-hadis hasan dan daif, muncullah kitab-kitab 
Sunad yang mencakup seluruh hadis-hadis, kecuali yang 
sangat daif dan mungkar, seperti Sunan Abu Dawud, Sunan 
al-Turmuzy, Sunan Nasai dan Sunan Ibnu Majah. Tetapi yang 
paling terkenal kerana hadis-hadis sahihnya ialah Muhammad 
bin Ismail Bukhari dan Muslim bin Hajjaj bin Muslim al- 
Ousharri. 

4. Periode menghafaz atau mengisnad hadis-hadis sebelumnya 
pada abad ke-4 H. Jika dalam periode-periode sebelumnya, 
ulama-ulama berusaha sendiri menemui para sahabat dan 
Tabi'in dan kemudiannya meneliti sendiri dan menyusunnya, 
maka dalam periode ini ulama-ulama hanya sekadar menukil 
dari kitab-kitab hadis yang telah disusun tersebut. Antara 
kitab-kitab nukilan tersebut ialah Mu' jamul-Kabir, Mu' jamul- 
Ausat dan Mu'jamus-Saghir oleh Imam at-Tabrani, Sunan ad- 
Daragutni dan Sahib Ibnu Khuzaimah. 

5. Periode mengklasifasi dan mensistematiskan suasana kitab- 
kitab hadis mulai abad ke-5 dan seterusnya. Dalam periode ini, 
usaha-usaha yang dilakukan hanyalah untuk membahagikan 
hadis dengan menghimpunnya dengan yang sejenis sifat-sifat 
isinya dalam sebuah kitab hadis. Mereka juga telah men- 
syarahkan dan meringkaskan kitab-kitab hadis yang telah 
disusun sebelumnya. Antaranya terdapatlah Sunanul-Kubra 
oleh al-Baihagy, Muntagal-Akhbar oleh al-Harrany, Nailul- 
Autar oleh al-Syaukany (syarah kitab Riyadhus-Salihin oleh al- 
Nawawy). 


Ilmu Kalam 


Seperti yang disebutkan dulu, pertikaian-pertikaian politik di 
zaman Umayyah telah mempercepat tumbuhnya ilmu kalam. Dan 
yang benar-benar mempengaruhi pertumbuhannya ialah 
persoalan-persoalan tentang dosa besar yang dibangkitkan oleh 
kaum Khawarij, hingga melahirkan aliran-aliran Murji'ah, 
Muktazilah, Oadariah dan Jabariah. 

Di zaman Abbasiah, kedudukan kaum Khawarij semakin 
terhimpit. Berkali-kali mereka memberontak, seperti di zaman 
Abul-Abbas al-Saffah oleh al-Julandi, di zaman al-Mansur oleh 
Mulabbad bin Harmalah al-Shaibani, Abu Hatim dan lain-lain, 
dan di zaman al-Rashid oleh Sahsah dan al-Walid bin Tarif. 
Bagaimanapun, kesemuanya gagal belaka, hingga akibatnya 
mereka menjadi lemah. 

Seperti golongan Khawarij juga, golongan Syiah terus- 

menerus menggugat keutuhan Bani Abbasiah. Setiap kali muncul 
khalifah Abbasiah, setiap itu pula seorang dari golongan Alawiyin 
menyeru orang ramai untuk menyokongnya. Kemudian kedua-dua 
pihak akan berperang dan kesudahannya orang-orang Alawiyin 
sentiasa tewas. Penjara-penjara Khalifah al-Mansur dan al-Rashid 
hanya dipenuhi dengan golongan Syiah dan penyokong- 
penyokongnya sahaja. 

Tentang golongan Murji'ah, seperti di zaman Umayyah juga, 
sikap mereka terhadap kerajaan Abbasiah agak sederhana dan 
penuh perdamaian, hingga al-Makmun dilaporkan sebagai 
berkata: “Aliran Murji'ah adalah agama raja-raja.” Maksudnya, 
orang-orang Murji'ah disukai oleh khalifah-khalifah Abbasiah 
kerana jarang menimbulkan ketegangan. Mengenai aliran 
Oadariah dan Jabariah pula, sebenarnya sejak di zaman Bimayyan 
lagi kedudukan mereka sudah tergugat. 

Bagaimanapun, satu-satunya aliran yang telah mencapai 
kemuncaknya di zaman Bani Abbasiah ialah faham Muktazilah. 
Ini kerana dua sebab: 


1. Jasa pemuka-pemuka mereka dalam membela dengan gigih 
agama Islam dari serangan Yahudi, Nasrani dan Wasani. Dari 
pergeseran itulah yang menjadi sebab kepada perkembangan- 
nya, oleh sebab kaum Muktazilah telah mempersenjatai diri 
mereka dengan senjata yang sama dipakai oleh pihak musuh, 
ijaitu senjata falsafah Yunani. 

2. Peranan al-Makmun dan lain-lainnya yang telah menjadikan 
aliran Muktazilah sebagai mazhab negara. 


Jika kaum Khawarij dianggap sebagai mempelopori 
kebangkitan ilmu kalam, maka yang bertanggungjawab mem- 
bawanya hingga ke zaman puncaknya ialah kaum Muktazilah. 
Merekalah yang telah mencipta dan menggubal asas-asas ilmu 
kalam, ilmu bahas dan lain-lain. Jadi yang dikatakan ilmu kalam 
itu adalah hasil campuran ajaran al-Ouran dan falsafah 
Yunani, tetapi bentuk keislamannya lebih nyata di dalamnya ber- 
banding dengan falsafah Yunani. Tanpa kedua-duanya, tidaklah 
akan ada ilmu kalam. Dan tanpa kaum Muktazilah, tidaklah akan 
ada falsafah Yunani dalam Islam. Terutama al-Makmun, di sam- 
ping seorang khalifah adalah juga seorang pemuka Muktazilah 
yang dalam ilmunya. Selain al-Makmun, terdapatlah nama-nama 
seperti Wasil bin Ata? sendiri yang dianggap sebagai “Syeikhul- 
Muktazilah wagadimuha' (pemimpin Muktazilah yang tertua), 
Amru bin Ubaid, Abul-Huzail al-Allaf, al-Nazzam dan al-Jubaii. 

Dari segi ajarannya, terdapat lima pegangan asasnya yang 
disebut “al-Usul al-Khamsah' , iaitu: 

Al-Tauhid (keesaan Tuhan). 

Al- “Adi (keadilan Tuhan). 

Al-Wa'd wal-Wa'id Ganji dan ancaman). 

Al-Manzilah bainal-Manzilatain (kedudukan tengah di antara 
mukmin dengan kafir). 

5, Al- “Amr Ma'ruf wal-Nahi'anil-Mungkar (menyuruh kebaikan 
dan melarang membuat kejahatan). 


In Bye 


Seperti ditegaskan tadi, kaum Muktazilah telah berpegang 
dengan falsafah Yunani dalam menghadapi musuh-musuh mereka. 
Dengan itu mereka lalu digelar kaum rasionalist, oleh sebab 
lebih mementingkan akal dalam membahas atau menegak- 
kan hujah-hujah mereka. Sebenarnya merekalah pelopor aliran 
modernist lantaran terlalu berkiblat kepada sumber Barat daripada 
sumber asasi Islam, iaitu al-Ouran dan sunnah. Dan teratas dari se- 
muanya itu, mereka adalah kaum extremist lantaran polisi 
kekerasan yang dijalankan oleh pemuka-pemuka mereka, 
terutamanya al-Makmun, dalam menegakkan fahaman mereka. 

Akibat dari sikap yang keterlaluan dalam pelbagai bentuk itulah 
timbul reaksi yang hebat di kalangan pemangku sunnah, baik dari 
tokoh-tokoh figh mahupun ilmu kalam sendiri. Dari barisan fu- 
gaha, yang terkenal sekali ialah Imam Ahmad bin Hanbal yang 
dengan keberaniannya sanggup mencabar kewibawaan al- 
Makmun, hingga dia menderita kerana itu. Dan dari barisan ulama 
Kalam, timbullah protes dari tokoh-tokoh Muktazilah sendiri, 
seperti Abu Isa al-Warrag, Abul-Hussain Ahmad al-Rawandi dan 
khasnya Abul-Hassan al-Ashaari yang sebelumnya menjadi 
pengikut Muktazilah selama 40 tahun. Akibat gugatan-gugatan 
tersebut dan ditambah pula oleh dasar Khalifah al-Mutawakhkil 
yang memansuhkan fahaman Muktazilah sebagai mazhab negara 
dan menunjukkan sikap penghargaan terhadap Imam Ahmad bin 
Hanbal, akhirnya faham Muktazilah mengalami zaman kerun- 
tuhannya. 

Seiring dengan Abul-Hassan al-Ashaari (873 — 935 M.) ialah 
Abu Mansur al-Maturudi (944 M.), dua orang tokoh besar yang 
bertanggungjawab mengasaskan aliran Ahli Sunnah wal-Jamaah 
sebagai reaksi terhadap aliran Muktazilah tersebut. Jika aliran 
Muktazilah kurang berpegang kepada sunnah kerana lebih memen- 
tingkan akal, maka aliran Ahli Sunnah sebaliknya lebih berpegang 
dan mempercayai hadis-hadis sahih tanpa memilih atau membuat 
interpretasi lagi. Aliran Ahli Sunnah wal-Jamaah kemudiannya 
menjadi lebih teguh dan berpengaruh dengan munculnya seorang 
pengikut al-Ashaari yang terbesar dan terpenting, iaitu Abu Hamid 
Al-Ghazali (1058 — 1ill M.) atau lebih terkenal dengan nama 
Imam al-Ghazali. 

Ilmu Figh 


Sungguhpun ilmu-ilmu tafsir dan hadis berkembang dengan pesat, 
namun janya tentulah tidak akan mencakupi semua persoalan dan 
masalah yang timbul kemudian. Maka untuk menetapkan hukum 
dalam masalah-masalah yang baru itu, para ulama terpaksalah 
berijtihad dengan mendasarkannya dari al-Guran dan hadis. 
Dengan demikian, berkembanglah ilmu figh di zaman ini. Dalam 
pada itu, terdapat pula faktor-faktor pembantu yang 
mempercepatkan perkembangannya, iaitu: 


1. Penilaian sumber-sumber hukum. 
2. Batas-batas penggunaan akal (ra'yu) dan hadis. 
3. Pemakaian istilah bahasa. 


Mengenai faktor pertama, terdapat perbezaan pendapat 
dalam mentarjihkan (mengutamakan) sesuatu hadis. Misalnya 
ulama-ulama Irag seperti Imam Abu Hanifah dan sahabat- 
sahabatnya mengutamakan hadis-hadis mutawatir (dari sekum- 
pulan ramai) dan hadis mmasyhur (yang diterima ramai daripada 
seorang perawi), sedangkan ulama-ulama Madinah seperti Imam 
Malik dan sahabat-sahabatnya mengutamakan hadis-hadis yang 
dipegang oleh orang-orang Madinah saja. Tentang gias, sung- 
guhpun jumhur ulama menyetujuinya, tetapi mereka berselisih 
tentang sebab-sebab yang membolehkannya dilakukan. 

Mengenai faktor kedua, terdapat pertentangan di antara ahli- 
ahli figh Hijaz yang lebih mengutamakan nas dengan ahli-ahli 
figh Irag seperti Imam Abu Hanifah yang mengutamakan akal. 
Sebab timbulnya dua aliran perundangan ini — Ahlul-Hadis dan 
Ahlur-Ra'yi — ialah kerana di Irag didapati hadis-hadis kurang 
tersebar seperti di Hijaz. Lagipun di sana juga banyak timbul 
fitnah-fitnah dan hadis-hadis palsu sehingga perlu berhati-hati 
dalam menerimanya. Apa lagi suasana di sana tidaklah sama 
dengan di Hijaz, sebab Irag telah sekian lama dipengaruhi oleh 
peraturan dan adat resam Farsi. 

Mengenai pemakaian bahasa, para ulama juga berselisih ten- 
tang perintah-perintah dalam al-Guran dan sunnah tersebut juga 
berkisar sekitar “raklif iaitu antara amar dan nahi (suruhan dan 
larangan). Misalnya, setengah-setengah ulama memahaminya 
sebagai wajib, sedangkan yang lain menganggapnya sebagai sunat 
sahaja, yakni suatu galakan saja. 

Dengan adanya pertentangan-pertentangan seperti ini maka 
berkembanglah ilmu figh dengan pesatnya. Pada zaman inilah 
lahirnya para fugaha dan imam-imam mujtahid yang bukan sahaja 
menyebarkannya secara lisan, bahkan juga melalui tulisan dengan 

cara membukukannya. Antara imam-imam mujtahid yang 
terkemuka ialah Abu Hanifah (150 H.), Malik bin Anas (179 H.), 
Shafie (204 H.) dan Ahmad bin Hanbal (241 H.). Juga terdapat 
ulama-ulama mazhab yang lain seperti Daud al-Zahiri, al-Auza'i 
dan at-Tabary yang mana pengaruh dan usianya tidak panjang. 

Imam-imam tersebut masing-masing mempunyai kitabnya sen- 
diri, yang sama ada dibukukan sendiri atau oleh murid-muridnya. 
Imam Abu Hanifah misalnya, tidak pernah mengarang sebuah 
kitab tentang figh. Kebanyakan fikiran-fikirannya disebarkan 
melalui catatan murid-muridnya seperti Abu Yusuf dan Muham- 
mad al-Hassan. Antara karya-karya Abu Yusuf ialah al-Kharaj dan 
Ikhtilaf Abi Hanifah wabni Ali Laila. Sedang karya-karya Muham- 
mad al-Hassan seperti al-Mabsut, al-Jamiul-Saghir, al-Sairil-Kabir, 
al-Sairis-Saghir dan al-Ziyadat. Mengenai Imam Malik, telah 
disebutkan bahawa dia telah membukukan mazhabnya dalam 
kitabnya al-Muwatta '. 

Adapun tentang Imam Shafie, beliaulah yang mula-mula men- 
cipta Usul-Figh yang ditulisnya dalam kitab yang terkenal al- 
Risalah. Jika Imam Malik dikenali mazhabnya melalui al- 
Muwatta', maka Imam Shafie juga mempunyai kitabnya al-Umm di 
samping kitab Musnadnya. Tentang Imam Ahmad bin Hanbal, 
kitabnya yang termasyhur ialah al-Musnad. 

Pada hakikatnya pemuka-pemuka figh tersebut bergerak di 
atas kesedarannya sendiri, meskipun ada juga atas inisiatif para 
khalifah. Imam Malik misalnya, telah menyusun kitab al- 
Muwatta'nya itu di atas permintaan Khalifah al-Mansur. Khalifah 
Harun al-Rashid juga pernah meminta Abu Yusuf menyusun suatu 
panduan tentang penyusunan ekonomi Islam ketika itu. Dengan itu 
lahirlah kitab al-Kharaj yang meliputi soal-soal punca kewangan 
negara, pentadbirannya dan perkara-perkara yang harus dilakukan 
oleh perbendaharaan negara Islam. 

Bagaimanapun, pendapat yang lebih benar ialah bahawa 
kemajuan dalam bidang figh ini lebih banyak kerana runtuhan 
jiwa atau semangat sendiri. Ini berdasarkan kedudukan dan 
kegiatan mereka yang tidak disenangi oleh khalifah-khalifah Ab- 
basiah, sehingga mereka mengalami tekanan dan seksaan. Seperti 
yang disentuh dulu, Imam Abu Hanifah telah beberapa kali dipen- 
jarakan oleh Marwan bin Muhammad, khalifah terakhir Bani 
Umayyah. Beliau juga telah didenda 100 rotan oleh Yazid bin 
Umar, salah seorang pembesar Umayyah. Semuanya itu hanya 
kerana beliau menolak jawatan kadi yang ditawarkan kepadanya. 
Penyeksaan ke atasnya terus berlanjutan hingga zaman Abu Jaafar 
al-Mansur akibat keengganannya menerima jawatan Kadi Besar 
kerajaan. Sebab itu beliau dipenjarakan dan lehernya dirantai 
dengan besi yang berat, sedang setiap pagi dia didera dengan 


188 Sejarah dan Tamadun Islam 


cemeti sampai berdarah muka dan badannya. Kerana beliau tetap 
tegas menolaknya, akhirnya beliau diberi segelas air racun untuk 
diminum. Setelah diminumnya, maka menggeleparlah badannya 
lalu terus meninggal dalam penjara. 

Tentang Imam Malik pula, beliau juga pernah dijatuhi 
hukuman dengan dipukul sampai 70 kali dengan cemeti di zaman 
al-Mansur. Setelah dipukul dia diikat dengan tali dan dinaikkan ke 
atas punggung unta dan diarak keliling kota Madinah. Semuanya 
itu kerana “kesalahannya' mengeluarkan fatwa yang bercanggah 
dengan kehendak pemerintah, pada hal beliau adalah Mufti 
Madinah yang dilantik. Adapun mengenai Imam Shafie, beliau 
pernah tertangkap bersama tokoh-tokoh Syiah Yaman, lalu 
dibawa ke Baghdad untuk diadili. Dalam perjalanan yang 
memakan masa dua bulan itu, kedua belah tangannya telah 
dibelenggu, sehingga apabila sampai di Baghdad, darah-darah 
hitam yang melekat pada tangannya mengalir ke tangan tahanan- 
tahanan lain. Bagaimanapun ketika berdepan dengan Khalifah 
Harun al-Rashid, beliau dapat membela dirinya sehingga 
dilepaskan. 

Nampaknya, penyeksaan yang dialami oleh Abu Hanifah juga 
dialami oleh Imam Ahmad bin Hanbal. Ketika al-lMakmun cuba 
menekan faham Muktazilah kepada seluruh rakyat, Imam Hanbali 
berdiri teguh dengan pendiriannya sendiri. Kerana tidak setuju 
yang al-Ouran itu makhluk, beliau didera dan kemudiannya dipen- 
jarakan oleh al-Makmun. Penyeksaan tersebut berlangsung 
apabila al-Makmum diganti oleh saudaranya al-Muktasim dan oleh 
al-Wathig, putera al-Muktasim. 

Demikianlah tragedi yang menimpa imam-imam mujtahid di 
zaman Abbasiah: suatu pertanda bahawa kerajaan Abbasiah 
memangnya anti agama. 


Ilmu Tasawuf 


Jika sebelumnya yang ada cuma praktik-praktik tasawuf, maka 
pada zaman Abbasiah ianya telah berkembang hingga wujud 
sebagai satu ilmu yang khas. Ini bukan sahaja kerana timbulnya 
pertikaian-pertikaian politik yang terus menerus bahkan kerana 
melimpahnya kemasukan pengetahuan asing ke Baghdad. Dari 
agama Kristian datanglah ajaran zuhud (meninggalkan dunia), 
dan dari India, Farsi dan terutamanya Greek, datanglah fahaman 
pantheisme (Wahdat al-Wujud) atau kesatuan wujud di antara 
Tuhan dengan alam dan manusia. Meskipun pihak-pihak yang 
mempertahankan kemurnian ilmu tasawuf sering menolak adanya 
unsur-unsur asing di dalamnya, sebaliknya mengatakan yang ianya 
timbul dari watak Islam sendiri, namun kita tidaklah dapat 

menolak sama sekali pengaruh luar tersebut terhadap perkem- 
bangannya. 

Pengaruh doktrin pantheisme dalam tasawuf Islam yang mem- 
punyai berbagai bentuk. Dari segi sejarahnya, tokoh yang diang- 
gap mempeloporinya dalam tasawuf Islam ialah Abu Yazid al- 
Bistami (874 M.), yang mana mengajarkan doktrin “Ittihad'. Kemu- 
diannya muncul pula Hussain bin Mansur al-Hallaj (858-922 M.), 
yang mana mengajarkan doktrin “Hulul', dan cukup terkenal 
kerana pengakuannya “Ana al-Hag!” (Akulah Tuhan!). Pada 
umumnya kedua-dua doktrin tersebut adalah berasaskan fahaman 
pantheisme belaka. Cuma perbezaannya kalau dalam Ittihad diri 
Abu Yazid hancur lebur dalam diri Tuhan, tetapi Hulul diri al- 
Hallaj tidak hancur, kerana yang terjadi ialah dua wujud bersatu 
dalam satu tubuh. 

Tasawuf pantheisme kemudiannya mencapai kemuncaknya 
dengan munculnya Muhyiddin Ibn Arabi (1165-1240 mM.) melalui 
doktrinnya yang terkenal dengan nama “Wahdat al-Wujud. 
Ajaran ini menganggap, bahawa segala maujud itu hanya satu, 
bukannya dua. Selepas Ibn Arabi, tasawuf pantheisme berkem- 
bang pesat, namun kebanyakannya sekadar mengulangi pemikiran 
Ibn Arabi belaka. 

Seperti juga Ilmu Kalam yang tercemar oleh pengaruh- 
pengaruh asing, Ilmu Tasawuf juga tidak terkecuali. Berbagai- 
bagai bentuk penyelewengan timbul di dalamnya, tetapi yang 
terpenting ialah fahaman pantheisme seperti yang dianuti oleh al- 
Hallaj dan Ibnul-Arabi. Dalam suasana seperti inilah timbulnya 
Imam al-Ghazali buat membersihkannya, dengan mengemukakan 
falsafah akhlaknya dan menentang teori-teori percantuman dan 
resapan. Seperti ditegaskan tadi, al-Ghazali adalah seorang jaguh 
al-Ashaari di samping seorang sufi, hingga beliau dianggap sebagai 
tokoh pemimpin kedua-dua aliran itu. Selepas beliau, lahir pula Ib- 
nu Taimiyah (1328 H.) yang dengan hebatnya menentang ajaran- 
ajaran tasawuf yang menyesatkan, seperti teori-teori Ibnul-Arabi 
tentang wahdatul-wujud, kesatuan peribadatan, percantuman 
agama-agama dan sebagainya. Malah, dia juga menyerang al- 
Ghazali kerana karya besarnya Ihya Ulumiddin itu dikatakan 
mengandungi banyak hadis-hadis daif, seperti misalnya hadis, 
“Yang pertama dijadikan Allah ialah akal”, yang menurut Ibnu 
Taimiyah adalah dari pengaruh teori “Akal Pertama” Aristotle. 


BAB 26: PERTUMBUHAN DAN PERKEMBANGAN 
ILMU AOLIYYAH (RATIONAL SCIENCES) 


JIKA sebelumnya ilmu keagamaan tumbuh dan berkembang lebih 
banyak kerana semangat dan kesedaran ulama-ulama sendiri, 
sebaliknya dalam bidang ilmu-ilmu sekular kita dapat melihat 
betapa gigihnya khalifah-khalifah Bani Abbasiah untuk mema- 
jukannya. Berbeza daripada ilmu nagliyyah yang kebanyakannya 
bersumberkan tradisi sendiri, hampir keseluruhan ilmu agliyyah 
adalah berasal dari luar, yakni dari tradisi asing. Sebab itu ada 
kalanya ilmu agliyyah ini dinamakan juga ilmu dakhiliyah, yakni 
ilmu-ilmu yang disalinkan dari bahasa asing. 


Rasionalisasi di Dunia Islam 
Proses Asimilasi 


Dengan tertakluknya wilayah Farsi dan jajahan-jajahan Rom di 
bawah kekuasaan Islam, maka pengetahuan asing dibawa masuk 
ke negeri-negeri Islam secara langsung. Sebenarnya sejak sebelum 
Islam lagi falsafah Yunani telah berpindah ke Iskandariah dan 
kemudiannya ke Syria hingga menimbulkan aliran falsafah Neo 
Platonisme. Pengasas aliran ini ialah Ammonius Saccas yang ber- 
tanggungjawab mengkompromikan pemikiran Plato dengan 
Aristotle. Bagaimanapun, para pengkaji lebih senang 
menghubungkan aliran Neo Platonisme ini dengan Plotinus, murid 
Saccas, dan juga Prophyrius, murid Plotinus. 

Nampaknya, aliran Neo Platonisme ini segera dipengaruhi 
oleh dogma-dogma Kristian apabila pemuka-pemukanya seperti 
Clement dan Origen memindahkannya kembali ke Iskandariah, 
dan berusaha menyatukannya dengan teori-teori Kristian. 
Sebelum itu berlaku suatu perbahasan di antara Gereja Ortodoks 
dengan orang-orang Kristian Katolik sekitar masalah ketuhanan 
Jesus. Dari kegoncangan ini, timbullah mazhab Nestorian yang 
berpendapat bahawa Jesus dari segi kehidupannya adalah manusia 
yang dilahirkan dari Maryam, dan Maryam adalah ibu manusia, 
bukannya ibu Tuhan. Hubungan antara Allah dengan anaknya 
adalah rasa kecintaan, dan Isa al-Masih itu bukanlah Tuhan, tetapi 
seorang yang diberkati dengan pemberian beberapa ayat tanda 
bukti dari kemuliaan. Jadi kesimpulannya, ia tidak mengatakan 
ketuhanan al-Masih dan tidak pula anak Tuhan. 

Akibatnya, lalu diadakan Sidang Ephesus pada 431 M., yang 
dihadiri oleh 200 orang Bishop termasuk Bishop Rom, Patriach 
Iskandariah, Bishop Antioch, Bishop Darussalam, sedangkan 
Nestor sendiri memboikotnya kerana ia sedar tujuan sidang itu un- 
tuk melaknati dan mengusirnya. Sebagai tindak-balas, golongan 
Nestorian lalu membina Gereja Nestorian di Nasibin dengan men- 
dapat bantuan raja-raja Farsi di situ. Dan, untuk mempertahankan 
aliran-aliran kepercayaan mereka, golongan ini menggunakan 
falsafah Greek. Jadi secara tidak langsung mereka turut 
menyalurkan falsafah Greek di Syria, iaitu dengan menter- 
jemahkan karya-karya Greek ke bahasa Suryani. 

Kegiatan penterjemahan tersebut bukan hanya dilakukan oleh 
golongan Nestorian sahaja, bahkan juga oleh orang-orang Suryani 
sendiri yang turut bertindak menyiarkan falsafah Neo Platonisme 
tersebut. Selain dari kegiatan-kegiatan di Iskandariah dan Nasibin 
itu, raja Farsi Anushirwan telah mendirikan sebuah Sekolah 
Tinggi Majusi di Jundi Shahpur. Penuntut sekolah ini bukan saja 
mempelajari tamadun Greek dan Suryani saja, malah juga falsafah 
India serta ilmu pengetahuannya, yang kesemuanya dalam bahasa 
Farsi. 

Setelah orang-orang Islam dapat menguasai daerah-daerah 
Syria dan Farsi pada abad ke-7 M., ramai di antara orang-orang 
Suryani memeluk Islam, di samping ada yang masih mengekalkan 
agama asalnya. Apa yang perlu ditekankan di sini ialah bahawa 
meskipun mereka sudah dijajah, namun kegiatan mereka masih 
tetap tidak terusik. Jundi Shahpur sendiri masih tetap berdiri 
dengan gagahnya. Sebenarnya dengan menakluki Farsi, orang- 
orang Islam juga dapat berhubung dengan India melalui karya- 
karya Sanskrit, seperti dalam bidang astronomi dan matematik. 

Apa yang nyata ialah bahawa khalifah-khalifah Umayyah 
enggan mencampuri soal-soal mereka, kecuali jika timbul 
perselisihan yang memerlukan campur tangan. Ertinya 
kebudayaan Yunani masih terpisah, belum bercampur dengan 
kebudayaan Islam, sehinggalah orang-orang Abbasiah meng- 
hilangkan rintangan yang menghalangi proses asimilasi. Sejak 
itulah Baghdad menjadi pusat pertemuan kebudayaan Timur dan 
Barat, bahkan menjadi pusat kebudayaan internasional. 


Kegiatan Terjemahan 


Di peringkat pertama, umat Islam mengenali kebudayaan Greek- 
Romawi melalui proses asimilasi atau percampuran dengan 
bangsa-bangsa yang dipengaruhi oleh kebudayaan tersebut, atau 
dengan masuknya bangsa-bangsa asing ke dalam Islam. Selain dari 
itu, pemikiran Greek juga tersebar hasil dari kegiatan-kegiatan 

penterjemahan buku-buku Greek ke bahasa Syriani pada peringkat 
awalnya, dan ke bahasa Arab kemudiannya. Di zaman Bani 
Umayyah, orang yang mempelopori kegiatan penterjemahan buku- 
buku Greek ialah Khalid bin Yazid bin Muawiyah (meninggal 
86 H.). Dia membawa orang-orang Rom dari Mesir, termasuk 
Pendeta Maryanus yang daripadanya dipelajari ilmu kimia, dan 
kemudian disuruhnya Istafan menyalinnya ke bahasa Arab. 

Di zaman Bani Abbasiah, kegiatan penterjemahan dipelopori 
oleh Abu Jaafar al-Mansur. Bagaimanapun, cuma buku-buku 
logika saja yang diterjemahkan. Hal ini kerana, pertama, 
banyaknya berlaku perdebatan yang sengit mengenai soal-soal 
agama antara kaum Muslimin dengan Ahli Kitabi. Untuk 
menghadapinya, orang-orang Islam mempersenjatai diri mereka 
dengan alat yang sama, seperti yang digunakan oleh Ahli-Ahli 
Kitabi, iaitu logika Greek. Keduanya, kerana pengaruh keper- 
cayaan Farsi terhadap kaum Muslimin. Orang-orang Farsi dalam 
menguatkan kepercayaan mereka memakai cara berfikir yang 
didasarkan kepada falsafah Greek. 

Pada zaman al-Mahdi dan al-Hadi, tidak terdapat kegiatan- 
kegiatan terjemahan tersebut. Sedangkan pada masa Harun al- 
Rashid, apa yang dilakukan hanyalah sekadar memperbaiki 
penterjemahan buku-buku sebelumnya, bukannya menterjemah 
buku-buku baru. Hanya, baru di zaman al-Makmun kegiatan 
penterjemahan mencapai peringkat kemuncaknya, di mana untuk 
pertama kalinya diterjemahkan buku-buku falsafah, metafizika, 
etika, psikologi dan sebagainya. Ada beberapa sebab kenapa al- 
Makmun bertindak demikian: 


1. Sewaktu mudanya, al-Makmun banyak berkawan dan berguru 
dengan golongan yang beraliran Muktazilah. Kerana pengaruh 
tersebut, beliau mendekati tokoh-tokoh Muktazilah seperti 
Abul Huzail al-Allaf dan al-Nazzam. Oleh kerana beliau dan 
tokoh-tokoh Muktazilah lain mengalami kesulitan untuk 
mempertahankan pendirian mereka, maka ia lalu 
mempergiatkan usaha-usaha penterjemahan buku-buku 
falsafah dan logika Greek. 

2. Kerana kecenderungan al-Makmun sendiri terhadap kebebasan 
berfikir, serta rasa simpati dan keyakinannya yang mendalam 
bahawa ahli-ahli falsafah adalah manusia pilihan di kalangan 
makhluk Allah. Dengan sikap dan anggapan seperti ini, ia 
bukan saja mengurangi penghargaannya terhadap warisan 
turun-temurun, bahkan juga mendorongnya untuk mengenali 
fikiran orang lain melalui karya-karya mereka. 

3. Keadaan dan keperluan kepada kemahiran-kemahiran asing di 
waktu itu sendiri, juga mendorong al-Makmun menter- 

jemahkan buku-buku asing seperti ilmu perubatan, astronomi, 
matematika dan sebagainya. 

4. Selain dari sebab-sebab tersebut, dikatakan juga bahawa 
dorongan untuk menterjemahkan falsafah Aristotles, timbul 
apabila al-Makmun sendiri pernah bermimpi dan berbincang 
dengannya. 


Di antara penterjemah buku-buku Greek ke bahasa Arab 
tersebut, yang terkenal sekali iatah Hunain bin Ishak al-Abdi. 
Selain beliau, terdapatlah anaknya yang bernama Ishak, juga Abu 
Bishr Matta, Ousta bin Liga, Thabit bin Ourra, Yahya bin 
Masawayh (guru Hunain) dan sebagainya. Mengenai buku-buku 
yang diterjemahkan itu, kebanyakannya ialah karya-karya Galen, 
Hippocrates, Archimedes, Euclide dan karya-karya Plato, 
Aristotles dan Neo Platonisme. 

Dengan usaha-usaha tersebut, maka terdedahlah pemikiran 
umat Islam kepada rasionalisme Greek. Dari segi sambutannya, 
memang ada yang agak berhati-hati dalam menerimanya, seperti 
ulama-ulama Kalam yang beraliran Muktazilah, atau ada yang 
berlebih-lebihan menerimanya seperti golongan filosuf. Ada 
beberapa sebab kenapa mereka dapat menerima falsafah Greek itu: 


1. Ketelitian dan kejelasan yang terdapat pada falsafah dan 
logika Aristotles adalah sangat mengkagumkan orang-orang 
Islam. 

2. Corak keagamaan dan mistisisme yang terdapat pada falsafah 
Greek itu sendiri, seperti pada Pythagoras dan Neo 
Platonisme. 

3. Bercampur-aduknya fikiran-fikiran keagamaan dari kalangan 
Yahudi dan Nasrani yang bercorak falsafah. 


Bagaimanapun juga, tidak kesemua buku-buku yang diter- 
jemahkan itu benar-benar karangan Aristotles, sepertimana 
sangkaan orang-orang Islam ketika itu. Apa yang disangka sebagai 
karya Plato dan Aristotles itu, sebenarnya bukanlah benar-benar 
karya mereka, sebaliknya karangan-karangan orang lain yang 
dinisbahkan kepada kedua-dua tokoh tersebut. Sebab itu percu- 
baan al-Farabi untuk memadukan fikiran-fikiran Plato dan 
Aristotles mengalami kegagalan besar, kerana buku Theologia 
yang disangkanya karya Aristotles itu, sebenarnya adalah 
sebahagian dari karangan Plotinus yang berjudul Enneads. 

Pemalsuan tersebut berlaku kerana beberapa sebab. Pertama, 
kemungkinan ia sengaja disandarkan kepada nama-nama Aris- 
totles yang mana sangat popular di kalangan bangsa Arab, 
agar ianya mudah diterima. Atau, boleh jadi peranan orang-orang 

Syria sendiri yang sengaja menyandarkan terjemahan-terjemahan 
mereka kepada filosuf-filosuf besar, dengan tujuan untuk 
menyebarkan aliran mereka di kalangan bangsa Arab. 

Walau apa pun juga, sama ada ianya palsu ataupun tidak, 
yang jelas orang-orang Islam menyambut baik pemikiran Greek 
tersebut. Dan, kesan dari penerimaan mereka dapat dilihat dalam 
pembahasan-pembahasan mereka dalam ilmu Nagliyyah dan 
terutamanya Ilmu Agliyyah. 


Ilmu Agliyyah 


Hasil dari proses asimilasi dan kegiatan penterjemahan tersebut, 
lahirlah berbagai bidang ilmu pengetahuan dengan barisan-barisan 
tokohnya sendiri. 


Ilmu Falsafah 


Pada hakikatnya, ilmu falsafah dalam Islam adalah merupakan 
kelangsungan dari ilmu kalam. Dalam pengajian falsafah 
Skolastik Islam, biasanya ia dimulai lebih dulu dengan periode 
Mutakallimin (700 — 900 M.), lalu diikuti oleh periode falsafah 
Islam (850 — 1200 M.) Ini menunjukkan adanya kesinambungan 
yang langsung di antara kedua-duanya. Dan ini tidaklah berlaku 
secara kebetulan, oleh sebab antara keduanya terdapat unsur- 
unsur yang mempertalikannya, iaitu sama-sama bersumberkan 
falsafah Yunani dalam perbahasannya. Sebenarnya, ilmu kalam 
merupakan pendahuluan kepada falsafah Islam. 

Begitupun, antara ilmu kalam dengan falsafah Islam terdapat 
perbezaan yang menjolok. Dari segi pertumbuhannya sendiri, Ilmu 
Kalam timbul secara beransur-ansur. Masalah demi masalah 
dicetuskan, dan mazhab demi mazhab timbul untuk memecahkan- 
nya. Tetapi, falsafah yang dipindahkan ke dalam Islam sudah pun 
sempurna bentuknya, cuma yang barunya ialah usaha orang Islam 
dalam memahaminya, menjelaskannya, memberi komentar dan 
menyesuaikannya dengan masalah-masalah Islam. Dengan itu ilmu 
kalam lebih merupakan ilmu Islam sungguhpun dipengaruhi 
falsafah Yunani di dalamnya, sedangkan falsafah Islam adalah 
sebahagian kebudayaan orang-orang Islam (falsafah Muslim) dan 
belum tentu secocok dengan Islam. 

Dari segi lain pula, fungsi ilmu kalam hanya sekadar 
menegakkan hujah-hujah untuk membenarkan al-Ouran yang 
sudah dipercayainya, sedangkan dalam ilmu falsafah ayat-ayat al- 
Ouran dijadikan bukti untuk membenarkan kajian-kajian 
falsafah. Pendirian ilmu kalam persis seorang peguam yang cuba 
mempertahankan kesnya, sedangkan pendirian ilmu falsafah 

seperti seorang hakim yang hanya akan menghukum setelah 
mendengar hujah kedua-dua belah pihak. Seorang ahli ilmu kalam 
tidaklah akan membahas hal-hal yang sudah dimustahilkan 
mengetahuinya oleh al-Ouran, seperti soal roh atau hakikat zat 
Allah. Tetapi dalam falsafah hal ini masih dibahas juga, seperti 
menggambarkan Allah sebagai “Akal Pertama” (menurut al-Farabi 
dan Ibnu Sina). 

Pengajian falsafah sebagai suatu ilmu yang tersendiri dalam 
Islam dipelopori oleh Abu Ishak al-Kindi (796 — 872 M), seorang 
tokoh Muktazilah juga. Beliau dikatakan telah mengarang beratus- 
ratus buah karya, yang meliputi bidang-bidang logika, falsafah, 
matematik, muzik dan lain-lain. Sebagai perintis, al-Kindi tidaklah 
mempunyai sistem falsafah yang lengkap dan mendalam. Ketika 
hidupnya beliau mendapat kedudukan yang tinggi dari al-Makmun 
dan al-Muktasim, tetapi ditentang oleh seorang pemuka hadis iaitu 
Abu Jaafar bin Muhammad al-Balakhy. Falsafah Islam baru men- 
capai kematangannya di tangan Abu Nasr al-Faraby (870 — 950m.) 
seorang yang cukup terkenal kerana komentar-komentarnya 
terhadap falsafah Plato, Aristotle dan Galen. Sungguhpun al- 
Faraby kurang berkecimpung dalam masyarakat, namun dia cuba 
menyarankan konsep negara impiannya (al-Madinatul Fadhilah). 

Kira-kira sezaman dengan al-Faraby itu muncullah suatu 
perkumpulan ahli-ahli falsafah “Ikhwan al-Safa' yang bergerak 
secara rahsia bukan saja kerana dasar pemerintah (zaman al- 
Mutawakkil) yang anti falsafah, bahkan juga kerana kebanyakan 
anggota Ikhwan al-Safa terdiri dari orang-orang Muktazilah dan 
Syiah “ghulah' (extreme). Selain dari itu, terdapat juga Ibnu 
Maskawaih (kira-kira 936 — 1030 M.) yang sangat terkenal sebagai 
ahli falsafah akhlak, terutama karyanya Tahzibul-Akhlak. 

Bagaimanapun, falsafah Islam baru mencapai kesempurnaan- 
nya di tangan Abul-Ali al-Hussein ibn Abdullah ibn Sina (980 — 
1038 m.). Sungguhpun dia memegang jawatan penting, namun ia 
berhasil meninggalkan berpuluh-puluh karya, terutama di bidang 
falsafah dan perubatan. Begitu pun kepakarannya tidak juga dapat 
menolongnya, kerana akhirnya dia ditimpa penyakit dingin (cool- 
ing), kononnya akibat kekuatan seks yang luar biasa. 

Lebih kurang 20 tahun kemudian, lahirlah pula seorang 
pemikir besar yang nantinya terus menggerhanakan tokoh-tokoh 
sebelumnya, iaitu Abu Hamid al-Ghazali (1058 — 1111). Kemun- 
culan al-Ghazali adalah dalam suasana ketika pemujaan terhadap 
falsafah Yunani telah mencapai kemuncaknya, hingga menggon- 
cangkan akidah Islam. Memang di peringkat awalnya beliau turut 
berkecimpung di dalamnya, tetapi setelah mengalami kegoncangan 
batin, akhirnya dia lalu menyerang falsafah, malah mengkafirkan 
filosuf-filosuf kerana pendapat-pendapat berikut: 

i. Kepercayaan tentang gadimnya alam dan keazaliannya (tiada 
permulaan dan kekal). 
ii. Tuhan tidak mengetahui perincian (particular) terhadap 
kejadian-kejadian di alam. 
iii. Pengingkaran kebangkitan jasmani. 


Kerana keraguannya dalam ilmu falsafah, al-Ghazali akhir- 
nya beralih kepada ilmu tasawuf, dan menjadi besar pula dalam 
bidang ini sehingga pemikiran-pemikirannya segera menguasai 
sebahagian besar alam fikiran umat Islam. Pengaruh falsafah 
Yunani yang sangat berkembang di zaman al-Kindi, al-Farabi dan 
Ibnu Sina mengalami zaman keruntuhannya akibat pengaruh al- 
Ghazali. Bagaimanapun, hal ini cuma berlaku di Timur, sebab di 
Barat (Sepanyol) pengaruh falsafah tetap mendapat tempat yang 
baik. 


Ilmu Sains dan Perubatan 


Seiring dengan perkembangan falsafah. ialah kemajuan dalam 
bidang sains dan perubatan. Jika dalam bidang falsafah, para 
Orientalis sering melemparkan tuduhan betapa ahli-ahli falsafah 
Islam cuma sekadar mengulas atau mentafsir (commentator) saha- 
ja falsafah Yunani, maka dalam bidang sains tidak dapat tiada 
mereka mengakui juga keaslian (originalityy sumbangan sarjana- 
sarjana Islam. 

Dalam bidang biologi misalnya, sarjana-sarjana Islam telah 
mengadakan kebun-kebun untuk eksperimen-eksperimen perta- 
nian di Baghdad, Cairo dan Cordova. Melalui ujian-ujian tersebut, 
diketahui perbezaan pembiakan di antara pohon-pohon tertentu, 
dan kemudiannya dapat dijeniskan menurut punca kesuburannya. 
Di antara ahli botani Islam yang terkemuka ialah Abu Zakaria 
(akhir abad 11) yang telah menulis sebuah buku penting mengenai 
pertanian berjudul Kitab al-Falahah. 

Dalam bidang zoologi pula, nama yang terkemuka ialah 
Muhammad al-Damiri (meninggal 1405 M.) yang telah menulis buku 
Hayatul-Hayawan. Suatu hal yang agak menakjubkan ialah 
bahawa teori evolusi Darwin (1890-1882 M.) yang begitu mengem- 
parkan itu sebenarnya telah pun dibayangkan oleh kajian-kajian 
al-Jahiz (meninggal 868 M.) dan kemudiannya Ibnu Maskawaih. 
Dalam bukunya Tahzibul-Akhlak tersebut Ibnu Maskawaih per- 
nah menerangkan ““kemajuan hidup dari tumbuhan, sampai 
kepada ikan, binatang dan manusia.” Dijelaskannya bahawa akhir 
kemajuan binatang terbatas kepada kera, dan permulaan kema- 
juan menjadi insan dimulai dari kehidupan orang Negro yang 
belum bertamadun. Kemudiannya, dalam Mugaddimah, oleh Ibnu 


Pertumbuhan dan Perkembangan Ilmu Agliyyah 197 


Khaldun (1332 — 1406 M.) juga diterangkan teori yang serupa. 

Mengenai bidang fizika, al-Kindi sendiri telah menulis tentang 
ilmu optika yang disesuaikan dengan teori geometri dan fiziologi. 
Dikatakan bahawa terjemahan karyanya yang berjudul De Aspec- 
tibus amat mempengaruhi kajian Roger Bacon. Bagaimanapun, 
tokoh yang paling terkemuka sekali ialah Ibnul-Haitham (965 — 
1039) yang pernah bekerja dengan Khalifah al-Hakim dari kerajaan 
Fatimah. Sambil menolak teori Euclide dan Ptolemy, Ibnul- 
Haitham telah mengemukakan teori cahaya dan warnanya. Khusus 
dalam aspek geologi, Ibnu Sina dikatakan pernah mengkaji ten- 
tang perlombongan dan cara-cara pengeluaran logam. Juga 
mengenai pengaruh-pengaruh gempa bumi, angin, air, iklim, men- 
dapan, pengeringan dan akibat-akibat lain dari pengerasan benda. 
Dalam aspek meteorologi, terdapat sarjana-sarjana seperti al- 
Khazini yang telah mendahului hipotesis Roger Bacon tentang 
kepadatan air dan hawa bilamana bertambah dekat dengan bumi. 
Malah al-Jazari sendiri pernah menulis dengan gambarajahnya 
sekali tentang ilmu mekanik dan jenis-jenis jam, baik yang di- 
jalankan dengan raksa, ayunan besi mahupun dengan lilin 
menyala. 

Nampaknya, di antara bidang yang tidak kurang besar sum- 
bangannya dari sarjana-sarjana Islam ialah ilmu matematik. Dan 
satu-satunya tokoh yang sering disebut-sebut peranannya ialah al- 
Khawarizmi yang dianggap sebagai pengasas algebra dalam 
bukunya yang terkenal Hisab Al-Jabr wal-Mukabalah. Selain dari 
beliau, terdapat tokoh-tokoh matematik lain seperti Omar al- 
Khayyam, Nasirruddin Tusi, Al-Battani dan Abul-Wafa'. 

Penyelidik-penyelidik Islam juga telah memberi sumbangan 
besar dalam bidang kimia (alchemy). Antara mereka ialah al-Razi 
dengan karyanya Kitabul-Asrar, al-Kimia dan al-Hawi. 
Bagaimanapun, sarjana yang diberi jolokan “Bapa Alchemy Arab' 
ialah Jabir bin Hayyan (766 M.) yang bertanggungjawab dalam 
perkembangan teori dan praktik ilmu kimia, dengan 
mengemukakan dua prinsip operasi dalam ilmu kimia iaitu 
calcination dan reduction. Nama-nama lain dalam bidang ini ialah 
seperti al-Tughrai dan Abul-Oasim al-Iragi. 

Kajian-kajian yang mendalam tentang ilmu-ilmu tersebut 
telah memberi saham yang besar dalam perkembangan ilmu 
perubatan, dan nampaknya dalam bidang ini orang-orang Islam 
telah menunjukkan kemajuan yang tiada tolok bandingnya. 
Tentang al-Razi sendiri, kitab al-Hawinya itu merupakan suatu en- 
saiklopedia besar dalam bidang ini. Mengenai Ibnul-Haitham, 
beliau telah memberi sumbangan penting dalam aspek op- 
talmologi. Sedangkan al-Biruni (meninggal 440 H.) terkenal pula 
dalam bidang farmakologi. 

Bagaimanapun, nama yang paling gemilang dalam sejarah 
perubatan Islam ialah Ibnu Sina, yang juga seorang ahli falsafah. 
Dengan karyanya al-Oanun fit-Tib (Canon of Medicine) yang 
merupakan sebuah ensaiklopedia perubatan serta kitab al-Sifa, 
beliau dianggap sebagai zenith (puncak tertinggi) dalam dunia 
perubatan Islam. Begitu pentingnya sumbangan Ibnu Sina hingga 
ketika diadakan Fair Millenium ke-1000 Ibnu Sina di Teheran pada 
1955, dia telah ditetapkan sebagai “Father of Doctors” untuk 
selama-lamanya. 


Ilmu Sejarah 


Kemahiran dalam ilmu hadis telah memberi manfaat yang besar 
dalam melahirkan ulama-ulama tarikh (sejarah) yang berjaya 
menghasilkan kajian-kajian yang halus dan teliti berasaskan fakta- 
fakta yang benar. Dan, persoalan yang pertama sekali menjadi 
tumpuan mereka ialah mengenai sirah Rasulullah sendiri serta per- 
juangannya. Dikatakan bahawa orang yang mempelopori 
penulisan tersebut ialah Ibnu Ishak, tetapi malangnya karya- 
karyanya tidak dijumpai lagi. Kita hanya dapat mengetahuinya 
melalui karya besar Ibnu Hisham (meninggal 213 H.) iaitu Sirah Ib- 
nu Hisham yang banyak memanfaatkan kajian-kajian Ibnu Ishak 
tersebut. 

Jika Herodotus dikatakan telah meletakkan asas-asas penga- 
jian sejarah dengan menekankan perlunya usaha-usaha penjela- 
jahan untuk mencari fakta-fakta yang lengkap, maka sesung- 
guhnya orang-orang Islamlah yang telah melaksanakannya dengan 
bersungguh-sungguh. Di antara mereka terdapatlah Ibnu Jarir at- 
Tabari (923 M.), al-Mas'udi (956 M.) dan Ibnu Battutah (1377 M.). 
Untuk menghasilkan kajian-kajian sejarahnya, at-Tabari telah 
menjelajah dari Paris ke Irag, Sham dan Mesir. Al-Mas'udi yang 
digelar “Herodotus Arab' itu pun telah menjelajah hampir seluruh 
negeri Asia, termasuk negeri China dan Madagascar. Dan khasnya 
Ibnu Battutah, beliau telah menjelajahi kebanyakan negeri-negeri 
di dunia terutama India dan China. 

Selain dari mereka, terdapat juga tokoh-tokoh seperti al- 
Wagidy (meninggal 207 H.), al-Baladhuri (meninggal 279 H.) al- 
Yaguby (280 H.), Ibnu Abdil Hakam (257 H.), al-Baghdady (463 H.), 
Ibnu Hayyan (469 H.). Nampaknya sarjana-sarjana tarikh tidak 
hanya membicarakan sejarah penaklukan-penaklukan Islam seper- 
ti pada al-Wagidy dan al-Baladhuri, malah juga biografi tokoh- 
tokoh berjasa seperti yang diusahakan oleh Ibnu Khallikan. 

Umat Islam juga tidak ketinggalan dalam pengajian geografi. 
Berasaskan terjemahan karya-karya Ptolemy oleh Thabit bin Our- 
rah, muncullah tulisan Surah al-Ardh oleh Khawarizmi dan kajian- 
kajian lain. Hasil dari rihlah ilmiyah (pengembaraan ilmiah), umat 
Islam telah mempersembahkan kajian-kajian geografi yang ber- 
nilai. Misalnya, Ibnu Khuzdazbih dengan kitabnya Kitabul- 
Masaliki wal-Mamalik. Al-Magdisi sendiri telah mengembara 
selama 20 tahun untuk menghasilkan ensaiklopedia geografinya. 

Kajian-kajian al-Magdisi, ibn Hawgal dan al-Istakhri diang- 
gap asli sifatnya. Tetapi yang lebih terkemuka ialah Yagut al- 
Hamawi yang menghasilkan kamus geografinya Mujamul-Buldan 
dan Mujamul-Udaba. Al-Biruni sendiri telah menyiarkan bukunya 
mengenai geografi Rusia dan Eropah Utara, sedangkan al-Zargali 
hampir mendekati kiraan sebenar tentang garisan bujur Laut 
Tengah. Malah al-Idrisi berjaya membuat satu globa langit dan 
satu peta dunia dalam bentuk piring yang diperbuat dari perak, 
kemudiannya dihadiahkan kepada King Roger II, Raja Sicily (1101 
— 1154 m.). Peta-peta seperti ini menunjukkan yang orang-orang 
Islam sudah menggambarkan bumi dalam bentuk bulat. Hakikat 
ini terbayang dalam jawapan Imam Abu Hanifah terhadap per- 
tanyaan seorang Muktazilah yang ingin mengetahui di manakah 
pusat bumi. Katanya: "“Di tempat yang terang di mana engkau 
sedang duduk.” Ertinya Abu Hanifah bermaksud yang bumi 
adalah bulat. 


Kesenian 


Sesungguhnya, zaman Abbasiah menyaksikan tingkat perkem- 
bangan seni dan budaya yang menggalakkan. Perkembangan 
seperti ini memang pada dasarnya didorongkan oleh semangat 
agama, tetapi akhirnya telah menuju ke arah yang keterlaluan, 
hingga dengan itu Baghdad seolah-olah menghidupkan kembali 
tradisi “Sug Ukkaz' seperti di zaman jahiliah. Ini mungkin sebagai 
akibat daripada pengaruh kebudayaan asing (Farsi dan India) atau 
kerana dukungan khalifah-khalifah sendiri yang rupanya lebih 
asyik dengan kehidupan duniawi. 

Perkembangan seni muzik misalnya, adalah kerana kerajaan 
Abbasiah menjadikan keahlian bernyanyi dan bermuzik sebagai 
salah satu syarat mendapat pekerjaan. Hanya mereka yang cekap 
bermain alat-alat muzik dapat diterima menjadi pelayan, dayang- 
dayang dan inang pengasuh di istana atau di rumah-rumah 
pembesar dan hartawan. Sebab itu ianya menjadi keharusan bagi 
para pemuda dan gadis untuk belajar muzik. Maka lahirlah 

biduan-biduan yang terkenal, seumpama Ma'bad, Ibnu Muhriz, 
Ibnu Misjah, Ibnu Suraij dan sebagainya. Juga terdapat biduanita- 
biduanita seperti Basbas, penyanyi di istana Khalifah al-Mahdi, 
Zatul-Khal dan Bazel di istana Khalifah al-Rashid, Fitna di istana 
Jaafar al-Barmaki, Dananir di istana Yahya al-Barmaki dan Neam 
di istana al-Makmun. Dalam bentuk teorinya pula, dikatakan 
bahawa al-Kindi dan al-Faraby banyak sekali menulis tentang soal- 
soal muzik. 

Apabila para seniman mendatangi istana-istana khalifah, 
wazir atau amir yang mewah dengan kehidupan senda dan gila, 
akan terpengaruhlah daya cipta mereka dengan gambaran hidup 
berfoya-foya. Misalnya, Abu Nuwas (meninggal 810 M.) yang 
dianggap pelopor kepada aliran baru dalam sastera Arab, tema 
syair-syairnya adalah cinta dan sanjungan kepada arak, seperti ter- 
dapat dalam 'dewan'nya. Demikian juga Muti Ibnu Iyas, syair- 
syairnya secorak dengan Abu Nuwas di mana berisi nyanyian- 
nyanyian cinta dan arak yang sangat mengghairahkan. Demikian 
juga al-Mu'arry, penyair skeptis dan pesimis, serta Umar 
Khayyam dengan syairnya yang menggalakkan manusia bebas dari 
ikatan agama untuk mendampingi arak, wanita-wanita jelita dari 
bunga-bungaan. 

Mengenai seni lukis pula, pada mulanya seni Islam tumbuh di 
dalam masjid, akan tetapi sejak zaman Muawiyah muncullah 
secular art di luar masjid pula. Dan dengan masuknya ahli-ahli seni 
Farsi, India dan China ke Baghdad di zaman Abbasiah, perkem- 
bangannya sangat pesat. Seperti diketahui, orang-orang Farsi 
menganut agama Manu yang diasaskan oleh Zoroaster yang juga 
seorang pelukis. Sebagai pelukis pengikut-pengikutnya turut meng- 
gambari buku-buku sucinya dengan tulisan dan gambar-gambar in- 
dah. Di zaman Abbasiah muncullah Firdausi (935 — 1020 M.) yang 
lahir di Khurasan dengan karya epiknya yang teragung, iaitu Shah 
Nameh. Epik nasional yang mengambil masa lebih 30 tahun untuk 
menyiapkannya itu penuh dengan berbagai-bagai gambar raja dan 
para pahlawan. 

Sebagai sebuah kerajaan duniawi, perkembangan seni bina 
sangat dipandang berat. Misalnya, untuk membangun kota 
Baghdad, Khalifah al-Mansur telah mengerahkan para arkitek, 
jurutera dan pakar berbagai-bagai bidang dari berbagai penjuru 
negara yang jumlahnya 100,000 orang. Setelah selesai, kelihatanlah 
dengan megahnya Ousruz Zahab (Istana Keemasan) yang seluas 
160,000 hasta persegi, berbanding dengan masjid di depannya yang 
hanya seluas 40,000 hasta persegi. Tetapi dua tahun kemudian 
dibinanya pula istana baru di luar kota, yang diberi nama Oasrul- 
Khuldi (Istana Abadi). 


BAB 27: KERUNTUHAN AKHLAK PARA KHALIFAH 
SEBAGAI LAMBANG ZAMAN 
KEMUNDURAN 


SUNGGUHPUN pada zaman-zaman Umayyah dan Abbasiah, 
tamadun dan ilmu pengetahuan berkembang subur, namun umat 
Islam sudah ketiadaan pemimpin yang beriman (al-Oiadah al- 
Mukminah). Kecuali Umar Abdul Aziz, para khalifah sudah tidak 
lagi memiliki dua syarat asas untuk menjadi seorang pemimpin 
Islam, iaitu semangat Jihad dan kemampuan Ijtihad. Tentang 
Muawiyah Abi Sufyan, dialah yang bertanggungjawab 
mengasaskan suatu corak pentadbiran sekular (keduniaan) dan 
materialistik. Adapun Yazid, lantaran kekejamannya, meletuslah 
tragedi Karbala yang membawa kematian Hussein. Tentang diri 
Marwan al-Hakam, dialah orangnya yang bertanggungjawab 
menimbulkan huru-hara di zaman Usman dulu? Berkat polisi 
nepotismenya, kebanyakan pegawai-pegawai lantikan Umar dulu 
dipecat oleh Usman, lalu digantikan dengan orang-orang Umayyah 
saja. Dan dia juga pernah diusir dari Madinah oleh Rasulullah 
kerana dikatakan pernah menyinggung perasaan baginda. 

Mengenai Abdul Malik bin Marwan, memang benar dia ter- 
masuk salah seorang tokoh figh yang ulung di Madinah. Tetapi se- 
jak menjadi khalifah, keulungan tersebut hilang sinarnya ditelan 
oleh gemerincingan suara pedang dan tombak. Dikatakan bahawa 
ketika dia dilantik sebagai khalifah, mashaf al-Guran yang sedang 
terbuka di depannya itu ditutupnya seraya berkata: “Inilah akhir 
riwayatku denganmu.” Tentang Sulaiman pula, hubungannya 
dengan soal-soal seks hampir sinonim dengan hubungan al-Walid 
dengan bangunan-bangunan yang indah atau hubungan Umar Ab- 
dul Aziz dengan kegiatan-kegiatan keagamaan. 

Keruntuhan moral lebih ketara pada diri Yazid bin Abdul 
Malik, hingga pernah dikatakan dia jatuh cinta kepada dua orang 
hamba sahayanya sendiri, Sallamah dan Hubabah. Sifat seperti ini 
diwarisi pula oleh anaknya al-Walid yang mempunyai semacam 
sifat kegila-gilaan. Tidak cukup dengan kegilaannya kepada 
wanita-wanita rupawan dan arak, al-Walid juga begitu zalim dan 
kejam, khasnya terhadap keluarga Hisham bin Abdul Malik. Dan 
akhirnya, pimpinan Bani Umayyah dipegang oleh Marwan bin 
Muhammad, seorang yang sering ditonjolkan sebagai cekap dan 
punya kaliber besar. Tetapi bukankah dia jugalah orangnya yang 
menyeksa Imam Abu Hanifah dengan begitu dahsyat sekali? 

Kelemahan moral di kalangan khalifah-khalifah diperburuk- 
kan lagi oleh pembantu-pembantunya yang kejam pula. Di antara 
mereka yang terkenal dengan keganasan tersebut ialah Ubaidullah 
bin Ziyad dan al-Hajjaj. Tentang Ubaidullah, dialah pemimpin 
tentera Yazid yang membunuh dan memenggal leher Hussein bin 
Ali di Karbala. Adapun tentang al-Hajjaj, keganasannya menjadi 
satu legenda dalam sejarah. Antara mangsanya yang dipenggal 
lehernya ialah Said bin Zubair, seorang ulama yang warak lagi 
salih di Irag. Dan al-Hajjaj jugalah yang pernah mengepung 
Kaabah dan menghancurkannya dengan al-manjanik! 

Suatu fenomena keruntuhan moral di kalangan para khalifah 
Umayyah ialah dasar perkauman (asabiyyah)) Arabnya, yang 
bererti menghidupkan kembali tradisi jahiliah yang telah pun 
dihancurkan oleh Rasulullah. Politik “anak tiri, anak kandung' 
tersebut, telah meletakkan golongan Arab pada darjat tertinggi, 
sedangkan golongan Mawaly (bukan Arab) dipandang rendah: 
seakan-akan telah ditentukan bahawa bangsa Arab merupakan 
“sayyid' (tuan) ke atas golongan Mawaly yang digelar “al-Hamrta' 
(si merah) itu. Akibat dasar diskriminasi ras seperti inilah, yang 
melahirkan satu gerakan rahsia di kalangan kaum Mawaly yang 
terkenal dengan nama 'asy-Syu 'biyah? untuk menghapuskan dasar 
tersebut. 

Tidak cukup dengan sikap fanatik kearaban tersebut, 
golongan Umayyah nampaknya lebih memberi keutamaan 
kepada keturunan mereka saja (Bani Umayyah), tidak kepada suku 
lain, meskipun sama-sama berbangsa Arab. Dari namanya sendiri 
jaitu kerajaan Bani Umayyah, sudah dapat difahami bagaimana 
implikasinya terhadap dasar-dasar pentadbiran, seperti keutamaan 
kepada golongan sendiri dalam pemilihan pegawai-pegawai atau 
gabenor. Semangat kesukuan yang melampau ini dapat disaksikan 
dengan jelas pada tindakan-tindakan mereka terhadap kaum Syiah 
dan Khawarij, yang terus-menerus ditekan dan ditindas pada 
zaman Umayyah. 

Selain dari itu, Bani Umayyah seolah-olah cuba menggalak- 
kan lagi konflik perkauman ini dengan cara menyokong kaum- 
kaum tertentu dalam sesuatu pertikaian. Misalnya, dalam per- 
tikaian antara kabilah Oais (Arab Utara) dengan kabilah Kalb 
(Arab Selatan), Bani Umayyah menyokong salah satunya. Dan 
kemudiannya pada ketika yang lain, disokongnya pula kabilah 
yang lain. Sikap berpihak seperti ini nyata sekali menambahkan 
lagi penyakit berpuak-puak yang mana pernah dihapuskan oleh 
Rasulullah. 

Puncak dari sikap atau semangat kesukuan itu ialah memen- 
tingkan anak sendiri dalam pemilihan Putera Mahkota. Sistem 
politik anti Islam ini mula-mula diamalkan oleh Muawiyah bin Abi 

Sufyan yang melantik anaknya Yazid, lalu oleh Marwan al- 
Hakkam dengan mengenepikan Khalid bin Yazid dan Amru bin 
Said seperti yang ditetapkan dalam Muktamar al-Jabiyah, 
sebaliknya dia melantik putera-puteranya Abdul Malik dan 
Abdul Aziz sebagai Putera Mahkota. Dan apabila Abdul Malik 
pula memerintah, dia cuba menyingkir Abdul Aziz sebagai peng- 
gantinya, sebaliknya melantik anak-anaknya al-Walid dan 
Sulaiman. Kemudiannya setelah al-Walid berkuasa, dia juga ingin 
menyingkirkan Sulaiman dengan melantik anaknya Abdul Aziz. 
Mujurnya al-Walid mati, hingga cita-citanya itu terbengkalai 
begitu saja. 

Apakah akibat daripada sifat egoisme yang beragam-ragam 
itu? Bagi golongan Mawaly, mereka segera menyokong gerakan- 
gerakan pemberontak. Dan bagi golongan bukan Umayyah, 
khasnya Bani Hashim, mereka menyusun strategi secara sulit buat 
menumbangkan kerajaan Umayyah. Adapun bagi bakal-bakal 
Putera Mahkota yang tersingkir itu, timbullah masalah rebutan 
kuasa dan perang saudara yang berlarut-larutan. Tiadanya unsur 
perpaduan di kalangan Bani Umayyah sendiri, telah memudahkan 
pihak oposisi mengambil peluangnya. 

Mengenai khalifah Abbasiah, keruntuhan akhlak di kalangan 
mereka begitu menjolok sekali. Tidak ada lagi sifat kezuhudan dan 
kesederhanaan seperti Khulafa' al-Rashidin, sebaliknya kehidupan 
mereka penuh dengan kemewahan dan kesenangan, sedang arak 
dan wanita ada di mana-mana. Khalifah al-Mahdi misalnya, sung- 
guhnya tidak meminum arak, tetapi membenarkan teman- 
temannya meminum arak di depannya. Dengan itu jadilah khalifah 
al-Hadi dan Harun al-Rashid turut meminum arak, kerana mereka 
telah biasa dan belajar meminumnya di istana ayahanda mereka se- 
jak muda belia. 

Betapa mewahnya khalifah Abbasiah, sehingga dikatakan 
yang mahar al-Makmun kepada Buran anak wazirnya al-Hasan bin 
Sahl, berjumlah lebih dari sejuta dinar. Sedang al-Hasan sendiri 
telah menaburkan mutiara yang tidak terkira banyaknya kerana 
perkahwinan itu. Dia telah membahagi-bahagikan buah-buahan 
tembikai, yang antaranya diletakkan di dalamnya sekeping kertas 
kecil bertulis dengan nama salah-satu estetnya. Siapa yang 
menemui tembikai yang berisi kertas tersebut, maka dia diberikan 
estet tersebut. Untuk menyambut khalifah al-Makmun sahaja, al- 
Hasan telah membentangkan hamparan tenunan emas bertatahkan 
seribu butir mutiara. Demikian juga hantaran kahwin yang 
dipersembahkan oleh khalifah al-Muktazid kepada Oatrun-Nada, 
puteri Khumaruyah bin Ahmad bin Toulon raja negeri Mesir, ber- 
jumlah sejuta dirham. Tetapi ini pun masih kecil jika dibandingkan 
dengan perbelanjaan oleh Khumaruyah yang telah menyediakan 

katil emas yang berbumbungkan emas juga dan bertatahkan per- 
mata yang mahal. Dan dalam majlis perkahwinan tersebut, dia 
telah menyediakan pinggan-pinggan yang diperbuat dari emas 
dengan berbagai jenis makanan dan minuman. Puteri Oatrun- 
Nada sendiri menghadiri jamuan-jamuan tersebut dengan meng- 
gunakan pakaian sutera dan hiasan intan berlian yang tidak ternilai 
harganya, kepalanya memakai mahkota emas bertatahkan berlian, 
kedua pergelangan tangannya memakai gelang yang sangat indah, 
dan jari-jarinya berhias dengan cincin-cincin yang istimewa rupa 
bentuknya. Khumaruyah juga telah membuat persiapan yang luar 
biasa bagi perjalanan puterinya. Di setiap tempat persinggahan 
puterinya, di sepanjang perjalanan dari Oahirah ke Baghdad, 
dibinakan mahligai yang lengkap serba-serbinya. 

Kemewahan mereka dalam kehidupan yang melimpah-ruah 
dapat disaksikan dalam zaman Harun al-Rashid sendiri. Dalam 
zaman itulah banyak terdapat mahligai-mahligai dengan taman- 
tamannya yang indah, perabot-perabot dan barang-barang 
perhiasan yang mahal dan bernilai, dihiasi pula dengan dayang- 
dayang dan penyanyi-penyanyi penglipur lara. Kebanyakan istana- 
istana dan mahligai pada zaman itu dialiri oleh sungai di bawahnya 
dan dihiasi dengan bidadari-bidadari yang menawan. Istana al- 
Khuldi sendiri dikelilingi oleh taman-taman yang subur lebat, 
kebun-kebun yang luas, aneka bunga berwarna-warni yang indah 
menarik. Di antara taman-taman dan kebun-kebun itu pula ter- 
dapat terusan-terusan dan anak-anak sungai. Di sebelah depannya 
ialah Sungai Dajlah (Tigris) yang kelihatan begitu indah perahu- 
perahu dan sampan. Golongan bangsawan pula telah membina 
mahligai-mahligai mereka di sekitar istana al-Khuldi dengan 
semangat kemewahan yang menguasai diri. Maka di samping 
istana al-Khuldi, terdapatlah mahligai Abu Ayyub Sulaiman bin 
Jaafar al-Mansur, mahligai Ummi Jaafar isteri khalifah sendiri, 
mahligai-mahligai kaum Barmaki, dan mahligai-mahligai lain yang 
penuh dengan perhiasan dan kemewahan. Dan untuk menam- 
bahkan lagi keindahan dan kenikmatan kawasan tersebut diserikan 
pula dengan pesta-pesta hiburan, nyanyian dan muzik. 

Contoh yang lain ialah pada gambaran istana Khalifah al- 
Muktadir (908 — 932 M.), ketika suatu perutusan menziarahi- 
nya. Dikatakan bahawa al-Muktadir mempunyai 11,000 
khadam lelaki berbagai bangsa, seperti bangsa Rom, Cyprus dan 
berkulit hitam. Alangkah tercengangnya pelawat-pelawat tersebut, 
ketika melihat pokok-pokok yang dibuat dari dirham yang berat- 
nya 500,000 dirham, sedang di atasnya terdapat burung-burung 
yang juga dibuat dari perak. Kelihatan pula kain-kain tirai yang 
diimport dari Badhghaiyah, Wasitah dan Bahnisyah yang ber- 
jumlah 38,000 helai kesemuanya. Kemudian pelawat-pelawat itu 

dibawa ke kandang kuda, yang mana 500 ekor darinya mempunyai 
500 buah pelana emas dan perak, sedangkan 500 ekor lagi 
diselimuti dengan kain sutera yang terukir indah. Di kebun 
binatang pula, kelihatan 4 ekor gajah yang dihiaskan dengan kain- 
kain berwarna-warni dan bersulam, juga terdapat 100 ekor 
harimau. Di taman pula, pada tengahnya terletak sebuah kolam 
jernih, dikelilingi oleh anak-anak sungai yang mengalir indah yang 
panjangnya 30 hasta, dan lebar 20 hasta. Di tepi kolam, ada taman 
bunga mengandungi satu kawasan pokok tamar sebanyak 400 
pokok, yang tingginya tiap satu 5 hasta. Sedang di sebelah kanan 
kolam berbaris 15 orang askar berkuda memakai pakaian yang ber- 
sulam indah dan lembing yang terhunus. Setelah selesai mengeli- 
lingi 23 buah istana, barulah mereka dibawa kembali mengadap 
Khalifah al-Muktadir. 

Kecenderungan kepada kehidupan yang bermewah-mewah 
seperti ini, dilukiskan dengan tepatnya oleh para penyair, seperti 
karya Bisyar bin Burud misalnya. Justeru gambaran Bisyar 
tersebut, beliau dianggap telah mengubah syair-syair Arab kepada 
yang bertemakan asmara dan meminum arak. Dan kadang-kadang 
dia menitikberatkan pada hiasan kata dalam bentuk baru, hingga 
menjadi ikutan pula kepada penyair-penyair lain. Umpamanya, 
penyair Abu Nuwas yang meluaskan lagi bidang penerokaan syair 
melalui tema perempuan dan arak, atau syair asmara memuja ham- 
ba lelaki. Meskipun ini bercanggah dengan Islam, namun 
pengaruhnya cepat menjalar, termasuk di kalangan orang-orang 
salih juga. 

Begitu cintanya khalifah-khalifah Abbasiah kepada hidup ber- 
foya-foya lagi khayal itu, sehingga sanggup menghampurkan wang 
negara untuk penyair-penyair yang bijak bermain kata-kata, atau 
kepada ulama yang pandai bermuka-muka. Dengan demikian, ber- 
cambahlah ulama-ulama yang suka mengampu, sedang mereka 
pun lalu memperalatkan pula ulama untuk kepentingan mereka. 
Misalnya, dengan mengeluarkan fatwa-fatwa bahawa soal pem- 
bahagian rezeki adalah dari ketentuan Tuhan, yakni soal gadak 
dan gadar. Dikatakan juga bahawa pemerintah adalah bayangan 
Tuhan di muka bumi, dan semua kezaliman yang dilakukan oleh 
mereka, adalah berpunca dari kezaliman rakyat jelata. 
Demikianlah seterusnya diadakan fatwa-fatwa yang memenuhi 
selera pemerintah dan yang merosakkan rakyat, hingga meng- 
galakkan timbulnya sikap munafik dan bermuka-muka. 

Adapun bagi mereka yang enggan mengikut pemerintah, 
deritalah habuannya. Misalnya, terdapat ulama-ulama seperti Abu 
Hayyan al-Tauhidi dan Abu Sulaiman al-Mantigi. Juga Abdul 
Wahab al-Baghdadi al-Maliki, seorang ulama figh yang ternama 
dan banyak pula kitab-kitabnya, tetapi kehidupannya penuh 


206 Sejarah dan Tamadun Islam 


sengsara, hinggalah beliau pergi ke Mesir. 

Untuk memenuhi tuntutan hawa nafsu seperti ini tentunya 
memerlukan ongkos yang cukup besar. Maka dinaikkanlah cukai- 
cukai, sedang tanah-tanah rakyat dirampas. Dengan itu wujudlah 
jurang kekayaan yang amat luas — yang kaya bertambah kaya dan 
yang miskin papa kedana. 

Tidak cukup dengan cara hidup yang khayal tersebut, 
khalifah-khalifah rupanya bertindak lebih kejam dari Bani 
Umayyah terhadap musuh-musuh politiknya. Jika kerajaan 
Umayyah dulunya dianggap sangat tebal dengan fanatik 
perkaumannya, apa kurangnya dengan kerajaan Abbasiah yang 
lebih kuat tekanannya terhadap golongan-golongan Syiah dan 
orang-orang Umayyah terutamanya. Mungkin orang-orang 
Umayyah mempunyai alasan-alasan yang menasabah, kenapa 
golongan Syiah dan Alawiyah terpaksa dimusuhi, tetapi alasan 
apakah yang dapat dipakai oleh orang-orang Abbasiah untuk 
menghalalkan kekejaman mereka terhadap golongan yang bukan 
sahaja dari keturunan yang sama bahkan saling berganding bahu 
pula dalam gerakan menumpaskan kerajaan Umayyah dulu?! Dan 
apakah alasan al-Mansur untuk menghalalkan pembunuhan 
terhadap panglima besar al-Muslim al-Khurasani, atau 
pembunuhan keluarga al-Barmaky oleh Harun al-Rashid? 

Tidak puas dengan perasaan dendamnya terhadap golongan 
Umayyah, dan tidak puas dengan kekejamannya terhadap 
golongan Syiah Alawiyah, kebiadaban orang-orang Abbasiah telah 
mencapai kemuncaknya, dengan tindakan-tindakannya terhadap 
golongan ulama. Baik Imam Abu Hanirah, Imam Maliki, Imam 
Shafie dan lebih-lebih lagi Imam Hambali, semuanya tidak luput 
dari seksaan khalifah-khalifah Abbasiah. Kesalahan mereka pun 
mudah saja — ada disebabkan kerana enggan menerima jawatan 
tinggi yang ditawarkan, atau kerana tidak sependapat dengan 
pemerintah dalam sesuatu masalah tertentu. Kerana itu mereka 
lalu dibenamkan ke dalam penjara, dipukul dengan cemeti, atau 
diberi minum dengan racun hingga mati seperti Imam Abu 
Hanifah. 

Seperti khalifah-khalifah Umayyah dan Abbasiah, khalifah- 
khalifah kerajaan Andalusia juga leka dengan segala rupa bentuk 
hiburan, arak dan sebagainya. Cukai-cukai yang dipungut cuma 
untuk kepentingan diri belaka, sedangkan nasib rakyat terbiar. 
Begitu gemar dan lekanya Khalifah Muhammad II terhadap 
minuman keras sehingga dia digelar “pembuat arak'. Sedang 
Khalifah al-Muktafi pula asyik dengan perempuan dan penari 
sahaja. 

Nampaknya cara hidup penuh mewah dan lumayan itu, bukan 
hanya bagi khalifah-khalifah yang lemah peribadinya, bahkan juga 

pada khalifah yang sedia terkenal kecekapannya. Lihat saja pada 
khalifah Abdul Rahman al-Nasir. Pendapatan tahunannya ber- 
jumlah $336 juta, kekayaanya bernilai $2,600,000 mempunyai 
6,321 “isteri” dan 618 orang anak! Begitu mewahnya beliau dan 
begitu utuh kerajaannya, tetapi ketika beliau meninggal, terdapat 
surat yang berbunyi: "“Selama pemerintahan aku yang panjang dan 
cemerlang, aku hitung hari-hari yang benar-benar aku merasa 
bahagia, aku dapati hanya ada 14 hari sahaja!” 

Begitu mewahnya mereka sehingga sanggup dihabiskan wang 
negara untuk bangunan-bangunan yang indah dan mahal. Ban- 
dingkan saja istana Alhamra di Granada yang dipunyai oleh raja- 
raja Islam dengan istana Khazar di Cordova yang dimiliki oleh Ra- 
ja Ferdinand ketika membuat persiapan untuk menakluk 
Sepanyol. Alangkah jauh bezanya istana Alhamra yang sungguh 
indah dengan istana Khazar, yang hanya sebuah bangunan kecil 
dari batu-batu kasar saja tanpa sebarang ukiran. 


BAB 28: GERAKAN SALIBIYYAH DI DUNIA ISLAM 
Perang Salib I — VII (1097 — 1292.) 


PEPERANGAN ini dinamakan “Perang Salib' kerana orang-orang 
Kristian yang terlibat di dalamnya memakai tanda salib (cross) 
sebagai simbol perjuangan mereka. Dari segi ini, pengertian 
Perang Salib itu dipakai oleh kerana umat Kristianlah yang 
melanggar (aggressor) umat Islam. Kiranya yang melanggar 
mereka ialah kaum Muslimin, maka istilah “jihad' pulalah yang 
digunakan. Kelihatannya peperangan ini lebih bersifat agama, 
memandang pada simbol salibnya itu. Tetapi, dengan mengkaji 
lebih mendalam, akan ketaralah bahawa faktor agama sesung- 
guhnya agak kabur, sebaliknya yang lebih tertonjol ialah cita-cita 
ekspansi politik dan ekonomi belaka. 


Sebab-sebab Peperangan 
i. Faktor Politik 


Berbanding dengan sebab-sebab lain, faktor politiklah yang lebih 
dominan dalam memulakan fajar Perang Salib. Hakikat ini dapat 
ditemui pada sejarah asal-usul konfrontasi antara kaum Muslimin 
dengan kaum Kristian di Barat. Sesungguhnya, permusuhan antara 
kaum Kristian dengan kaum Muslimin telahpun bermula sejak 
zaman Rasulullah lagi, iaitu dengan berlakunya peperangan- 
peperangan Muktah dan Tabuk. Di zaman Khulafa al-Rasyidin 
pula, Islam telah berjaya merempuh bukan saja jajahan-jajahan 
Rom, bahkan wilayah Farsi itu sendiri. Kemudiannya di zaman 
Umayyah, selain dari gugatan yang terus-menerus terhadap kera- 
jaan Rom (Byzantine), Islam berjaya pula bertapak di Sepanyol 
dan terus memerintah di situ selama beberapa abad. Dan puncak 
dari semuanya itu ialah apabila Alp Arselan dari Bani Buwaih ber- 
jaya menewaskan puak Byzantine di Manzikert pada tahun 1071, 
yang dipimpin oleh Maharaja Rumanos IV. Kekalahan serta 
gugatan yang bertalu-talu inilah yang menyebabkan pihak Barat 
sentiasa merasakan bahawa Isilamlah yang merupakan musuh 
utama lagi abadi bagi mereka. 

Atas dasar inilah, maka Maharaja Byzantine kemudiannya, 
jaitu Alexius Comnenus I (1081 — 1118 M.) mulai merancang strategi 
untuk menghadapi Islam secara besar-besaran, bukannya secara 

bersendirian seperti sebelumnya. Sebab itu dimintanya bantuan 
dari Pope Gregory VII di Rom. Kebetulan ketika itu gereja-gereja 
Kristian telah berpecah dua kepada Gereja Ortodoks di Byzantine 
(Timur) dan Gereja Katolik di Rom (Barat). Konflik antara kedua- 
duanya begitu sengit, sehingga masing-masingnya tidak 
mengiktiraf dan malah mengkafirkan satu sama lain. Justeru 
itulah, maka Gereja Rom segera menyahut permintaan kerajaan 
Byzantine, yang menganggap bahawa kemenangan kaum Muslimin 
itu adalah ancaman kepada kerajaannya. Bagi Pope Gregory VII, 
rayuan Comnenus ini sebagai suatu pengakuan tentang kekuasaan- 
nya dalam hal-ehwal kaum Kristian seluruhnya. Harapannya ialah 
untuk menjadi pelindung umat Kristian seluruhnya, dan dengan 
permintaan Comnenus tersebut maka terbukalah jalan baginya un- 
tuk mencapai cita-citanya. 

Sungguhpun kematian Pope Gregory telah membantut segala- 
galanya, namun penggantinya, Pope Urbanus II, terus 
melaksanakan cita-cita asalnya. Maka diadakanlah suatu rapat 
umum di Clermont, Perancis pada 26 November 1095, dan 
seterusnya di Limoj, Angerzuman, Tours, Poitiers, Pordeaux, 
Toulouse dan sebagainya. Sebagai wakilnya dalam memimpin 
Peperangan Salib ini, dilantiknya Uskup Adhemar de Monteil. Ur- 
banus menetapkan 15 Ogos 1096, sebagai hari memulakan 
pergerakan tentera Salib ini, dan Constantinople sebagai pusat 
semua angkatan tentera Eropah yang akan melanggar ke Timur 
itu. 

Demikianlah kita melihat bahawa faktor politiklah penggerak 
asas peperangan ini. Sesungguhnyalah peperangan ini lebih 
merupakan lanjutan kepada peperangan-peperangan di antara 
orang-orang Rom (Byzantine) dengan kaum Muslimin sejak 
berabad-abad sebelumnya. 


ii. Faktor Ekonomi 


Jika politik merupakan penggerak asasinya, maka ekonomi adalah 
faktor pembantunya. Seperti yang dijelaskan oleh Henri Pirenne 
sebelumnya (lihat sebelum ini), perkembangan Islamlah yang 
memulakan Zaman Pertengahan di Eropah. Dan salah satu akibat 
yang dirasai oleh Barat ialah pemindahan punca atau paksi 
kehidupan mereka dari Laut Mediterranean ke utara yang berpusat 
pada kerajaan Carolingia (481 — 877 M.). Jika dulunya dapat 
diusahakan kegiatan-kegiatan perdagangan, maka kini dengan 
terancamnya punca tersebut di Laut Mediterranean itu, maka ter- 
paksalah dicari punca-punca lain yang bersifat ekonomi tanah 
pula. Inilah yang memulakan sistem feudal, suatu sistem hamba 
abdi dalam kegiatan-kegiatan pertanian. Dan dalam mengem- 

bangkan sistem ini, Charles Martel serta raja-raja Carolingia lain- 
nya dikatakan telah membenarkan bangsawan-bangsawan tem- 
patan menggunakan tanah-tanah tertentu, dengan syarat mereka 
menyediakan angkatan tentera untuk menentang orang-orang 
“Moor' (Islam). 

Apakah hubungannya sistem feudal ini dengan Perang Salib? 
Yang jelas, sebahagian pembesar-pembesar Eropah lalu bercita- 
cita untuk mendapatkan tanah-tanah baru di Timur, bukan saja 
kerana kesuburannya, tetapi juga kerana jaminan keamanan yang 
ada padanya, berbanding dengan peperangan-peperangan yang tidak 
kunjung padam di Eropah ketika itu. Dan, oleh kerana sistem ini 
hanya memberi hak mewarisi harta kepada anak-anak sulung saha- 
ja, maka sebilangan besar anak-anak muda menjadi miskin. Ini 
mendorong mereka, dan orang-orang lain yang tidak berharta, lalu 
berangan-angan besar untuk memperolehi kekayaan dengan jalan 
mengembara ke negeri-negeri baru. Sedangkan, bagi kalangan 
hamba-hamba pula, mereka telah mendapat peluang yang baik un- 
tuk memerdekakan diri masing-masing, melalui penglibatan dalam 
peperangan Salib ini. 

Itu dari suatu segi. Dari segi lain pula, dorongan ekonomi ini 
juga berhubung rapat dengan sejarah permusuhan Eropah Barat 
dengan kerajaan Byzantine seperti yang disentuh di atas. Bagi 
Steven Runciman, ketika Raja Bohemund (salah seorang pemim- 
pin Perang Salib I) datang ke Perancis, ia ditemani oleh Bruno, 
seorang wakil Pope. Sebenarnya, Bruno mendapat perintah agar 
menimbulkan rasa benci di kalangan orang-orang Kristian Eropah 
terhadap kekuasaan Byzantine, yang dikatakannya telah 
mengubah-ubah agama Kristian. Semangat anti-Byzantine ini, 
dipergunakan oleh raja-raja Eropah untuk kepentingan ekonomi 
mereka sendiri, sebab mereka telah sekian lama ingin menguasai 
langsung pasar perdagangan di Timur Tengah yang kaya itu. 
Bagaimanapun, semangat anti-Byzantine ini telah dibelokkan oleh 
raja-raja Byzantine sehingga menjadi Perang Salib, dengan 
menyerang kaum Muslimin di Jerusalem pula. Jadi peperangan 
yang tadinya dihalakan ke arah Byzantine, kini berubah menjadi 
Perang Salib (Crusades). Akhirnya, raja-raja Eropah Barat dan 
Byzantine dapat menguasai Jerusalem, kononnya didorongkan 
oleh semangat agama, tetapi realitinya untuk kepentingan ekonomi 
belaka. Demikian pendapat Steven Runciman (lihat A History of 
the Crusades. Cambridge University Press, 1952, hlm. 48). 


li. Faktor Agama 


Faktor ini dikaitkan dengan kebangkitan kuasa Turki Seljug di 
Asia Minor yang mana pada 1070 M., telah berjaya menawan 

Jerusalem dan Baitul-Magdis 'khasnya. Kononnya dengan ke- 
jayaan tersebut, orang-orang Seljug telah bertindak kejam 
terhadap jemaah-jemaah 'haji' Kristian yang mengunjungi Baitul- 
Maggdis itu. Sebelum kenaikan kuasa Seljug itu, orang-orang Kris- 
tian dikatakan dapat mengunjungi Baitul-Magdis mengikut jalan 
darat melalui Asia Minor. Tetapi, dengan penguasaan mereka di 
kawasan-kawasan Asia Minor itu, ianya seolah-olah mengepung 
Baitul-Magdis, sebab di selatannya terdapat kerajaan Fatimiyah 
yang pada 1007 M. pernah bertindak meruntuhkan gereja-gereja 
“Holy Sepulchre' yang menjadi tumpuan kaum Kristian untuk 
menunaikan “haji”. Kononnya, disebabkan pencemaran ke atas 
tempat-tempat suci mereka itulah yang menggerakkan peperangan 
yakni agamalah punca berlakunya Perang Salib ini. 

Betulkah faktor agama yang mendorong orang-orang Kristian 
menyerang umat Islam? Dan, betulkah keganasan orang-orang Sel- 
juglah yang menyebabkan orang-orang Kristian bertindak-balas? 
Menurut Gustave Le Bon, pada 1064 M., ketua uskup Mappilas ser- 
ta empat orang uskup yang lain, telah memimpin suatu pasukan 
7,000 orang "haji', terdiri dari kumpulan Baron dan pahlawan- 
pahlawan menyerang orang-orang Arab dan Turki. Ertinya, 
rombongan-rombongan 'haji' tersebut lebih merupakan suatu 
pasukan militer kecil, yang membawa obor-obor, pedang dan 
seruling dengan diiringi pula pengawas-pengawas yang lengkap 
bersenjata. 

Sebelum penguasaan orang-orang Seljug, orang-orang Arab 
yang berkuasa di situ tidaklah menghalangi rombongan seperti itu, 
semata-mata kerana sifat toleransi orang-orang Arab sendiri. 
Tetapi, dengan terserahnya Baitul-Magdis kepada kaum Seljug 
pada 1070 M., lalu dilarang rombongan agama yang bercorak 
militer seperti itu, lebih-lebih lagi bila mereka sering mencetuskan 
pergaduhan dan huru-hara. Pada hakikatnya larangan-larangan 
itu bertujuan untuk keselamatan orang-orang “haji' Eropah itu 
sendiri serta keamanan mereka. Malangnya, tindakan Seljug itu 
menimbulkan kemarahan orang-orang Barat, kerana ianya 
disifatkan sebagai pencabulan terhadap syiar agama mereka dan 
pembasmian ke atas adat-adat serta peraturan yang telah sekian 
lama dijalankan. 

Jadi, faktor agama yang sering didengung-dengungkan 
sebagai penggerak asasi Peperangan Salib ini, nyatalah suatu pro- 
paganda belaka. Kekasaran kaum Kristian sendirilah yang 
melahirkan “keganasan” orang-orang Seljug terhadap mereka. 
Bahawa agama bukannya sebab utama peperangan ini, sebaliknya 
sebagai alat semata-mata, terbukti benar kemudiannya apabila 
mereka berjaya menawan wilayah-wilayah Islam. Menurut 
pengakuan Steven Runciman lagi, kaum Kristian yang datang 

mengikut Perang Salib itu tidaklah beragama Kristian di hatinya, 
cuma mengakui Kristian di mulutnya. Sebab itu sebaik saja tanah- 
tanah Islam dirampas, mereka telah membuat lautan darah dengan 
menyembelih kaum Muslimin yang tidak dapat melarikan diri, har- 
ta bendanya dirampas, orang-orangnya dibunuh dan perempuan- 
perempuannya dinodai. Sebaliknya, ketika Salahuddin al-Ayyuby 
dapat merebut kembali, kaum Muslimin telah menunjukkan sikap 
gentleman yang tiada tolok bandingnya. Orang-orang Kristian 
yang sakit ditolongi, dan yang sihat dibenarkan memasuki kota 
suci mereka. Tugas-tugas pengawalan segera diketatkannya, untuk 
menjaga agar jangan sampai seorang Kristian jua pun yang 
menderita kesukaran. Beliau merupakan contoh betapa seorang 
pembesar menghargai kebesarannya, demikianlah pandangan Run- 
ciman. 

Contoh-contoh tindakan ganas yang dilakukan oleh orang- 
orang Kristian sebaik sahaja mereka menawan wilayah-wilayah 
Islam tersebut, akan kita sentuh lagi nanti. Dan semuanya itu 
merupakan bukti utuh, betapa orang-orang Barat bukannya 
berpegang teguh kepada ajaran-ajaran agamanya, apalagi untuk 
menjadikannya sebagai pendorong tindakannya. Sesungguhnya, 
agama tidak lebih sebagai alat mereka sahaja — suatu alat untuk 
menghalalkan cita-cita politik dan ekonomi mereka. 


iv. Perpecahan Dunia Islam 


Jika tadinya dikatakan, bahawa sebab-sebab politik dan ekonomi 
— atau mungkin juga agama — yang mendorong berlakunya 
Peperangan Salib ini, namun semuanya itu hanya menjadi kenya- 
taan apabila dunia Islam sedang diliputi mega mendung, akibat 
dari perpecahan sesama sendiri. Bagi kerajaan Seljug misalnya, 
dengan kematian Malik Shah pada 1092 M., keempat-empat 
puteranya telah membahagikan kerajaan itu antara mereka setelah 
berperang sekian lama, yang dengan ini melemahkan kekuatan 
kerajaan Seljug sendiri. Tentang kerajaan Fatimiyah pula, 
kekacauan yang tercetus di masa al-Hakim bi-Amrillah tidak dapat 
dihapuskan oleh pengganti-penggantinya. Sedang antara kerajaan 
Seljug dengan kerajaan Fatimiyah pula terjadi pergelutan merebut 
wilayah-wilayah Sham, Jerusalem dan sebagainya. Konflik ini 
diperburukkan Iagi oleh faktor ideologi yang berbeza: puak Seljug 
mendukung mazhab Sunnah sedangkan puak Fatimiyah menganut 
mazhab Syiah, dan masing-masingnya cuba menjahanamkan satu 
sama lain. Adapun di Sepanyol, timbulnya kerajaan-kerajaan kecil 
(Mulukut-Tawaif) yang saling bermusuhan antara sesamanya, 
hanya menolong mempercepatkan lagi lenyapnya pemerintahan 
Islam di sana. 

Jadi, kelemahan dunia Islam seperti inilah yang menam- 
bahkan keghairahan kaum Kristian untuk memukul Islam. Jika 
dulunya kekuatan kerajaan-kerajaan Islam menyebabkan mereka 
takut mengangkat muka, maka kini kekuatan tersebut sudah 
hilang lenyap. Lalu, kesempatan seperti ini mereka pergunakan 
sebaik-baiknya, dan hasilnya berlakunya Perang Salib. 


Proses Perang Salib 


Sebelum tercetusnya Perang Salib yang pertama, ianya telah 
didahului oleh pembentukan lima pasukan “Penggempur Perang 
Salib' oleh Peter the Hermit. Tetapi di antara lima pasukan yang 
menuju ke Constantinople itu, hanya dua pasukan saja — yang 
dipimpin sendiri oleh Peter — selamat sampai ke sana. Dan, 
walaupun pasukan-pasukan ini diambil-alih pimpinannya oleh 
Maharaja Alexius untuk menyeberangi Selat Bosphur, tetapi 
dengan mudah saja mereka digempur oleh askar-askar Turki Sel- 
jug sehingga terbunuh kesemuanya. 

Bagaimanapun, Perang Salib yang sebenarnya hanya berlaku 
dengan terbentuknya tiga angkatan besar berjumlah 150,000 orang 
askar, yang dipimpin oleh para bangsawan Eropah, iaitu 
Godfrey dan saudaranya Baldwin, Bohemond dan Count Ray- 
mond. Sebagai penganut Katolik, sukar juga bagi Godfrey untuk 
menerima perintah dari Maharaja Byzantine, pelindung Gereja Or- 
todoks itu. Sedangkan Raymond pula, cuma akan memberikan 
taat setianya kepada Isa al-Masih saja, tidak kepada yang lain. 
Bagaimanapun, akhirnya mereka bersama-sama Raymond 
menyokong Maharaja Byzantine. 

Dengan angkatan tentera yang beratus-ribu itu, tidaklah sukar 
bagi mereka untuk menakluki daerah-daerah Nicaea, Antioch dan 
Baitul-Magdis. Setelah Baitul-Magdis jatuh pada 1099 M., 
berlakulah tragedi penyembelihan dan penyeksaan beramai-ramai 
terhadap kaum Muslimin, termasuk perempuan dan kanak-kanak, 
kaum Yahudi serta juga orang-orang Kristian yang enggan 
bergabung dengan tentera Salib itu. Ujar Gustave Le Bon: ““Kaum- 
kaum Salib kita yang bertakwa itu tidak memadai dengan 
melakukan berbagai-bagai — kezaliman, kerosakan dan 
penganiayaan, mereka kemudiannya telah mengadakan suatu per- 
sidangan, di mana mereka putuskan agar dibunuh setiap penduduk 
Baitul-Magdis dari kaum Muslimin, Yahudi dan orang-orang Kris- 
tian yang tidak membantu mereka, berjumlah kesemuanya 60,000 
orang. Orang-orang ini telah dilenyapkan kesemuanya dalam masa 
lapan hari saja termasuk perempuan, kanak-kanak dan orang tua, 
tiada terkecuali sesiapa pun juga.” 

Bagi Wells pula: ““Suatu penyembelihan yang menggerunkan 

telah berlaku di Baitul-Magdis di mana darah orang-orang yang 
tidak bersalah telah mengalir sepanjang-panjang jalan, sehingga per- 
cikan darah itu boleh menghinggap pekuda-pekuda yang sedang 
melintas di situ. Apabila malam pekat menyelubungi bandar itu, 
kedengaran tangisan dari askar-askar Salib itu yang kerana terlam- 
pau suka sedang mengharungi darah yang mengalir di jalan raya, 
laksana arak yang mengalir dari perahan anggur. Kemudian 
mereka menuju ke perkuburan Kristian, sambil mengangkat 
tangan mereka yang berlumuran darah itu memohon kesyukuran 
kepada Tuhan.” 

Nah! Jika sampai begitu sekali keganasan tentera-tentera Salib 
tersebut, layakkah dikatakan bahawa agamalah yang mendorong 
gerakan Salib itu? Kiranya tepat benarlah seperti yang diakui oleh 
Steven Runciman tadi, bahawa orang-orang Kristian hanya 
beragama di mulutnya, tidak di hatinya. Ertinya agama tidak lebih 
sebagai alat saja demi menghalalkan cita-cita politik dan ekonomi 
mereka. 

Jika benarlah agama sebagai faktor pendorongnya, tentulah 
mereka akan kembali ke negeri masing-masing setelah kota-kota 
suci mereka dibebaskan, dan kemudiannya memaksa semacam ufti 
untuk dibayar oleh kaum Muslimin, sebagai tanda tertakluknya 
mereka di bawah kekuasaan orang-orang Kristian. Sebaliknya, 
yang berlaku ialah mereka lalu mendirikan pemerintahan- 
pemerintahan tersendiri di sana. Raha misalnya diperintah oleh 
Baldwin, Antioch oleh Bohemond dan Baitul-Magdis oleh 
Godfrey. 

Bagaimanapun juga, perhubungan antara pemerintah ini tidak 
selalunya baik, bahkan saling berbalah antara sesamanya, seperti 
misalnya antara kerajaan Antioch dengan Baitul-Magdis yang kian 
hari kian berkembang dan berpengaruh. Ketika hubungan antara 
mereka ini sedang mengalami keruncingan, ketika itu barisan 
kaum Muslimin pula mulai bersatu padu dan bangkit dari 
kelalaiannya. Seruan-seruan jihad bergema di sana sini dari para 
alim ulama, dan ramailah mereka yang menyahutnya, kecuali 
sebahagian kecil golongan Ismailiyah. Di antara sekian banyak 
pihak yang bangkit itu, kemunculan kerajaan Otobek di Mosul 
yang diperintah oleh Imaduddin Zanki itulah yang sangat menge- 
jutkan kaum Kristian. Satu demi satu wilayah-wilayah Kristian 
diserangnya, terutamanya bandar Raha (Edessa) yang ditaklukinya 
semula pada 1144 M.. Dengan terbunuhnya Imaduddin Zanki, 
puteranya Nuruddin Mahmud Zanki menggantikannya, lalu 
memindahkan pusat pemerintahannya dari Mosul ke Aleppo. 

Kejatuhan bandar Raha ini sungguh mengejutkan orang- 
orang Barat, hingga memaksa Pope Eugenius II melantik St. Ber- 
nard untuk menggerakkan Peperangan Salib yang baru, dan ber- 

jayalah dia mempengaruhi Louis VII, raja Perancis dan Conrad 
II, raja Jerman untuk memimpin serangan baru dalam 
menyelamatkan wilayah-wilayah Kristian di Syria. Malangnya, 
tiadanya perancangan yang baik di pihak Maharaja Manuel di 
Constantinople, tiadanya kerjasama antaranya dengan orang- 
orang Kristian dari Eropah, serta kerana wabak penyakit yang 
menimpa mereka, dan lebih-lebih lagi disebabkan kekuatan 
barisan tentera Islam, semuanya ini menghancurkan cita-cita besar 
kaum Salib itu. Ketika inilah bintang Nuruddin Zanki memuncak 
tinggi kerana dia bukan saja dapat menghalang kemaraan tentera 
Kristian tersebut, bahkan berjaya pula membebaskan wilayah- 
wilayah Antioch dan Tripoli dari kekuasaan Kristian, serta wilayah 
Damshik dari kekuasaan Sultan Muiddin yang lemah itu. 

Tetapi yang lebih penting dari itu, ialah pandangannya yang 
jauh tentang betapa pentingnya negeri Mesir (ketika itu di bawah 
Bani Fatimiyah) dari segi strategi menyekat kemaraan tentera- 
tentera Salib. Perlu disebutkan bahawa kerajaan Fatimiyah telah 
melantik Asaduddin Syirkuh yang dikirimkan oleh Nuruddin 
Zanki itu sebagai menterinya. Dengan meninggalnya Syirkuh, tem- 
patnya diganti oleh Salahuddin al-Ayyuby, anak saudaranya. Dan 
dengan kematian Nuruddin Zanki pula yang diganti oleh anaknya 
Ismail, terbukalah peluang bagi Salahuddin mengambil-alih kekua- 
saan kedua-dua pemimpin tersebut. Dengan berkuasanya Salahud- 
din, maka berpindahlah pusat gerakan penentangan terhadap 
pasukan Salib dari Syria ke Mesir, hingga kebanyakan serangan- 
serangan kemudiannya dilancarkan dari markas barunya. 

Atas sifatnya sebagai sultan bagi negeri-negeri Mesir dan 
Syria — yang diakui oleh Khalifah al-Mustadhid (1170 — 1179) — 
bermulalah siri gerakan Salahuddin yang menggentarkan pihak 
lawan. Pertama sekali, diaturkan kepentingan-kepentingannya di 
dunia Arab lebih dulu agar kedudukannya kukuh. Kemudian, baru 
ditumpukan perjuangannya menentang puak-puak Latin, dan yang 
telah mengetuk pintu hatinya untuk bangkit menentangnya ialah 
akibat angkara Reynold of Chattlon, pemerintah Karak yang telah 
mengkhianati perdamaiannya dengan Salahuddin. Apalagi, 
dengan terbunuhnya adik perempuan Salahuddin oleh Reynold, 
semakin terbakarlah semangat Salahuddin untuk menentang 
tentera-tentera Latin. Maka berlakulah pertempuran di Hittin pada 
1187 M., antara Salahuddin dengan askar-askar Latin pimpinan 
Reynold dan Guy of Lusignan (raja Baitul-Magdis) yang ber- 
jumlah 20,000 orang. Dalam peperangan ini askar-askar Latin 
mengalami kekalahan teruk, sehingga kedua-dua pemimpin 
mereka ditawan. Bagaimanapun, raja Baitul-Magdis dibebaskan, 
sedang Reynold disembelih oleh Salahuddin bagi memenuhi sum- 
pahnya dulu. 

Dengan kejayaan ini, Salahuddin lalu meneruskan gerakannya 
untuk menawan kota-kota yang diduduki oleh tentera-tentera 
Salib, dan hasilnya beliau berjaya menakluki Acre, al-Nasiriah, 
Oisariah, Haifa, Beirut dan khasnya Baitul-Magdis pada 1187 M. 
Dengan itu, kembalilah semula Baitul-Magdis ke pangkuan Islam, 
dan berkumandanglah semula-suara azan di Masjid al-Agsa. 

Dengan jatuhnya Baitul-Magdis tersebut, gemparlah pemuka- 
pemuka Kristian, lalu dibentuk suatu angkatan tentera yang besar 
pimpinan tiga orang raja Eropah, iaitu Frederik Barbarossa dari 
Jerman, Philip Augustus dari Perancis dan Richard the Lionheart 
dari England. Sungguhpun di antara ketiga-tiga raja ini nam- 
paknya Raja Fredericklah yang paling cergas dan bersemangat, 
malangnya beliau telah tenggelam ketika menyeberangi Sungai 
Cilicia di Armenia. Dan tentera-tentera yang dipimpinnya pun jadi 
berantakan, lalu pulang ke negeri masing-masing. Maka yang ting- 
gal hanyalah tentera-tentera pimpinan Richard dan Philip yang 
bersama-sama Guy dari Jerusalem telah menawan Acre pada 12 
Julai 1191 M. Bagaimanapun, akhirnya Philip pulang pula ke 
negerinya disebabkan masalah kesihatan, atau mungkin kerana 
konflik peribadinya dengan Richard. 

Sungguhpun yang tinggal cuma Richard, namun semangat 
singanya' terus menyala untuk menentang Salahuddin yang 
telah menawan Jerusalem. Namun seperti kata G.B. Smith, kekuat- 
an Salahuddin tidak tergugat. Jadi, setelah menyedari betapa 
gagahnya pertahanan Jerusalem, Richard lalu meminta diadakan 
perdamaian. Lagipun, ketika itu di England adiknya King John 
sedang menghadapi pemberontakan kaum Saxon (kononnya an- 
tara ketuanya ialah Robin Hood), jadi perlulah Richard segera 
kembali untuk mententeramkan kestabilan negaranya. Dalam per- 
janjian damai al-Ramlah pada November 1192 itu, maka diten- 
tukanlah sebidang tanah yang kecil untuk orang-orang Kristian di 
pantai berdekatan dengan Acre memanjang dari Sur hingga ke 
Haifa, sedang Jerusalem di tangan Salahuddin. Perjanjian juga 
menyetujui para “haji” Kristian menziarahi kota-kota sucinya tanpa 
membawa sebarang senjata serta dalam kumpulan-kumpulan kecil. 

Tidak lama kemudian, Salahuddin pun mangkat dalam 
usianya 55 tahun, dengan meninggalkan kerajaan Ayyubiah yang 
ibarat retak mencari belah saja. Dalam suasana beginilah pihak 
Gereja Barat mulai menyiapkan diri untuk menyerang Mesir, 
bukan lagi Baitul-Magdis seperti dulu. Anehnya, tentera Salib ini 
kemudiannya mengubah fikirannyas daripada berperang 
menghadapi kaum Muslimin, mereka lalu berperang menentang 
kaum Kristian dan berazam untuk menakluki Constantinople. 
Pada bulan April 1204, jatuhlah Constantinople ke tangan mereka, 
dan kemudiannya dilantik Baldwin sebagai maharaja Latin yang 

pertama di situ. Dengan kejadian yang aneh itu, Baitul-Magdis 
tetap di tangan kaum Muslimin. 

Walau bagaimanapun, cita-cita untuk menakluki Mesir masih 
tetap diteruskan. Ketika Mesir diperintah oleh Sultan Malikul- 
Kamil (1218 — 1238 M.), berlakulah Perang Salib ke-V. Sebagai 
menyambut seruan-seruan Pope Innocent III dan kemudiannya 
Pope Honorius III, Raja John de Brienne dan maharaja Rom iaitu 
Frederick II mulai mengatur langkah untuk merebut Baitul-Magdis 
dan juga Mesir sendiri. Kerana takut, mulanya Sultan Malikul- 
Kamil cuba menawarkan Baitul-Magdis untuk tentera-tentera Salib 
itu. Tetapi setelah bertempur beberapa waktu, kemaraan musuh 
dapat disekatnya dengan mudah. 

Sungguhpun Sultan Malikul-Kamil dapat mempertahankan 
negerinya serta Baitul-Magdis, tetapi sebaik saja Raja Frederick II 
tiba di Syria, beliau cuba membangkitkan semula tawaran Sultan 
Malikul-Kamil untuk menyerahkan Baitul-Magdis tersebut. Nam- 
paknya politik Frederick II berhasil, maka dimeterailah perjanjian 
mengenai penyerahan Baitul-Magdis kepada Frederick II. 
Peristiwa-peristiwa yang berlangsung antara 1228 dan 1229 M. ini 
dikira sebagai Perang Salib ke-VI. 

Menjelang Perang Salib ke-VII, dunia Islam sedang dilanda 
malapetaka paling dahsyat, iaitu serangan tentera Mongol pada 
1258 M., yang menutup riwayat kerajaan Abbasiah dalam liputan 
sejarah. Mungkin kerana takutkan serangan raja Mesir, Salih Naj- 
muddin Ayub, maka raja Damshik, As-Salih Ismail lalu bersekutu 
dengan kaum Salib untuk melawan Najmuddin. Dengan bantuan 
sekutu-kutu dari kaum Khawarizmi, Najmuddin Ayub bukan saja 
dapat merampas Baitul-Magdis, bahkan negeri Damshik setelah 
menewaskan para hpspitallers dan templiers (mubaligh-mubaligh 
hospital dan ahli-ahli gereja yang militan). 

Dengan kejayaan-kejayaan Malik As-Salih Najmuddin Ayub 
tersebut, orang-orang Eropah sekali lagi menyiapkan diri untuk 
melancarkan Perang Salib ke-VII (1248 — 50 M.). Kali ini 
peperangan itu dipimpin oleh Raja Louis IX dari Perancis. Ketika 
Raja Najmuddin berada di Sham, kaum Salib dapat merebut 
Dimyat. Ketika tentera-tentera Islam sedang sibuk menghadapi 
kaum Salib, mangkatlah Malik As-Salih. Demi menjaga perpaduan 
tentera-tentera Islam, balu Sultan Malik As-Salih iaitu Shajaratud- 
dur terus mengeluarkan perintah-perintah atas nama Sultan tanpa 
mengumumkan kematiannya. Selama tiga bulan dia berbuat 
demikian, barulah kemudiannya digantikan oleh anak (tiri?)nya 
Tauran Shah. 

Di bawah pimpinan Tauran Shah, tentera-tentera Salib terus 
digempur dengan bantuan panglima al-Zahir Baybars hingga 
menyebabkan tertawannya Raja Louis IX dan pemimpin- 

pemimpin lain pada bulan Mei 1250, tetapi dibebaskan pada bulan 
berikutnya. Dengan kemangkatan Tauran Shah, tamatlah kerajaan 
Ayyubiah di Mesir. Buat sementara waktu Mesir diperintah oleh 
Shajaratuddur, hinggalah kemudiannya apabila disingkir oleh 
kaum Mamalik dengan rajanya yang pertama iaitu Baybars sendiri. 
Dengan berpindahnya kerajaan Mesir ke tangan kaum Mamluk 
(golongan hamba sahaya dari bangsa Turki dan Moghul), maka 
tanggungjawab gerakan pembersihan terhadap saki baki tentera- 
tentera Salib itu jatuh ke pundak mereka pula. 


Kesan-kesan Perang Salib 


Dari suatu segi, Perang Salib yang berlangsung selama dua abad itu 
bermakna suatu kemenangan bagi Islam, sebaliknya suatu 
kekalahan bagi orang-orang Eropah. Sepanjang zaman-zaman 
peperangan itu, kaum Salib telah gagal dalam usahanya untuk 
menjajah negeri-negeri Timur. Seluruh kekuatan dipergunakan: 
kekuatan ekonomi didapati dengan usaha-usaha pengumpulan 
cukai-cukai, kekuatan tentera di dapati dari berbagai-bagai negeri 
dan penyertaan tenaga-tenaga dari berbagai tingkat. Semuanya itu 
dicurahkan untuk suatu matlamat: Perang Salib. Namun, hasilnya 
kaum Musliminlah yang keluar sebagai juaranya. 

Bagaimanapun pada umumnya, yang benar-benar mendapat 
keuntungan dalam peperangan ini ialah orang-orang Eropah sen- 
diri. Hasil dari pertemuannya dengan umat dan negeri-negeri 
Islam, mereka memperolehi faedah-faedah yang dapat menam- 
pung kekalahannya dari segi militer, iaitu dari segi ilmu 
pengetahuan, ekonomi, politik dan sosial. Begitu besarnya man- 
faat yang didapati melalui Perang Salib hingga Dr. W.B. Stevenson 
tidak teragak-agak mengatakan: The learning and art and science 
Of the East, its public services and methods of government, its 
highly developed industries and the superior luxury and comfort of 
(he domestic life of its upper classes, exerted a powerful and far- 
reaching influence upon Europe in the Crusading period. 

Khusus di bidang ilmu pengetahuan, Emerton sendiri 
menganggap bahawa ilmu pengetahuan yang telah didapati oleh 
kaum Salib dari kaum Muslimin telah menariknya dari lembah 
kehidupan yang buas dan menolaknya selangkah ke hadapan 
kepada alam kebudayaan. Bagi Emerton, sejak zaman 
Charlemagne lagi orang-orang Eropah mula mengambil 
kebudayaan kaum Muslimin yang asal, dan juga dari kebudayaan 
Greek yang telah diperkenalkan semula oleh kaum Muslimin dalam 
bentuk baru. Pengambilan Eropah ini berlangsung secara terus- 
menerus sejak zaman itu, dan menjadi lebih luas dan mendalam 
dengan meletusnya Perang Salib. 

Dari segi ekonomi, dengan berlakunya Peperangan Salib ter- 
jalinlah hubungan yang luas antara kaum Muslimin dengan kaum 
Salib, iaitu sebaik-baik sahaja kaum Salib meletakkan kakinya ke 
atas kebanyakan pelabuhan-pelabuhan Islam di Syria. Pelabuhan- 
pelabuhan itu, kini telah terbuka untuk perdagangan sehingga 
segala keperluan-keperluan Eropah boleh didapati dari sana. 
Ketika merumuskan akibat-akibat Perang Salib, Dr. Henry Elmer 
Barnes menegaskan: The Westerners learned many Muslim and 
Oriental ways and developed a taste for the luxuries of the region. 
All this promoted a demand for Eastern goods and accelarated the 
growth of commerce. The Italians, who had acted as transporting 
agents for the Crusaders, took full advantage of their opportunities 
to build up trading relations with the East. Travel was promoted, 
and the explorations of Marco Polo and others followed on the 
heels of Crusaders. This still further encouraged trade between 
Europe and the Orient. The revived trade promoted the rise of 
f(owns and a more progressive elements in Europeans life. The 
science and culture of the Muslims were brought back to Europe 
and helped to create the remarkable revival of the twelfth and thir- 
leenth centuries. 

Dari segi politik pula, akibat kemajuan perdagangan dan 
jumpaan-jumpaan baru, maka terbukalah mata orang-orang 
Eropah untuk menjajah negeri-negeri Timur yang kaya dengan 
sumber-sumber alam. Dorongan ekonomi ini diperkuatkan oleh 
rasa permusuhan yang sedia tertanam pada orang-orang Barat, se- 
jak berlangsungnya Perang Salib, atau lebih lama dari itu. 
Bilamana motif ekonomi diperkukuhkan oleh motif politik “balas 
dendam”, maka gerakan penjajahan menjadi semakin hebat. 
Sebenarnya Perang Salib itu sendiri sudah merupakan percubaan- 
percubaan pihak Barat untuk menjajah kawasan-kawasan Timur, 
demi untuk mengaut keuntungan ekonomi. Malangnya, 
percubaan-percubaan tersebut terus-menerus mengalami 
kegagalan, kerana sebab-sebab kelemahan orang-orang Eropah 
sendiri. Hanya setelah berlakunya perhubungan antara mereka 
dengan tamadun Islam, baik sebelum dan lebih-lebih lagi semasa 
Perang Salib, barulah dapat dimanfaatkannya warisan-warisan 
Islam untuk tujuan-tujuan kebangkitannya sendiri. Hasilnya, 
bangunlah Eropah dari tidurnya yang sekian lama, dan mulailah 
digerakkan semula “Perang Salib' baru, setelah mengalami kekece- 
waan dalam Perang Salib yang lama dulu. Jelaslah bahawa melalui 
Perang Saliblah gerakan penjajahan mencapai hasilnya yang 
gilang-gemilang, setelah gerakan penjajahan di peringkat pertama 
mengalami kegagalan bertalu-talu. 

Adapun dari segi agama, Perang Salib telah meruntuhkan 
kekuasaan yang selama ini dipegang oleh Gereja. Kalau dulu in- 

stitusi Gereja begitu dihormati, atau para penganut dipaksa agar 
menghormatinya, tetapi hasil dari pertemuannya dengan tamadun 
Islam melalui Perang Salib, timbullah gerakan emansipasi di mana 
penghargaan terhadap nilai-nilai individu mengganti tempat 
penghargaan terhadap Gereja. Menurut Earnest Barker: The 
Crusades, if they did not remove, at any rate weakened the old 
clear distinction between sacred and profane, the lay and the 
clerical, the temporal and the spiritual: they were the consecration 
Of the fighting layman, and in their way they led to the emancipa- 
lion of the laity. Yang tidak kurang pentingnya di sini ialah betapa 
Perang Salib juga telah mengasaskan bibit-bibit orientalisme, 
kerana sejak itulah para paderi mulai mempelajari bahasa Arab 
dan pemikiran Islam. Pada tahun 1776, telah dibangunkan suatu 
kolej untuk paderi-paderi di Mirama khusus untuk pengajian 
bahasa Arab. 

Seiring dengan keruntuhan institusi Gereja ialah musnahnya 
sistem feudalisme serta kebangkitan kuasa raja. Dengan bertam- 
bahnya kegiatan-kegiatan perdagangan kaum Salib, hal ini telah 
menambahkan jumlah saudagar-saudagar yang kemudiannya 
mengambil-alih peranan bangsawan-bangsawan feudal sebagai 
sumber kewangan, sebab kini raja dapat memungut cukai daripada 
mereka untuk perbelanjaan negara. Dengan meningkatnya per- 
dagangan, maka semakin bertambahlah kutipan cukai tersebut. 
Malah, sistem cukai nasional hanya mulai diperkenalkan di Eropah 
pada zaman Perang Salib, dan sejak tahun 1300, barulah 
diperluaskan di England dan Perancis. Ketika berlakunya Perang 
Salib ini, dunia Barat sedang berada di Zaman Pertengahan 
(Medieval Period) atau Zaman Gelap (Dark Ages). Yang men- 
cirikan zaman ini ialah kekuasaan Gereja dan sistem feudalisme. 
Tetapi hasil dari hubungannya dengan tamadun dan negeri Islam 
sepanjang Perang Salib itu, kedua-dua ciri tersebut hancur beran- 
takan. Ini bermakna Islamlah yang bertanggungjawab merun- 
tuhkan sistem-sistem tersebut, yang dengan itu memulakan Zaman 
Moden bagi Eropah. 3 

Walau apa pun akibat Perang Salib yang jelas ialah jurang 
permusuhan antara orang-orang Barat dengan orang-orang Timur, 
atau sebenarnya antara kaum Kristian dengan kaum Muslimin 
menjadi bertambah lebar. Jika dulunya orang-orang Islam agak 
bertolak-ansur dengan orang-orang bukan Islam, khasnya kaum 
Kristian, tetapi akibat keganasan dan kekejaman kaum Salib 
terhadap umat Islam itu, maka sifat-sifat tersebut sudah tidak 
ada lagi. Dan bagi orang-orang Barat pula, permusuhan terhadap 
orang-orang Islam memangnya tidak dapat dielakkan lagi, sebab 
Islamlah satu-satunya kuasa yang pernah menggugat mereka sejak 
zaman berzaman. Sepatah kata Prof. Syed Muhammad al-Naguib 

al-Attas: The West is ever bound to regard Islam as the true rival in 
(he worid: as the only abiding force confronting it and challenging 
its basic beliefs and principles. And the West and Islam as well 
know that the dispute between them revolves around fundamental 
issues to which no compromise is possible. 


Penerusan Gerakan Salibiyyah 


Seperti ditegaskan tadi, salah satu akibat Perang Salib ialah betapa 
janya telah membuka mata orang-orang Eropah untuk menjajah. 
Pada hakikatnya, siri Perang Salib itu sendiri sudah merupakan 
percubaan-percubaan ke arah penjajahan, tetapi malangnya 
mereka gagal. Tetapi ini tidak bermakna Perang Salib sudah 
tamat, sebab di hati mereka masih terbuku dendam kesumat yang 
hanya menanti saat dan ketika untuk digerakkan semula. Dan saat 
tersebut sudah pun tiba, iaitu sebaik sahaja dunia Barat dapat 
menghirup tamadun Islam, yang dengan itu telah memberi 
semangat baru pada mereka. 

Jika dulunya Perang Salib I tercetus kerana kemaraan orang- 
orang Islam yang terus-menerus mengancam kerajaan Byzantine, 
yang puncaknya ialah kekalahan mereka dengan pertempuran di 
Manzikert pada 1071 M., maka kini gerakan Salib yang baru 
berlaku kerana kecemasan kerajaan Balkan terhadap kekalahan 
orang-orang Eropah berturut-turut di tangan kerajaan Turki 
Usmaniyah (1290 — 1922 M.) di zaman Sultan Murad 1. Oleh itu 
kerajaan Balkan meminta bantuan dari Pope Urban V agar 
mempengaruhi raja-raja Eropah lain menyertainya memerangi 
kaum Muslimin. Meskipun kemudiannya terbentuk tentera-tentera 
bersekutu, namun mereka tewas juga dalam Perang Ritza pada 
tahun 1363 M., sehingga Balkan sendiri jatuh ke tangan orang- 
orang Islam. 

Sultan Murad I digantikan oleh puteranya Bayazid 1 (1389 — 
1402 M.), dan di zamannya berlaku sekali lagi Peperangan Salib. Di 
zamannya wilayah Islam semakin diperluaskan, sehingga pernah 
menyerang kota Constantinople pada 1391 — 1398 M.. Kerana bim- 
bangkan nasib negerinya, Raja Sigmund dari Magyar, Hungary 
lalu meminta Pope Bonaficius mempengaruhi raja-raja Eropah un- 
tuk menggempur orang-orang Islam tersebut. Maka tercetuslah 
peperangan antara tentera-tentera bersekutu melawan kerajaan 
Turki pada 1396 M. di Nicopolis. Dalam pertempuran ini orang 
Eropah tertewas, bahkan Raja Sigmund sendiri melarikan dirinya. 

Di zaman Sultan Murad II (1421 — 1451 M.), kaum Salib ham- 
pir berjaya menampung kegagalan-kegagalannya yang lalu. 
Dengan kemenangan-kemenangan yang dicapai oleh John 
Hunyade, seorang pahlawan Magyar, terhadap tentera-tentera 

Murad II itu, timbullah semangat baru bagi raja-raja Eropah. Oleh 
Pope Eugene VI diadakannya persidangan di Florence, yang akhir- 
nya terbentuklah tentera-tentera bersekutu dari bangsa-bangsa Ser- 
bia, Bulgaria, Bosnia, Albania, Rumania, Hungary dan Italy. Pada 
tahun 1443, berlakulah pertempuran di Belgrade antara tentera- 
tentera Turki dengan kaum Salib pimpinan John Hunyade yang 
mana mereka (kaum Salib) mencapai kemenangan. Bagai- 
manapun, pada 1448, angkatan perang Hunyade dapat dihan- 
curkan di Kossova, hingga beberapa wilayah yang terlepas dulu 
dapat direbut kembali. 

Puncak kekalahan orang-orang Eropah ialah dengan jatuhnya 
kota Constantinople (The City) di tangan Sultan Muhammad II 
(1451 — 1481) pada bulan Mei 1453. Inilah pusat kerajaan Byzan- 
tine yakni kerajaan Rom Timur yang sejak zaman berzaman cuba 
ditakluki oleh kaum Muslimin, tetapi masih tetap utuh. Tetapi 
akibat sengketa yang hebat antara Gereja Constantinople yang ber- 
mazhab Ortodoks dengan Gereja Rom yang bermazhab Katolik, 
kota ini tidak dapat dipertahankan lagi. Dikatakan bahawa Pope 
enggan bekerjasama dengan Byzantine ketika diminta oleh 
Maharaja Constantine XI, walaupun rakyat Byzantine sendiri 
membantah sikap maharajanya yang meminta pertolongan Pope. 

Walau apa pun sebabnya, kejatuhan Constantinople 
akhirnya menyedarkan orang-orang Eropah. Sambil mengisytihar- 
kan betapa terancamnya mereka kini, kaum Kristian cuba 
membentuk pasukan Salib lagi. Malangnya, kerajaan Turki dapat 
menewaskan mereka, bahkan dapat pula menakluki Dalmatia, 
Crotia dan Venice. 

Kemenangan Turki yang berturut-turut itu menimbulkan 
masalah besar bagi Eropah, hingga terkenallah ia dengan pang- 
gilan “Masalah Timur' yang semestinya diusir dari Eropah. Dengan 
itu ketika Turki diperintah oleh Sulaiman “The Magnificent' 
(1520 — 1566), Raja Louis dari Hungary telah menentangnya 
dalam Peperangan Mohacs tetapi tewas. Seterusya Venice 
dengan sokongan Pope dan raja-raja Kristian mengisytiharkan 
peperangan terhadap Turki, tetapi telah ditewaskan oleh laksamana 
besar Turki iaitu Khairuddin Barbarossa. Kemudiannya di zaman 
Sultan Salim II (1566 — 1574) pula, Turki terpaksa menghadapi 
serangan dari dua kuasa besar: kerajaan Hapsburg yang menguasai 
Austria, Hungary, Sepanyol dan Selatan Itali serta kerajaan 
Venice. Dalam Peperangan Lepante pada 1571 ini, Turki 
mengalami kerugian yang besar, tetapi dua tahun kemudian tentera 
Turki dapat memukul kembali musuh-musuhnya itu. 

Sebenarnya sejak pemerintahan Sultan Salim, kerajaan Turki 
mulai menempuh zaman-zaman keruntuhannya. Jika dulu peranan 
Turki lebih banyak sebagai penyerang, tetapi kini hanya sekadar 

menangkis serangan-serangan musuh sahaja. Dengan sokongan 
dari Rudolf II, raja Ostenrik dan empayar Jerman, bangsa-bangsa 
Magyar, Falakh dan Transylvania cuba memberontak untuk 
melepaskan diri dari kekuasaan Turki pada zaman Murad III (1574 
— 1595). Dan kemudiannya pada zaman Osman II (1618 — 1623), 
berlaku suatu peperangan dengan tentera Poland pada 1620 yang 
berakhir dengan kemenangan Poland. 

Dengan kebangkitan Eropah, diperkuatkanlah kerjasama an- 
tara mereka buat menghancurkan kerajaan Turki Othmaniyah. Atas 
sokongan Pope, dibentuk penyatuan tenaga antara Raja Ludwig 
XIV dari Perancis, raja Jerman dan Kaisar Ostenrik yang disertai 
juga oleh Poland, Venice, Malta dan lain-lain. Dalam peperangan 
yang berlaku di Weeneh pada 1663 itu, tentera-tentera Islam tewas. 
Kemudiannya berturut-turut Turki ditewaskan oleh Rusia, diikuti 
oleh Austria, dan seterusnya dengan penyatuan tenaga-tenaga 
Venice, Austria, Rusia dan Poland, mereka dapat merebut kota- 
kota penting. 

Tahun-tahun berikutnya, lebih memalapkan lagi sejarah 
Turki. Dengan kerjasama Austria, Prince Eugene of Savoy 
mengalahkan Turki dalam Peperangan Petewarden pada 1716 yang 
membawa kepada kehilangan besar jajahan-jajahannya dulu. 
Kemudiannya pada 1770, Rusia pula mengalahkan Turki dalam 
Peperangan Chesme, yang juga menyebabkan hilangnya lagi 
jajahan-jajahannya. Dan sehingga abad ke-19, kerajaan Turki 
seolah-olahnya tinggal nama sahaja, sebab terus-menerus terancam 
hingga digelar "The Sick Man of Europe'. 

Ancaman pertama datangnya dari Napoleon Bonaparte, yang 
pada 1789 berjaya mendarat di Mesir. Bagaimanapun, dengan 
“kerjasama' kerajaan Inggeris dan Rusia yang bimbang terhadap 
akitiviti Napoleon itu, akhirnya Sultan Salim III berjaya mendapat 
kembali wilayah Mesir. Sejak itu, Turki mulai menyedari bahawa 
nasibnya adalah terletak di atas tawar-menawar kuasa-kuasa besar. 
Melihat kekuatan tentera-tentera Eropah tersebut, terfikirlah 
Sultan Salim untuk menyusun semula angkatan tenteranya. 
Malangnya, tindakan ini menyebabkan kaum Inkisyariah 
memberontak, dengan disokong pula oleh fatwa “Syeikhul-Islam' , 
bahawasanya seorang sultan yang memasukkan peraturan orang- 
orang Eropah yang didakwa menyimpang dari syariat Islam, 
tidaklah layak lagi menjadi raja. Dengan fatwa tersebut, hilanglah 
kekuatan sultan, sehingga setelah dua hari menghadapi pemberon- 
takan mereka, akhirnya terpaksalah baginda turun dari takhta. 

Sejak itu hinggalah kejatuhannya pada tahun 1922, kerajaan 
Turki semacam tinggal nama sahaja. Tekanan demi tekanan telah 
dilancarkan oleh kuasa-kuasa Eropah, sedang pemerintah tidaklah 
berdaya mengatasinya. Dengan tercetusnya Perang Dunia Per- 

tama, tamatlah riwayat keagungan Turki untuk selama-lamanya. 
Begitu benci dan dendamnya orang-orang Eropah terhadap umat 
Islam terbukti jelas apabila Palestin dapat direbut oleh Inggeris. 
Waktu itu berkatalah Lord Allenby, pemimpin angkatan perang 
Inggeris: ““Sekarang barulah berakhir Perang Salib merebut 
Palestin!” Ertinya dendam permusuhan orang-orang Barat 
terhadap Islam tidak pernah padam, dan tidak akan padam selagi 
Islam dilihatnya sebagai satu-satunya kuasa yang pernah meng- 
gugatnya sekian lama. 


Bahagian 4 


Islam di Eropah 


BAB 29: KERAJAAN ISLAM DI SEPANYOL 
Kenaikan Kerajaan Umayyah di Sepanyol 


APABILA wilayah-wilayah Sepanyol jatuh ke tangan Tarig 
bin Zaid dan Musa bin Nusair pada zaman al-Wahid bin Abdul 
Malik, maka bermulalah pemerintahan Islam di sana. Gabenor 
pertama yang dilantik ialah Abdul Aziz, putera Musa sendiri. 
Bagaimanapun, dia hanya sempat memerintah selama dua tahun 
sahaja, kerana dibunuh oleh tenteranya sendiri atas tuduhan 
terlampau melayani orang-orang Kristian. Sungguhpun pihak 
tentera mengemukakan Ayub bin Hubaib sebagai gabenornya, 
tetapi dia juga tidak lama memerintah kerana tidak direstui oleh 
gabenor di Afrika Utara. Sejak itu berganti-gantilah gabenor 
memerintah di Sepanyol, hingga dikatakan jumlahnya mencapai 20 
orang. 

Ada dua sebab kenapa timbul masalah rebutan kuasa tersebut. 
Pertama, kerana anggapan gabenor di Afrika Utara bahawa 
merekalah yang lebih berhak menentukan gabenor di Sepanyol, 
bukannya khalifah Umayyah di Damshik, oleh sebab Sepanyol 
ditakluki terus dari Afrika. Keduanya ialah masalah perkauman di 
kalangan tentera Islam sendiri, iaitu di antara kaum Oais dengan 
kaum Yamani. Kita telah pun membicarakan sebelumnya bahawa 
sikap fanatik kesukuan ini telah dipupuk oleh kerajaan Umayyah 
sendiri, dan kesannya buruk sekali. Bagi wilayah Sepanyol, 
masalah inilah yang menyebabkan pemerintahannya sentiasa 
bergoyang. 

Sengketa sesama sendiri itu memang disedari oleh kaum-kaum 
Oais dan Yamani tersebut. Sebagai jalan penyelesaiannya, telah 
diputuskan bahawa mereka akan bergilir-gilir menjadi gabenor 
selama setahun. Gabenor pertama dilantik ialah dari Bani 
Oais, iaitu Yusuf bin Abdul Rahman al-Fihri (dari kerajaan Ab- 
basiah) yang berpusat di Cordova. Tetapi sungguhpun sudah genap 
setahun dia memerintah, dia masih enggan menyerahkan kuasanya 
kepada kaum Yamani seperti yang dijadikan. Dengan itu bermula 
kembali masalah rebutan kuasa dan pertumpahan darah, yang 
nampaknya sering dimenangi oleh kaum Oais. 

Dalam suasana kucar-kacir seperti ini muncullah Abdul 
Rahman bin Muawiyah, cucu Hisham bin Abdul Malik, khalifah 
Bani Umayyah yang ke-10. Seperti diketahui, kerajaan Abbasiah di 
Baghdad sedang menjalankan gerakan sapu bersih terhadap saki- 

baki keturunan Umayyah. Mujurnya Abdul Rahman dapat 
meluluskan dirinya dari khemah tahanan Abbasiah. Untuk 
menyelamatkan dirinya, terpaksalah dia menyamar diri selama 
lima tahun, dan mengembara seperti di Palestine, Mesir dan Afrika 
Utara. Setiba di Ceuta (Afrika Utara), beliau diberi sambutan baik 
oleh orang-orang Barbar, yang dikatakan mempunyai hubungan 
keluarga dengan emak saudaranya. 

Dari Ceuta ia mengutus pegawainya yang setia, Badar, untuk 
meninjau pandangan orang-orang Syria di Sepanyol, kerana 
selama ini orang-orang Syria (Sham) memangnya merupakan 
tulang belakang kerajaan Umayyah. Dengan bantuan mereka serta 
sokongan kaum Yamani yang memang memusuhi Yusuf al-Fihri 
itu, maka dapatlah Abdul Rahman menewaskan gabenor tersebut 
dalam pertempuran di Masrah pada tahun 756 M. Dengan ini ber- 
mulalah kembali pemerintahan Bani Umayyah, tetapi kali ini 
dalam bentuk dan wajah baru. 

Kejayaan Abdul Rahman bin Muawiyah mendirikan kerajaan 
Umayyah di Sepanyol telah mengkagumkan Abu Jaafar al-Mansur 
sendiri, sehingga digelarnya Sakkar Ouraisy (Garuda Ouraisy), 
kerana dia telah “terbang” ke sana. Tetapi dalam sejarah, beliau 
lebih terkenal dengan nama Abdul Rahman al-Dakhili (“yang 
masuk”). Sejak 756 hingga 1031 M., kerajaan Sepanyol terus 
diperintah oleh Bani Umayyah. 

Sebenarnya pemerintahan Islam di Sepanyol dapat dibahagi- 
kan kepada dua peringkat: 


1. Zaman kerajaan Umayyah, yang terbahagi kepada dua per- 
ingkat pula: 
1. Zaman pemerintahan amir (756 — 712M.) 
2. Zaman pemerintahan khalifah (712 — 1031 M.) 
2. Zaman kerajaan-kerajaan kecil (Muluku-Tawaif) iaitu seperti 
berikut: 
1. Kerajaan Zirriyah di Granada (1012 — 1090M.) 
2. Kerajaan Bani Hamud di Malaga (1016 — 1090 M.) 
3. Kerajaan Najibiyah dan Hudiyah di Saracosta (1019 — 
1141 M.) 
Kerajaan Amiriyah di Valencia (1021 — 1085 M.) 
Kerajaan Bani Ubbad di Sevilla (1023 — 1091 M.) 
Kerajaan Jahuriyah di Cordova (1031 — 1085 M.) 
Kerajaan Zin-Nun di Toledo (1035 — 1085 M.) 
Kerajaan Bani Akhmar (1232 — 1492 M.) 


Hn na 


Dalam masa-masa tertentu, wilayah-wilayah di Sepanyol per- 
nah diperintah oleh kerajaan-kerajaan Murabitin dan Muwahidin, 
jaitu kerajaan-kerajaan kecil di Afrika. 

Cordova in the tenth century was the mosi civilized city in Europe, 
the wonder and admiration of the world, a Vienna among the 
Balkan states. Travellers from the north heard with something like 
Jear of the city which contained 70 libraries and 900 public baths, 
yet whenever the rulers of Leon, Navarre of Barcelona needed such 
Ihings as a Surgeon, an architect, a dressmaker ora singingmaster, 
it was to Cordova. (J.B. Trend). 

Sebenarnya, Prof J.B. Trend bukanlah sendirian dalam pen- 
dapatnya ketika memuji kemajuan Cordova atau Sepanyol, 
di zaman pemerintahan Islam. Di sampingnya, berdiri sarjana- 
sarjana lain, yang sependapat dengannya, seperti Dr. Philip K. Hit- 
ti, Dr. Stanley Lane Poole dan Alfred Martin. 


Ilmu Nagliyyah 


Tidak banyak yang dapat diperkatakan tentang kemajuan dalam 
bidang ini, kecuali sekitar kegiatan khalifah-khalifah untuk 
memberi tempat istimewa kepada mazhab Maliki. Khalifah 
Hisham bin Abdul Rahman (788 — 786 M.) misalnya, telah 
memberi kedudukan-istimewa kepada ulama-ulama mazhab Maliki 
untuk menjawat hampir kesemua jawatan-jawatan penting agama. 
Salah seorang daripadanya ialah Yahya bin Yahya al-Laisi, bekas 
murid Imam Malik sendiri. Sebenarnya, yang pertama sekali 
mengembangkan mazhab ini di Sepanyol ialah Ziyad bin Abdul 
Rahman al-Lakhmi. 

Di antara ulama-ulama besar di Sepanyol ialah Ibnu Rusyd, 
yang juga seorang tokoh falsafah. Sejak dari kecil lagi beliau ter- 
didik menurut aliran Maliki, tetapi dalam karya fighnya yang besar 
Bidayatul-Mujtahid, beliau banyak membuat perbandingan antara 
mazhab-mazhab dengan menyebut hujah masing-masing. 
Bagaimanapun, terdapat juga tokoh-tokoh mazhab Shafie, seperti 
Ahmad bin Abdul Wahab dan Osman bin Abu Said al-Kanani, 
atau tokoh mazhab Zahiri seperti Munzir bin Said al-Baluti. Selain 
mereka terdapat Abu Bakar bin Outiyah serta Ibnu Hazm, seorang 
ilmuan yang telah menulis sebanyak 400 kitab tentang berbagai 
bidang pengetahuan, dan dikenali sebagai pemikir agung di 
Sepanyol. 


Ilmu Agliyyah 
Seperti di Baghdad juga, kemajuan dalam bidang ilmu-ilmu 


sekular juga melebihi bidang ilmu keagamaan. Dan segi ini, kita 
tidak dapat melupakan peranan khalifah-khalifah yang sangat 

mengambil berat tentangnya, seperti Abdul Rahman al-Nasir 
(912 — 961 m.) dan penggantinya al-Hakam (961 — 967 M.) yang 
juga merupakan seorang sarjana. 


Ilmu Falsafah 


Walaupun polisi khalifah-khalifah di Sepanyol terhadap ilmu 
falsafah ada maju-mundurnya, namun perkembangannya tidak 
pula tersekat, malah lahir tokoh-tokoh falsafah yang handal. Per- 
tamanya, ialah Ibnu Bajah (meninggal 1138 M.), wazir Sultan Ali, 
pemerintah Saragossa. Sebagai pemikir, dia menolak karya al- 
Ghazali al-Munigidhu minad-dhalal kerana baginya amalan 
tasawuf itu sebagai jalan khayal yang remeh lagi menyesatkan. 
Sebaliknya Ibnu Bajah menganjurkan cara uzlah, yakni menyen- 
diri agar tidak ditelan oleh arus keburukan-keburukan kehidupan 
masyarakat. 

Selepas beliau, terdapatlah nama Ibnu Tufail (1110 — 
1185 M.). Dalam praktisnya, beliau adalah doktor peribadi Abu 
Ya'gub Yusuf al-Mansur, khalifah kedua kerajaan Muwahidin, 
tetapi beliau lebih terkenal sebagai pemikir melalui roman 
falsafahnya, Hayy bin Yagzhan. Seperti Ibnu Bajah juga Ibnu 
Tufail kurang senang dengan cara al-Ghazali yang mendasarkan 
amalan sufi untuk memecahkan persoalan hubungan antara 
manusia dengan Allah. 

Atas inisiatif Ibnu Tufail, terkumpullah para cendekiawan di 
istana khalifah, yang antaranya ialah Ibnu Rusyd (1126—1198 M.). 
Seperti disentuh tadi, Ibnu Rusyd juga adalah tokoh figh yang 
handal, di samping seorang doktor yang terkenal. Bagaimanapun, 
dalam bidang falsafahlah namanya lebih masyhur, terutama sang- 
gahannya (tentangannya) terhadap pendapat al-Ghazali. Jika 
kedua-dua ahli falsafah sebelumnya, agak lunak kecaman mereka 
terhadap al-Ghazali, tetapi di tangan Ibnu Rusyd ketokohan al- 
Ghazali telah dicabar dan digugat. Melalui karyanya Tahafutut- 
Tahafut, Ibnu Rusyd cuba membela kembali ilmu falsafah dari 
serangan al-Ghazali dalam bukunya Tahafutul-Falasifah. 

Mengenai tiga masalah yang dikafirkan oleh al-Ghazali 
tersebut, Ibnu Rusyd dengan tegas menolaknya. Baginya, 
pengkafiran dalam masalah kebangkitan jasmani tidak beralasan, 
kerana bagi filosuf-filosuf masalah ini adalah persoalan teori. 
Pengkafiran dalam persoalan tidak mengetahuinya Tuhan 
terhadap perkara-perkara kecil juga tidak tepat, kerana ini bukan 
pendapat ahli-ahli falsafah. Dan, akhirnya pengkafiran dalam 
masalah gadimnya alam juga salah, kerana pengertian gadimnya 
alam, tidak sama dengan apa yang difahami oleh para ulama ilmu 
kalam. 

Dengan penolakan yang terus-menerus terhadap pemikiran al- 
Ghazali itu, tidaklah keterlaluan jika dikatakan bahawa, Sepanyol 
telah meletakkan dirinya semakin jauh terpisah dari aliran Timur 
yang lebih menyenangi falsafah kerohanian al-Ghazali, sebaliknya 
membawa falsafah Islam ke jurusan kebendaan. 


Ilmu Sains dan Perubatan 


Seiring dengan ilmu falsafah, Sepanyol juga mengalami kema- 
juan yang pesat dalam bidang-bidang sains. Dalam bidang 
astronomi misalnya, terdapatlah nama-nama seperti al-Majriti, al- 
Zargali, Ibnu Aflah dan al-Bitruji. Dikatakan yang al-Zargali telah 
mencipta semacam astrolabe yang dinamakannya “Safiha', dan 
kemudiannya menulis sebuah buku tentangnya. Melalui kajiannya 
al-Zargali dapat mengukur dan menentukan masa gerhana bulan 
dan jarak jauh antara cakrawala-cakrawala, seperti jarak antara 
matahari dengan bintang-bintang dan jarak antara bumi dengan 
bulan. Sebenarnya, orang yang pertama mengetahui hal ini ialah 
al-Fazari, ahli astronomi zaman al-Mansur. Tentang al-Bitruji, ke- 
jayaan utamanya ialah mengusahakan ilmu perjalanan bintang- 
bintang yang ditulisnya dalam sebuah buku besar. 

Mengenai ilmu botani, sumbangan mereka yang utama sekali 
jalah dari segi penyelidikan. Antara kebun-kebun penyelidikan 
yang terkenal ialah kebun raya generalife di Granada. Dan antara 
penyelidik-penyelidiknya ialah Ibnul-Baytar dan Ibnul-Awwam. 
Bagi Ibnul-Baytar, daerah penyelidikannya tidak terbatas pada 
negeri asalnya sahaja, bahkan meliputi Afrika Utara dan Asia 
Barat. Karyanya yang terkenal ialah al-Jami fil-Adwijah al- 
Mufradah. Tentang Ibnul-Awwam, risalahnya menerangkan cara 
penanaman lebih 5000 pohon buah-buahan dan membicarakan 585 
jenis tumbuh-tumbuhan. Digambarkannya mengenai penggem- 
buran dan pengolahan serta penjagaan tanah, di samping mem- 
bahas asal kejadian dari berbagai-bagai penyakit pohon dan cara 
pembasmiannya. Risalahnya yang berjudul al-Filahah dianggap 
karya terbaik di zaman itu. 

Seorang tokoh sains yang lain, Abbas ibnu Firnas dikatakan 
telah pernah mencuba membuat sayap seperti burung, kemudian 
dipakai kiri kanan tangannya dan melakukan penerbangan dalam 
jarak yang agak jauh. Dengan itu beliau dianggap orang yang per- 
tama berfikir tentang penerbangan manusia di angkasa, di samping 
orang pertama juga membuat kaca dari batu. 

Bagaimanapun, dalam bidang perubatanlah orang-orang 
Islam Sepanyol telah memperlihatkan keunggulannya. Antara 
tokoh-tokoh yang awalnya ialah Hasday bin Shahprut (meninggal 
990 M.), seorang doktor istana dan juga sebagai menteri di Cor- 

dova. Pernah Maharaja Constantine II dari Byzantine 
menghadiahkan sebuah manuskrip Materia Medica karya 
Dioscurides kepada khalifah Cordova. Dengan bantuan Pendeta 
Nicholas, Hasday terus menterjemahkannya ke bahasa Arab. 
Seorang doktor di istana al-Hakam II di Cordova yang lain, iaitu 
Abdul-OGassim Zahrawi (meninggal 1013 M. pula telah menulis 
sebuah buku perubatan At-Tasrif. Kandungannya yang terdiri 
daripada 30 bab itu, memuatkan gambar perkakas-perkakas 
kedoktoran, dan bahagian akhirnya tentang penyakit gigi dan cara 
pengubatannya. Sebagai doktor, beliau dianggap pakar bedah 
yang terbesar bagi orang-orang Arab. 

Ini diikuti oleh tokoh-tokoh angkatan kedua, seperti Ibnu 
Zuhr, Ibnu Rusyd dan Ibnu Tufail yang kesemuanya itu 
merupakan doktor istana belaka. Ibnu Zuhr (meninggal 1162 M.) 
juga menulis sebuah buku iaitu At-Taisir hasil dari praktiknya 
sehari-hari, bukannya berasaskan karya-karya Yunani. Tentang 
Ibnu Rusyd (meninggal 1198 M.), sahabat dan murid Ibnu Zuhr, 
beliau juga mempersembahkan sebuah masterpiece dalam kajian 
perubatan, iaitu Kulliyat fit-Tib yang terdiri dari 16 jilid. Mengenai 
Ibn Tufail (1110 — 1185 M.) yang menjadi doktor di istana Khalifah 
Abu Ya'gub Yusuf al-Mansur itu, beliaulah yang bertanggung- 
jawab membawa Ibnu Rusyd ke istana khalifah. 

Sepanyol juga telah melahirkan seoranga doktor ternama, 
Ibnul-Khatib (1313 — 1374 M.). Beliau yang juga ahli falsafah dari 
Granada pernah menulis sebuah risalah tentang teori “contagion' 
(penularan penyakit). Katanya: ““Adapun penyakit yang menular, 
dapat diketahui melalui penyelidikan, pengalaman dan belajar, 
juga melalui perasaan. Begitu juga dapat dipergunakan hasil-hasil 
laporan, misalnya, penyakit berpindah melalui pakaian. Selain dari 
itu penularan dapat juga disebabkan seorang yang datang dari 
seberang laut, di mana terdapat epidemic (wabak).” Sebenarnya, 
pada abad ke-14 (1348 — 49 M.) Sepanyol pernah diserang wabak 
penyakit yang membawa kematian beribu-ribu orang. Timbulnya 
kejadian seperti inilah yang merangsang doktor-doktor Islam ber- 
juang dengan gigih mengatasinya. 


Kesenian 


Seperti di Baghdad, kerajaan Sepanyol juga sangat memperhatikan 
perkembangan kesenian, seperti sastera, muzik dan nyanyian serta 
senibina. Tentang sastera, yang cukup terkenal ialah Muhyiddin 
ibnul-Arabi (meninggal 1240 M.), sehingga digelar oleh orang 
orang Barat sebagai “Doctor Maximus', sarjana yang sukar 
diatasi. Karya ulungnya berjudul Kitab al-Isra. Di samping itu, ter- 
dapat pengarang yang bernama Ibnu Ouzman, yang selama hidup- 

nya di Sepanyol telah menghabiskan usianya mengumpul berbagai 
rupa syair anak negeri dari bermacam loghat. 

Sebenarnya dalam kegiatan sastera dan budaya, bukan orang- 
orang Islam saja memainkan peranannya. Memang rakyat 
Sepanyol terbahagi dua golongan: pertama, golongan Islam yang 
disebut “Moor', dan keduanya orang-orang Kristian tetapi ber- 
budaya Arab yang digelar “Mozarabes' (Moses-Arabes). Yang 
jelas, kedua-dua golongan ini sama-sama berperanan dalam 
perkembangan kebudayaan Sepanyol. Lantaran tingginya 
kedudukan bahasa Arab di Sepanyol itu hingga menjadi bahasa 
rasmi setiap bangsa, lalu lahirlah ahli-ahli bahasa yang ulung. 
Yang terpenting sekali ialah Ibnu Malik, yang kitab al-Fiahnya itu 
menjadi rujukan sehingga sekarang. Selainnya terdapat Ibnu 
Khuruf, Abu Ali al-Ashbili, Ibnu Hassan, al-Hamidi, al-Dibbi dan 
Ibnul-Khatib. 

Antara penyair-penyair yang terkenal ialah Ibnu Hani (326 — 
363 H.), yang di samping kecekapannya dalam menggunakan 
bahasa yang indah, adalah juga pemuja yang keterlaluan. Juga 
terdapat Ibnu Abdun (meninggal 520 H.) yang sajak-sajaknya 
menjadi bahan sejarah. Bagaimanapun, seorang sasterawan yang 
karyanya cukup bernilai ialah Ibnu Abdi Rabbih (meninggal 328 
H.). Karangannya al-Igdul-Farid bukan saja mengandungi kisah- 
kisah perbandingan, bahasa dan sajak, bahkan meliputi segala 
bidang ilmu seperti muzik dan perubatan. Beliau merupakan 
seorang ulama yang sangat mengetahui tentang manusia dan sajak- 
sajaknya bersifat drama (Al-Shi'rul Oassasi) yang jarang-jarang 
ada di kalangan pengarang Arab. 

Dalam bidang seni muzik dan nyanyian, Sepanyol juga tidak 
kalah dengan Baghdad. Dari segi sejarah, orang Islam pertama 
menulis teori muzik ialah Yunus al-Katib (meninggal 765 M.) dan 
disusuli pula oleh al-Khalil (meninggal 791 M.). Sebenarnya al- 
Khalil merupakan orang yang pertama menyusun pantun dan syair 
Muslim yang terbaik, malah orang pertama pula menulis kamus di 
samping banyak mengkaji tentang seni muzik. Dikatakan bahawa 
teori muzik al-Khalil telah dibawa ke Sepanyol oleh Ibnu Firnas, 
seorang profesor muzik di berbagai universiti Sepanyol. Teori 
muzik al-Khalil kemudian menjadi buku teks oleh mahasiswa 
universiti-universiti di Sepanyol. Sepeninggalan Ibnu Firnas, ilmu 
muzik di Sepanyol dilanjutkan oleh Maslama al-Majriti (meninggal 
1007 M.). Seorang pencipta lagu-lagu yang terkenal ialah Hassan 
bin Nafik atau nama samarannya Zaryab. 

Mengenai senibina, sarjana-sarjana barat tidak berputus-putus 
mengakui keunggulan Sepanyol. Dikatakan bahawa kota Cordova 
adalah kota tercantik di dunia, mempunyai 600 masjid, 900 tempat 
mandi untuk umum, 50 hospital dan lebih dari 800 sekolah, sebuah 

perpustakaan umum yang besar mengandungi 600,000 jilid buku- 
buku di samping 70 perpustakaan swasta dan sebuah Masjid Jami' 
dengan 860 tiangnya yang besar dan cantik dengan berbagai warna 
berkilau-kilauan . Ujar Alfred W. Martin: When London was a ci- 
Ly of hovels and the stench in its streets such that no one could 
breathe its air with impunity, Cordova was noted for the cleanliness 
and beauty of its streets and sguares ... 

Bagaimanapun, akhirnya kota Cordova menjadi terlalu padat, 
dengan penduduknya melebihi V2 juta, gedung-gedungnya lebih 
dari 113,000 buah, di samping 28 buah istana besar, 300 buah tem- 
pat mandi dan 3,000 masjid. Dengan itu Khalifah Abdul Rahman 
al-Nasir lalu memikirkan untuk mendirikan kota baru di utara kota 
Cordova, yang diberi nama kota Zahra, sempena nama isteri 
jelitanya yang tercinta. Seperti Cordova juga, al-Nasir membina 
kota Zahra lengkap dengan istana dan masjid yang sangat indah. 

Demikianlah Sepanyol dengan kedudukannya sebagai sebuah 
kerajaan Islam di Barat dan terpisah dari Baghdad, masih mampu 
memperlihatkan perkembangan keintelektualannya yang tersen- 
diri, sehingga dapat pula menyaingi kemasyhuran Baghdad. Pada 
hakikatnya, kemajuan tersebut timbul lantaran wujudnya perlum- 
baan kuasa dan suasana politik yang tidak pernah stabil di antara 
keduanya. 


Serangan Kaum Kristian 


Ketika kerajaan-kerajaan Islam di Sepanyol sedang menuju 
perpecahannya, ketika itulah kerajaan-kerajaan Kristian 
mengadakan persiapannya di kalangan mereka. Yang dulunya 
berpecah-belah tetapi kini bersatu kembali. Dan bagi menyatukan 
dua kerajaan yang kuat, dilaksanakanlah perkahwinan antara King 
Ferdinand dari Aragon dengan Oueen Isabella dari Castille. 
Dengan kekuatan seperti ini, maka dilancarkan suatu serangan 
yang hebat ke atas kerajaan Bani Akhmar di Granada pada 1492 
M., jaitu kerajaan Islam yang terakhir di Sepanyol. Dengan 
penyerahan dari Abu Abdullah yang memerintah kerajaan 
tersebut, maka berakhirlah sejarah pemerintahan Islam di 
Sepanyol selama lebih 8 abad itu. 

Pada 30 Mac 1492, dikeluarkanlah perintah bahawa setiap 
orang Yahudi yang enggan dibaptis dalam umur berapa pun atau 
dalam keadaan apa pun, mestilah meninggalkan Sepanyol dalam 
masa tiga bulan, jika tidak, terpaksa menerima hukuman mati. 
Dan pada Februari 1502, dikeluarkan pula perintah mengusir 
bangsa-bangsa pendatang (Islam) dari bumi Seville, dan sekitar- 
nya jika mereka enggan dibaptiskan. Mereka mestilah mening- 
galkan Sepanyol sebelum bulan April tanpa membawa emas dan 

perak, dan tidak pula boleh mengikuti jalan yang menuju ke negeri 
Islam. Hasil dari syarat-syarat yang sedemikian rupa itu maka 
kaum Muslimin di Sepanyol, setelah kejatuhannya, menghadapi 
maut dan kemusnahan. 


Kerajaan Sicily (827 — 1091 m.) 


Sejarah penaklukan Islam di Sicily bermula sejak zaman 
Muawiyah bin Abu Sufyan, tetapi baru berhasil pada abad ke 9 M. 
Ini berlaku pada tahun 827 M., apabila para pemberontakan Syracuse 
meminta bantuan kerajaan Aghlabiah di Oairawan untuk 
menghadapi gabenor Byzantine di sana. Raha Aghlabiah, iaitu 
Ziyadatullah I (817 — 838 M.) segera mengirim bantuan tentera pim- 
pinan Asad ibnul Furat yang kemudiannya dapat menakluki 
Messina pada tahun 843 mM. Pada zaman Ibrahim II (874 — 902 M.), 
dia berjaya menawan Syracuse pada tahun 878 M., dan Taormina 
pada 902 M. Dengan demikian sempurnalah penaklukan Sicily, dan 
untuk selama 24 tahun kemudiannya, Sicily diperintah oleh orang- 
orang Arab-Islam. 

Pada mulanya, Sicily diperintah oleh amir di bawah kerajaan 
Aghlabiah. Tetapi dengan kejatuhan Aghlabiah pada tahun 909 m., 
dan di gantikan oleh kerajaan Fatimiyah, lalu Sicily juga 
mengalami nasib yang sama. Tetapi pada masa pemerintahan Amir 
Ahmad ibn Ourhub (912 — 916m.), beliau membebaskan diri dari 
Fatimiyah dan berpihak kepada Khalifah Abbasiah, al-Mugtadir. 
Tetapi dengan kejatuhan Ahmad pada 917 m., Sicily sekali lagi 
berada di bawah Fatimiyah. Pada tahun 948 m., raja Fatimiyah al- 
Mansur melantik Hasan bin Ali bin abil-Husian al-Kalbi sebagai 
gabenor Sicily, dan pada zamannya beliau cuba meletakkan asas- 
asas kemerdekaan dan kestabilan. Nampaknya pada zaman Adul- 
Futuh Yusuf bin Abdullah al-Kalbi (989 — 998 M.), Sicily mencapai 
zaman kemuncaknya. 

Bagaimanapun, penguasaan Islam di Sicily beransur lemah 
apabila timbul perang saudara dan campurtangan Byzantine yang 
mana akhirnya membawa kepada penaklukan oleh orang-orang 
Norman. Ini bermula dengan kejatuhan Messina pada tahun 1060 m., 
ke tangan Count Roger, Palermo pada 1071 M., dan Syracuse pada 
1085 m., dan berakhir pada 1091 M. Namun demikian walaupun kini 
kekuasaan itu sudah jatuh kepada orang-orang Norman, pengaruh 
tamadun Islam terus berdaulat untuk selama lebih satu abad kemu- 
diannya di Sicily. Ini berlaku sejak pemerintahan Roger I, Roger II 
(1130 — 1154 m.), dan juga Frederick II (1215 — 1250 M.). Raja 
Frederick II ini juga menguasai Jerman dan memegang gelaran 
Maharaja Rom selepas tahun 1220 M., serta menjadi raja Jerusalem 
setelah berkahwin dengan Isabelle of Brienne pada tahun 1225 M. 

Tiga tahun kemudian beliau turut terlibat dalam Perang Salib. 

Sesungguhnya jasa terbesar Sicily baik pada zaman pemerin- 
tahan Islam mahupun selepasnya adalah sebagai jambatan 
pengaliran tamaddun Islam ke Eropah, yang kemudiannya 
mencetuskan Zaman Renaissance. Menurut Philip K. Hitti: “Since 
(the Norman kings and their successors on the Sicilian throne held 
not only the island but also Southern Italy, they provided a bridge 
for the transmission of various elements of Moslem culture into the 
peninsular and mid-Europe”. 


BAB 30: TAMADUN ISLAM DI EROPAH 
Peranan Islam dalam Sejarah Eropah 


ISLAM adalah agama universal, agama untuk manusia 
seluruhnya (al-Anbiya: 107: Saba': 28: al-A'raf: 158). Kemun- 
culannya membawa bersama konsep kesejagatan. Islam tidak 
memerlukan sampai berabad-abad untuk menyedari keperibadian 
universal itu. Menurut Prof. Syed Muhammad Naguib al-Attas: 
“The idea of the universal religion did not originate in man's in- 
tellect and gradually evolve and develop in his culture and history.” 
Ertinya idea universalisme bukannya berasal dari pemikiran 
manusia, tetapi dari ajaran agama itu sendiri. 

Atas sifatnya sebagai agama universal, maka tidak hairanlah 
jika dengan kemunculannya dengan sekelip mata ia.telah merubah 
sejarah dunia. Selain dari membawa revolusi besar di Tanah Arab, 
kemunculan Islam telah memulakan Zaman Pertengahan bagi 
dunia Eropah. Menurut Henri Pirenne, kemunculan Islam telah 
membawa dua perubahan besar: 


1. Pemusnahan perpaduan kebudayaan (Barat) di sekitar Laut 
Tengah, yang sejak berabad-abad membentuk cara hidup 
penduduk-penduduk di situ. 

2. Pemindahan punca atau paksi kehidupan bangsa Eropah dari 
Rom ke utara yang berpusat di Aix La Chapelle sewaktu kera- 
jaan Carolingian (481 — 877 M.) sedang berkuasa di situ. 


Dengan perubahan-perubahan tersebut, bermakna kemun- 
culan Islam bukan sahaja merubah 'jasad' (body) orang-orang 
Eropah, bahkan 'jiwa' (soul) mereka juga. Bagi Henri Pirenne, 
perubahan-perubahan seperti inilah yang seharusnya menjadi 
kriteria sebenar dalam menentukan permulaan Zaman 
Pertengahan di Eropah. Ertinya, Islamlah yang bertanggungjawab 
dalam memulakan zaman baru di Eropah. Memang pernah 
dikatakan bahawa Zaman Pertengahan bermula dengan kejatuhan 
Empayar Rom pada akhir abad ke-6 M., akibat serangan “kaum 
Biadab' Jerman. Sebenarnya menurut Pirenne, pencerobohan 
“kaum Biadab” itu tidaklah membawa apa-apa perubahan kepada 
sejarah Eropah oleh sebab mereka datang dengan kehampaan 
budaya. Sebab itu setelah menakluki empayar Rom, “kaum 
Biadab' itu mengambil gilirannya untuk ditakluki pula oleh 

kebudayaan Romawi, hingga terpaksa mengabdi kepada cara dan 
kebiasaan hidup Romawi, dan dengan demikian memperkukuhkan 
dan memperkekalkan keadaan yang telah sedia ada. 

Ketika menggambarkan suasana Zaman Pertengahan 
tersebut, Bertrand Russel menegaskan: ““A great deal of the Mid- 
dle Ages may be interpreted as a conflict between Roman and Ger- 
manic traditions: on the one side the Church, on the other the 
State: on the one side theology and philosophy, on the other 
Chivalry and poetry: on the one side the law, on the other pleasure, 
passion, and all the anarchic, impulses of very headstrong men.” 
Jadi bagi Russell, salah satu ciri Zaman Pertengahan ialah konflik 
antara kuasa Gereja dengan kuasa negara. Kuasa negara di tangan 
raja, sedangkan kuasa agama di tangan Gereja. Bagaimanapun, 
dalam konflik tersebut, kuasa Gereja mencapai kemenangan. Ujar 
Russell: “AI the armed forces was on the side of the Kings, and yet 
the Church was victorious.” 

Setelah berabad-abad dunia Eropah mengalami Zaman 
Kegelapan (Middles Ages dinamakan juga Dark Ages), timbullah 
Zaman Baru (Renaissance) bagi mereka. Apakah punca yang 
menimbulkan Zaman Renaissance itu? Beberapa teori yang telah 
dikemukakan untuk mencari sebab-sebab kemunculannya, tetapi 
semua sebab-sebab itu berpunca dari satu, iaitu akibat hubungan- 
nya dengan tamadun Islam. Ada baiknya kita bicarakan sebab- 
sebab tersebut: 


i. Teori pertama mengatakan Zaman Renaissance berpunca 
dari kegiatan menghidupkan kembali klasik-klasik Yunani. 
Tetapi seperti yang diakui oleh Dr. F.J.C. Hearnshaw, Dr. 
Stanley Lane Poole, Max Kahn dan Philip Hitti, orang-orang 
Islamlah yang sebenarnya bertanggungjawab menghidupkan- 
nya, malah memberi nafas baru terhadap klasik-klasik 
Yunani itu di kala dunia Eropah sedang tenggelam di alam 
tahyul. Kata Dr. Hitti: “Between the middle of the eighth and 
the beginning of the thirteenth centuries — the Arabic speak- 
ing peoples were the main bearers of the torch of culture and 
civilisation throughout the world. Moreover, they were the 
medium through which ancient science and philosophy were 
recovered, supplemented and transmitted in such a way as to 
make the Renaissance of Western Europe.” 

ji. Teori kedua pula menganggap Zaman Renaissance muncul 
akibat lenyapnya kekuasaan Gereja dan penghargaan 
terhadap nilai-nilai perseorangan. Tentang ini pun punca 
asasinya harus dihubungkan dengan tamadun Islam juga. 
Menurut Earnest Barker: "“The Crusaders, if they did not 
remove, at any rate weakened the old clear distinction bet- 

ween sacred and profane, the lay dan the clerical, the tem- 
poral and the spiritual: they were the consecration of the 
Jighting laymen, and their way they led to the emancipation 
Of the laity.” 

iii. Teori lain tentang sebab kebangkitan Eropah ialah dengan 
terjumpanya (discovery) Amerika. Sekali lagi faktornya ini 
berkait rapat dengan tamadun Islam juga. Sebenarnya ketika 
Columbus hendak mengembara di Lautan Atlantik, beliau 
ditentang hebat oleh pihak Gereja. Sidang Salamangue telah 
memutuskan bahawa hasrat itu bercanggah dengan prinsip- 
prinsip agama, dan walaupun hal ini ditinjau kembali dan 
ditelah ucapan pemuka-pemuka agama seperti Christum, 
Augustine, Jerome, Gregory, Bazel, Ambrose dan 
disesuaikan dengan semua risalah-risalah para rasul, Injil, 
Zabur dan lain-lain, namun penelahan ini tetap tidak 
merubah ketetapan asal. Tetapi Columbus telah dibantu oleh 
beberapa orang raja Eropah dalam membangkang pendapat 
Gereja tersebut. Bagi Columbus : "“Yang memberi ilham 
kepadaku untuk melakukan tujuan yang mulia ini, adalah 
buku-buku dari Ibnu Rusyd!” 

iv. Akhirnya, dikemukakan faktor penciptaan alat percetakan 
sebagai sebab Renaissance. Untuk kesekian kalinya, faktor 
ini pun bertali dengan tamadun Islam juga. Sebenarnya, 
kilang kertas yang pertama telah ditubuhkan di Baghdad 
pada 794 M. Seperti yang ditegaskan oleh Dr. Hitti, perka- 
taan ream itu adalah berasal dari istilah Arab risma yang ber- 
makna suatu bungkusan. Menurut Abbott: ““The material 
(paper) had entered Europe from the Orient with the coming 
of Arabs.....its peculiar adaptation to the new method of 
book-making combined with the use of the press and type to 
revolutionise the world, making an epoch in affairs more im- 
portant even than the fall of Constantinople.” 


Saluran Tamadun Islam ke Eropah 
Melalui Sepanyol dan Sicily 


Menurut Dr. A.H. Christie: “Hubungan antara orang Kristian 
dengan Islam telah lama bermula sebelumnya terjadinya Perang 
Salib. Berdirinya pemerintahan Islam di Sepanyol, sesungguhnya, 
bukan saja telah memberi tapak yang kukuh antara Islam dan 
Eropah Barat, akan tetapi dari front itulah orang Islam telah cuba 
menerapkan pengaruhnya ke atas kebudayaan Eropah. Di Sicily, 
agama Kristian dan Islam memperolehi kedudukan yang serupa. 
Daerah Afrika Utara yang seluruhnya diperintah oleh orang 

Muslim, telah menyebabkan Laut Meditterannean penuh dengan 
kapal-kapal orang Islam pulang dan pergi. Semenjak agama Islam 
muncul, amal salih orang Barat, ilmu pengetahuannya, per- 
dagangan dan segala perbuatan indah Barat, semuanya itu telah 
mendapat garamnya dari Islam, sebagai hasil dari cekatan-cekatan 
kaum Muslimin. Adapun pengetahuan Barat, tentang kebaikan 
teknik dan keindahan, terutamanya dalam pertukangan sebagai 
yang dibuktikannya, adalah ditempa menurut contoh pertukangan 
Islam. Odericus Rom, pada tahun 1286, telah mendirikan dan 
memasang marmar-marmar Gereja Presbytrian di Westminster 
Abbey, menurut tempaan Islam. Pada tahun 1884, ahli tenun 
William Morris, telah menemukan baldu-baldu penghias gereja itu, 
menurut Islam. Demikianlah, tempaan-tempaan Islam sebelum itu, 
pada waktu itu, hingga sesudah itu pun telah menyegarkan kese- 
nian Barat.” 

Dalam menyiarkan tamadun Islam ke Barat, negeri Sepanyol 
dan Sicilylah yang nampaknya memainkan peranan penting. Ten- 
tang Sepanyol, yang paling banyak berperanan ialah orang-orang 
Moor (Islam Sepanyol) serta golongan Mozarabes (Moses-Arabes), 
jaitu orang-orang Islam yang telah dipaksa masuk Kristian, lalu 
hidup sebagai Kristian tetapi berbudaya Arab. Dengan adanya 
golongan Mozarabes ini, mudahlah pengaliran “Artes Arabum' (Il- 
mu Arab) ke Barat. Salah seorang daripadanya ialah Petrus 
Alphonsi yang telah berangkat ke Eropah, lalu menjadi doktor 
istana King Henry I dan membuka pusat perguruan tinggi untuk 
menyebarkan pengetahuan Islam di sana. Dua orang penulis 
Sepanyol yang termasyhur dan bertanggungjawab dalam 
menyebarkan falsafah Islam di Eropah ialah Raymund Lull dan 
Raymund Martin. Atas perintah ketua-ketua Gereja, didirikanlah 
sekolah pertama di Toledo untuk mendidik orientalis-orientalis 
Barat pada tahun 1250, dan Raymund Martin adalah siswazah 
yang pertama menamatkan pengajiannya di situ. Orang Eropah 
pertama yang mendapat pendidikan Islam di Toledo ialah Adelard 
of Bath, yang kemudian menjadi ahli falsafah dan matematik Ing- 
geris yang masyhur. 

Di samping Sepanyol, Sicily juga sangat penting dalam 
menyalurkan tamadun Islam ke Eropah. Ini tidaklah meng- 
hairankan kerana sejak tahun 827, Sicily (Italy Selatan) diperintah 
oleh Islam, hinggalah ia jatuh kembali ke tangan orang-orang Nor- 
man pada tahun 1091 (kira-kira 264 tahun). Tetapi sungguhpun 
demikian, raja-raja Norman sejak King Roger I dan 
puteranya Roger II, Frederick II, Manfred dan Charles I, se- 
muanya penyokong kuat pengetahuan Islam belaka. King Roger 
misalnya, telah mendirikan sekolah-sekolah hukum di Naples dan 
Amalfi, dan sekolah-sekolah perubatan di Salerno yang dianggap 

salah satu daripada universiti pertama di Eropah. Malah, dia 
jugalah yang pernah dihadiahkan dengan satu glob langit dan peta 
dunia yang diperbuat daripada perak oleh al-Idrisi, ahli geografi 
Islam yang terkenal. 

Adapun King Frederick II, dialah yang menjadi terusan 
pengaruh Islam ke Eropah, hingga menimbulkan zaman baru di 
sana. Dikatakan bahawa sebelum menjadi raja, dia telah mendam- 
pingi sarjana-sarjana di Sepanyol dan Mesir di antara tahun 
1220-1230 M. Orang kesayangannya ialah Micheal Scott yang telah 
diperintah agar menyalin buku-buku Arab ke bahasa Latin. 


Melalui Perang Salib 


Jika proses infiltrasi kebudayaan Islam ke Barat pada mulanya di- 
jalankan secara aman dan mesra maka pada peringkat kemudian- 
nya orang-orang Barat meragut tamadun Islam melalui jalan 
kekerasan. Jelasnya, melalui Perang Salib yang dilancarkan oleh 
mereka itu segala ilmu pengetahuan kaum Muslimin telah dibawa 
ke Barat. Menurut Dr. W.B. Stevenson: "“Pengetahuan seni (arts) 
dan sains dari Timur, perkhidmatan awam dan cara pentadbiran- 
nya, industrinya yang sungguh sempurna serta kemewahan yang 
melimpah-ruah lagi menyenangkan kehidupan rumahtangga kelas 
atasannya, telah dengan hebatnya mempengaruhi Eropah sewaktu 
Perang Salib hingga ke suatu jangka masa yang panjang.” 

Hakikat ini tidak perlu dipertikaikan lagi. Pulang perginya 
ratusan ribu umat Kristian secara langsung ke daerah-daerah Islam 
itu telah memberi keuntungan-keuntungan kebudayaan kepada 
mereka. Misalnya, hospital pertama “Les Ounize-Ving? di Paris 
didirikan oleh Raja Louis IX ketika dia pulang dari Perang Salib. 
Hampir enam belas tahun (1245-60) dia menempuh berbagai 
kesukaran dalam perjalanannya dari Palestin, hingga menye- 
babkan orang-orangnya ditimpa sakit mata. Maka didirikanlah 
hospital tersebut, yang modelnya berasaskan hospital Sultan 
Nuruddin di Damshik. Sebenarnya hospital umum di Damshik ser- 
ta hospital-hospital lain yang didirikan oleh Sultan al-Mansur al- 
Oalawan banyak menjadi contoh kepada pemuka-pemuka Perang 
Salib, yang kemudian mendirikan kota-kota besar di Eropah. 

Melalui dua cara hubungan di atas — secara aman dan secara 
kekerasan — maka bangunlah Eropah dari tidurnya yang lama, 
hingga muncullah suatu zaman baru, yang dalam sejarah Barat 
dikenali sebagai Zaman Renaissance. 


Tamadun Islam di Eropah 


Berikutnya akan dibicarakan beberapa bidang ilmu yang telah 

dibawa ke Eropah yang kemudiannya bertanggungjawab dalam 
melahirkan Zaman Renaissance di sana. 


Ilmu Falsafah 


Berbanding dengan tokoh-tokoh lain, Ibnu Rusydlah yang nam- 
paknya telah memberi saham yang amat besar terhadap alam 
fikiran Barat, sehingga mereka amat terhutang budi kepadanya. 
Sesungguhnya Ibnu Rusyd (Averroes) telah menguasai alam 
pemikiran sejak akhir abad ke-12 hingga akhir abad ke-16, 
meskipun menghadapi berbagai-bagai gugatan, baik dari golongan 
Ahli Sunnah di Sepanyol mahupun dari ahli-ahli Talmud dan 
pemuka-pemuka gereja. Misalnya, beliau pernah disingkir dari 
istana oleh pemerintah Muwahidin, Abu Yusuf Yagub al-Mansur. 
Dan bagi kepala-kepala gereja, Ibnu Rusyd merupakan sumber 
yang memancarkan mata air ilmu pengetahuan dan kebebasan. 
Maka tertumpahlah segenap kemarahan mereka terhadapnya, ter- 
masuk pengikut-pengikutnya dari golongan Muslim dan Yahudi 
juga (muridnya yang terbesar dan paling setia, Musa bin Maimon, 
adalah seorang Yahudi). 

Lihat sahaja ketika Christopher Columbus bermaksud untuk 
mengembara di Lautan Atlantik, beliau telah dihalang oleh pihak 
gereja. Tetapi dengan dibantu oleh beberapa orang raja di Eropah, 
beliau tetap dengan pendiriannya. Kata Columbus: ““Yang 
memberi ilham kepadaku untuk melakukan tujuan yang mulia ini, 
adalah buku-buku dari Ibnu Rusyd!” 

Ketika Frederick II menjadi maharaja Rom, beliau telah men- 
dirikan Universiti Naples yang bertujuan untuk menyiarkan ilmu 
falsafah dan pengetahuan Islam di Eropah. Sebagai seorang yang 
pernah belajar di Universiti Palermo dan sangat berminat pada 
pemikiran-pemikiran Ibnu Rusyd, pengajian-pengajian utama di 
universiti itu jalah menterjemahkan karya-karya Aristotle yang 
berisi komentar-komentar Ibnu Rusyd, dan kemudiannya ber- 
usaha mengirimkannya ke Universiti Paris dan Bologne. 
Salinan karya-karya Ibnu Rusyd ini banyak diusahakan oleh 
Michael Scott, kesayangan Raja Frederick II. Kebanyakan salinan 
Michael Scott adalah mengenai zoologi, sebab Raja Frederick 
sangat gemar pada haiwan-haiwan. 

Atas perintah General Order of Preaches, iaitu sebuah badan 
tertinggi Kristian, diusahakanlah terjemahan kepada karya-karya 
Islam. Antaranya ialah Tahafutul-Falasifa oleh al-Ghazali 
(Algazel) dan juga Tahafutut-Tahafut oleh Ibnu Rusyd. Buku Ray- 
mund Martin, Summa contra Gentiles adalah sebenarnya berasal 
dari karya al-Ghazali. Seorang paderi yang juga ahli falsafah, St. 
Thomas Aguinas telah memerintahkan agar disalin kitab-kitab 

Abul-Hassan al-Shaari untuk digunakan oleh pihak gereja bagi 
melawan arus atheisme di Eropah. Buku tersebut dikenali dengan 
nama Loguentes (Mutakallimun). 

Sejauh manakah kesan pemikiran Islam terhadap alam fikiran 
Barat? Untuk mengukur kesannya, haruslah ditinjau alam fikiran 
Barat serta dibuat perbandingan dengan alam fikiran Timur. 
Melalui perbandingan ini akan terdapatlah beberapa kesamaan an- 
tara keduanya, yang sukar sekali untuk mengatakan yang ianya 
berlaku secara kebetulan belaka. Misalnya, teori “Cogito” dari 
Descartes yang menyamai dalil “orang terbang' dari Ibnu Sina 
(Avicenna), apakah tidak mungkin adanya pengaruh- 
mempengaruhi di antara mereka? Sebenarnya 50 tahun sebelum 
lahirnya Descartes (1597-1650), sudah terdapat terjemahan karya- 
karya Ibnu Sina dalam bahasa Latin yang diterbitkan di Venice 
(antara 1496-1546). Ketika zaman Descartes, persoalan jiwa dan 
keabadiannya, menjadi persoalan hangat. Besar kemungkinan 
pembahas-pembahas Barat ketika itu mencari sumber yang ada 
memperkatakan tentangnya, dan Ibnu Sinalah orangnya yang pa- 
ling banyak membicarakannya. Atau boleh jadi Descartes mengenal 
Ibnu Sina lewat Roger Bacon (1214 — 1291), seorang murid 
kepada tokoh falsafah Islam. 

Kebanyakan buku-buku Ibnu Sina telah diterjemahkan ke 
bahasa Hebrew dan Latin sebelum abad ke-12. Dan Roger Bacon 
sendiri mempelajari buku Falsafah Timur karya Ibnu Sina 
tersebut. Ramai sekali murid-murid Ibnu Sina yang ter- 
pengaruh dengan pengajiannya. Antaranya ialah Musa bin 
Maimon (Maimonides), seorang ahli falsafah Yahudi, Albert the 
Great yang hidup sezaman dengan Padri Thomas, Ulrich of 
Strasburg (murid Albert), Henri of Ghent, pengikut-pengikut 
Bonaventure of Bagnoregio termasuk Duns Scotus dan Meister 
Eckhart. 

Jika tadinya dikatakan yang Descartes dipengaruhi oleh Ibnu 
Sina, tetapi bagi George Henry Lewis, Descartes juga dipengaruhi 
oleh al-Ghazali. Katanya: “Al-Ghazali telah mengemukakan 
pendapat-pendapa: ilmiah dan metode pengajian yang kemudian- 
nya lahir begitu jelas dalam buku Descartes, Discourse Sur lu 
Method sehingga jika ada naskhah terjemahan kitab Ihya 
Ulumiddin oleh al-Ghazali di waktu itu, sudah tentu tulisan 
Descartes ini merupakan suatu plagiat yang nyata.” Bukti yang 
amat jelas ialah mengenai “Teori Sangsi' al-Ghazali yang menyamai 
Descartes. Kedua-dua tokoh ini telah dibelenggu oleh kesangsian 
sebegitu jauh sehingga ke darjah menyangsikan wujudnya diri sen- 
diri. Dan sebab-sebab kembalinya mereka kepada keyakinan itu 
pun hampir-hampir sama. Bagi al-Ghazali, ““Saya mempunyai 
kemahuan dan inilah buktinya saya ada.” Sedang bagi Descartes, 

“Saya berfikir maka inilah bukti saya ada” (Cogito urgo sum). 
Bagi mereka kesangsian-kesangsian tersebut bukanlah untuk 
meruntuhkan, melainkan sebagai jalan ke arah memperolehi 
pengetahuan dan hakikat yang sebenar. Pengaruh al-Ghazali juga 
dapat dikesan pada fikiran-fikiran ketuhanan Spinoza, murid 
Descartes. 

Jelaslah bahawa pemikiran-pemikiran Descartes tersebut 
banyak dipengaruhi oleh fikiran-fikiran sebelumnya, terutamanya 
dari Ibnu Sina dan al-Ghazali. Di Eropah, Descartes bukannya 
sebarang orang. Dialah yang mempelopori falsafah moden. 
Menurut Bertrand Russel: “Modern philosophy begins with Descartes 
whose fundamental certainty is the existence of himself and his 
thoughts, from which the external worid is to be inferred. This was 
the first stage in a development, through Berkeley and Kant, to 
Fichte, for whom everything is only an emanation of the ego.” 

Mengenai masalah sumber ilmu pengetahuan, pemikiran al- 
Ghazali juga sangat mendalam pengaruhnya. Bagi al-Ghazali, 
eksperimen (melalui pancaindera, akal fikiran atau roh) ialah 
serananya untuk memperoleh pengetahuan. Berasaskan pen- 
dapat inilah, ianya mempengaruhi ahli-ahli falsafah Barat menurut 
kemampuannya masing-masing. John Locke misalnya, memilih 
aliran pancaindera, sebab katanya: ““Tidak satu pun yang ada 
dalam akal yang tidak melalui pancaindera sebelumnya”. Sedang 
Emmanuel Kant pula berpendapat akallah satu-satunya serana il- 
mu pengetahuan, kerana pancaindera juga dipunyai oleh binatang, 
tetapi ia tidak membawa binatang-binatang itu kepada ilmu 
pengetahuan. Cuma aliran roh yang belum mencapai kematangan- 
nya, walaupun Bergson hampir-hampir akan sampai kepadanya. 

Tentang al-Kindi, dikatakan yang Roger Bacon dan Cardanus 
telah memperlihatkan minat mereka yang mendalam terhadap 
hasil-hasil penyelidikannya. Cardanus setuju dengan pendapat al- 
Kindi bahawa alam ini sebagai satu unit yang mempunyai pertalian 
yang begitu rapat hingga apabila kita telah dapat mengenal 
sebahagiannya dengan sungguh-sungguh, maka ini bererti kita 
dapat sebuah cermin yang tergambar di dalamnya seluruh alam, 
dan dengan demikian dapatlah kita mengenal seluruh alam. 
Adapun mengenai al-Faraby, Dr. Carra de Vaux sendiri 
mengatakan: “Ilmu logik al-Faraby mempunyai pengaruh yang 
besar ke atas para pengkaji Eropah yang mengambil berat terhadap 
ilmu itu.” 

Berbeza daripada tokoh-tokoh lain, pemikiran Ibnu Tufail 
mempunyai kesan yang tersendiri. Karya agungnya Hayy bin Yag- 
zhan itu telah diterjemah ke bahasa Latin dan disiarkan bersama 
naskhah Arabnya di Oxford pada tahun 1671, dan kemudiannya 
diterjemahkan pula ke bahasa-bahasa Eropah lain. Dan kesannya 

menurut Paul Bronnle: “Dalam masa yang singkat sahaja kisah ini 
telah berjaya menarik minat orang ramai seolah-olah seperti ribut 
besar yang dirasa oleh semua orang dan kekal disanjung tinggi 
beberapa lama.” Tarikannya begitu hebat, sehingga timbul 
penulis-penulis yang cuba menirunya. Sebenarnya pada tahun 1671 
karya, itu disalin ke bahasa Latin oleh Edward Pocock 
dengan judul Philosophus Autodidactus. Kemudiannya pada 
tahun 1674, George Keith menyalinnya ke bahasa Inggeris, dan 
pada 1708, George Ashwell sekali lagi menyalinnya ke bahasa Ing- 
geris. Selepas 11 tahun terbitnya terjemahan inilah, baru Daniel 
Defoe menulis cerita Robinson Crusoe yang jelas sekali pengaruh 
Ibnu Tufail di dalamnya. Malah dia juga mempengaruhi Jonathan 
Swift untuk karyanya Gullivers Travel, serta Edgar Rice Burroughs 
dengan kisah Tarzan. Jadi, kalau asalnya Hayy bin Yagzhan 
merupakan sebuah roman falsafah, tetapi pengaruhnya lebih 
memberatkan sastera daripada falsafahnya. 

Bagaimanapun, seperti ditegaskan sebelumnya, pengaruh Ib- 
nu Rusydlah yang melebihi pengaruh-pengaruh lain di Barat. 
Hingga menurut Coulton, pengaruh teori Ibnu Rusyd samalah 
seperti pengaruh Charles Darwin di zaman moden ini. 


Ilmu Sains dan Perubatan 


Seperti bidang falsafah, orang-orang Eropah juga banyak meman- 
faatkan kajian-kajian Muslimin dalam bidang sains dan 
perubatan. Dalam ilmu fizik, kajian-kajian al-Kindi dalam bidang 
Optika yang diselaraskan dengan teori-teori geometri dan fiziologi 
telah diterjemahkan ke bahasa Latin dengan judul De Aspectibus, 
dan ianya mempunyai kesan yang amat besar dalam pengajian 
Roger Bacon. Bagaimanapun dari segi kepintarannya, Ibnul- 
Haytham (al-Hazen) mengatasi al-Kindi. Tesisnya tentang penga- 
jian Ooptika telah disalin ke bahasa Latin pada 1572 dengan judul 
Opticae Thesaurus, dan menjadi sangat berpengaruh dalam 
mengembangkan pengajian optika di Barat dan menjadi asas 
kepada semua pengajian dan penyelidikan di Eropah, seperti oleh 
Roger Bacon, Leonardo da Vinci dan Johann Kepler. Kepler yang 
kemudiannya menulis sebuah buku Dioptrics (sinar bias) pada 
tahun 1604 itu, didasarkan seluruhnya kepada karangan Ibnul- 
Haytham yang berjudul Ad Vitellionem Paralipmena. Sebuah 
buku Ibnul-Haytham yang lain, iaitu Light juga disalin dari bahasa 
Yunani. 

Tentang al-Zargali (Arzachel), bukunya tentang astronomi 
telah disalin oleh seorang dari Montpellier di Perancis ke bahasa 
Latin. Raja Alfonso di Castille sendiri menyalin dua buah 
bukunya. Dan pada abad ke-15, Regiomontanus menerbitkan 

kumpulan-kumpulan “Safiha' dari al-Zargali. Adalah satu hal yang 
nyata, bahawa Copernicus juga terpengaruh pada pendapat- 
pendapat al-Zargali dan al-Battani (Albategnius) dalam karyanya 
De Revolutionibus Orbium Coelestium. Demikian juga dengan 
karangan-karangan Raymond of Marseilles, yang pada hakikatnya 
merupakan petikan-petikan dari jadual-jadual alam al-Zargali. 
Seorang ahli astronomi yang lain, al-Butruji (Alpetragius) telah 
berjaya menyusun sebuah buku besar tentang perjalanan bintang- 
bintang. Kerana sangat penting, ia disalin ke bahasa Hebrew oleh 
Musa bin Tibbon pada abad ke-16, dan disalin pula ke bahasa 
Latin oleh Kalonymos ben David. Dan ketika Raja Alfonso hendak 
membuat armillary, ia meminta bantuan ahli-ahli astronomi Islam 
untuk mendirikannya. Sebenarnya armillary adalah salinan gelang 
pengukur Nasiruddin Tusi. 

Mengenai al-Battani tersebut, buku-bukunya telah disalin ke 
bahasa Latin, dan disusun kembali dalam bahasa Arab oleh 
Nalino pada 1903. Mengenai al-Fazari pencipta pertama astrolabe, 
bukunya telah disalin ke bahasa Latin oleh Johannes de Luna 
Hispalenis yang mana dipergunakan oleh universiti Eropah untuk 
mengajar astronomi. Dari sinilah orang-orang Barat mengetahui 
benda-benda di cakrawala. Buku-buku astronomi al-Khawarizmi 
pula, telah disalin ke bahasa Latin, dan pada 1914, diedit semula 
dan diterbitkan oleh H. Suter di Copenhagen. Antara al-Battani 
dan al-Khawarizmi, sarjana-sarjana Barat lebih memilih pendapat 
al-Battani dalam soal astronomi tersebut. Kajian-kajian al-Battani 
jelas membuktikan betapa tingginya kaedah pengajian-pengajian 
matematik dalam tamadun Islam. Kalau dulunya orang-orang 
Greek menggunakan chord (tali), tetapi al-Battani menggunakan 
sine di samping juga cara fangent dan contangent. 

Sebuah karya Nasiruddin Tusi tentang ilmu matematik telah 
disalin ke bahasa Perancis oleh Cara Theodory Pasha di Istanbul. 
Bagaimanapun, dalam bidang matematik ini, nama al-Khawarizmi 
sentiasa berada di puncak. Sebuah bukunya tentang soal hitungan 
dan asal-usul angka telah disalin ke bahasa Latin oleh Prince Bon- 
compagni, dengan nama Trattati d' Arithmetica pada 1857 di 
Rom. Bukunya yang lain tentang ilmu hisab telah disalin ke bahasa 
Latin oleh Adelard of Bath, dan dua buah yang lain telah disalin 
oleh Gerard of Cremona. Mengenai bukunya tentang algebra, iaitu 
Hisab al-Jabr wal-Mugabalah telah disalin oleh F. Rosen di Lon- 
don. 

Sebenarnya tanpa buku-buku Islam, sukar bagi orang-orang 
Barat untuk memahami klasik-klasik Greek. Pernah Regiomon- 
tanus diperintah agar membuat alat yang berkaitan dengan 
gerhana bulan, berdasarkan ilmu Ptolemy. Kerana tidak lengkap, 
dia lalu merujuk kepada buku-buku astronomi Islam. Selesai saja 

mencipta alat itu, Regiomontami lalu menamakannya. Alidade, 
sempena jasa Alidad, seorang ahli astronomi Islam, yang menjadi 
rujukannya. 

Dalam bidang kimia, karangan Jabir (Geber) telah disalin ke 
bahasa Inggeris oleh Robert Chester dengan nama Book of Com- 
position of Alchemy pada 1144. Bukunya yang lain, Book of 
Seventy disalin oleh Gerard Cremona pada 1187 ke bahasa Latin, 
sedang pada 1678, Richard Russell menterjemahkan buku Jabir Sun 
of Perfection. 

Dalam pengajian perubatan pula, zaman kegemilangan ber- 
mula dengan al-Razi (Rhazes). Raja Charles I dari Anjou memerin- 
tahkan agar diterjemahkan kitab al-Hawi (120 jilid) ke bahasa 
Latin, bahasa rasmi ilmu pengetahuan di Eropah. Penterjemahan 
ini dilakukan oleh Faraj bin Salim dan Girgenti pada 1279 dengan 
nama Liber Continens (“buku yang dapat dipakai untuk seluruh 
benua”). Terjemahan-terjemahannya terus-menerus diterbitkan 
hingga tahun 1486, dan pada 1542, diterbitkan bahagian- 
bahagiannya sebanyak 5 jilid. Kitab al-Razi yang lain, al-Kitab al- 
Mansuri (10 jilid) diterjemahkan ke bahasa Latin di Milan pada 
akhir abad 15, dan kemudiannya ke bahasa-bahasa Perancis dan 
Jerman. 

Seorang tokoh perubatan lain, Ali Abbas (Haly Abbas) telah 
menulis bukunya al-Kitab al-Maliki berupa sebuah ensaiklopedia 
tentang teori dan praktik perubatan. Kitab yang diterjemahkan ke 
bahasa Latin iaitu Liber Regius ini diterbitkan beberapa kali, dan 
salinannya dalam bahasa Inggeris berjudul The Whole Medical 
Art. Tentang Abul-Oassim Zahrawi (Abulcassis), kitabnya at- 
Tasrif telah diterjemahkan ke bahasa Latin dengan judul Medical 
Vademecum. Buku inilah yang telah meletakkan asas kedoktoran 
gigi di Eropah. Demikian juga buku Ibn Zuhr (Avenzoar) iaitu at- 
Taisir telah diterjemahkan ke bahasa Latin pada 1280, dengan judul 
Theisir oleh Paravicius, dan dalam bahasa Inggerisnya berjudul 
Facilitation of Treatment. 

Mengenai penyakit mata (optika), selain dari Ibnu-Haytham 
(Alhazen) tersebut, al-Kindi juga banyak mengkaji tentangnya. 
Bukunya tentang ilmu optika telah disalin ke bahasa Latin dengan 
nama Optics, dan salah seorang pengikutnya ialah Roger Bacon. 
Adapun kitab ilmu Ibnu Rusyd Kulliyat fit-Tib, ianya telah diter- 
jemah ke bahasa Latin oleh Bonacosa pada 1255, dengan judul 
Coliget, dan salinan dalam bahasa Inggerisnya berjudul General 
Rules of Medicine. Kalendar Ibnu Jazlah (1100) tentang penyakit- 
penyakit dan cara mengubatinya diterjemahkan ke bahasa Latin 
pada 1532. 

Bagaimanapun, tokoh perubatan yang telah mencapai kemun- 
caknya ialah Ibnu Sina (Avicenna). Kitabnya al-Oanun fit-Tib 

(Cannon of Medicine) yang dianggap sebuah ensaiklopedia 
lengkap dalam perubatan dan pembedahan dijadikan teks 
perubatan di Eropah mulai abad 12 hingga 17. Ia diterbitkan dalam 
bahasa Latin sebanyak 15 kali dan dalam bahasa Hebrew sekali 
pada abad 15, dan pada abad 16 dicetak sebanyak 21 kali. 

Tidak hairanlah dengan kemajuan yang sebegitu tinggi itu, il- 
mu perubatan Islam mulai mempengaruhi Eropah sejak 
pertengahan abad 11 dan lebih-lebih lagi abad 13. Di Itali, mun- 
cullah sekolah perubatan yang didirikan oleh Constantine African, 
bekas siswa yang pernah menuntut di negeri-negeri Islam. Kemu- 
diannya terdiri pula universiti-universiti di Rom, Paris dan Jerman 
yang kurikulum perubatannya berasaskan perubatan Islam, sedang 
teks pengajiannya ialah karya-karya Ibnu Sina dan Ibnu Rusyd. 
Dan sesiapa yang mengunjungi Fakulti Perubatan di Universiti 
Paris, akan dapat melihat gambar-gambar Ibnu Sina dan al-Razi 
menghiasi dewan besarnya. 


Kesusasteraan 


“As Europe owes its religion to Judaea, so he owes its romance to 
Arabia” (Prof. Mackail). Pendapat ini sejajar dengan pendangan 
M. Haureau, bahawa jikalau Islam tidak datang, orang di Eropah 
tidak akan mengenal apa ertinya kesusasteraan dan ilmu. Mungkin 
pandangan-pandangan seperti ini dikira keterlaluan, apalagi bagi 
pemuja-pemuja sastera Barat. Benar tidaknya anggapan tersebut, 
haruslah dikaji secara objektif. 

Seperti dijelaskan sebelumnya, terdapat dua saluran utama 
yang menghantarkan tamadun Islam ke Eropah. Pertama, orang- 
orang Sepanyol sendiri, baik dari golongan Moors mahupun 
Mozarabes. Dan keduanya, melalui Sicily atau Itali Selatan 
terutama di bawah pemerintahan Raja Frederick II. Melalui 
perantaraan-perantaraan inilah orang-orang Eropah mengenal 
sastera Islam. 

Di antara karya-karya sastera Islam yang sangat terkenal di 
Barat ialah seperti Hikayat 1001 Malam, Rubaiyat Umar 
Khayyam, Shah Nameh oleh Firdausi, Mantigut-Tair oleh Faridud- 
din Attar, al-Masnawi oleh Jalaluddin al-Rumi, Gulistan dan 
Bustan oleh al-Saadi dan Tuti Nameh oleh al-Shirazi. 

Mengenai Hikayat 1001 Malam itu, ianya telah mempengaruhi 
Geofrey Chaucer untuk menulis bukunya, Sguires Tales. Dan ber- 
dasarkan hikayat ini juga Christopher Sly menyusun bukunya The 
Taming of the Shrew dan The Sleeper Wakened. Sebenarnya, 
penyalin pertama Hikayat 1001 Malam ini ialah seorang Perancis, 
Antione Galland pada tahun 1704. Dan, dari salinannya itulah 
Voltaire menulis bukunya Zalig. Hikayat ini kemudiannya diedit 

semula ke bahasa Inggeris oleh Dr. A.W. Lane dan Henry Torrens. 
Tetapi salinan yang terbaik dan lengkap dikerjakan oleh Sir 
Richard Burton dengan judul barunya Arabian Nights. Dan judul 
inilah yang dikenali di Eropah, tidak lagi Hikayat 1001 Malam 
seperti judul asalnya. 

Mengenai Rubaiyat Umar Khayyam pula, ia menjadi begitu 
popular sejak Edward Fitzgerald menyalinnya ke bahasa Inggeris. 
Dan dari salinan ini, A.W. Hamilton menterjemahkannya ke 
bahasa Melayu. Seperti Hikayat 1001 Malam juga, buku Shah 
Nameh oleh Firdausi bertukar judulnya menjadi Epic Kings setelah 
disalin oleh Helene Zimmern pada 1883. Dan pada 1923, George 
Warner dan Edmund Warner sekali lagi menyalinnya ke bahasa Ing- 
geris, yang mengandungi 8 jilid besar. Salinan ke bahasa Jerman 
dilakukan oleh Von Schach. 

Sebagai seorang sasterawan Muslim, Muslehuddin al-Saadi 
dengan karya-karyanya Gulistan dan Bustan sungguh-sungguh 
dapat dibanggakan. Pujangga Jerman, iaitu Goethe dikatakan 
sangat tertarik pada kedua-dua hasil ini. Penyalinan Gulistan ke 
bahasa Jerman oleh Goethe sendiri dipandang oleh orang-orang 
Eropah sebagai sekuntum bunga yang paling wangi, daripada 
segala bunga yang pernah tumbuh di Eropah. Goethe-sendiri sang- 
gup mendakwa bahawa dia adalah orang Timur yang dilahirkan 
kembali di Eropah. 

Seperti disebutkan tadi, Jalaluddin al-Rumi telah menulis al- 
Masnawi. Bagaimanapun, ini bukanlah karya satu-satunya. Oleh 
Prof. Nicholson dan Prof. A.J. Arberry diusahakannya untuk 
menerbitkan karya-karya al-Rumi ke dalam bahasa Inggeris. 
Sebenarnya hasil-hasil karya al-Rumi, dapat diikuti dalam hampir 
semua bahasa Eropah. Seiring dengan kelahiran al-Rumi, terdapat 
juga Fariduddin Attar dengan karya agungnya Mantigut-Tair, ser- 
ta seorang tokoh mistik Islam, Ibnu-Arabi. Menurut Prof. Miguel 
Asin, buku Divine Comedy oleh Dante Aligieri dipengaruhi oleh 
kitab al-Isra, dan Futuhatul-Makkiya oleh Ibnu-Arabi. 

Sebelumnya, kita telah pun menyatakan betapa besarnya 
pengaruh roman falsafah Hayy bin Yagzhan ciptaan Ibnu Tufail. 
Begitu besar pengaruhnya terhadap kelahiran Robinson Crusoe 
oleh Daniel Defoe, hingga Prof. A.R. Pastor mengatakan dalam 
bukunya The Life and Strange Surprising of Robinson Crusoe 
bahawa Defoe telah melakukan plagiat dari sastera Islam. 
Demikian juga ia mempengaruhi Jonathan Swift ketika menulis 
Gullivers Travel. Swift juga menulis Battle of the Books yang 
didasarkan daripada karya al-Ghazali Tahafutul-Falasifa. Selain 
dari itu, buku Don Ouixote karya Miguel de Cervantes juga telah 
diragui keasliannya. Menurut William H. Prescott, Don Ouixote 
bukanlah karya asli Cervantes, melainkan disalin dari sebuah 

karya Said Hamid bin Anjali. Demikian juga buku Decamarone 
oleh Giovanni Boccacio, adalah juga berdasarkan sastera Islam. 
Sebenarnya, Boccaciolah orang Itali pertama yang menyampaikan 
pula bahan-bahan itu kepada novelis-novelis Itali yang lain. 

Hasil dari semuanya ini, sastera Eropah mendapat cahaya 
baru. Seperti pengakuan Prof. H.A.R. Gibb, sastera Eropah lalu 
bangun dengan bentuk dan jiwa baru. Baginya, besar tidaknya 
pengaruh sastera Islam dapat diukur apabila sampai kini orang- 
orang Barat masih tidak jemu-jemu membaca The Arabian Nights, 
Ali Baba and 40 Thieves, Aladdin and the Magic Lamp, Sindbad 
the Sailor yang mana semuanya itu hasil kreativiti penulis-penulis 
Islam belaka. Dan sampai sekarang, kata Prof. Bedier, sebahagian 
besar sastera popular di Eropah sekurang-kurangnya mesti berisi 
episod-episod dari sastera Islam. 


Bahagian 5 


Islam di India 


BAB 31: BERMULANYA PEMERINTAHAN ORANG- 
ORANG ISLAM DI INDIA 


India Sebelum Kedatangan Islam 


SEJARAH India dikatakan bermula dengan tamadun Indus yang 
wujud sejak tahun 3000 S.M. Tamadun yang bersifat urban culture 
ini berasaskan ekonomi pertanian dan ternakan. Sejak tahun 2000 
S.M., bermulalah era baru dalam sejarahnya, dengan kedatangan 
kaum Arya yang berkulit putih dari Barat, khasnya dari Asia 
Tengah. Kemudiannya dari sebelah Timur, datanglah pula bangsa 
Turan yang berkulit kuning. 


Sosial 


Akibat kedatangan kaum-kaum imigran tersebut, masyarakat 
India terbahagi kepada tiga golongan: 


i. Golongan Brahmin dan Ksyatriya dari kaum Arya. 
ii. Golongan Vaisya dari kaum Turan. 
lii. Golongan Sudra dari orang-orang “dasas' (tempatan). 


Sistem sosial seperti ini, mulanya dikenal sebagai faham 
Brahman. Pada peringkat awalnya, sifatnya agak longgar (/oose) 
oleh kerana golongan yang rendah pun masih dapat naik ke 
peringkat atasan. Tetapi, lama kelamaan ia semakin diterima 
malah dipaksakan sebagai sistem semula jadi, sebab itu timbullah 
bantahan-bantahan yang melalui dua peringkat: 


a. Mulanya bantahan timbul secara tidak langsung, iaitu mereka 
yang menolak ajaran-ajaran tersebut lalu hidup menyendiri 
secara bertapa (ascetic). Kerana takut ajaran-ajarannya 
tergugat, lalu golongan Brahmin menyerapkan (absorb) faham 
ascetic tersebut sebagai tingkat tertinggi bagi ajaran Brahman. 

b. Mulai abad ke-6 S.M., timbullah tentangan secara terbuka oleh 
Siddharta Gautama dan Mahavira yang sama-sama dari 
golongan Ksyatriya. Dari Gautama terbentuklah agama 
Buddha, sedangkan dari Mahavira timbul agama Jaina. Sekali 
lagi tokoh-tokoh Brahmin meragut beberapa aspek dari agama 
tersebut, hingga wujud suatu sintesis yang melahirkan suatu 
agama baru pula iaitu agama Hindu. 

Pada abad ke-6 S.M., juga muncul kerajaan-kerajaan kecil di utara 
India yang saling merebut pengaruh. Bagaimanapun, yang berjaya 
jalah Kerajaan Magadha yang diperintah oleh keturunan Saisunga, 
Nanda dan Maurya. Sejak pemerintahan Wangsa Mauryalah 
muncuk zaman gemilang di India, dengan adanya raja-raja seperti 
Chandragupta dan Asoka. Di zaman Asoka, agama Buddha 
berubah sifatnya kepada agama internasional, iaitu apabila dikirim- 
nya misi-misi agama ke merata negeri, termasuk ke Nusantara. 

Wangsa Maurya jatuh pada tahun 185 M., dan diganti oleh 
Wangsa Kushan. Di zaman maharaja agungnya, Kanishka, berlaku 
lagi percubaan besar dalam agama Buddha dengan lahirnya 
mazhab-mazhab Mahayana (moden) dan Hinayana (ortodoks). 
Setelah Dinasti Kushan digantikan oleh Dinasti Gupta, muncul 
kembali Zaman Keemasan (Golden Age) di India. Ketika inilah 
India dilawati oleh tokoh-tokoh Buddha berbangsa Cina, seperti 
Fa Hsien dan Yuang Chuang. Dengan kematian raja besarnya 
Harsha pada tahun 647 M., bermulalah babak baru dalam sejarah 
India, iaitu kedatangan Islam. Tetapi sebelum Islam dapat 
bertapak kukuh di India, ia terpaksa menghadapi tentangan kaum 
Rajput lebih dulu. 


Kerajaan Ghaznawiyah (926 — 1186 mM.) 


Kerajaan Ghazni diasaskan oleh Alptigin, gabenor kerajaan 
Samaniyah. Sejak digantikan oleh Sabuktigin, bermulalah siri 
penaklukan terhadap wilayah-wilayah India. Serangan pertamanya 
ialah terhadap wilayah Jaipal. Raja Jaipal bertindak-balas 
menyerang Ghazni, tetapi ditewaskan oleh Sabuktigin hingga 
terpaksa membayar ufti. Meskipun Jaipal cuba membentuk tentera 
bersekutu dengan putera-putera Hindu, namun Sabuktigin berjaya 
merampas Peshawar. 

Kematiannya pada tahun 997, telah digantikan oleh puteranya 
Mahmud yang lebih bersemangat untuk meneruskan gerakan 
tentera. Saingannya ketika itu ialah kerajaan Bani Buwaih di 
Raiyi dan Dinasti Isfahan yang besar pengaruhnya atas Baghdad, 
juga Turki Arselan di Asia Tengah. Di samping itu terdapat juga 
puak-puak yang “"menyeleweng” seperti golongan Oaramitah, 
Rafidhiah, Jahmiah, Ismailiah dan Mushbihah yang enggan 
menurut ajaran rasmi Ahli Sunnah dari kerajaan Ghazni. Mahmud 
bukan sahaja seorang pahlawan, malah seorang intelek dan 
pemimpin politik yang terkemuka. Khalifah Abbasiah iaitu al- 
Oadir Billah telah menganugerahkan penghormatan, dan memberi 
gelaran Yamin al-Daulah Amin al-Millah kepadanya. 

Sebab-sebab Mahmud menyerang India 


1: 


Untuk menyebarkan Islam ke India dan menundukkan raja- 
raja Hindu di bawah pemerintahan Islam. 


2. Didorong oleh motif ekonomi dengan merampas kekayaan In- 
dia (To loot and plunder the wealth but not to occupy). 

3. Desakan daripada Khalifah al-Oadir agar menyerang India. 

4. Kerajaan Ghazni merasa terancam oleh raja-raja Hindu seperti 
Gwalior, Ujain, Kanauj, Delhi, Ajmir dan lain-lain juga 
bersekutu menyerang negeri Islam. 

5. Hendak menumpaskan pemerintahan Multan yang bermazhab 
Ismailiah yang dianggapnya “kafir. 

Sebab-sebab Kemenangan 

1. Kecekapan pimpinan (able leadership), tentera berkuda 
yang terlatih dan semangat agama yang kuat. 

2. Perpecahan di kalangan orang-orang Hindu, sebab masing- 
masingnya ingin merebut kuasa. 

3. Tentera bergajah raja-raja Hindu ketinggalan zaman. 

4. Sistem kasta Hindu hanya membenarkan kasta Ksyatriya saja 


pergi berperang. 


Impikasi Gerakannya 


1. 


Berjaya meluaskan wilayah Islam di India, dengan menakluki 
kerajaan-kerajaan Hindu seperti Kanauj, Delhi, Kashmir dan 
sebagainya. Dengan itu daerah kekuasaan Ghazni meliputi 
Afghanistan, Transoxiana dan Punjab. 

Menyusun pentadbiran yang kukuh lagi adil menurut 
peraturan Islam. 

Banyak memperoleh harta-harta kekayaan India, hingga dapat 
membiayai rancangan-rancangan pembangunan dan sosial, 
seperti pembinaan perpustakaan, akademi, masjid-masjid di 
Ghaznah. 

Mewujudkan akulturasi budaya Hindu-lslam di India, serta 
dapat menyatukan mazhab yang berpecah-pecah di bawah 
pengaruh Ahli Sunnah hingga diiktiraf oleh Kerajaan 
Abbasiah. 

Berjaya mengasaskan tamadun Islam di India, dengan mun- 
culnya tokoh-tokoh intelek seperti Firdausi, al-Biruni dan lain- 
lain. 


BAB 32: KESULTANAN DELHI 
Kerajaan Ghori (1186 — 1206 mM.) 


KETIKA di Mesir berlaku peralihan kuasa daripada kerajaan 
Fatimiyah kepada kerajaan Ayyubiyah, dan di Baghdad daripada 
Bani Buwaih kepada Bani Seljug, maka di India pula bermula 
pemerintahan kerajaan Ghori. Setelah merebut kuasa daripada ra- 
ja akhir Ghaznawiyah iaitu Malik Shah Khasru, Alauddin Hussein 
bin Hussein lalu menegakkan kerajaan Ghori. Ketika ini yang 
masih tinggal hanya dua buah kerajaan: wilayah Punjab yang 
dikuasai oleh Ghaznawi dan wilayah Sind oleh keturunan Arab. 
Dengan menjalankan dasar bumi hangus, Alauddin memusnahkan 
kota Ghaznah, hingga digelar “Alauddin Johanoz' (Pembakar 
Dunia). 

Alauddin digantikan oleh anaknya Ghiatuddin dan Shahabud- 
din yang kemudiannya dikenali sebagai Muhammad al-Ghori. 
Berbeza daripada Mahmud Ghazni yang terkenal sebagai pahlawan 
yang tidak pernah kalah, Muhammad al-Ghori pula sering 
mengalami kekalahan. Bagaimanapun, semangatnya tetap besar 
dan cita-citanya tinggi. Pada tahun 1191, dia gagal menghadapi ten- 
tangan kaum Rajput pimpinan Prithvi Raj. Tetapi pada tahun 
berikutnya dengan bantuan Outbuddin Aibak, al-Ghori berjaya 
menghancurkan angkatan bersekutu pimpinan Prithvi Raj di 
Tarain. Dari kota Ghori, dia berpindah ke Lahore, dan kemudian- 
nya ke Delhi. 


Sumbangan Muhammad Al-Ghori 


1. Mengasaskan pemerintahan Islam di Delhi, dengan sistem dan 
polisinya yang berunsur Islam. 

2. Menyatupadukan masyarakat India di bawah kuasa Islam. 

3. Dizamannya agama Buddha lenyap dari bumi India. 

4. Memberi kebebasan beragama, dengan syarat membayar 
jizyah. 

5. Menjalankan keadilan tanpa mengira bangsa dan agama. 

6. Mendirikan masjid dan memajukan ilmu pengetahuan. Ter- 
dapat ramai ulama-ulama besar, seperti Fakhruddin al-Razi 
yang dilantik sebagai penasihat agama. 

Perbandingan dengan Kerajaan Ghaznawiyah 


1. Kerajaan Ghori lebih menghormati (respect) India, dengan 
menjadikannya sebagai tanahair. Sedangkan kerajaan Ghaz- 
nawi cuma sebagai penakluk sahaja. 

2. Kerajaan Ghori mempunyai pengganti-pengganti (hamba) 
yang cekap, yang dapat menyambung tugas pentadbiran. 
Tetapi Ghaznawi tiada pengganti di wilayah-wilayah yang 
ditaklukinya. 


Berdasarkan hujah-hujah ini, kerajaan Ghorilah yang 
sebenarnya pengasas Kesultanan Delhi. 


Kerajaan Mamluk (1206 — 1290 Mm.) 


Sepertimana peranan al-Hajjaj bin Yusuf al-Sagafy untuk zaman al- 
Walid bin Abdul Malik, demikian jugalah peranan para hamba 
pada zaman pemerintahan Ghori. Misalnya, ketika menghadapi 
tentangan kaum Rajput pimpinan Prithvi Raj, yang menghan- 
curkannya ialah Outbuddin Aibak, seorang hamba. Kerana 
kebolehan dan jasa-jasanya, dia dilantik oleh Muhammad al-Ghori 
sebagai Sultan Delhi yang pertama. Sebab itu ada pendapat 
yang mengatakan Aibaklah pengasas sebenar kesultanan Delhi. 
Sungguhpun berasal dari keturunan hamba, namun mereka mem- 
punyai latar belakang pendidikan dan kemahiran yang baik. Aibak 
sendiri dipelihara dan dididik oleh Oadhi Nisabur, sedang Iltutmisy 
sendiri telah dibeli dan dipelihara oleh Aibak. 

Ketika Muhammad al-Ghori meninggal, terdapat tiga orang 
tokoh hamba iaitu Yilduz yang berada di Ghaznah, Oubaca di Sind 
dan Aibak di Delhi. Bagaimanapun, Aibaklah yang menjadi 
pilihan para pembesar sebagai pengganti al-Ghori. Akibatnya, tim- 
bul penentangan dari Yilduz, hingga akhirnya kerajaan Ghaznah 
dan Delhi terpisah dua. 


Peranan Kaum Mamluk 


1. Menerus dan mengukuhkan pemerintahan Islam yang 
diasaskan oleh al-Ghori di India. Tentangan-tentangan kaum 
Rajput dihancurkan. Aibak sendiri menyerang Meerut, Delhi 
dan Hansi, sedangkan Iltutmisy menakluki Oudh, Benares, 
Bidor dan Rajput. 

2. Menyelamatkan kerajaan Islam di India dan juga kerajaan- 
kerajaan Islam lain daripada dihancurkan oleh tentera 
Mongul. Iltutmisy dan Bulban memainkan peranan penting 
dalam membendung kemaraan Mongul, hingga negeri-negeri 
Iran dan Khawarizmi terselamat. 

3. Membina monumen-monumen penting, seperti Outb Minar 
yang dibina oleh Aibak dan disempurnakan oleh Iltutmisy. II- 
tutmisy sendiri membina Ouwwatul-Islam, tetapi tidak selesai. 

4. Perkembangan budaya dan pengetahuan. Misalnya pada 
zaman Bulban, terdapat seorang intelek Farsi, Amir Khusrav. 

5. Mengukuhkan penguasan orang-orang Turki dalam pemerin- 
tahan Islam di India. Sebagai keturunan Turki, raja-raja ham- 
ba (Mamluk) sangat fanatik terhadap kaum mereka sendiri, 
seperti Bulban misalnya yang sangat bencikan rakyat tem- 
patan. 

6. Memecahkan tradisi di mana terdapatnya raja-raja dari 
golongan hamba. 

7. Juga memecahkan tradisi dengan terlantiknya Raziatuddin, 
seorang wanita sebagai rajanya selepas Iltutmisy. 


Demikianlah peri pentingnya peranan raja-raja Mamluk di 
Zaman Pertengahan di India. 


Kerajaan Khilji (1290 — 1316 mM.) 


Kerajaan Khilji diasaskan oleh Jalaluddin Khilji (70 tahun), 
seorang Afghanistan (Turki?) yang berjaya mengalahkan 
Kaikubak, raja akhir kerajaan Mamluk. Sebagai pengasas, dia 
menghadapi beberapa masalah seperti: 


1. Tentangan saki baki kaum Mamluk. 
2. Tentangan kaum Hindu dari Ranthambur. 
3. Tentangan tentera Mongol. 


Bagaimanapun, anak saudaranya yang juga menantunya, 
Alauddin, kemudiannya merampas kuasa kerana sebab-sebab 
tertentu: 


i. Sikap politik yang berbeza antara golongan tua dengan 
golongan muda. 

ii. Jalaluddin terlalu bertolak ansur dengan musuh. Misalnya, 
mengadakan perdamaian dengan Malik Khaju dari keluarga 
Kaikubak (Mamluk) yang sudah pun ditangkap, juga ber- 
tolak ansur dengan Moghul. 

iii. Rebutan kuasa antara Alauddin dengan isteri Jalaluddin yang 
inginkan puteranya Arkhali Khan sebagai raja. 


Sikap Alauddin Khilji 


i. Berazam untuk memaju dan memakmurkan kerajaan serta 

meninggikan Islam walaupun dengan apa cara sekalipun yang 
difikirkan baik. 

ii. Enggan tunduk atau menerima pendapat ulama-ulama dan 
orang-orang bangsawan. Lebih suka bertindak menurut 
keyakinan sendiri. 

iii. Menindas orang-orang Hindu. Kepada mereka diberi pilihan, 
masuk Islam, mati atau menjadi hamba. 


Tindakan-tindakannya 


1. Ekonomi: 
i. Reformasi kutipan dan kadar cukai. 
ii. Menetapkan harga barang-barang. 
iii. Gandum dihantar dan disimpan di Delhi. 
v. Reformasi tanah yang terbiar (sosialisasi). 


| —) 


2. Politik: 

i. Keamanan negara: Mengalahkan serangan Moghul di 
Punjab, kemudian menginjak tawanan-tawanan Moghul 
dengan gajah hingga menggentarkan mereka untuk 
menyerang semula. Terhadap orang-orang Turki, diben- 
tuknya sistem pengintipan untuk menyiasat kegiatan 
mereka. 

ii. Meluaskan wilayah Islam ke selatan (Dekkan) oleh Malik 
Kafur yang kemudiannya disambung oleh Muhammad 
Tughlug. 


3. Pentadbiran: 
i. Menyusun semula cara pengintipan dan ketenteraan. 
ii. Kaum bangsawan dilarang berhimpun dan berkumpul 
sesama mereka. 
iii. Mengadakan sistem pemerintahan pusat. 


Kesan-kesan Penaklukan Wilayah Selatan 


i. Ia memberi perangsang kepada Muhammad Tughlug 
kemudiannya. 

ii. 'Menggerunkan pihak lawan, baik di dalam mahupun di 
luar negeri. 

iii. Meletakkan asas-asas pemerintahan Islam di selatan, 
hingga ketika kuasa Inggeris datang, wilayah inilah yang 
paling gigih menentangnya. 


Alauddin digantikan oleh Malik Kafur (dikatakan merampas 
kuasa daripadanya) yang sangat kejam. 

Sebab-sebab Kejatuhan Kerajaan Khilji 


i. Raja akhirnya, Mubarak Shah dikatakan hidup mewah. 
ii. Kemenangan-kemenangan dalam menghadapi pemberon- 
takan menjadikannya semakin bangga. 
iii. Rampasan kuasa oleh Khusrav Shah menjadikan tentangan 
orang-orang Hindu semakin galak. 


Kerajaan Tughlug (1316 — 1398 m.) 


Ketika kerajaan Khilji dalam kelemahan, pembesar-pembesar 
Delhi menjemput Ghazi Malik, seorang panglima Khilji di utara 
untuk menjadi raja Delhi. Beliau juga dikenali sebagai Ghiatuddin 
Tughlug, pengasas kerajaan Tughlug. Bagaimanapun, hanya sejak 
diperintah oleh puteranya Muhammad Tughlug itulah baru kera- 
jaan ini dikenali, malah pernah dikatakan bahawa pemerintahan- 
nya merupakan puncak kegemilangan Kesultanan Delhi. Ini kerana 
kejayaannya menguasai 24 wilayah di India, yang merupakan 
sebahagian besar benua tersebut. Tidak ada raja Islam yang dapat 
memerintah seluas itu, kecuali Aurangzeb. 

Walau bagaimanapun, kebanyakan usaha-usahanya meng- 
alami kegagalan, malah membawa bencana besar kepada rakyat- 
nya. Ini kerana sifatnya sendiri yang dikatakan terlalu gopoh, 
pemarah dan hanya mahu melaksanakan caranya sahaja. Usaha- 
usaha tersebut ialah: 


1. Cuba mengadakan perubahan pada dasar-dasar cukai serta 
reformasi tanah. Mulanya dasar ini berjalan licin, tetapi bila 
dilancarkan di Doab, cukainya dinaikkan hingga menyusah- 
kan rakyat. Penyelewengan pegawai-pegawainya turut meng- 
gagalkan dasar reformasi tersebut. 

2. Cuba mengadakan perubahan tentang dasar-dasar kewangan, 
khasnya dengan meniru sistem kewangan China dan Farsi. 
Sungguhpun motifnya baik, tetapi gagal juga kerana dasar ini 
terlalu maju bagi India serta kurangnya pengawasan ketika 
melaksanakannya, hingga menimbulkan masalah wang palsu. 

3. Memindahkan ibu kota dari Delhi ke Devagiri pada tahun 
1327. Walaupun motifnya baik apa lagi tempat ini pun terletak 
di kawasan yang strategik, tetapi dia gagal juga hingga mem- 
bawa kesengsaraan rakyat. Ribuan rakyat dipaksa mening- 
galkan rumahnya menuju tempat yang jauhnya 700 batu dan 
40 hari perjalanan. 


Kegagalan demi kegagalan dialaminya, namun kekejaman 
terhadap rakyat tidak berkurangan, sebaliknya semakin bertam- 


bah. 

Sungguhpun peribadinya mengelirukan namun tidaklah 


dinafikan yang dia termasuk dalam golongan intelek yang luas 
pengetahuannya. 


Dasar Pentadbiran Kerajaan Delhi 


Kerajaan Pusat 


i. 


i. 


Bercorak autokrasi, sungguhpun pada teorinya mengikut al- 
Ouran. Hubungan pemerintah dengan rakyat renggang, 
disebabkan pemerintahan, bersifat ketenteraan. Sekali-sekala 
dihomatinya juga Baghdad, walaupun ia mempunyai kuasa 
autonomi. 

Sungguhpun demikian ia dibantu oleh susunan pegawai- 
pegawai, dengan wazir sebagai ketua jabatan-jabatan. Ter- 
dapat Majlis-khalwat dan Bar-i-khas. Sistem kehakiman 
ditadbir oleh Oadhil-gudhat yang dibantu oleh mufti-mufti. 
Polisi kewangan mengikut mazhab Hanafi, misalnya cukai 
kharaj dan jizyah. Pengintipan diadakan untuk menyiasat 
kegiatan rakyat, tenteranya terdiri dari berbagai-bagai 
bangsa. 


Kerajaan Wilayah 


i. 


iv. 


Terdapat 20 hingga 25 wilayah diketuai oleh Naib-Sultan, 
sedang daerah-daerah kecilnya pimpinan mugta/amil dan 
juga shigdar. Pentadbiran wilayah adalah replica kerajaan 
pusat. Ada kalanya kerajaan wilayah lebih berkuasa apabila 
kerajaan pusat lemah. 


. Bercorak feudal, sebab kadang-kadang ia terpaksa 


menyediakan tentera kepada pusat. 


iii. Gaji pegawai dibayar dari hasil wilayah, tetapi lebihannya 


dihantar kepada kerajaan pusat. 
Wilayah-wilayah Hindu diberi kebebasan, asalkan membayar 
ufti. 


Kejatuhan Kesultanan Delhi 


Faktor Dalaman 


. 


ii. 


Sistem autokrasi dan ketenteraan. Kekuatan kerajaan Delhi 
lebih banyak bergantung kepada kewibawaan rajanya sendiri 
serta kekuatan tenteranya. Tetapi apabila raja-raja Delhi 
lemah, ini membawa keruntuhan. 

Polisi perkauman yang diamalkan oleh kerajaan Mamluk, 

iii. 


iv. 

seperti Bulban yang hanya mengutamakan orang-orang Turki 
sahaja. | 

Penyatuan raja-raja Hindu. Sebagai kuasa “asing”, pengua- 
saan Islam di India menyakitkan hati golongan Hindu. 
Walaupun mereka sentiasa kalah dalam penentangan 
terhadap kerajaan Delhi, tetapi akhirnya menang juga setelah 
timbul kesedaran untuk bersatu seperti yang pernah 
dilakukan oleh Prithvi Raj. 

Tekanan terhadap golongan Hindu dengan memusnahkan 
tempat-tempat suci mereka, seperti berhala Sumanath 
misalnya. Tindakan-tindakan seperti ini menimbulkan 
kemarahan besar orang-orang Hindu. 


. Sistem kuku besi Muhammad Tughlug. Ini adalah akibat dari 


kegagalan dasar-dasar pembangunannya yang membawa 
penderitaan rakyat, dan memberi kesempatan kepada 
penguasaan asing. 


Faktor Luaran 


. 


il. 


Serangan Timurlane pada tahun 1398 di zaman Mahmud III 
(Tughlug), yang membunuh 80,000 rakyat serta merampas 
hartanya. Semua raja dan amir-amir adalah di bawah perlin- 
dungannya, dan hanya boleh berkuasa atas persetujuannya. 
Lalu dia kembali dengan harta-harta tersebut. 

Perpecahan pembesar-pembesar Lodi dan persaingan kuasa 
antara sesama mereka. Ketika Ibrahim Lodi memerintah, 
salah seorang pembesarnya Daulat Khan Lodi meminta ban- 
tuan Babur. Maka berlakulah Perang Panipat pada tahun 
1526, yang membawa kekalahan Ibrahim Lodi. Dengan ini 
tamatlah Kerajaan Delhi. 


BAB 33: KESULTANAN MOGHUL 


Pemerintah-pemerintah Kerajaan Moghul 


Zahiruddin Babur (1494 — 1530m.) 


SEJARAH kedatangan Moghul di India, bermula dengan peranan 
Timurlane yang telah menghancurkan Sultan Mahmud III 
(Tughlug) dulu. Peranan ini kemudiannya diteruskan oleh Babur, 
keturunan Timurlane sendiri dari sebelah bapa. Babur mulanya 
mewarisi pimpinan ayahnya di Farghana, tetapi kemudiannya 
diusir oleh kaumnya. Dalam keadaan inilah dia dijemput oleh 
Daulat Khan Lodi untuk menumpaskan Kerajaan Lodi. Pada 
ketika ini Babur juga berbaik-baik dengan Rana Sanga, pemimpin 
Rajput di samping Daulat Khan tersebut. 


Peranan Babur 


1 


ii. 


ji. 


iv. 


Menyatupadukan kekuatan pemimpin-pemimpin Islam yang 
berpecah-belah ketika itu. 

Menjatuhkan kerajaan Lodi. Ini berlaku ketika dia menyam- 
but permintaan Daulat Khan untuk membantunya. Tetapi 
setelah Daulat Khan menyedari kesilapannya, diusirnya 
Babur ke Kabul. Dari Kabul, Babur dengan 12,000 
tenteranya menentang 100,000 tentera Ibrahim Lodi dalam 
Perang Panipat pada tahun 1526, yang berakhir dengan 
kemenangan Babur, setelah berjaya menawan Delhi dan Agra. 
Mengalahkan orang-orang Rajput. Mulanya Babur ingin 
menghadapi orang-orang Afghan, tetapi kerana terpaksa, 
dia lalu mengalih perhatiannya menentang Rajput dulu. 
Orang-orang Rajput di bawah Rana Sanga mengiktiraf 
Mahmud Lodi dan bersekutu dengan 120 ketua-ketua lain un- 
tuk menentang Babur. Mulanya tentera Babur menjadi 
panik, tetapi berjaya juga akhirnya di Khanna/Kanwa (dekat 
Agra) pada tahun 1527. Ini memberi kesempatan kepada 
Babur untuk memperkukuhkan kedudukannya. Hanya 30 
tahun kemudian baru orang-orang Rajput bangkit semula. 
Mengalahkan orang-orang Afghan. Dengan tertewasnya 
orang-orang Rajput, mudahlah Babur menghadapi sepenuh 
perhatian terhadap orang-orang Afghan, yang dihancurkan- 
nya di Bihar dan Bengal pada tahun 1529. 

Humayun (1530 — 1556 M.) 


Ketika Humayun mewarisi pemerintahan ayahnya, Babur, orang- 
orang Rajput dan Afghan baru saja dikalahkan. Di zamannya, 
orang-orang Afghan bangun semula. Sebenarnya, Humayun mem- 
punyai kesempatan untuk mematahkan mereka, sebab dia pernah 
mengalahkan mereka di Dourah, tetapi dibiarkan saja untuk 
menghadapi Bahadur Shah di Gujerat. Dan sungguhpun dia 
menewaskan Bahadur Shah di Mandasar, tetapi masalah yang tim- 
bul dengan saudara-saudaranya telah memberi kesempatan kepada 
Bahadur Shah untuk memperkuatkan semula kedudukannya. 

Orang-orang Afghan dapat bangkit di bawah pimpinan Sher 
Khan Suri, kerana Humayun sibuk menghadapi Bahadur. Sher 
kemudiannya menewaskan Humayun di Chanusa, lalu 
mengasaskan pemerintahannya sendiri. 


Sebab-sebab Kenaikan Humayun 


i. Sher Khan meninggal sewaktu masih muda, hanya 5 tahun 
berkuasa. 
ii. Perpecahan ketua-ketua Sur dan Afghan. 
iii. Bantuan Shah Tahmasp (Farsi) dengan 14,000 tentera dengan 
syarat menyokong Syiah. 
iv. Dapat mengatasi masalah saudara-saudaranya. 


Kejayaan Humayun 


i. Mengatur tentera yang kucar-kacir hingga berjaya 
mengalahkan Lodi. 
ii. Perpecahan di kalangan musuhnya membolehkannya 
menawan kembali Delhi. 
iii. Sikap toleransi terhadap mazhab lain. 
iv. Peribadinya tinggi, terpelajar dan bijak mengatur strategi. 


Kegagalan Humayun 


i. Membiarkan saudara-saudaranya bertindak sendiri, hingga 
mengancam kedudukannya. 
ii. Salah perhitungan tentang kekuatan Sher Khan, sama seperti 
dia menghadapi Bahadur Shah dulu. 
iii. Sikapnya yang defensif dan terlalu pemaaf kepada musuh- 
musuhnya. 
iv. Kurang memberi perhatian kepada kebajikan rakyatnya. 

Akbar (1556 — 1605 m.) 


Seorang tokoh kontroversial, Akbar mewarisi takhta ayahnya 
Humayun ketika usianya baru 14 tahun. Kegiatan-kegiatan Akbar 
meliputi dua segi: politik dan agama. 


Politik 


Penaklukan: 


Pada peringkat awalnya, Akbar dibantu oleh Bairam Khan, 
wazir ayahnya dulu. Dalam usaha penaklukan, mulanya 
Akbar menumpu bahagian India Tengah, seperti Gwalior dan 
Ranthambor. Kemudiannya menakluki bahagian utara, iaitu 
seluruh Gujerat khasnya pelabuhan Surat yang penting itu. 
Akhirnya lalu menuju selatan, seperti Dekkan dan Benggala. 
Cuba menakluki Transoxiana, tetapi meninggal dunia sebelum 
sempat disempurnakan. 


Pentadbiran: 


Bercorak autokrasi, tetapi dibantu oleh pentadbir-pentadbir 
yang cekap dari berbilang kaum, seperti Todar Mal, seorang 
Hindu. Gabenor wilayah Subadar mempunyai pentadbir- 
pentadbir tentera bergelar Mansabdar yang ada 33 peringkat, 
dengan bilangan-bilangan tertentu. Cukai jizyah dikurangkan 
atau dihapuskan. 


Agama 


Latar belakang pengaruh 


i. 


il. 


ii. 


Pengaruh dari keturunannya yang mencintai seni dan sastera 
serta faham sufi Ibunya seorang Farsi, menyemai benih-benih 
tolak-ansur pada dirinya. 

Pengaruh Sufi yang diterimanya di Kabul di mana terdapatnya 
yang lari dari kerajaan Safawi. Guru yang banyak 
mempengaruhinya ialah Abdul Latif. 

Pengaruh sufi diterimanya di Kabul melalui tokoh-tokoh sufi 
dengan kalangan Hindu serta gerakan reformasi ketika itu. 
Juga hubungan Akbar dengan Syeikh Mubarak dan anak- 
anaknya Faizi dan Abdul Fazl. 


Bagi Akbar, politik adalah agamanya. Cita-cita politiknya 


berjalan serentak dengan polisi agamanya. Konsepsinya tentang 

agama universal adalah manifestasi daripada cita-cita politiknya 
untuk menyatupadukan berbagai-bagai bangsa. Pernah Akbar 
mengadakan dialog antara agama, tetapi timbul serang-menyerang 
antara mereka hingga membosankan Akbar. 


Prinsip-prinsip “Agama-Politik' Akbar 


i. 


il. 


ll. 


Agama ini bernama Din-i-Ilahi. Penganutnya disebut 
“Chela'. 

Asas akidahnya tersimpul pada “La-i-Illah, Akbar 
Khalifahtullah' (Tiada Tuhan melainkan Allah, Akbar 
khalifah Allah). 

Zikir bagi para “Chela” ialah “Allahu-Akbar' yang harus 
disahut dengan “Jalla Jalaluhu' (berasaskan namanya sendiri 
Jalaluddin Akbar). 


iv. Para “Chela”, termasuk kalangan ulama dan sufi harus 


menyembah Akbar (kingworship), dan menganggapnya 
sebagai kuasa yang boleh memenuhi setiap doa atau hajat 
(granter). 


. Mengandungi prinsip-prinsip yang “baik' dari setiap agama. 
vi. 


Mempunyai tempat ibadat “Ibadat-Khanna” di Fatehpur 
Sikri. 


Konsep Sinkretisme Din-i-llahi 


. 


li. 


iv. 


Agama Zoroaster (Farsi): 
Menghormati penyembahan api, dengan membiarkan api 
sentiasa menyala dalam istana. 


ii. Agama Kristian: 


Menterjemahkan kitab-kitab Injil serta menghormati imej 
“Trinitas' (tiga dalam satu) dan membunyikan loceng. 

Agama Hindu: 

Melarang penyembelihan lembu dan menghormati perayaan- 
perayaan Hindu seperti Divali, Dussehra, Rakhi Poonam, 
Shivratari dan sebagainya. Matahari disembah empat kali 
sehari, dan setiap kali nama matahari disebut, haruslah 
disahut dengan “moga-moga diberi berkat”. Menerima ajaran 
“Pengulangan Kelahiran (transmigration of souls). 

Agama Islam: 

Amalan judi dan minum arak dihalalkan, malah dalam 
upacara “Nauruz”, arak wajib diminum. Perkahwinan sepupu 
diharamkan, dan usia perkahwinan ialah 16 tahun bagi lelaki 
dan 14 tahun bagi perempuan. Poligami diharamkan, 
sedangkan penggunaan sutera dan emas diizinkan. Daging 
harimau adalah halal dimakan. Mayat-mayat harus dibakar 

atau dilempar ke dalam sungai. Dan sekiranya hendak 
ditanam juga, kaki mayat itu mestilah mengadap Kiblat. 
Akbar sendiri tidur dengan kakinya menghadap Kaabah. 
Ulama-ulama yang cuba menghidupkan ajaran-ajaran Islam 
yang sebenar akan disebut “Fagih'” yang diertikan sebagai 
“bodoh dan tidak layak diperhatikan” (a stupid person of little 
notice). 


Penilaian 


i. Agama Din-i-Ilahi sangat bertolak-ansur terhadap agama- 
agama lain, khasnya ajaran-ajaran Hindu. 

ii. Agama Din-i-Ilahi cuba menghancurkan Islam dengan cara 
menghalalkan atau mewajibkan apa yang diharamkan, serta 
mengharamkan apa yang dihalalkan oleh Islam. 


Jahangir (1605 — 1627 M.) 


Ketika mula memerintah, beliau cuba menjalankan dasar-dasar un- 
tuk menawan hati rakyat. Juga mengadakan peraturan negara 
yang dikenali sebagai Rukun Dua Belas: 


Kejayaannya 


i. Menghapuskan pemberontakan anaknya yang tertua, 
Khusrav yang turut dibantu oleh Guru Sikh yang kelima, Ar- 
jan. 

ii. Menghapuskan pemberontakan Sher-Afghan, dan kemudian- 
nya mengahwini bekas isteri Sher-Afghan, Mihrun-Nisa (Nur 
Jahan). 

jii. Dapat mengamankan negara dari ancaman kaum Rajput 
dengan kerjasama anaknya yang ketiga, Khurram (Shah 
Jahan), hingga Rana Raj Singh mengiktirafkan kekuasaan 
Moghul. 

iv. Shah Jahan dapat menewaskan Malik Ambar, pemerintahan 
Ahmadnagar di Dekkan. 


Kegagalannya 


i. Terlalu dipengaruhi oleh isteri jelitanya Nur Jahan yang cuba 
menguasai negara dengan meletakkan ayahnya Iktimadud- 
daulah dan abangnya Asaf Khan menjadi orang penting di 
istana. Juga dengan mengahwinkan anaknya (hasil 
perkahwinannya dengan Sher-Afghan) dengan Shahriar, 
putera bungsu Jahangir. 

Gagal menghadapi Shah Abbas dari Farsi yang telah dapat 
merebut Oandahar. 

Mulanya dapat mengatasi pemberontakan puteranya, Shah 
Jahan dengan bantuan Putera Parwez dan Mahabat Khan, 
tetapi kemudiannya Mahabat Khan sendiri telah memberon- 
tak. Selepas berjaya, Mahabat lalu bersekutu dengan Shah 
Jahan. 


Shah Jahan (1628 — 1658 M.) 


Zaman pemerintahan Shah Jahan pernah dianggap sebagai zaman 
keemasan bagi Kerajaan Moghul di India, kerana kejayaan- 
kejayaan yang telah dicapainya. 


Kejayaannya 


i 
Il. 


li. 


iv. 


vi. 


Tiada tentangan yang serius sebelum dia memperoleh kekua- 
saannya, juga tiada ancaman luar terhadap India. 

Dia dapat membentuk tentera yang taat setia. 

Ekonomi. Mengembangkan kegiatan eksport antara India 
dengan Asia Barat serta Eropah yang sangat mengun- 
tungkan, hingga menyebabkan kewangan negara kukuh. 
Pentadbiran. Dia seorang vang cekap, adil dan bekerja keras 
untuk kebajikan rakyat. 


. Pembinaan. Sebagai “Bapa Pembina” (Prince of Builders), 


dia banyak membina bangunan-bangunan yang tinggi 
mutunya, seperti Taj Mahal di Sungai Jumna, Masjid 
Mutiara (Pearl Mosgue) di Agra, Diwan-i-Am dan Diwan-i- 
Khas, Masjid Jamik dan Takhta Merak, Masjid Moti dan 
Mussaman Burj yang dibuat dari marmar yang indah, 
makam Nizamuddin dari marmar putih, bangunan di Agra 
Fort dan sebagainya. 

Menggalakkan kegiatan sastera. Misalnya dengan lahirnya 
Badshah Namah oleh Abdul Hamid dan Muntakhab al- 
Lubab oleh Khafi Khan. 


Kegagalannya 


P 


ii. 


Kerana terlalu boros membelanjakan wang untuk pembinaan 
yang indah, akibatnya menyusahkan rakyat kerana bebanan 
cukai yang tinggi. 

Membuka jalan kepada kedatangan Inggeris dengan 
menghadiahkan Madras kepada mereka pada 1639 sebagai 
tapak perniagaan. Dengan asas inilah Inggeris dapat 
menakluki Bombay pada 1660 dan Calcutta pada 1695. 

Aurangzeb (1659 — 1707) 


Putera kepada Shah Jahan, Aurangzeb dianggap seorang yang 
cukup salih. 


Kejayaannya 


. 


Vii. 


Berjaya menyatupadukan kembali seluruh daerah yang sudah 
lemah. 


li. Di bawah pemerintahannya, empayar Moghul mencapai 


daerah kekuasaan yang terbesar sekali di India. Penamat 
kegiatan Islam di India. 


Ill. Berjaya menghapuskan semua kuasa Hindu dan menakluki 


kerajaan-kerajaan Hindu. 


iv. Menghapuskan saki-baki ajaran Din-i-Ilahi yang diteruskan 


oleh Dara Shikuh, putera Shah Jahan juga. 


. Mendapat sokongan kuat daripada orang-orang Islam kerana 


dasar-dasarnya hendak mengukuh dan menegakkan Islam, 
hingga timbul anggapan bahawa beliau adalah “Wali 
Keramat. 


i. Mengadakan satu jabatan khusus untuk mengawal akhlak 


kaum Muslimin. 

Mengharamkan judi, arak dan sebagainya. Serentak dengan 
itu dibangunkannya masjid-masjid dan diperbaiki tempat- 
tempat ibadat. 


. Mendapat pengiktirafan dan kepercayaan daripada kerajaan- 


kerajaan Islam yang lain, serta mendapat penghormatan 
sebagai pengganti Bani Abbasiah. 


. Menyusun “Fatawai-Alamgiri” (mazhab Hanafi) yang 


diilhamkan dari Syeikh Ahmad Sirhindi. 


Kegagalannya 


. 
ii. 


Hi. 


Polisinya yang terlalu keras terhadap orang-orang Hindu dan 
Sikh telah menimbulkan pemberontakan dari mereka. 

Akibat kelalaiannya melatih penggantinya, timbullah huru- 
hara dengan kematiannya. 

Kesalahannya membenarkan pertapakan orang-orang Ing- 
geris di Surat (Gujerat) dan di Sungai Ganges. Akibat 
persetujuan inilah pada 1690 Charnock dapat mengibarkan 
bendera Inggeris di Benggala, yang kemudiannya dikenali 
sebagai Calcutta. 


210 


Sejarah dan Tamadun Islam 


Dasar Pentadbiran Kerajaan Moghul 


Pentadbiran Pusat 


Pemerintahan Moghul berbentuk centralised dan militer iaitu 
setiap pegawai-pegawainya pada masa yang sama adalah juga 
seorang tentera. Sistem pentadbirannya pada dasarnya diasaskan 
oleh Akbar, sedang Akbar sendiri banyak mencontohi organisasi 
pentadbiran Sher Khan Sur. 


. 


ii. 


iv. 


Pegawai-pegawai kerajaan yang disebut Mansabdar adalah 
merupakan kelas bangsawan Moghul. Di zaman Akbar, Man- 
sabdar ini dibahagikan kepada 33 peringkat, setiap peringkat 
memerintah angkatan tentera berkuda yang tertentu 
bilangannya, 'iaitu dari 10 hingga 10,000 orang. 
Bagaimanapun, sistem Mansabdar ini selalu berubah dan 
bertukar-tukar. Mereka mendapat gaji, sama ada secara tunai 
atau secara Jagir iaitu dengan diberi kebenaran mengutip 
cukai-cukai tanah (untuk sementara waktu) yang sama jumlah 
dengan gajinya. 


. Sungguhpun, sultan-sultan mempunyai kuasa mutlak, tetapi 


ja membentuk jabatan-jabatan tertentu untuk membantunya, 
seperti Khan-i-Saman (The Imperial Household), Diwan yang 
mengurus soal-soal kewangan, Mir Bakhshi yang menjaga 
soal-soal akaun dan gaji tentera, Kadi Besar yang mengawal 
soal kehakiman, Sadr-us-Sudur mengenai soal-soal agama 
dan kebajikan, serta Muhtasib yang menjaga moral awam. 

Di bandar, terdapat Kotwal yang bertugas menjaga 
keamanan, mengadakan rondaan, mengesan pencuri dan 
orang-orang asing serta pengintip-pengintip, menghalang 
penyembelihan lembu, kerbau, kuda, unta dan lain-lain. 
Mengenai bidang kehakiman dan undang-undang, dilantik 
Oadhil-Oudhat. Sungguhpun dasar kehakiman ialah dari al- 
Ouran, tetapi biasanya sultan lebih berkuasa. 


. Mengenai sumber kewangan, pihak pusat mendapatnya dari 


punca-punca tanah, kasta, pusaka, rampasan dan hadiah- 
hadiah. 


Pentadbiran Wilayah 


1 


Gabenor wilayah dipanggil Subadar mempunyai sebuah 
istana dan berkuasa penuh di wilayahnya, dan kadangkala 
tindakannya bercanggah dengan kuasa pusat. Di zaman 
Akbar, dibahagikannya negara kepada 12 wilayah, yang 
akhirnya meningkat pada 21 wilayah di zaman Aurangzeb. 

Bentuknya lebih kurang sama dengan pentadbiran pusat. Di 
bawah Subadar terdapat pegawai-pegawai seperti Diwan, 
Bakshi, Faujdar, Kotwal, Oadhi, Sadr, Amil, Bitikchi, Pot- 
dar dan Waga-i-navis. 

ii. Di daerah-daerah, tugas menjaga keamanan dipegang oleh 
Faujdar. Peranannya juga sebagai kuasa tentera di tempat- 
nya, menghalang pemberontakan, mengawal jenayah dan 
pencuri. 

iii. Di setiap wilayah, terdapat kadi-kadi yang bertugas di bidang 
kehakiman. 

iv. Mengenai sumber kewangan, ia dikutip dari cukai-cukai 
pengangkutan, pengeluaran, perdagangan dan sumber- 
sumber lain. Kerana sumbernya tersendiri, ia dibelanjakan 
tanpa merujuk kepada pentadbiran pusat. 


Kegiatan Intelektual di Zaman Moghul 


Berbanding dengan Kesultanan Delhi, zaman pemerintahan 
Moghul memperlihatkan perkembangan ilmu pengetahuan yang 
menggalakkan. Ini sejajar dengan kedudukan pemerintah- 
pemerintah Moghul sendiri sebagai penaung (patron) dalam 
kegiatan-kegiatan seumpama itu. Di zaman Babur misalnya, salah 
satu tugas Shuhrat-i-Am (Jabatan Kerja Raya) ialah mendirikan 
sekolah dan kolej-kolej. Humayun sendiri berusaha mendirikan 
madrasah di Delhi dan menukar rumah hiburan kepunyaan Sher 
Khan kepada sebuah perpustakaan. Akbar pula telah mendirikan 
kolej-kolej di Fatehpur Sikri, Agra dan lain-lain. Demikian juga 
Jahangir yang telah meletakkan dasar bahawa kekayaan seorang 
hartawan tanpa pewarisnya akan digunakan untuk mendiri dan 
memperbaiki madrasah, tempat-tempat ibadat dan lain-lain. Dan 
sungguhpun lebih banyak digoda oleh keindahan bangunan- 
bangunannya, namun dia telah mendirikan sebuah kolej di Delhi 
dan memperbaikinya dengan nama Darul-Baga. Aurangzeb juga 
banyak menubuhkan sekolah dan kolej. 

Kegemaran pemerintah kepada buku-buku membawa kepada 
terdirinya  perpustakaan-perpustakaan yang  mengandungi 
manuskrip yang berharga. Kutub-khanah Akbar sendiri mem- 
punyai koleksi-koleksi yang cukup banyak dan disusun secara 
teratur. Perkembangan seni khat (kaligrafi) telah mencapai kemun- 
caknya, dan antara tokoh ulungnya ialah Muhammad Hussain dari 
Kashmir yang digelar Zarringalam. 

Sebagai penaung ilmu, muncullah sarjana-sarjana dengan 
karya-karya mereka. Di zaman Akbar, kegiatan sastera Farsi dapat 
dipisahkan kepada tiga jenis, iaitu kegiatan-kegiatan dalam bidang 
sejarah, terjemahan dan puisi. Antara karya-karya sejarah yang 

terkenal ialah Tarikh-i-Alfi oleh Mulla Daud, Ain-i-Akbari dan 
Akbarnamah oleh Abul Fazl, Muntakhab-ut-Tawarikh oleh Ba- 
dauni, Tabagat-i-Akbari oleh Nizamuddin Ahmad, Akbarnamah 
oleh Faizi Sarhindi dan Maasir-i-Rahimi oleh Abdul Bagi. Di an- 
tara mereka tersebut, penulis teragung ialah Abul Fazl yang bukan 
saja seorang ahli sejarah, bahkan juga seorang penyair, eseis dan 
kritikus. 

Atas arahan Akbar, buku-buku dalam bahasa Sanskrit dan 
bahasa-bahasa lain diterjemahkan ke bahasa Farsi. Beberapa 
bahagian kitab Mahabharata juga diterjemahkan dengan judul 
Razm-Namah. Badauni sendiri telah menterjemahkan Ramayana 
yang dikerjakannya selama empat tahun. Haji Ibrahim Sirhindi 
menterjemahkan kitab Atharva Veda, Faizi menterjemah kitab 
matematik Lilabati, Mukammal Khan Gujarati menterjemah kitab 
astronomi Tajak, Abdur-Rahim Khan-i-Khanan menterjemah 
kitab Wagiat-i-Baburi dan Maulana Shah Muhammad Shahabadi 
menterjemahkan Sejarah Kashmir. Beberapa buah buku-buku 
Arab dan Greek juga diterjemahkan ke bahasa Farsi. Di antara 
penulis-penulis ternama di bawah naungan Akbar ialah Ghizali dan 
Faizi. Dan di antara penyair-penyair pula ialah Muhammad Hus- 
sain Naziri dan Nisapur yang menulis ghazal, serta Jamaluddin Ur- 
fi dari Shiraj, penulis gasidah yang paling terkenal. 

Jahangir juga banyak berusaha mengembangkan ilmu 
pengetahuan. Autobiografinya hampir menyamai Babur dalam 
bentuk dan isinya. Antara sarjana di zamannya ialah Ghiyas Beg, 
Najib Khan, Muktamid Khan, Niamatullah dan Abdul Hagg 
Dihlawi. Karya-karya sejarah juga tertulis di zamannya, dan yang 
terpenting ialah Maasir-i-Jahangiri, Igbalnamah-Jahangiri dan 
Zubd-i-Tawarikh. Di istananya sendiri terdapat ahli-ahli sejarah 
seperti Abdul Hamid Lahori, pengarang Padshah-namah, Aminai 
Oazwini pengarang Padshah-namah juga, Inayat Khan iaitu 
pengarang Shah-Jahanamh dan Muhammad Salih, iaitu pengarang 
Amal-i-Salih. 

Di zaman Aurangzeb, perkembangan syair terbantut kerana 
sikapnya yang lebih memberatkan keagamaan dan teologi. 
Bagaimanapun, terdapat juga karya-karya sejarah seperti 
Muntakhab-ul-Lubab oleh Khafi Khan, Alamgirnamah oleh Mirza 
Muhammad Kazim, Maasir-i-Alamgiri oleh Muhammad Sagi, 
Khulasat-ut-Tawarikh oleh Sujan Rai Khatri, Nushka-i-Dilkusha 
oleh Bhimsen dan Fatuhat-i-Alamgiri oleh Ishwar Das. Tetapi yang 
paling terkemuka ialah Fatawai-Alamgiri, iaitu kumpulan hukum- 
hukum Islam mazhab Hanafi (20 ordinan) yang disediakan di 
bawah naungan Aurangzeb sendiri. 

Di samping sastera Farsi, di zaman Moghul juga berkembang 
sastera Hindu. Ini berikutan daripada dasar Akbar sendiri yang 


Kesultanan Moghul 213 


memberi perangsang ke arah perkembangannya. Tentang sifatnya, 
sastera Hindu di zaman ini lebih condong kepada bidang keaga- 
maan. Bagaimanapun, perkembangannya tergencat di zaman 
Aurangzeb akibat dasar anti-Hindu dan Sikhnya. Tidak banyak 
penyair-penyair Urdu yang timbul di utara India, tetapi di Dekkan 
terdapat juga beberapa orang penulis yang terkenal. 


Gerakan Islam di Zaman Moghul 


Beberapa faktor telah mendorong ke arah timbulnya kesedaran un- 
tuk menghidupkan kembali Islam. Pertama, akibat dari dasar- 
dasar Akbar yang anti-Islam itu, pegangan rakyat jelata terhadap 
Islam telah menjadi begitu buruk sekali. Keduanya, ancaman- 
ancaman kuasa asing menyebabkan India diselubungi suasana 
yang tidak menentu lagi. Sebenarnya dengan kematian Aurangzeb 
pada tahun 1707, bermulalah zaman kemunduran bagi Kerajaan 
Moghul. Sehingga kejatuhannya secara muktamad pada 1857 
akibat serangan Inggeris, Kerajaan Moghul tidak berputus-putus 
dirundung malang. Apa lagi dengan timbulnya ancaman dari 
golongan-golongan Hindu, Sikh dan juga dari kerajaan Farsi, se- 
muanya ini menjadikan Kerajaan Moghul semacam tidak bermaya 
lagi. 

Demikianlah suasana yang dialami oleh umat Islam di India 
ketika itu. Dan dalam suasana seperti inilah lahirnya pemuka- 
pemuka Islam yang cuba membersihkan kembali Islam daripada 
penyakit-penyakit dalamannya, dan sekaligus cuba memper- 
tahankan maruah Islam dari dicemari oleh kuasa-kuasa asing. An- 
tara mereka ialah Syeikh Ahmad Sirhindi, Shah Waliullah Ad- 
Dihlawi dan Sayyid Ahmad Shahid. 


Syeikh Ahmad Sirhindi (1563 — 1624 mM.) 


Menjelang kelahiran Syeikh Ahmad Sirhindi, umat Islam di India 
sedang diancam oleh berbagai-bagai faham (isme) yang mer- 
bahaya. Tetapi yang paling merbahaya ialah ajaran-ajaran Din-i- 
Ilahi ciptaan Akbar yang pada hakikatnya telah menjahanamkan 
Islam itu sendiri. Ini terbukti dari pegangan-pegangan asasnya 
seperti ucapan-ucapan “La-illallah, Akbar Khalifatullah” (Tiada 
Tuhan melainkan Allah, Akbar khalifah Allah) dan “Allahu-Akbar 
Jalla Jalalu-hu' (sebutan Jalal diambil dari namanya sendiri 
Jalaluddin Akbar). Untuk mengadap Akbar misalnya, seseorang 
mestilah bersujud di depannya seolah-olah dialah saja yang dapat 
mengabulkan hajat dan doanya. Dan sewaktu tidurnya, adalah 
menjadi kebiasaan baginya untuk melunjurkan kakinya terhadap 
Kaabah. 

Dalam praktiknya, ajaran-ajaran Din-i-Ilahi telah menghalal 
dan malah mewajibkan sesuatu yang diharamkan oleh Islam. Arak 
adalah suatu kemestian baginya dalam upacara “Nauruz?. 
Perkahwinan sepupu diharamkan, poligami juga diharamkan, dan 
usia perkahwinan sendiri telah ditetapkan. Mayat tidak boleh 
ditanam tetapi dibakar. Tetapi jika hendak ditanam juga, kakinya 
hendaklah mengadap kiblat. 

Dalam suasana seperti inilah lahirnya Syeikh Ahmad di 
Sirhind, iaitu pada tahun 1563 di zaman Akbar. Beliau dididik oleh 
ulama-ulama yang salih di zamannya, tetapi yang banyak 
mempengaruhinya ialah Hadhrat Bagi Billah. Melihat kerosakan- 
kerosakan yang dialami oleh Islam ketika itu, beliau lalu bangkit 
untuk memulihkannya. Pihak pemerintah dikatakan cuba 
menyekat gerakannya dan membenamkannya ke dalam penjara. 
Jahangir sendiri telah memenjarakannya di Gwalior Fort, tetapi 
kemudiannya dibebaskan. Malah Jahangir lalu meminta Syeikh 
Ahmad menjaga anaknya Shah Jahan. Dan sungguhpun 
Aurangzeb tidak sempat bertemu dengan Syeikh Ahmad (dia lahir 
4 tahun selepas kematian Syeikh Ahmad), namun ajaran-ajarannya 
banyak mempengaruhi dasar-dasar Aurangzeb. 

Salah seorang penganut ajaran Din-i-Ilahi ialah Dara 
Shikuh, putera Shah Jahan juga. Pertentangan politik antara Dara 
Shikuh dengan saudaranya Aurangzeb turut membabitkan 
masalah-masalah agama. Dalam hal inilah ajaran-ajaran Syeikh 
Ahmad banyak mempengaruhi Aurangzeb. Apalagi anak Syeikh 
Ahmad sendiri menjadi teman akrab Aurangzeb. Sebab itulah 
Aurangzeb memerintah agar dibukukan hukum-hakam Islam 
dengan mengumpulkan bahan-bahan yang terpisah dari mazhab 
Hanafi. Kumpulan hukum-hakam inilah yang terkenal sehingga 
sekarang dengan nama Fatawa-i-Alamgiri. 

Sesungguhnya jasa-jasa Syeikh Ahmad Sirhindi dapat ditinjau 
dari beberapa segi. Dia bukan sahaja menghalang kerajaan 
Moghul daripada terjerumus ke dalam sistem jahiliah dengan 
mengembalikannya ke arah sistem yang sebenar (sungguhpun dia 
gagal membanteras sistem monarki), malah dia membersihkan 
kembali amalan-amalan tasawuf daripada berbagai-bagai kotoran 
yang merosakkan. Di antara peranannya yang terbesar ialah 
serangan terhadap tasawuf “Wahdat al-Wujud' oleh Ibnu Arabi 
yang dianggapnya bercanggah dengan agidah Islam. Sebaliknya 
diajarkan konsep “Wahdat al-Syuhud' atau Kesatuan Kesaksian. 


Shah Waliullah Ad-Dihlawi (1703 — 1762M.) 


Seorang reformis lain yang namanya lebih dikenali melalui karya- 
karyanya ialah Shah Waliullah. Beliau dilahirkan di Dihlawi 

(Delhi) dan anak kepada Shah Abdul Rahim, seorang ulama yang 
turut menyusun Fatawa-i-Alamgiri yang terkenal itu. Selepas bela- 
jar di bawah ayahnya, beliau berangkat ke Makkah dan belajar di 
bawah ulama-ulama Hijaz seperti Syeikh Abu Tahir Muhammad 
ibn Ibrahim al-Kurdi, Syeikh Sulaiman Maghribi, Syeikh al- 
Sanawi dan Tajuddin al-Hanafi. Sezaman dengan Shah Waliullah 
di Makkah ialah seorang reformis besar Muhammad bin Abdul 
Wahab (1703-1787), yang terkenal dengan gerakan Wahabinya itu. 

Seperti Muhammad bin Abdul Wahab, Shah Waliullah cukup 
merasa terpanggil buat menyelamatkan umat Islam yang sedang 
tenat itu, baik dari fizikal mahupun mentalnya sekali. Dalam usaha 
memperbaiki mentaliti dan sikap taklid di kalangan umat Islam, 
digalakkannya semangat berfikir dan berijtihad melalui buku- 
bukunya seperti Hujjatullah al-Balighah, Izalah, Budoor-i- 
Bazighah, Tafheemat-i-Illahiyah, Musawwa' dan Mustaffa. 

Namun berbeza daripada Muhammad bin Abdul Wahad, 
Shah Waliullah sangat dipengaruhi oleh ajaran tasawuf dan tari- 
gat. Dari segi doktrinnya, beliau menyetujui tasawuf Wahdat al- 
Wujud menurut Ibnu Arabi. Anehnya, konsep Wahdat al-Syuhud 
menurut Syeikh Ahmad Sirhindi diterimanya juga, kerana baginya 
tidak terdapat perbezaan dasar di antara kedua-dua ajaran 
tersebut, kecuali dari segi istilahnya sahaja. Nyatalah Shah 
Waliullah cuba membuat kompromi di antara kedua-duanya, sama 
seperti sikapnya yang berpegang kepada mazhah Hanafi dan 
Shafii. 

Dalam rangka memperbaiki kelemahan umat Islam, Shah 
Waliullah memperbezakan antara Islam universal dengan Islam 
lokal (tempatan). Yang perlu dipertahankan ialah ajaran-ajaran 
dasar yang universal, sedang Islam lokal mempunyai corak yang 
dapat disesuaikan dengan situasi setempat dan dengan kehendak 
zaman. Sebab itu ada Islam bercorak Arab, bercorak Farsi atau 
bercorak India. Dan agar orang-orang India dapat memahami al- 
Ouran, lalu diterjemahkannya ke dalam bahasa Farsi dalam tahun 
1956. 

Seperti Ibnu Khaldun, Shah Waliullah juga telah 
mengemukakan satu teori tentang peringkat-peringkat perkem- 
bangan manusia, yang dibahagikannya kepada empat peringkat: 


i. Tahap irtifagat, iaitu masyarakat primitif yang memiliki ser- 
ba sedikit nilai-nilai kemasyarakatan. 

ii. Tahap yang mula cenderung kepada hidup berorganisasi dan 
perbandaran tetapi malangnya ia menuju kepada perpecahan 
dan memerlukan pimpinan pusat. 

iii. Tahap yang mengamalkan sistem monarki sebagai penyelesai 
kepada masalah perpecahan itu. 

iv. Tahap negara universal yang memerlukan seorang khalifah 
yang berkuasa terhadap pemimpin-pemimpin masyarakat 
yang berpecah-belah itu. 


Menurut Shah Waliullah, ada dua tugas khalifah universal itu. 
Pertama, mempertahankan Darul-Islam (Negara Islam) daripada 
ancaman-ancaman asing. Dan keduanya mengawal kuasa raja-raja 
Islam agar bertindak adil menurut ketentuan Islam dan tidak ter- 
libat dalam perselisihan-perselisihan awam. Seorang khalifah 
universal haruslah memiliki peribadi dan bertindak sejajar dengan 
ajaran-ajaran Islam, agar menjadi teladan ummah. Tetapi, kiranya 
dia melanggar dasar-dasar Islam, tidak menjadi kesalahan jika 
dilakukan pemberontakan terhadapnya. Jadi pada hakikatnya 
Shah Waliullah tidaklah menolak terus sistem monarki bagi 
tempat-tempat tertentu, sebab ianya masih tertakluk di bawah 
khalifah universal. 

Memandangkan ancaman terhadap umat Islam dari golongan- 
golongan Hindu Maratha dan Jatt, Shah Waliullah seperti 
bapanya turut menganjurkan jihad. Harapannya terhadap 
kebangkitan semula kekuasaan Islam di India didedahkan kepada 
pemimpin Rohilla, Najib al-Dawlah. Kepadanya dan kepada 
gabenor-gabenor lain seperti Nizam al-Mulk dan Taj Muhammad 
Khan Baloch ditulisnya surat-surat yang menuntut dilakukan 
jihad. Malah dijemputnya Ahmad Shah Abdali, pemerintah 
Afghanistan agar datang ke India bekerjasama mengalahkan 
kaum-kaum Maratha dan Jatt. Mungkin kerana suratnya itulah 
maka terbentuknya kerjasama antara Abdali dengan Najib al- 
Dawlah, yang kemudiannya dapat mengalahkan orang-orang 
Maratha di Panipat pada tahun 1761. 


Sayyid Ahmad Shahid (1786 — 1831 M.) 


Sayyid Ahmad dilahirkan di Bareilly/ Barelvi, Oudh yang ketika itu 
diperintah oleh seorang nawab. Beliau adalah murid Shah Abdul 
Aziz, anak Shah Waliullah. Dengan itu gerakannya lebih 
merupakan rangkaian atau penerusan perjuangan Shah Waliullah 
dalam bentuk yang lebih militan. Bahkan di antara pendukung- 
pendukungnya yang terpenting ialah Shah Ismail dan Abdul Hayy, 
cucu-cucu Shah Waliullah sendiri. 

Sebenarnya Sayyid Ahmad lahir pada zaman di mana pihak 
British sedang bertapak di India dan malah menakluki beberapa 
, wilayah penting, termasuk Oudh. Kekuatannya di Oudh ketara 
sekali kerana sejak 1795 nawab Oudh telah menandatangani per- 
janjian dengan British di mana seorang Residen diletakkan sebagai 
Ahli Majlis Kerajaan Oudh, bahkan askar-askar British pun ditem- 

patkan di situ. | 

Selepas menamatkan pengajiannya di Delhi di bawah Shah 
Abdul Aziz, Sayyid Ahmad kembali ke Oudh pada 1810 dan 
memasuki tentera Pindari yang diketuai oleh Amir Khan. Waktu 
itu Amir Khan telah melancarkan serangan-serangan terhadap 
kubu-kubu British untuk menubuhkan negeri sendiri, dan Sayyid 
Ahmad sendiri mengira yang Amir mampu memimpin umat Islam 
untuk menghancurkan British. Malangnya harapan ini hancur, 
kerana pada 1816, Amir berdamai dengan British. Maka ketaralah 
bagi Sayyid Ahmad bahawa kebanyakan raja-raja Islam tidak 
bersedia menentang British, sebaliknya mengakui kekuatannya dan 
ingin hidup di bawah naungan British. Ini mengecewakan Sayyid 
Ahmad, hingga dia lalu memutuskan untuk berjihad di bawah pim- 
pinannya sendiri untuk menggulingkan British. 

Sebenarnya perjuangan Sayyid Ahmad dapat ditinjau dari dua 
segi: 


i. Membersihkan kepercayaan dan amalan-amalan umat Islam 
daripada unsur-unsur yang merosakkan. Misalnya, dengan 
membanteras unsur-unsur negatif pada amalan kaum-kaum 
sufi, kepatuhan yang melampau kepada guru dan menziarahi 
kuburan-kuburan, wali, untuk meminta syafaat. Beliau juga 
menentang taklid kepada pendapat-pendapat ulama meskipun 
dia sendiri pengikut mazhab Hanafi. 

ii. Melakukan program jihad buat menegakkan negara Islam 
dengan membentuk gerakan Mujahidin untuk matlamat 
tersebut. Inilah aspek perjuangannya yang menyebabkan 
beliau lebih dikenali. 


Reformasinya dalam bentuk yang kedua mempunyai dua ob- 
jektif, iaitu sama ada berperang atau melarikan diri dari Darul- 
Harb, dan memperbaiki Darul-Islam. Darul-Harb ialah daerah- 
daerah yang diperintah oleh orang-orang bukan Islam, sedang 
Darul-Islam ialah negeri yang dikuasai oleh orang-orang Islam sen- 
diri. Dalam mencapai dua objektif tersebut, Sayyid Ahmad 
membentuk suatu 'jemaah' yang bertugas untuk menyeru (Nizam- 
i-da'wat) mereka ke arah cara hidup Islam yang sebenarnya. 

Sepanjang 1818-1826, Sayyid Ahmad telah mengambil 
langkah-langkah untuk memenuhi tujuannya. Untuk mengum- 
pulkan pengikut-pengikut dari masyarakat Islam dia melawat ke 
wilayah-wilayah di utara India seperti Oudh, United Provinces, 
Bihar dan Bengal. Dia menemui pemimpin-pemimpin Islam tem- 
patan dan askar-askar Islam yang dibuang kerja, petani-petani 
yang kehilangan tanah kerana dasar British, tukang dan penenun- 
penenun yang menghadapi masalah akibat keruntuhan perusahaan 

kraftangan, pengusaha-pengusaha kecil dan orang-orang Islam 
lain yang menghadapi masalah-masalah akibat kejatuhan negeri- 
negeri yang diperintah oleh Islam. Sebagai kumpulan yang menjadi 
mangsa suatu kuasa baru (British) di India, mereka segera men- 
jadi pengikut Sayyid Ahmad. Bagaimanapun, di kalangan 
pengikut-pengikutnya, tidak ada yang berasal dari golongan 
bangsawan. Ini mungkin kerana dia kurang percaya yang golongan 
ini dapat menyokong gerakan jihadnya. 

Selain dari itu, pada tahun 1822 dan 1823, dia melawat 
Makkah dan Madinah untuk mengerjakan haji bersama-sama 
pengikut-pengikutnya. Di sanalah dia bertemu dengan pemimpin- 
pemimpin Arab tempatan, bertukar pandangan mengenai berbagai 
isu politik, agama dan sebagainya serta menyaksikan sendiri 
amalan-amalan sebenar Islam. Setelah itu, dia pulang dengan 
keazaman yang kukuh untuk berjihad. Pada tahun 1826, dia 
membentuk suatu pasukan tentera seramai 12,000 orang, untuk 
melaksanakan jihad tersebut. Tetapi bila dilancarkan, yang ditu- 
jukannya bukanlah kuasa Inggeris, tetapi orang-orang Sikh di 
Punjab. 

Ada beberapa sebab kenapa Sayyid Ahmad memerangi orang- 
orang Sikh tersebut. Pertama, kerana dari laporan-laporan yang 
diterimanya dari orang-orang Islam di Punjab mengatakan kaum 
Sikh di situ telah melarang orang-orang Islam beribadat, serta 
menekan mereka seperti mencolek wanita-wanita Islam serta 
merampas tanah-tanah mereka. Keduanya, kerana berbanding 
dengan negeri-negeri lain, Punjablah yang mempunyai ramai 
penganut Islam. Bagi Sayyid, kawasan seperti ini paling sesuai un- 
tuk menubuhkan kerajaan Islam yang sempurna. Selain dari itu, 
Punjab pula dikuasai oleh suatu kuasa tempatan yang lemah ber- 
banding dengan daerah-daerah lain yang dikuasai oleh British. 
Adalah strateginya untuk meruntuhkan kuasa yang lemah itu agar 
dapat menjadi tapak buat menggulingkan British. 

Selaras dengan keputusan itu beribu-ribu pengikutnya telah 
berpindah ke sempadan Punjab, dekat Afghanistan. Di sana 
mereka lalu disertai oleh orang-orang tempatan Pathan yang 
kemudiannya sama-sama menyerang kubu Sikh pada 1827, dan 
berjaya menguasai suatu kawasan yang luas yang diduduki oleh 
18,000 orang berhampiran sempadan Punjab dan Afghanistan. 
Ketika ini Sayyid menubuhkan kerajaan sendiri di bawah pim- 
pinannya sebagai ketua politik, tentera, imam atau khalifah — 
jaitu ketua dalam semua bidang. Ini sesuai dengan tujuan gerakan- 
nya sendiri iaitu untuk mengembalikan kuasa politik Islam dan 
menghapuskan amalan-amalan sesat. 

Selama empat tahun (1827-1831) pemerintahannya, dia cuba 
sedaya upaya untuk menghapuskan amalan-amalan yang bercang- 

gah dengan Islam. Bagaimanapun, kekuatan orang-orang Sikh 
dapat dipulihkan, dan kemudiannya dalam pertempuran dengan 
suatu pasukan Sikh di Balekot pada 1831, Sayyid mati terbunuh. 
Dari peristiwa inilah dia dikenali sebagai Sayyid Ahmad 
Syahid. 

Terdapat beberapa sebab kegagalan gerakan Mujahidnya itu. 
Pertama, kerana pertikaian antara orang-orang tempatan Pathan 
dan Afghanistan dengan pengikut-pengikut Sayyid sendiri. Ketua- 
ketua tempatan ini bukan saja merasa iri hati terhadap pimpinan 
asing, bahkan juga marah terhadap sikap tegas Sayyid terhadap 
amalan-amalan mereka yang dianggapnya merosakkan akidah. Ini 
tentunya meretakkan perpaduan pendukung-pendukungnya sen- 
diri. Dari segi luaran pula, jika dibandingkan antara tenteranya 
dengan tentera Sikh, sesungguhnya tentera Sikhlah yang lebih 
terlatih, kukuh dan berdisiplin dengan peralatan yang lebih baik. 
Walau apapun sebab-sebab kegagalannya, inilah gerakan politik 
massa yang pertama dan juga terakhir dalam usaha mendaulatkan 
kembali kekuasaan Islam di India. 


Kejatuhan Kerajaan Moghul 


Zaman pemerintahan Moghul dapat dibahagikan kepada dua per- 
ingkat: 


1. Zaman Kegemilangan (1526-1707), iaitu sejak Babur sehingga 
Aurangzeb. 

2. Zaman Kemunduran (1707-1857), iaitu sejak kematian 
Aurangzeb hingga kejatuhannya di tangan Inggeris. Di zaman 
ini, kerajaan Moghul boleh dikatakan hanya tinggal nama 
sahaja. Sungguhpun kejatuhannya bermula pada peringkat ini, 
tetapi unsur-unsur kelemahannya sudah pun wujud sejak 
Zaman Kegemilangannya lagi. 


Faktor-faktor Kejatuhan 
i. Faktor Dalaman 


a. Sistem autokratik di mana kuasa penuh hanya berada di 
tangan sultan saja, dengan dibantu oleh angkatan tenteranya. 
Dengan itu kuat lemahnya kerajaan bergantung penuh pada 
kewibawaan sultan sendiri. Sejak Babur hingga Aurangzeb 
raja-rajanya terdiri daripada mereka yang cekap, tetapi akhir- 
akhirnya kerajaan Moghul mengalami kelemahan kerana 
kelemahan rajanya sendiri, dan sekaligus kelemahan angkatan 
tenteranya. 

b. Rebutan kuasa antara putera-putera raja dan sesama 
pembesar. Di masa Akbar, terdapat juga persaingannya 
dengan Bairam Khan, kemudian antara Shah Jahan dengan 
Shahriar, antara Aurangzeb dengan Dara Shikuh dan lain-lain. 
Kemudian setelah Aurangzeb meninggal, timbul A'zam, 
Muazzam (Bahadur Shah) dan Kam Baksh yang dimenangi 
oleh Bahadur Shah. Tetapi kemudiannya dia ditewaskan oleh 
anak saudaranya Farrukhsiyar. Tidak lama kemudian Far- 
rukhsiyar dibunuh oleh dua saudara, Sayyid Hussain Ali dan 
Sayyid Hassan Ali, yang lalu melantik Muhammad Shah 
sebagai penggantinya. 

c. Polisi terhadap golongan-golongan bukan Islam. Ini 
berlaku sejak Shah Jahan dan lebih-lebih lagi Aurangzeb yang 
dikatakan sangat kejam terhadap kaum Hindu. Akibatnya 
golongan-golongan Maratha, Rajput, Jat dan Sikh bangun 
memberontak terhadap Moghul. 

d. Kebangkitan kuasa-kuasa Rajput, Sikh, Jat dan Maratha. 
Jika pada peringkat awalnya mereka tidak berdaya 
menentang kekuatan Moghul, namun apabila Moghul 
menghadapi zaman kelemahannya, mereka bangkit semula. 

e. Oleh kerana wilayah Moghul terlalu luas dan sistem 
perhubungan pula rumit, ini menyukarkan pentadbirannya. 
Apa lagi dengan kelemahan kerajaan pusat, sedikit demi 
sedikit timbul usaha-usaha memisahkan diri dari kekuasaan 
pusat. Hal ini, nyata sekali di Zaman Kemundurannya, iaitu 
dengan kebangkitan wilayah-wilayah Dekkan, Oudh dan 
Benggala. 


Ii. Faktor Luaran 


a. Serangan raja Farsi, Nadir Shah. Setelah memecat maharaja 
Farsi iaitu Shah Tahmasp pada 1732, Nadir Shah yang berasal 
dari ketua perompak itu mulai menyerang India pada 1738. 
Serangannya membawa malapetaka besar kepada maharaja 
Moghul, Muhammad Shah, malah dirampasnya Takhta Merak, 
berlian Koh-i-Nor dan manuskrip-manuskrip Farsi daripada- 
nya. 

b. Serangan raja Afghan, Ahmad Shah Abdali. Selepas pem- 
bunuhan Nadir Shah pada 1747, salah seorang pembesarnya 
Ahmad Shah, seorang ketua Afghan dari suku Abdali, bangkit 
dan membentuk kerajaan bebas di Afghanistan. Dari 1748 
hingga 1757, dia membuat lima kali serangan ke wilayah India, 
yang menyebabkan kerajaan Moghul terpaksa membayar uf- 
tinya setiap tahun. Sungguhpun akhirnya dia terpaksa pulang 
segera ke Afghanistan, tetapi kesan serangannya menolong 

kebangkitan kaum Sikh, di samping menghalang kebangkitan 
Maratha. 

c. Perluasan kuasa Inggeris. Ini timbul dari kesilapan- 
kesilapan Shah Jahan dan Aurangzeb yang membenarkan 
penempatan-penempatan mereka di India, yang akhirnya ber- 
jaya menamatkan kerajaan Moghul secara muktamad pada 
tahun 1857. 


LAMPIRAN 
PERJANJIAN MADINAH 


DENGAN nama Allah Yang Maha Pemurah Lagi Maha Pengasih, 
inilah piagam bertulis (kitab) dari Nabi Muhammad s.a.w. di 
kalangan orang-orang yang beriman dan memeluk Islam (yang 
beramal) dari Ouraisy dan Yathrib, dan orang-orang yang 
mengikut mereka, mempersatukan diri dan berjuang bersama 
mereka. 


1. Pembentukan Ummah. 


Fasal 1. 
Sesungguhnya mereka adalah satu bangsa (umat), bebas dari 
(pengaruh dan kekuasaan) manusia lain. 


2. Hak Asasi Manusia. 


Fasal 2. 

Orang-orang Muhajirin dari kaum Ouraisy tetap mempunyai hak 
asli mereka, iaitu saling tanggung-menanggung membayar dan 
menerima wang tebusan darah (diyat) di antara mereka (kerana 
pembunuhan) dengan cara yang baik dan adil di antara orang- 
orang yang beriman. 


Fasal 3. 

1. Banu Awf (dari Yathrib) tetap mempunyai hak asli mereka, 
tanggung-menanggung wang tebusan darah. 

2. Dan setiap keluarga (ta'ifah) dari mereka membayar bersama 
akan wang tebusan dengan baik dan adil di antara orang-orang 
yang beriman. 


Fasal 4. 

1. Banu Sa'idah (dari Yathrib) tetap atas hak asli mereka, 
tanggung-menanggung wang tebusan mereka. 

2. Dan setiap keluarga dari mereka sama-sama membayar wang 
tebusan dengan baik dan adil di antara orang-orang yang beriman. 

Fasal 5. 

1. Banu al-Harith (dari Yathrib) tetap berpegang atas hak-hak asli 
mereka dan saling bersama-sama bertanggungjawab membayar 
wang tebusan darah. 

2. Dan setiap keluarga (dari suku Khazraj) sama-sama membayar 
wang tebusan darah dengan cara yang baik dan adil di kalangan 
orang-orang yang beriman. 


Fasal 6. 

1. Banu Jusyam (dari Yathrib) tetap berpegang atas hak-hak asli 
mereka, tanggung-menanggung untuk membayar wang tebusan 
darah di antara mereka. 

2. Setiap keluarga dapat membayar wang tebusan dengan cara 
baik dan adil di kalangan orang-orang yang beriman. 


Fasal 7. 

1. Banu al-Najjar (dari Yathrib) tetap berpegang atas hak-hak asli 
mereka, tanggung-menanggung untuk membayar wang tebusan 
darah di antara mereka. 

2. Setiap keluarga dapat membayar wang tebusan dengan baik dan 
adil di kalangan orang-orang yang beriman. 


Fasal 8. 

1. Banu "Amrin bin “Awf (dari Yathrib) tetap berpegang kepada 
hak-hak asli mereka, tanggung-menanggung untuk membayar 
wang tebusan darah di antara mereka. 

2. Setiap keluarga dapat membayar wang tebusan dengan baik dan 
adil di kalangan orang-orang yang beriman. 


Fasal 9. 

1. Banu al-Nabiet (dari Yathrib) tetap berpegang kepada hak-hak 
asli mereka, tanggung-menanggung untuk membayar wang 
tebusan darah di antara mereka. 

2. Setiap keluarga dapat membayar wang tebusan dengan baik dan 
adil di kalangan orang-orang yang beriman. 


Fasal 10. 

1. Banu al-Aws (dari Yathrib), tetap berpegang kepada hak-hak 
asli mereka, tanggung-menanggung untuk membayar wang 
tebusan darah di antara mereka. 

2. Setiap keluarga dapat membayar wang tebusan dengan baik dan 
adil di kalangan orang-orang yang beriman. 

3. Persatuan Seagama. 


Fasal 11. 

Sesungguhnya orang-orang yang beriman tidak akan melalaikan 
tanggungjawab mereka untuk memberi sumbangan bagi orang- 
orang yang berhutang kerana membayar wang tebusan darah 
dengan secara baik dan adil di kalangan orang-orang yang 
beriman. | 


Fasal 12. 

Tidak seorang pun dari orang-orang yang beriman dibolehkan 
membuat persekutuan dengan teman sekutu dari orang yang 
beriman lainnya tanpa persetujuan terlebih dahulu daripadanya. 


Fasal 13. 

1. Setiap orang yang beriman yang bertakwa mestilah menentang 
setiap orang yang berbuat salah, melanggar ketertiban, penipuan, 
permusuhan dan pengacauan di kalangan masyarakat orang-orang 
yang beriman. 

2. Kebulatan persatuan mereka terhadap orang-orang yang ber- 
salah merupakan tangan yang satu walaupun terhadap anak-anak 
mereka sendiri. 


Fasal 14. 

1. Tidaklah sepatutnya seorang yang beriman itu membunuh 
seorang beriman yang lainnya lantaran seorang yang tidak 
beriman. 

2. Tidaklah harus seorang yang beriman itu membantu seorang 
yang kafir untuk melawan seorang yang beriman lainnya. 


Fasal 15. 

1. Jaminan Allah adalah satu, dan mereka melindungi nasib 
orang-orang yang lemah. 

2. Setiap orang yang beriman mestilah jamin-menjamin dan 
setiakawan sesama mereka daripada (gangguan) manusia lainnya. 


4. Persatuan Segenap Warganegara: 


Fasal 16. 

Bahawa sesungguhnya kaum Yahudi yang setia kepada (negara) 
kita berhak mendapat bantuan dan perlindungan, tidak boleh 
dikurangi haknya dan tidak boleh diasingkan dari pergaulan 
umum. 

Fasal 17. 

1. Perdamaian dari orang-orang yang beriman adalah satu. 

2. Tidaklah diperkenankan segolongan orang-orang yang beriman 
membuat perjanjian tanpa ikut sertanya segolongan lainnya di 
dalam sesuatu peperangan di jalan Allah, kecuali atas dasar persa- 
maan dan adil di antara mereka. 


Fasal 18. 

Setiap serangan yang dilakukan terhadap kita adalah tentangan 
terhadap semuanya, dan setiap golongan haruslah memperkuatkan 
persatuannya. 


Fasal 19. 

1. Setiap orang yang beriman mestilah memberikan pembelaan 
atas setiap darah yang tumpah di jalan Allah. 

2. Setiap orang yang beriman dan bertakwa haruslah berteguh hati 
atas jalan yang baik dan kuat. 


Fasal 20. 

1. Perlindungan yang diberikan oleh seseorang yang tidak beriman 
(musyrik) terhadap harta dan jiwa seseorang musuh Ouraisy 
tidaklah diakui. 

2. Campur tangan apa pun tidaklah diizinkan atas kerugian 
seseorang yang beriman. 


Fasal 21. 

1. Barang siapa yang membunuh seseorang yang beriman dengan 
cukup bukti atas perbuatannya itu mestilah dihukum bunuh 
terhadapnya, kecuali jika wali (keluarga yang berhak) dari si pem- 
bunuh bersedia dan rela menerima ganti rugi. 

2. Segenap warganegara yang beriman haruslah bersatupadu 
mengutuk perbuatan itu, dan tidaklah diizinkan selain daripada 
menghukum kejahatan itu. 


Fasal 22. 

1. Tidak dibenarkan bagi setiap orang yang mengakui piagam ini 
dan percaya kepada Allah dan hari kiamat akan membantu orang 
yang salah dengan memberi perlindungan kepadanya. 

2. Siapa yang memberikan bantuan atau tempat tinggal kepada 
pengkhianat-pengkhianat negara atau orang-orang yang salah 
akan mendapat kutukan dan kemurkaan Allah di hari kiamat nan- 
ti, dan tidak diterima segala pengakuan dan penyaksiannya. 

Fasal 23. 

Apabila timbul perbezaan di antara kamu di dalam suatu hal, 
maka kembalikanlah penyelesaiannya kepada (hukum) Allah dan 
(keputusan) Muhammad. 


5. Golongan Minoriti. 


Fasal 24. 
Warganegara (dari kaum) Yahudi memikul biaya bersama-sama 
orang-orang mukmin selama negara dalam peperangan. 


Fasal 25. 

1. Kaum Yahudi Banu Awf adalah sebangsa/senegara (umat) 
dengan orang-orang mukmin. 

2. Kaum Yahudi bebas memeluk agama (din) mereka sebagaimana 
kaum muslimin bebas memeluk agama mereka. 

3, Kebebasan ini berlaku juga terhadap pengikut-pengikut dan 
sekutu-sekutu mereka dan diri mereka sendiri, kecuali yang zalim 
dan berdosa akan mengenai dirinya sendiri dan keluarganya. 


Fasal 26. 
Yahudi Banu al-Najjar diperlakukan sama seperti Yahudi Banu 


Awf. 


Fasal 27. 
Yahudi Banu al-Harith diperlakukan sama dengan Yahudi Banu 
Awf. 


Fasal 28. 
Yahudi Banu Sa'idah diperlakukan sama dengan Yahudi Banu 
Awf. 


Fasal 29. 
Yahudi Banu Jusyam diperlakukan sama dengan Yahudi Banu 
Awf. 


Fasal 30. 
Yahudi Banu Aws diperlakukan sama dengan Yahudi Banu Awf. 


Fasal 31. 

1. Yahudi Banu Tha'labah diperlakukan sama dengan Yahudi 
Banu Awf. 

2. Kecuali yang zalim dan bersalah (berdosa), akan menimpa diri 
dan keluarganya juga. 

Fasal 32. 
Suku Jafnah yang bertalian darah dengan Yahudi Banu Tha'labah 
diperlakukan sama dengan Banu Tha'labah. 


Fasal 33. 

1. Banu Syutheibah diperlakukan sama dengan Yahudi Banu “Awf 
2. Sikap yang baik harus dapat membendung segala 
penyelewengan. 


Fasal 34. 
Pengikut-pengikut Tha'labah, sekutu dari Tha'labah diperlakukan 
sama seperti Banu Tha'labah. 


Fasal 35. 
Segala pegawai-pegawai dan pembela-pembela kaum Yahudi 
diperlakukan sama seperti kaum Yahudi. 


6. Tugas Warganegara. 


Fasal 36. 

1. Tidak seorang pun warganegara dibolehkan bertindak keluar 
tanpa izin Nabi Muhammad s.a.w. Mudah-mudahan Allah men- 
curahkan selamat dan salam ke atasnya. 

2. Seorang warganegara dapat membalas kejahatan luka yang 
dilakukan orang kepadanya. 

3. Siapa yang membuat kejahatan, maka ganjaran kejahatan itu 
menimpa dirinya dan keluarganya, kecuali untuk membela dirinya. 
4. Allah akan melindungi orang-orang yang setia piagam ini. 


Fasal 37. 

1. Kaum Yahudi memikul biaya negara sebagaimana kaum 
muslimin juga memikulnya. 

2. Segenap warganegara (Yahudi dan Muslimin) adalah sama- 
sama berkewajipan menentang setiap musuh negara yang 
memerangi setiap peserta dari piagam ini. 

3. Di antara mereka mestilah saling nasihat-menasihati dan ber- 
buat kebajikan serta menjauhi segala dosa. 

4. Seorang warganegara tidaklah dianggap bersalah kerana 
kesalahan yang dibuat oleh sahabat/sekutunya. 

5. Pertolongan, pembelaan dan bantuan mestilah diberikan 
kepada yang teraniaya. 


Fasal 38. 
Warganegara Yahudi memikul biaya bersama-sama warganegara 
yang beriman selama peperangan masih berjalan. 


288 Sejarah dan Tamadun Islam 
7. Melindungi Negara. 


Fasal 39. 
Sesungguhnya kota Yathrib, ibu kota negara, tidaklah boleh 
dilanggar kehormatannya oleh setiap peserta piagam ini. 


Fasal 40. 
Jiran tetangga diperlakukan seperti diri sendiri, tidak boleh 
diganggu-gugat ketenteramannya dan tidak diperlaku salah. 


Fasal 41. 

Tidak seorang pun tetangga wanita boleh diganggu 
ketenteraman/ kehormatannya. Setiap kunjungan mestilah dengan 
izin suaminya. 


8. Pimpinan Negara. 


Fasal 42. 

1. Jika terjadi sesuatu peristiwa (pembunuhan) di antara peserta 
piagam ini, atau terjadi pertengkaran melainkan segera dilaporkan 
dan diserahkan penyelesaiannya menurut hukum Allah dan (kebi- 
jaksanaan) utusannya Muhammad s.a.w. dan semuga Allah melin- 
dunginya. 

2. Allah adalah penjamin bagi orang-orang yang benar-benar men- 
taati isi kandungan piagam ini. 


Fasal 43. 
Sesungguhnya (musuh) Ouraisy tidak boleh dilindungi, begitu juga 
segala orang yang membantu mereka. 


Fasal 44. 
Di kalangan warganegara sudah terikat janji pertahanan bersama 
untuk menentang setiap penceroboh yang memasuki kota Yathrib. 


9. Politik Perdamaian. 


Fasal 45. 
Apabila mereka diajak berdamai dan membuat perjanjian, maka 
mereka tetap sedia untuk membuat demikian. Dan setiap kali 
ajakan perdamaian seperti itu, sesungguhnya kaum yang beriman 
mestilah melakukannya, kecuali terhadap orang (negara) yang 
menunjukkan permusuhan terhadap agama (Islam). 

Kewajipan atas setiap warganegara mengambil bahagian dari 
pihak mereka untuk perdamaian. 

Fasal 46. 

Dan sesungguhnya kaum Yahudi Aws dan segala sekutu dan yang 
bersimpati dengan mereka mempunyai kewajipan yang sama 
dengan segala peserta piagam demi kebaikan (perdamaian) itu. 
Sesungguhnya kebaikan (perdamaian) dapat menghilangkan segala 
kesalahan (dosa). 


10. Penutup. 


Fasal 47. 

Setiap orang (warganegara) yang berusaha, segala usahanya adalah 
atas dirinya. Sesungguhnya Allah bersama dengan peserta-peserta 
piagam ini yang menjalankannya dengan jujur dan sebaik-baiknya. 
Sesungguhnya piagam ini tidak boleh dipergunakan untuk melin- 
dungi orang-orang zalim dan bersalah. Sesungguhnya (mulai dari 
saat ini), orang-orang yang berpergian (keluar) adalah aman, dan 
orang-orang yang menetap juga aman, kecuali orang-orang yang 
zalim dan berbuat salah. Sesungguhnya Allah melindungi orang 
(warganegara) yang baik dan bersikap takwa (waspada). Dan 
(akhirnya) Muhammad adalah pesuruh Allah, semoga Allah men- 
curahkan selawat dan kesejahteraan atasnya. 


TREATY OF MEDINA 
In the name of God, the most Merciful, the All-Merciful 


1. This is a prescript (kitab) of Muhammad, the Prophet (the 
Messenger of God) to operate among the Faithful Believers 
(mu'minin) and the Submissive to God (muslimin) from among the 
Ouraish and (the people of J Yathrib and those who may be under 
them and join them, and take part in wars in their company. 

2. Verily they constitute a political unit (ummah) as distinct from 
all the people (of the world). 

3. The Emigrants from among the Ouraish shall be (responsible) 
for their ward (rab'ah): and shall pay their blood-money in mutual 
collaboration, and shall secure the release of their prisoners by pay- 
ing their ransom themselves, so that the mutual dealings between 
the Believers be in accordance with the principles of recognised 
goodness (ma'ruf) and justice. 

4. And the Banu “Awf shall be responsible for their ward, and shall 
pay their blood-money in mutual collaboration as heretofore: and 
every group shall secure the release of its own prisoners by paying 
their ransom themselves, so that the dealings between the Believers 
be in accordance with the principles of recognised goodness and 
justice. 

S$. And the Banu'l-Harith shall be responsible for their ward, and 
shall pay their blood-money in mutual collaboration as heretofore: 
and every group shall secure the release of its own prisoners by pay- 
ing their ransom themselves, so that the dealings between the 
Believers be in accordance with the principles of recognised 
goodness and justice. 

6. And the Banu Sa'idah shall be responsible for their ward, and 
shall pay their blood-money in mutual collaboration as heretofore: 
and every group shall secure the release of its own prisoners by pay- 
ing their ransom themselves, so that the dealings between the 
Believers be in accordance with the principles of recognised 
goodness and justice. 

7. And the Banu Jusham shall be responsible for their ward, and 
shall pay their blood-money in mutual collaboration as heretofore: 
and every group shall secure the release of its own prisoners by pay- 
ing their ransom themselves, so that the dealings between the 
Believers be in accordance with the principles of recognised 
goodness and justice. 

8. And the Banu'n-Najjar shall be responsible for their ward, and 
shall pay their blood-money in mutual collaboration as heretofore, 
and evrey group shall secure the release of its own prisoners by pay- 
ing their ransom themselves, so that the dealings between the 
Believers be in accordance with the principles of recognised 
goodness and justice. 

9. And the Banu "Amr ibn “Awf shall be responsible for their 
ward, and shall pay their blood-money in mutual collaboration as 
heretofore: and every group shall secure the release of its own 
prisoners by paying their ransom themselves, so that the dealings 
between the Believers be in accordance with the principles of 
recognised goodness and justice. 

10. And the Banu'n-Nabit shall be responsible for their ward, and 
shall pay their blood-money in mutual collaboration as heretofore, 
and every group shall secure the release of its own prisoners by pay- 
ing their ransom themselves, so that the dealings between the 
Believers be in accordance with the principles of recognised 
goodness and justice. 

11. And the Banu'l-Aws shall be responsible for their ward, and 
shall pay their blood-money in mutual collaboration as heretofore, 
and every group shall secure the release of its own prisoners by pay- 
ing their ransom themselves, so that the dealings between the 
Believers be in accordance with the principles of recognised 
goodness and justice. 

12/a. And verily the Believers shall not leave anyone hard pressed 
with debts, without helping him in recognised goodness with regard 
to ransom or blood-money. 

12/b. And no Believer shall oppose the client of another Believer 
against him (i.e. this latter). 

13. And verily the (hands of) pious Believers shall be raised against 
(every) such person as rises in rebellion or attempts to acguire 
anything by force, or is guilty of any violation of pledge or excess 
Or attempts to spread mischief among the Believers: and verily their 
hands shall rise all together against such a person, even if he be son 
of anyone of them. 

14. And no Believer kills (yagiulu) another Believer in retaliation 
for an unbeliever (kafir), nor helps (yansuru) an unbeliever against 
a Believer. | 

15. And verily the protection (dhimmah) of God is one, the 
humblest (adna) of them (i.e. of the Believers) can, by extending his 
protection to anyone, put the obligation on all of them, and verily 
the Believers are brethren to one another (mawali) as against all the 
people (of the world). 

16. And verily those who will obey us from among the Jews will 
have help and eguality: neither shall they be oppressed nor shall 
any help be given against them. 

17. And verily the peace of the Believers shall be one, (andj if there 
be any war in the path of God, no Believer shall make any peace 
(with the enemy) apart from other Believers, unless it (i.e. this 
peace) be the same and egually binding on all. 

18. And verily every detachment that will fight on our side will be 
relieved by turns. 

19. And verily the Believers as a body shall take vengeance for each 
other of the bloodshed in the path of God. 

20/a. And undoubtedly the pious Believers are the followers of the 
best and the straightest guidance. 

20/b. And no Polytheist (mushrik Arab subject) gives any protec- 
tion to property and to life cf any Ouraishite, nor he comes in the 
way of any Believer in this matter. 

21. And verily if anyone intentionally murders a Believer and it is 
proved, he shall be killed in retaliation, unless the heirs of the 
murdered person agree (to blood-moneyJ: and verily all the 
Believers shall actually stand for this, and nothing else shall be 
lawful for them to do. 

22. And verily it is not be lawful for any Believer, who has ac- 
cepted the contents of this document (sahifah) and has faith in God 
and in the Last Day, to give help or protection to any murderer 
(Unuhdith), and verily whoevre gives help or protection to such a 
person, God's curse and wrath shall be on him on the Day of 
Resurrection, and no expense or compensation will be accepted 
from him (i.e. from the protector of the murderer to exonerate 
him). 

23. And whenever ye differ about anything, its reference shall be 
to God and to Muhammad. 

24. And verily the Jews bear (their) expenditure along with the 
Believers so long as they fight in conjunction. 

25. And verily the Jews of the Banu “Awf shall be considered as a 
community (ummah) along with the Believers, for the Jews being 
their religion and for the Muslims their religion, be one client or 
original member of the tribe, but whosoever shall be guilty of op- 
pression or violation (of treaty), shall put to trouble none but his 
own person and the members of his house (ahlbait). 

26. And verily the Jews of the Banu'n-Najjar shall have the same 
rights as the Jews of the Banu “Awf. 

27. And verily the Jews of the Banu'l-Harith shall have the same 
rights as the Jews of the Banu “Avf. 

28. And verily the Jews of the Banu Sa'idah shall have the same 
rights as the Jews of the Banu “Avwf. 

29. And verily the Jews of the Banu Jusham shall have the same 
rights as the Jews of the Banu “Avf. 

30. And verily the Jews of the Banu'l-Aws shall have the same 
rights as the Jews of the Banu “Avf. 

31. And verily the Jews of the Banu Tha'-labah shall have the same 
rights as the Jews of the Banu “Awf: but whosoever is guilty of op- 
pression and violation of treaty puts to trouble none but his own 
person and the members of his house. 

32. And verily the Jafnah is a branch of the (tribe of) Tha'labah, 
even like them. 

33. And verily the Banu'sh-Shutaibah shall have the same rights as 
the Jews of the Banu “Awf: and verily there shall be fulfilment and 
not violation. 

34. And verily the client of the Tha'labah shall have the same 
rights as the original members. 

35. And verily the sub-branches (bitanah) of the Jews shall have 
the same rights as the principal members. 

36/a. And verily none of them goes out (on a military expedition) 
except with the permission of Muhammad. 

36/b. And verily on obstruction shall be placed in the way of 
(anyone's) retaliation of a wound: and whosoever sheds blood shall 
be personally responsible for it together with the members of his 
house, or else (i.e. to do otherwise) it will be injustice: and verily 
God is along with those who observe this most scrupulously. 

37/a. And verily the Jews shall bear their expenses (of war) and the 
Muslims shall bear their expenses: and verily there shall be aid bet- 
ween them as against those who fight the parties (ahl) to this docu- 
ment (sahifah), and there shall be sincere.counsel and well-wishing 
between them: and there shali be fulfilment (of pledge) and not 
violation. 

37/b. And verily on one violates the pledge of his ally (halif): and 
verily help shall be given in favour of the oppressed. 

38. And verily the Jews bear (their) expenditure along with the 
Believers s0 long as they fight in conjunction. 

39. And verily the valley (jaw?) of Yathrib shall constituue an in- 
violable territory for the parties to this document (sahifah). 

40. And verily the protected person (jar) shall be considered just 
like the original member (i.e. who has given protection), neither 
shall be (the protected person) be harmed, nor shall be himself 
violate the pledge. 

41. And verily no refuge will be given (i.e. by the protected person 
to others) without the permission of the original people of the 
place. 

42. And verily if any murder (hadath) or guarrel takes place bet- 
ween the parties to this document (sahifah), from which any trou- 
ble may be feared, it shall be referred to God and to Muhammad, 
Messenger of God, may God incline to him and protect, and verily 
God is the guarantee of the most faithful scrupulous observance of 
the contents of this document. 

43. And verily the Ouraish shall be given no protection nor those 
who help them. 

44. And verily there shall be aid between them (i.e. the Muslims 
and the Jews) against those who invade Yathrib. 

45/a. And if they (i.e. the Jews) are invited to A peace to par- 
ticipate in and to adhere to it, they participate in and adhere to it: 
and verily if they invite likewise, the same shall be incumbent upon 
the Believers in their favour, excepting one who fights for the cause 
of religion. 

45/b. On every group shall rest the responsibility for the part (of 
the city?) which faces them. 

46. And the Jews of al-Aws, clients as well as original members, 
shall have the same rights as the parties to this document (sahifah), 
with the purest fulfilment with regard to the parties to this docu- 
ment: and verily there shall be fulfilment and not violation: no evil- 
doer earns anything except against his own self: and verily God is 
the guarantee of the most truthful and most scrupulous observance 
of the contents of this document. 

4). And verily this prescript (kitab) shall not protect any oppressor 
Or violator of pledge, and verily whoever goes out (on a military ex- 
pedition) shall have security, and whoever stays in Madinah shall 
have security, except onewho commits oppression and violation of 
the pledge: and verily God is the protector of those who fulfil and 
observe the pledge scrupulously, even as Muhammad, Messenger 
of God — may God incline to and protect him — is (i.e. the protec- 
tor). 

Abdullah bin Mas'uud r.a. berkata: Nabi s.a.w. bersabda: Sebaik-baik 
manusia yang diabadku, kemudian masa yang berikutnya, kemudian 
yang berikutnya, kemudian datang kaum yang persaksiannya mendahu- 
lui sumpalinya atau sumpahnya mendahului persaksiannya. (Bukhari 
Muslim). Yakni: Sebelum diminta sumpah dan persaksiannya. 

Imran bin Husain r.a. berkata: Nabi s.a.w. bersabda: Sebaik-baik 
kamu orang-orang yang semasa dengan aku, kemudian yang berikutnya, ' 
kemudian yang berikutnya. Imran berkata: Aku lupa apakah Nabis.a.w. 
menyebut dua abad atau tiga abad. Nabi s.a.w. bersabda: Sesungguhnya 
sesudahmu akan datang kaum yang khianat dan tidak dapat dipercaya, 
menjadi saksi meskipun tidak diminta persaksiannya, suka bernazar 
dan tidak menepati nazarnya, dan nampak pada mereka gemuk-gemuk. 
(Bukhari Muslim). 


